Osaistungjärgu avamine
Institutsioonid
2005-11-15 - 15:52
Euroopa Parlamendi President Josep BORRELL avas osaistungjärgu sõnavõtuga, kus ta mälestas Ammani terrorirünnakutes hukkunuid ning palus parlamendiliikmetel ühineda üheminutilise leinaseisakuga.
President Borrell ütles, et 9. novembril leidsid Jordaanias aset terroristlikud rünnakud ning et ta väljendas koheselt kogu parlamendi nimel toetust Ammani võimudele ning avaldas kaastunnet hukkunute omastele.
Ta lisas, et parlament saab terrorismi teemat arutada Barcelona deklaratsiooni kümnendale aastapäevale pühendatud kohtumistel.
Samuti arutatakse seda küsimust 20. ja 21. novembril aset leidval Euro-Vahemere parlamentaarse assamblee kohtumisel Rabatis ning 27. ja 28. novembril Barcelonas toimuval tippkohtumisel.
President sõnas, et on oluline, et Euroopa teeks koostööd, et jätkata "tsivilisatsioonide liidus", selleks et ära hoida "tsivilisatsioonide kokkupõrget".
Seejärel palus president parlamendiliikmetel pidada üheminutilise leinaseisaku Ammani rünnakute ohvrite mälestuseks.
Muudatused päevakorras:
Kolmapäev:
Nõukogu ja komisjoni avaldused olukorra kohta Iraagis tulevad arutlusele hommikul kell 9, sellele järgneb ühendatud arutelu kliimamuutuste teemal.
Nädala tähtsündmused:
Esmaspäev:
Arutatakse Mihael BREJCi globaliseerumise sotsiaalse mõõtme raportit ning komisjon teeb avalduse väidetavate CIA kinnipidamiskeskuste kohta Euroopas.
Teisipäev:
Toimub seadusandliku paketi REACH arutelu ning käsitletakse Christine De VEYRACi lennuettevõtjate musta nimekirja puudutavat raportit.
Lisaks teeb komisjon avalduse oma 2006. aasta õigusloome ja tööprogrammi kohta ning esitletakse Kontrollikoja 2004. aasta aastaaruannet.
Kolmapäev:
Päevakorras on ühendatud arutelu kliimamuutuste teemal, samuti mitteametliku Euroopa Ülemkogu raport ning komisjoni vastav avaldus.
Nõukogu ja komisjon teevad avalduse Iraani presidendi hiljutise sõnavõtu kohta ning olukorra kohta Iraagis peale põhiseaduse referendumit.
Neljapäev:
Toimub REACHi hääletamine.
Hääletused:
REACHi paketile, mis tuleb arutlusele teisipäeval ja hääletusele neljapäeval, on esitatud on üle 1000 muudatusettepaneku.
Kolm suuremat fraktsiooni on jõudnud kompromissini mõnede registreerimise üksikasjade osas, ent on ka palju erimeelsusi, seetõttu on hääletuse tulemust raske ette ennustada.
De VEYRACi lennuettevõtjate mustade nimekirjade raporti osas on jõutud nõukoguga kokkuleppele.
Kui parlament kiidab kolmapäevasel hääletusele kompromissi heaks ning nõukogu selle detsembris ametlikult vastu võtab, siis jõustub määrus eeldatavasti järgmise aasta alguses.
20051115IPR02303
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
