Bulgaaria ja Rumeenia vaatlejatest parlamendiliikmed liituvad Euroopa Parlamendiga
Institutsioonid
2005-09-26 - 17:12
Esmaspäevast, 26. augustist alates võib Euroopa Parlamendi ruumides kuulda veel kahte keelt.
Sel päeval saabuvad niinimetatud vaatlejatena Strasbourgi 18 Bulgaaria ja 35 Rumeenia parlamendiliiget.
Kui kõik kulgeb plaanipäraselt, siis saavad Bulgaaria ja Rumeenia 2007. aasta jaanuaris Euroopa Liidu 26. ja 27. liikmesriigiks, kuigi püsib võimalus, et kummagi riigi ühinemine lükkub aasta võrra edasi, kui nad vajalike ettevalmistustega täielikult lõpule ei jõua.
Pärast mõlema riigi ühinemislepingute allakirjutamist selle aasta aprillis palus Euroopa Parlament mõlemal tulevasel liikmesriigil saata kohale vaatlejatest parlamendiliikmed, nagu seda ka varasemate laienemiste puhul on tehtud.
Vaatlejate hulk vastab antud riigi parlamendiliikmete arvule pärast ametlikku ühinemist.
Vaatlejad saavad osa võtta Euroopa Parlamendi, selle komisjonide ja fraktsioonide kohtumistest.
Sel viisil saavad Bulgaaria ja Rumeenia parlamendid tutvuda Euroopa Parlamendi töö, protseduuride ja tööviisidega.
Kui mõlemad riigid tegelikult EL-iga ühinevad, ning nende rahvad valivad Euroopa Parlamenti oma täieõiguslikud liikmed, siis saavad nad juba ettevalmistatuna tööga kaasa minna.
26. septembril saabuvatel Bulgaaria ja Rumeenia "vaatlejatel" ei ole samu õigusi kui "päris" parlamendiliikmetel.
Põhiline on muidugi see, et nad ei saa hääletada ega täiskogu istungitel sõna võtta.
Kuid nad võivad osa võtta komisjonide ja fraktsioonide nõupidamistest.
Ja nii nagu "päris" parlamendiliikmed, ühinevad nad selle Euroopa Parlamendi fraktsiooniga, millega nad end seotuks peavad, ning nad võtavad osa ka komisjonide kohtumistest.
Ja kuigi täies mahus tõlkimine bulgaaria ja rumeenia keeltesse ja nendest tagasi veel ei toimi, on tõlge 26. septembri täiskogu istungil olemas , kui lisaks kahekümnele ametlikule keelele tõlgitakse ka bulgaaria ja rumeenia keeltes.
20050921STO00551
ET
1
PHOTO
20050922PHT00586.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
