26.10.2004
ÜHISRESOLUTSIOONI ETTEPANEK
Vastavalt kodukorra artikli 99 lõikele 4 esitanud
– Johannes (Hannes) Swoboda fraktsiooni PSE nimel,
– Andrew Nicholas Duff fraktsiooni ADLE nimel,
– Daniel Marc Cohn-Bendit ja Monica Frassoni fraktsiooni Verts/ALE nimel,
– Francis Wurtz fraktsiooni GUE/NGL nimel,
asendades järgnevate fraktsioonide esitatud resolutsiooni ettepanekuid:
– Verts/ALE (B6‑0088/2004)
– ALDE (B6‑0093/2004)
– PSE (B6‑0098/2004)
– GUE/NGL (B6‑0099/2004)
Teema: uue Euroopa Komisjoni koosseisu heakskiitmine
Euroopa Parlamendi resolutsioon uue Euroopa Komisjoni koosseisu heakskiitmise kohta
Euroopa Parlament ,
–
võttes arvesse Euroopa Ühenduse asutamislepingu artiklit 214;
–
võttes arvesse parlamendi komisjonide läbi viidud volinikukandidaatide kuulamisi, iga volinikukandidaadi kirjalikke ja suulisi avaldusi ning kuulamiste järgselt nende kandidaatide kohta antud hinnanguid;
–
võttes arvesse Euroopa Komisjoni presidendikandidaadi 26. oktoobri 2004 avaldust parlamendile;
–
võttes arvesse kodukorra artikleid 99 ja 103;
1.
märgib mitmesuguseid probleeme seoses teatud kandidaatide heakskiitmisega: liidu põhiväärtustega vastuolus olevad poliitilised tõekspidamised; vastavas haldusalas poliitiliste kogemuste ja teadmiste puudulikkus ning vähene pühendumine; lahendamata probleemid või vastamata küsimused seoses huvide konfliktiga või võimaliku osalemisega poliitilises ja õigusalases eeskirjade rikkumises;
2.
rõhutab heakskiitmise protsessi, kus kuulamised on otsustava tähtsusega, demokraatlikku ja õiguslikku kehtivust ja nõuab, et kõik institutsioonid teeksid sellest poliitilised järeldused, mis võib tähendada tagasiastumist, volituste ümberjagamist või kandidatuuri tagasilükkamist;
3.
teeb parlamendi presidendile ülesandeks edastada käesolev resolutsioon Euroopa Komisjonile, nõukogule ja liikmesriikide valitsustele.
