Infotunni küsimus H-0366/2010
nõukogule
2010 september I osaistungjärk
Kodukorra artikkel 116
Nikolaos Chountis
(GUE/NGL) Teema: Kreeka ning Euroopa Liidu ja Rahvusvahelise Valuutafondi vahel sõlmitud vastastikuse mõistmise memorandum ning hüppeliselt suurenenud inflatsioon
Vastastikuse mõistmise memorandumis, mille Kreeka on sõlminud Rahvusvahelise Valuutafondi ja Euroopa Liiduga, on eraldi kirjas, et Kreeka valitsuse üks kohustusi on viia inflatsioon allapoole euroala keskmist, et muuta oma majandus konkurentsivõimelisemaks.
Maikuus oli aga Kreeka inflatsioonimäär 5,4 % (euroalas samal ajal 1,6 %), mis veelgi vähendas Kreeka palgasaajate kasutada olevat sissetulekut ning kahjustas oluliselt Kreeka majanduse konkurentsivõimet.
Inflatsioonitaseme järsu tõusu põhjuseks on Euroopa Liidu ja Rahvusvahelise Valuutafondi poolt ettekirjutatud kõrgemad otsesed ja kaudsed maksud ning jätkuv kontrollimatu spekuleerimine.
Kas nõukogu jagab seisukohta, et Euroopa Liidu ja Rahvusvahelise Valuutafondi määratud fiskaalmeetmed on inflatsioonikeerisele tugevasti kaasa aidanud ning kõrge inflatsioon on Kreeka majanduse konkurentsivõimet veelgi kahjustanud?
Milliseid struktuurimeetmeid soovitab nõukogu Kreeka valitsusel inflatsiooni ohjeldamiseks rakendada?
