Euroopa tulevik, keskkond, teadusuuringud ning lendude julgestus on juunikuise täiskogu põhiteemad
Institutsioonid
2006-06-12 - 18:27
Euroopa Parlament Strasbourgis - Arhitektid: Architecture Studio
Just enne Ülemkogu, kus arutatakse Euroopa tulevikku, on parlamendi täiskogu päevakorras arutelu samal teemal.
Kõneks tuleb ka Euroopa keskkonnaseisund, sest hääletatakse põhjavett puudutavat õigusakti.
Lisaks arutatakse teadusuuringute tulevast rahastamist ning julgestustöötajate kasutamist lendudel.
Samuti on päevakorras rassismi ja homofoobiaga seotud vägivald ning prostitutsioon jalgpalli MMi raames.
Esmaspäev:
Arutlusele tuleb Christa KLAßi (EPP-ED, DE) raport, mis käsitleb põhjavee kaitsmist reostuse ja seisundi halvenemise eest .
Saadikud soovivad ühist kvaliteedistandardit nitraatidele ning pestitsiididele, teiste saasteainete osas peaksid kvaliteedistandardi kehtestama liikmesriigid.
Saadikud teevad samas ka ettepaneku mõõtmismeetodite ühtlustamiseks.
Päevakorras on ka Richard SEEBERi (EPP-ED, AT) raport, mis käsitleb komisjoni ettepanekut üleujutusohu hindamise ja ohjeldamise raamistiku osas , mille eesmärgiks on vähendada ühenduses toimuvate üleujutuste kahjulikke tagajärgi inimeste tervisele, keskkonnale ja majandustegevusele.
Teisipäev:
Arutatakse Jerzy BUZEKi (EPP-ED, PL) raporteid, mis puudutavad teadusuuringute seitsmendat raamprogrammi ning tuumaenergia teadus- ja koolitustegevuse programmi .
Seitsmenda raamprogrammi mahuks on 50,862 miljardit eurot.
Samuti on päevakorras Martine ROURE (PSE, FR) raport kriminaalasjadega seotud politsei- ja õigusalase koostöö raames töödeldavate isikuandmete kaitse kohta.
Komisjoni ettepaneku eesmärgiks on kehtestada nõukogu raamotsusega ühised andmekaitse reeglid kolmanda samba raames.
Lisaks arutatakse Ioannis VARVITSIOTISe (EPP-ED, EL) raportit Euroopa täitekorralduse kohta ning süüdimõistetud isikute üleandmise kohta Euroopa Liidu liikmesriikide vahel .
Ettepaneku eesmärk on võimaldada süüdimõistetud inimestel kanda karistust riigis, kus nende rehabiliteerimine on kergem.
Kolmapäev:
Hommikul teevad nõukogu ja komisjon avalduse 15.-16- juunini Brüsselis aset leidva Euroopa Ülemkogu ettevalmistuste kohta ning pealelõunal avalduse rassistliku ja homofoobilise vägivalla kasvu kohta Euroopas .
Lisaks tuleb arutlusele Paolo COSTA (ALDE, IT) raport, mille eesmärgiks on ajakohastada peale 11. septembrit 2001 vastu võetud Euroopa tsiviillennundusjulgestuse valdkonna ühiseeskirju .
Määruse eelnõu paneb paika ühised reeglid näiteks ohutuskontrollide, läbiotsimiste, keelatud esemete ning julgestustöötajate osas.
20060609STO08848
ET
1
PHOTO
20060607PHT08796.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
