Karl Suure noorteauhind 2010 läks Saksamaale
Noorsugu
Üldine
2010-05-12 - 17:48
11. mail kuulutati Aachenis pidulikult välja Karl Suure Euroopa noorteauhinna tänavused laureaadid.
Esikoha pälvis Saksamaa noorteprojekt "Rong Euroopale", teine auhind läks pantoloogiale "Sa oled siin" (Iirimaa), kolmanda preemia vääriliseks tunnistati Bulgaaria projekt "Leiutis BEST BEC".
Teisipäeval Aacheni Ülikoolis toimunud tseremoonial andis peaauhinna üle Euroopa Parlamendi president Jerzy Buzek, teise ning kolmanda koha laureaate õnnitlesid endine Euroopa Parlamendi president Hans-Gert Pöttering ning Aacheni linnapea Marcel Philipp.
Karl Suure noortepreemia eesmärk on tunnustada ettevõtmisi, mis tugevdavad Euroopa identiteeti ning noortevahelist koostööd.
Ja võitjad on ....
Saksamaa, Iirimaa, Bulgaaria
Saksamaa - "Rong Euroopale"
"Esikoha vääriliseks tunnistatud projekt "Rong Euroopale" on Euroopa idee täiuslik väljendus: just koostöös ja piire kombates suudame täielikult ära kasutada mitmesisuses peituvad võimalused", sõnas EP president Jerzy Buzek preemiat üle andes.
Projekt "Rong Euroopale" sai alguse 2006. aastal Bad Kreuznachi Kutsekooli eestvedamisel.
Comeniuse partnerlusprogrammi raames toimunud ettevõtmine tõi kokku 1500 noort 24 kutsekoolist, kes üheskoos ehitasid ligi 8 meetri pikkuse rongi, mis sõidab 90 mm rööpmelaiusega raudteel.
Iirimaa - "Sa oled siin"
Iiri projekt "Sa oled siin" kujutab enesest "pantoloogiat" (pan+antoloogia), mis jutustab 1980. aastal või hiljem sündinud noortest, kes teostavad oma kunstilisi, intellektuaalseid või ühiskondlikke projekte väljaspool sünnimaad.
Euroopa Parlamendi endine president Hans-Gert Pöttering lausus autasu üle andes: ""Sa oled siin" on katse väljendada uues ja jagamatus Euroopas tegutseva noore põlvkonna identiteeti."
Bulgaaria - "Leiutis BEST BEC"
Kolmanda preemia vääriliseks tunnistati Bulgaaria robootikaprojekt "Leiutis BEST BEC", mida korraldab Sofias tegutsev Euroopa Tehnoloogiaüliõpilaste Selts.
Auhinnatud võistlus tõi kokku 21 noort 11 Euroopa riigist, kelle eesmärk oli ehitada loodussäästlik robot, mis koguks ning sorteeriks jäätmeid.
Auhinnad ja konkursi käik
Karl Suure noorteauhinna parimaid projekte toetatakse vastavalt 5000, 3000 ja 2000 euroga.
Samuti saavad võitjad võimaluse külastada Euroopa Parlamenti.
Märtsis valisid rahvuslikud žüriid, mille koosseisu kuulusid 2 Euroopa Parlamendi liiget ning 1 noorteorganisatsiooni esindaja, välja 27 rahvuslikku võitjat.
Aprillis kogunes Euroopa žürii koosseisus 3 Euroopa Parlamendi liiget, EP president Jerzy Buzek ning 4 rahvusvahelise Karl Suure auhinna sihtasutuse esindajat ning valis 27 projekti hulgast 3 üldvõitjat.
Auhinnatseremooniale Aachenis olid kutsutud kõik rahvuslikud võitjad.
20100510IPR74362 Artikkel - Karl Suure noorteauhind 2010 Karl Suure noorteauhinna veebileht Karl Suure noorteauhind Facebook'is
ET
2
LINK
http://www.charlemagneyouthprize.eu/view/et/introduction.html
ET
3
LINK
http://www.facebook.com/group.php?gid=31542631968&v=info
-//EP//TEXT IM-PRESS 20100429IPR73823 ET NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
