17.12.2010 B7-0735/2010 RESOLUTSIOONI ETTEPANEK vastavalt kodukorra artiklile 120
Mänguasjade ohutus
Silvia-Adriana Ţicău
,
Daciana Octavia Sârbu
,
Rovana Plumb
PE455.841v01-00 B7‑0735/2010 Euroopa Parlamendi resolutsiooni ettepanek mänguasjade ohutuse kohta
Euroopa Parlament ,
– võttes arvesse Euroopa Parlamendi ja nõukogu direktiivi 2009/48/EÜ mänguasjade ohutuse kohta;
– võttes arvesse tervise- ja keskkonnariskide teaduskomitee hinnangut mänguasjades diantimontrioksiidi kasutamisega kaasnevate ohtude kohta;
– võttes arvesse kodukorra artiklit 120,
A. arvestades, et viimastel kuudel on mitu liikmesriiki nõudnud teatavate mänguasjade eemaldamist turult nendes sisalduvate lapse tervisele väga ohtlike keemiliste ainete tõttu;
B. arvestades, et lapse elu on ülimalt tähtis ja tema tervist ei tohiks ohustada kõnealustes toodetes sisalduvate ainetega,
1. palub komisjonil ja liikmesriikidel tagada, et peetakse kinni direktiivi 2009/48/EÜ sätetest ja et Euroopa Liidus turustatavate mänguasjade ohutust kontrollitakse ning selle üle teostatakse järelevalvet;
2. palub liikmesriikide ja ELi pädevatel ametiasutustel kindlustada, et kui üks ELi liikmesriik tuvastab laste tervist kahjustava mänguasja, lõpetatakse selle turustamine võimalikult kiiresti kogu ELi turul.
