A6-0177/2008
13.5.2008
***II
SOOVITUS TEISELE LUGEMISELE
Nõukogu ühine seisukoht eesmärgiga võtta vastu Euroopa Parlamendi ja nõukogu määrus, mis käsitleb toidus kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrusi (EMÜ) nr 1576/89 ja (EMÜ) nr 1601/91, määrust (EÜ) nr 2232/96 ja direktiivi 2000/13/EÜ
(16677/3/2007 – C6‑0139/2008 – 2006/0147(COD))
Keskkonna-, rahvatervise- ja toiduohutuse komisjon
Raportöör:
Mojca Drčar Murko
PE 402.786v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artikl ites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................26
MENETLUS..............................................................................................................................28
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
nõukogu ühise seisukoha kohta eesmärgiga võtta vastu Euroopa Parlamendi ja nõukogu määrus, mis käsitleb toidus kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrusi (EMÜ) nr 1576/89 ja (EMÜ) nr 1601/91, määrust (EÜ) nr 2232/96 ja direktiivi 2000/13/EÜ
(16677/3/2007 – C6‑0139/2008 – 2006/0147(COD) )
(Kaasotsustamismenetlus: teine lugemine)
Euroopa Parlament ,
– võttes arvesse nõukogu ühist seisukohta (16677/3/2007 – C6‑0139/2008 );
– võttes arvesse oma esimese lugemise seisukohta
Vastuvõetud tekstid, 10.7.2007, P6_TA(2007)0323 .
Euroopa Parlamendile ja nõukogule esitatud komisjoni ettepaneku ( KOM(2006)0427 ) suhtes;
– võttes arvesse EÜ asutamislepingu artikli 251 lõiget 2;
– võttes arvesse kodukorra artiklit 62;
– võttes arvesse keskkonna-, rahvatervise- ja toiduohutuse komisjoni soovitust teisele lugemisele ( A6‑0177/2008 ),
1. kiidab ühise seisukoha muudetud kujul heaks;
2. teeb presidendile ülesandeks edastada Euroopa Parlamendi seisukoht nõukogule ja komisjonile.
Muudatusettepanek 1
Nõukogu ühine seisukoht – muutmisakt
Põhjendus 6
Nõukogu ühine seisukoht
Muudatusettepanek
(6) Käesoleva määruse reguleerimisalasse ei kuulu toored toidud, mida ei ole mingil viisil töödeldud, ja sellised mitteliittoidud nagu vürtsid, ürdid, tee ja tõmmised (näiteks puuvilja-, marja- või taimetõmmis) ning samuti vürtsi- ja/või ürdisegud, teesegud ja segud tõmmisteks , kui neid ei tarbita sellisena ega/või lisata toidule .
(6) Käesoleva määruse reguleerimisalasse ei kuulu toored toidud, mida ei ole mingil viisil töödeldud, ja sellised mitteliittoidud nagu vürtsid, ürdid, tee ja tõmmised (näiteks puuvilja-, marja- või taimetõmmis) ning samuti vürtsi- ja/või ürdisegud, teesegud ja segud tõmmisteks.
Selgitus
On tõendeid selle kohta, et ürdil ei ole samasugust murettekitavat toksikoloogilist mõju nagu selle koostises sisalduval üksikkomponendil.
Sellistele koostisosadele maksimaalsete piirmäärade kehtestamine võib tuua kaasa ürdiekstraktide laialdasema kasutamise ja jääb küsitavaks, kas see pakub paremat tarbijakaitset.
Muudatusettepanek 2
Nõukogu ühine seisukoht – muutmisakt
Põhjendus 7
Nõukogu ühine seisukoht
Muudatusettepanek
(7) Lõhna- ja maitseaineid ning lõhna- ja maitseomadustega toidu koostisosi tuleks kasutada vaid juhul, kui need vastavad käesolevas määruses sätestatud kriteeriumidele.
Need peavad olema kasutamisel ohutud ja seetõttu tuleks teatavate lõhna- ja maitseainete puhul viia läbi riskihindamine, enne kui neid võib lubada toidus kasutada.
Nende kasutamine ei tohi tarbijat eksitada ja seetõttu tuleks nende esinemisele toidus alati asjakohase märgistusega osutada.
Tarbija eksitamine hõlmab kasutatud koostisosade laadi, värskuse ja kvaliteediga, toote või tootmisprotsessi looduslikkuse või toote toiteväärtusega seotud küsimusi, kuid ei piirdu nendega.
Lõhna- ja maitseainete kasutamise lubamisel tuleks samuti arvestada muid asjakohaseid tegureid, sh ühiskondlikke, majanduslikke, traditsioonidega seonduvaid, eetilisi ja keskkonnategureid ning kontrolli teostatavust.
(7) Lõhna- ja maitseaineid ning lõhna- ja maitseomadustega toidu koostisosi tuleks kasutada vaid juhul, kui need vastavad käesolevas määruses sätestatud kriteeriumidele.
Need peavad olema kasutamisel ohutud ja seetõttu tuleks teatavate lõhna- ja maitseainete puhul viia läbi riskihindamine, enne kui neid võib lubada toidus kasutada.
Võimaluse korral tuleks tähelepanu pöörata sellele, kas haavatavate rühmade jaoks võiksid kaasneda negatiivsed tagajärjed, sealhulgas seoses laste maitse-eelistuste väljakujunemisega.
Nende kasutamine ei tohi tarbijat eksitada ja seetõttu tuleks nende esinemisele toidus alati asjakohase märgistusega osutada.
Tarbija eksitamine hõlmab kasutatud koostisosade laadi, värskuse ja kvaliteediga, toote või tootmisprotsessi looduslikkuse või toote toiteväärtusega seotud küsimusi, kuid ei piirdu nendega.
Lõhna- ja maitseainete kasutamise lubamisel tuleks samuti arvestada muid asjakohaseid tegureid, sh ühiskondlikke, majanduslikke, traditsioonidega seonduvaid, eetilisi ja keskkonnategureid ning kontrolli teostatavust.
Selgitus
Muudatusettepaneku 1 esimene osa, mille parlament esimesel lugemisel vastu võttis, on nõukogu poolt välja jäetud.
Laste maitse-eelistuste väljakujunemise kaasamine osutab parlamendi mõõdukale lähenemisviisile seoses lõhna- ja maitseainete kasutamisega toidus.
Muudatusettepanek 3
Nõukogu ühine seisukoht – muutmisakt
Põhjendus 10
Nõukogu ühine seisukoht
Muudatusettepanek
(10) Teatavate looduslikult esinevate soovimatute ainete maksimaalsed piirmäärad peaksid keskenduma toidule või toidurühmadele, mille kaudu neid aineid kõige rohkem omastatakse.
See võimaldaks liikmesriikidel korraldada riskidest lähtuvaid kontrolle kooskõlas Euroopa Parlamendi ja nõukogu 29. aprilli 2004. aasta määrusega (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks.
Toidutootjad on siiski kohustatud mis tahes toidu valmistamisel, kui nad kasutavad lõhna- ja maitseomadustega toidu koostisosasid ja/või lõhna- ja maitseaineid, nende ainete esinemist arvesse võtma, tagamaks, et turule ei viida ohtlikku toitu.
(10) Kui teatavad looduslikult esin evad soovimatud ained liittoitudes peaksid ohustama tarbijate tervist ja toiduohutusameti arvamust arvestades kehtestatakse maksimaalsed piirmäärad , peaksid liikmesriigid korraldama riskidest lähtuvaid kontrolle kooskõlas Euroopa Parlamendi ja nõukogu 29. aprilli 2004. aasta määrusega (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks.
Toidutootjad on kohustatud mis tahes toidu valmistamisel, kui nad kasutavad lõhna- ja maitseomadustega toidu koostisosasid ja/või lõhna- ja maitseaineid, nende ainete esinemist arvesse võtma, tagamaks, et turule ei viida ohtlikku toitu.
Selgitus
See põhjendus on uus.
Raportöör teeb muudatusettepaneku, et viia see kooskõlla parlamendi kokkulepitud seisukohaga teatavate soovimatute ainete osas, mis esinevad looduslikult liittoiduainetes (eelkõige muudatusettepanekuga 13 artikli 5 lõikele 2 ja muudatusettepanekuga 23 III lisa B osale).
Muudatusettepanek 4
Nõukogu ühine seisukoht – muutmisakt
Põhjendus 13
Nõukogu ühine seisukoht
Muudatusettepanek
(13) Ühtlustamise tagamiseks tuleks hindamisele kuuluvate lõhna- ja maitseainetega ning lähtematerjalidega seotud riske hinnata ning lõhna- ja maitseained ning lähtematerjalid heaks kiita vastavalt menetlusele, mis on sätestatud määruses (EÜ) nr …/… (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus).
(13) Ühtlustamise tagamiseks tuleks hindamisele kuuluvate lõhna- ja maitseainetega ning lähtematerjalidega seotud riske hinnata ning lõhna- ja maitseained ning lähtematerjalid heaks kiita vastavalt ettevaatusprintsiibile ja menetlusele, mis on sätestatud määruses (EÜ) nr …/… (millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus).
Selgitus
Muudatusettepanek 2, mis võeti vastu esimesel lugemisel, et tõsta ettevaatusprintsiip lõhna- ja maitseainete riskianalüüside keskmesse.
Muudatusettepanek 5
Nõukogu ühine seisukoht – muutmisakt
Põhjendus 23
Nõukogu ühine seisukoht
Muudatusettepanek
(23) Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) reguleerimisalasse kuuluva lõhna- ja maitseaine või lähtematerjali suhtes tuleks seoses geneetilise muundamise ohutuse hindamisega kohaldada kõnealuse määruse kohast lubade andmise korda, samas kui lõplik luba lõhna- ja maitseaine või lähtematerjali kasutamiseks tuleks anda käesoleva määruse alusel .
(23) Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) reguleerimisalasse kuuluvale lõhna- ja maitseainele või lähtematerjalile tuleks anda luba vastavalt kõnealusele määrusele ja käesolevale määrusele .
Selgitus
Muudatusettepanek võeti parlamendis vastu esimesel lugemisel.
Kahekordset heakskiitmist tuleks vältida.
Raportööri arvates on vaja järjekindlat lähenemisviisi kõigis kolmes määruses, mis puudutavad lõhna- ja maitseaineid, lisaaineid ja ensüüme.
Muudatusettepanek 6
Nõukogu ühine seisukoht – muutmisakt
Artikkel 1 – esimene lõik
Nõukogu ühine seisukoht
Muudatusettepanek
Käesoleva määrusega kehtestatakse eeskirjad toidus kasutatavate lõhna- ja maitseainete ning lõhna- ja maitseomadustega toidu koostisosade kohta, et tagada siseturu tõhus toimimine ning inimeste tervise ja tarbijate huvide kaitse kõrge tase, sealhulgas õiglane toidukaubandus, võttes vajaduse korral arvesse keskkonnakaitset.
Käesoleva määrusega kehtestatakse eeskirjad toidus kasutatavate lõhna- ja maitseainete ning lõhna- ja maitseomadustega toidu koostisosade kohta, et tagada inimeste tervise ja tarbijate kaitse kõrge tase ning siseturu tõhus toimimine , sealhulgas õiglane toidukaubandus, võttes vajaduse korral arvesse keskkonnakaitset.
Selgitus
Esimesel lugemisel vastu võetud muudatusettepanek 7 on kahtluse korral tarbijale suuniseks määruse võimalike mitmeti mõistetavate sätete tõlgendamisel.
Muudatusettepanek 7
Nõukogu ühine seisukoht – muutmisakt
Artikkel 2 – lõige 2 – punkt c
Nõukogu ühine seisukoht
Muudatusettepanek
c) mitteliittoidu ning vürtsi- ja ürdisegude , teesegude ja tõmmisteks mõeldud segude suhtes , kui neid ei ole kasutatud toidu koostisosadena .
c) mitteliittoidu ning segude , näiteks – aga mitte ainult – värskelt kuivatatud või külmutatud vürtside ja/või ürtide, teesegude ja tõmmisteks mõeldud segude suhtes.
Selgitus
Muudatusettepanekuga taastatakse parlamendi esimese lugemise seisukoht.
Muudatusettepanek 8
Nõukogu ühine seisukoht – muutmisakt
Artikkel 2 – lõige 2 a (uus)
Nõukogu ühine seisukoht
Muudatusettepanek
2 a.
Vajadusel võib vastavalt artikli 21 lõikes 3 osutatud kontrolliga regulatiivmenetlusele otsustada, kas teatav aine või ainete segu, materjal või toidu liik kuulub või ei kuulu käesoleva määruse reguleerimisalasse.
Selgitus
Käesolev muudatusettepanek (11) on vajalik selleks, et viia tekst kooskõlla uue komiteemenetluse sätetega.
Muudatusettepanek 9
Nõukogu ühine seisukoht – muutmisakt
Artikkel 3 – lõige 2 – punkt k
Nõukogu ühine seisukoht
Muudatusettepanek
k) „asjakohane füüsikaline protsess” – füüsikaline protsess, mis ei muuda tahtlikult lõhna- ja maitseainete komponentide keemilist olemust ja milles ei kasutata muu hulgas ühevalentset hapnikku, osooni, anorgaanilisi katalüsaatoreid, metallkatalüsaatoreid, metallorgaanilisi reaktiive ja/või ultraviolettkiirgust.
k) „asjakohane füüsikaline protsess” – füüsikaline protsess, mis ei muuda tahtlikult lõhna- ja maitseainete komponentide keemilist olemust ja milles , ilma et see piiraks II lisas loetletud traditsiooni liste toiduvalmistusviiside kohaldamist, ei kasutata muu hulgas ühevalentset hapnikku, osooni, anorgaanilisi katalüsaatoreid, metallkatalüsaatoreid, metallorgaanilisi reaktiive ja/või ultraviolettkiirgust.
Selgitus
Käesolev muudatusettepanek (15) kiideti parlamendis heaks esimesel lugemisel.
Selles võetakse arvesse traditsioonilisi toiduvalmistamisviise, kuid nõukogu lükkas selle tagasi.
Muudatusettepanek 10
Nõukogu ühine seisukoht – muutmisakt
Artikkel 4 – punkt a
Nõukogu ühine seisukoht
Muudatusettepanek
a) olemasolevate teaduslike tõendite kohaselt ei ole need tarbijate tervisele ohtlikud; ja
a) olemasolevate teaduslike tõendite ja ettevaatusprintsiibi kohaselt ei ole need tarbijate tervisele ohtlikud; ja
Selgitus
Esimesel lugemisel vastuvõetud muudatusettepanek (17).
Sarnaselt toidulisandeid reguleerivatele õigusaktidele peab ka lõhna- ja maitseainetele loa andmise menetlusel olema kesksel kohal nõue, et see on selgelt tarbijale kasulik.
Muudatusettepanek 11
Nõukogu ühine seisukoht – muutmisakt
Artikkel 4 – punkt b a (uus)
Nõukogu ühine seisukoht
Muudatusettepanek
(b a) nende kasutamisega kaasnevad eelised ja kasu tarbija jaoks ning;
Selgitus
Esimesel lugemisel vastu võetud muudatusettepanekuga 19 soovitakse tasakaalustada toidule lõhna- ja maitseainete lisamise positiivseid ja negatiivseid mõjusid.
Muudatusettepanek 12
Nõukogu ühine seisukoht – muutmisakt
Artikkel 4 – punkt b b (uus)
Nõukogu ühine seisukoht
Muudatusettepanek
(b b) esineb põhjendatud tehnoloogiline vajadus nende järele;
Selgitus
Esimesel lugemisel parlamendi poolt vastu võetud muudatusettepanek 20 rõhutab parlamendi seisukohta seoses lõhna- ja maitseainetele loa andmise menetlusega.
Mõlema muudatusettepaneku (11 ja 12) eesmärk on soovitada kasutada toidus lõhna- ja maitseaineid mõõdukalt.
Muudatusettepanek 13
Nõukogu ühine seisukoht – muutmisakt
Artikkel 6 – lõige 2
Nõukogu ühine seisukoht
Muudatusettepanek
2.
Ilma et see piiraks määruse (EÜ) nr 1576/89 kohaldamist, ei tohi teatavate, lõhna- ja maitseainetes ja/või lõhna- ja maitseomadustega toidu koostisosades looduslikult esinevate ainete maksimaalseid piirmäärasid ületada III lisa B osas nimetatud liittoitudes lõhna- ja maitseainete ja/või lõhna- ja maitseomadustega toidu koostisosade kasutamisel nendes toitudes .
III lisas esitatud ainete maksimaalseid piirmäärasid kohaldatakse turustatav ate toitude suhtes, kui ei ole sätestatud teisiti.
Erandina sellest põhimõttest kohaldatakse kuivatatud ja/või kontsentreeritud toidu suhtes, mida tuleb tarvitusvalmiks muuta, märgistusel oleva tarvitamisjuhise kohaselt tarvitusvalmiks muudetud toidu suhte s kohaldatavaid piirmäärasid, võttes arvesse vähimat lahjendustegurit.
2.
Kui esineb teaduslikult põhjendatud kahtlus, et teatavad lõhna- ja maitseainetes ning lõhna- ja maitseomadustega toidu koostisosades looduslikult esinevad ained võivad liittoitudes o hustada tarbijate tervist, võib komisjon omal algatusel või liikmesriikide esitatud teabe alusel ja toiduohutusameti arvamust arvestades kehtestada nimetatud ainete osas maksimaalsed piirmäärad, mis loetletakse III lisa B osas.
Selgitus
Parlament kiitis muudatusettepaneku 21 heaks esimesel lugemisel.
Määruse reguleerimisala lõhna- ja maitseomadustega toidu koostisosadele laiendamise eesmärgiks on aidata kontrollida teatavaid aineid, mis esinevad looduslikult lõhna- ja maitseainetes ning lõhna- ja maitseomadustega toidu koostisosades.
Maksimaalsed piirmäärad tuleks toiduohutusameti arvamust arvestades sisestada III lisa B osasse, kui on tekkinud teaduslikult põhjendatud kahtlus, et need liittoitudes esinevad ained võivad ohustada tarbija tervist.
Muudatusettepanek 14
Nõukogu ühine seisukoht – muutmisakt
Artikkel 6 – lõige 2 a (uus)
Nõukogu ühine seisukoht
Muudatusettepanek
2 a.
Erandina lõikest 2 ei kohaldata maksimaalseid piirmäärasid juhul, kui liittoit ei sisalda lisatud lõhna- ja maitseaineid ning ainukesteks kasutatud lõhna- ja maitseomadustega toidu koostisosadeks on värsked, kuivatatud või külmutatud ürdid ja vürtsid.
Selgitus
Parlament kiitis muudatusettepaneku 46 heaks esimesel lugemisel.
Ei ole leitud teaduslikke tõendeid selle kohta, et ürt omaks samasugust murettekitavat toksikoloogilist mõju nagu selle koostises sisalduv üksikkomponent.
Taoliste koostisosade maksimaalsete piirmäärade kehtestamine võib viia ürdiekstraktide suurenenud kasutamiseni ja parlament kahtleb, kas see pakuks paremat tarbijakaitset.
Muudatusettepanek 15
Nõukogu ühine seisukoht – muutmisakt
Artikkel 12
Nõukogu ühine seisukoht
Muudatusettepanek
Määruse (EÜ) nr 1829/2003 reguleerimisalasse kuuluva lõhna- ja maitseaine või lähtematerjali võib kanda I lisas esitatud ühenduse loetelusse kooskõlas käesoleva määrusega üksnes juhul, kui sellele on antud luba vastavalt määrusele (EÜ) nr 1829/2003.
Määruse (EÜ) nr 1829/2003 reguleerimisalasse kuuluva lõhna- ja maitseaine või lähtematerjali, mis ei ole veel kantud käesoleva määruse I lisas esitatud ühenduse loetelusse, võib kanda sellesse loetelusse kooskõlas käesoleva määrusega üksnes juhul, kui sellele kehtib luba vastavalt määrusele (EÜ) nr 1829/2003.
Selgitus
Muudatusettepanek võeti parlamendis vastu esimesel lugemisel.
Kahekordset heakskiitmist tuleks vältida.
Raportööri arvates on vaja järjekindlat lähenemisviisi kõigis kolmes määruses, mis puudutavad lõhna- ja maitseaineid, lisaaineid ja ensüüme.
Muudatusettepanek 16
Nõukogu ühine seisukoht – muutmisakt
Artikkel 15 – lõige 1 – punkt f
Nõukogu ühine seisukoht
Muudatusettepanek
f) valmistaja, pakendaja või müüja nimi või ärinimi ja aadress;
f) ühenduses registreeritud valmistaja, pakendaja või müüja nimi või ärinimi ja aadress;
Selgitus
Tegemist on parlamendi esimesel lugemisel vastu võetud muudatusettepanekuga 26, mille eesmärk on tagada jälgitavus ja mida tuleks kohaldada direktiivi 2000/13/EÜ märgistamist käsitlevate sätete suhtes lõpptarbija osas.
Siit järeldub, et ettevõtja peaks olema ELis registreeritud.
Muudatusettepanek 17
Nõukogu ühine seisukoht – muutmisakt
Artikkel 15 – lõige 2
Nõukogu ühine seisukoht
Muudatusettepanek
2.
Erandina lõikest 1 võib kõnealuse lõike punktides e ja g nõutud andmed märkida vaid saadetisega seotud dokumentidesse, mis tuleb esitada tarnimise hetkel või enne seda, eeldusel et kõnealuse toote pakendi või mahuti nähtavale osale on kantud märge „mitte jaemüügiks”.
2.
Erandina lõikest 1 võib kõnealuse lõike punktides e , g ja j nõutud andmed märkida vaid saadetisega seotud dokumentidesse, mis tuleb esitada tarnimise hetkel või enne seda, eeldusel et kõnealuse toote pakendi või mahuti nähtavale osale on kantud märge „mitte jaemüügiks”.
Selgitus
Erinevalt komisjoni muudetud ettepanekust (24/10/07) ei näe ühine seisukoht ette võimalust lisada saatedokumentidesse teavet lõhna- ja maitseainete või muude ainete kohta, millele viidatakse käesolevas artiklis ja mis on loetletud direktiivi 2000/13/EÜ III lisas (st allergeenide märgistamine).
Raportöör teeb ettepaneku laiendada võimalust esitada teatavat teavet selliste lõhna- ja maitseainete mahutite saatedokumentidel, mis ei ole ette nähtud müügiks lõpptarbijale.
Muudatusettepanek 18
Nõukogu ühine seisukoht – muutmisakt
Artikkel 16 – lõige 4 – esimene lõik
Nõukogu ühine seisukoht
Muudatusettepanek
4.
Mõistet „looduslik” võib kasutada üksnes koos viitega toidule, toidurühmale või taimsele või loomsele lõhna- ja maitseaine lähtematerjalile, kui nimetatud lähtematerjalist on saadud kogu lõhna- ja maitsekomponent või vähemalt 95 % selle kaalust.
Maksimaals elt 5 % (kaal) lõhna- ja maitsekomponendist, mis on saadud muust lähtematerjalist, ei tohi reprodutseerida osutatud lähtematerjalide lõhna- ja maitset.
4.
Mõistet „looduslik” võib kasutada üksnes koos viitega toidule, toidurühmale või taimsele või loomsele lõhna- ja maitseaine lähtematerjalile, kui nimetatud lähtematerjalist on saadud kogu lõhna- ja maitsekomponent või vähemalt 95% selle kaalust.
Selgitus
Muudatusettepanek kiideti parlamendis heaks esimesel lugemisel.
Raportööri arvates ei peaks olema 5% piirangut muust lähtematerjalist saadud lõhna- ja maitsekomponendi puhul, kui muud lähtematerjalid on samuti looduslikud ja seega on kokku 100% saadud looduslikest lähtematerjalidest.
Muudatusettepanek 19
Nõukogu ühine seisukoht – muutmisakt
Artikkel 16 – lõige 6
Nõukogu ühine seisukoht
Muudatusettepanek
6.
Mõistet „looduslik lõhna- ja maitseaine” võib kasutada üksnes juhul, kui lõhna- ja maitsekomponent on saadud erinevatest lähtematerjalidest ja kui lähtematerjalidele viitamine ei kajasta nende lõhna või maitset.
6.
Mõistet „looduslik lõhna- ja maitseaine” võib kasutada üksnes juhul, kui lõhna- ja maitsekomponent on saadud erinevatest lähtematerjalidest ja kui lähtematerjalidele viitamine ei kajasta nende lõhna või maitset , ning lõigetes 4 ja 5 kirjeldatud asjaoludel .
Selgitus
Muudatusettepanek võeti parlamendis vastu esimesel lugemisel.
Raportöör teeb ettepaneku see taastada.
Muudatusettepanek 20
Nõukogu ühine seisukoht – muutmisakt
Artikkel 19 – lõige 1
Nõukogu ühine seisukoht
Muudatusettepanek
1.
Lõhna- ja maitseaine tootjad ja kasutajad või selliste tootjate ja kasutajate esindajad teavitavad komisjoni vastava taotluse korral sellest, milline on olnud asjaomase lõhna- ja maitseaine hulk, mida on 12 kuu jooksul ühenduses toidule lisatud , ning samuti sellest, millised on konkreetsete toidurühmade kasutamise tasemed ühenduses.
Komisjon teeb selle teabe kättesaadavaks liikmesriikidele.
1.
Lõhna- ja maitseaine tootjad ja kasutajad või selliste tootjate ja kasutajate esindajad teavitavad komisjoni vastava taotluse korral sellest, milline on olnud asjaomase lõhna- ja maitseaine hulk, mida on 12 kuu jooksul ühenduses toidule lisatud .
Sellega seoses esitatud teavet käsitatakse konfidentsiaalsena .
Komisjon teeb te abe konkreetsete toidurühmade kasutamise taseme kohta ühenduses kättesaadavaks liikmesriikidele.
Selgitus
Raportöör lisab uuesti vastuvõetud muudatusettepaneku 31 ümbersõnastatud osa, mille nõukogu välja jättis.
Muudatusettepanek 21
Nõukogu ühine seisukoht – muutmisakt
Artikkel 19 – lõige 3
Nõukogu ühine seisukoht
Muudatusettepanek
3.
Lõhna- ja maitseaine ja/või lähtematerjali tootja või kasutaja teatab komisjonile viivitamata mis tahes uuest teadus- või tehnikaalasest teabest, mis võib mõjutada lõhna- või maitseaine ja/või lähtematerjali ohutuse hindamist.
3.
Lõhna- ja maitseaine ja/või lähtematerjali tootja või kasutaja teatab komisjonile viivitamata mis tahes talle teadaolevast ja kättesaadavast uuest teadus- või tehnikaalasest teabest, mis võib mõjutada lõhna- või maitseaine ja/või lähtematerjali ohutuse hindamist.
Selgitus
Osa muudatusettepanekust 31, mille parlament kiitis heaks esimesel lugemisel.
Muudatusettepanek 22
Nõukogu ühine seisukoht – muutmisakt
Artikkel 20 – lõige 2
Nõukogu ühine seisukoht
Muudatusettepanek
2.
Pärast konsulteerimist toiduohutusametiga võtavad liikmesriigid vastavalt artikli 21 lõikes 2 osutatud regulatiivmenetlusele hiljemalt ... * vastu ühise metoodika, mille alusel liikmesriigid koguvad andmeid ühenduse loetellu kantud lõhna- ja maitseainete ning III lisas nimetatud ainete tarbimise ja kasutamise kohta.
2.
Pärast konsulteerimist toiduohutusametiga võtavad liikmesriigid vastavalt artikli 21 lõikes 3 osutatud kontrolliga regulatiivmenetlusele hiljemalt ...* vastu ühise metoodika, mille alusel liikmesriigid koguvad andmeid ühenduse loetellu kantud lõhna- ja maitseainete ning III lisas nimetatud ainete tarbimise ja kasutamise kohta.
Selgitus
Muudatusettepanek 32, mille parlament võttis vastu esimesel lugemisel, on vajalik selleks, et viia tekst kooskõlla uue komiteemenetluse sätetega.
Muudatusettepanek 23
Nõukogu ühine seisukoht – muutmisakt
Artikkel 26
Määrus (EMÜ) nr 1576/89
Nõukogu ühine seisukoht
Muudatusettepanek
Määruse (EMÜ) nr 1576/89 muutmine
Määruse (EÜ) nr 110/2008 muutmine
Käesolevaga muudetakse määrust (EMÜ) nr 1576/89 järgmiselt.
Käesolevaga muudetakse määrust (EÜ) nr 110/2008 järgmiselt.
1.
Artikli 5 lõike 2 punkt c asendatakse järgmisega:
„c) sisaldada määruse (EÜ) nr …/…* artikli 3 lõike 2 punktis b määratletud lõhna- ja maitseühendeid ning selle määruse artikli 3 lõike 2 p unktis d määratletud lõhna- ja maitsepreparaate;”
2.
Artikli 5 lõike 3 punkt c asendatakse järgmisega:
„c) sisaldada ühte või mitut määruse (EÜ) nr …/…* artikli 3 lõike 2 punktis a määratletud lõhna- ja maitseainet;”
1 .
Artikli 1 lõike 4 punkti m muud etakse järgmiselt :
3 .
I lisa punkt 9 asendatakse järgmisega :
a) alapunkti 1 alapunkti a teine lõik asendatakse järgmisega:
„9.
Maitsestamine:
piiritusjoogi valmistamisel määruse (EÜ) nr…/…* artikli 3 lõike 2 punktis a määratletud ühe või mitme lõhna- ja maitseaine kasutamine.”
4.
II lisa muudetakse järgmiselt:
a) punkti 19 alapunkt c asendatakse järgmisega:
„Lisaks sellele võib kasutada ka teisi Euroopa Parlamendi ja nõukogu … määruse (EÜ) nr …/… ( mis käsitleb toidus kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ) artikli 3 lõike 2 punktis b nimetatud lõhna- ja maitseühendeid ja/või aromaatseid taimi või nende osi, kusjuures kadaka organoleptilised omadused peavad olema tuntavad, isegi kui need on mõnikord nõrgenenud.
„ c) Lisaks sellele võib kasutada ka teisi Euroopa Parlamendi ja nõukogu … määruse (EÜ) nr …/… ( lõhna- ja maitseainete kohta ) artikli 3 lõike 2 punktis b määratletud lõhna- ja maitseühendeid ja/või selle määruse artikli 3 lõike 2 punktis d määratletud lõhna- või maitsepreparaate ja/või aromaatseid taimi või nende osi, kusjuures kadaka organoleptilised omadused peavad olema tuntavad, isegi kui need on mõnikord nõrgenenud. ”;
b) alapunkti 2 a lapunkt a asendatakse järgmisega:
b) punkti 20 alapunkt c asendatakse järgmisega:
„jooki võib tähistada nimetusega „gin”, kui see on saadud organoleptiliselt sobiva põllumajandusliku päritoluga etüülalkoholi maitsestamisel määruse (EÜ) nr …/…∗ ∗ artikli 3 lõike 2 punktis b nimetatud lõhna- ja maitseühenditega ja/või määruse artikli 3 lõike 2 punktis d nimetatud lõhna- ja maitsepreparaatidega , kusjuures kadakamarjamaitse peab olema ülekaalus.”;
„c) „Gin’i valmistamiseks võib kasutada ainult määruse (EÜ) nr …/…* artikli 3 lõike 2 punktis b määratletud lõhna- ja maitseühendeid ja/või selle määruse artikli 3 lõike 2 punktis d määratletud lõhna- või maitsepreparaate , kusjuures kadakamarjamaitse peab olema ülekaalus.”;
c) alapunkti 2 alapunkti b esimene lõik asendatakse järgmisega:
c) punkti 21 alapunkti a alapunkt ii asendatakse järgmisega:
„jooki võib tähistada nimetusega „destilleeritud gin”, kui see on saadud organoleptiliselt sobivast ja kindlaksmääratud kvaliteediga põllumajandusliku päritoluga etüüla lkoholist, mille esialgne alkoholisisaldus on vähemalt 96 mahu%, selle korduval destilleerimisel traditsiooniliselt ainult džinni tarbeks kasutatavas destillaatoris kadaka- ja muude taimede marjadega, tingimusel et kadakamarja maitse on ülekaalus.
Nimetust „destilleeritud gin” võib kasutada ka sellise segu puhul, mis on saadud nimetatud destilleerimissaaduse ja samasuguse koostise, puhtuse ja alkoholisisaldusega, põllumajandusliku päritoluga etüülalkoholi segamisel .
Destilleeritud gin’i maitsestamiseks võib samuti kasutada lõhna- ja maitseühendeid ja/või lõhna- ja maitsepreparaate , mis on mõlemad määratletud alapunktis a .
London gin on destilleeritud gin’i tüüp. ”
„ii) saadud nimetatud destilleerimissaaduse ja samasuguse koostise, puhtuse ja alkoholisisaldusega, põllumajandusliku päritoluga etüülalkoholi segamisel ; destilleeritud gin’i maitsestamiseks võib samuti kasutada 20. kategooria punktis c nimetatud lõhna- ja maitseühendeid ja/või lõhna- ja maitsepreparaate.” ;
2.
Artikli 1 lõike 4 punkti n alapunkti 1 teine lõik asendatakse järgmisega:
d) punkti 23 alapunkt c asendatakse järgmisega:
„ Joogile võib lisada ka teisi määruse (EÜ) nr …/…* artikli 3 lõike 2 punktis b nimetatud lõhna- ja maitseühendeid ja/või selle määruse artikli 3 lõike 2 punktis d nimetatud lõhna- ja maitsepreparaate, kuid köömnemaitse peab seejuures olema ülekaalus.”
„ c) Joogile võib lisada ka teisi määruse (EÜ) nr …/…* artikli 3 lõike 2 punktis b määratletud lõhna- ja maitseühendeid ja/või selle määruse artikli 3 lõike 2 punktis d määratletud lõhna- ja maitsepreparaate, kuid köömnemaitse peab seejuures olema ülekaalus.” ;
3.
Artikli 1 lõike 4 punkti p esimene lõik asendatakse järgmisega:
e) punkti 24 alapunkt c asendatakse järgmisega:
„ piiritusjoogid, mille puhul mõru maitse on ülekaalus, on saadud põllumajandusliku päritoluga etüülalkoholi maitsestamisel määruse (EÜ) nr …/…* artikli 3 lõike 2 punktis b nimetatud lõhna- ja maitseühenditega ja/või selle määruse artikli 3 lõike 2 punktis d nimetatud lõhna- ja maitsepreparaatidega .”
„c) Lisaks sellele võib kasutada ka teisi määruse (EÜ) nr …/… artikli 3 lõike 2 punktis c määratletud lõhna- ja maitseühendeid ja/või selle määruse artikli 3 lõike 2 punktis d määratletud lõhna- ja maitsepreparaate, kuid valdavalt peab nende jookide maitse tulenema köömnete (Carum carvi L.) ja/või aedtilli seemnete (Anethum graveolens L.) destillaadist, kusjuures keelatud on eeterlike õlide kasutamine. ”
4.
Artikli 1 lõike 4 punkti u esimen e lõik asendatakse järgmisega:
f) punkti 30 alapunkt a asendatakse järgmisega:
„ piiritusjook , mis on saadud põllumajandusliku päritoluga etüülalkoholi maitsestamisel nelgi ja/või kaneeli lõhna- ja maitseainega, kusjuures kasutatud on üht järgnevatest pro tsessidest: leotamine ja/või destilleerimine, alkoholi korduv destilleerimine koos eespool nimetatud taimede osadega, määruse (EÜ) nr …/… artikli 3 lõike 2 punktis b nimetatud , nelgi või kaneeli lõhna- ja maitseühendite lisamine või nende meetodite kombina tsioon .”
„ a) Mõrumaitseline piiritusjook ehk bitter on piiritusjook , mille puhul mõru maitse on ülekaalus ja mis on saadud põllumajandusliku päritoluga etüülalkoholi maitsestamisel määruse (EÜ) nr …/…* artikli 3 lõike 2 punktis b määratletud lõhna- ja mai tseühenditega ja/või selle määruse artikli 3 lõike 2 punktis d määratletud lõhna- ja maitsepreparaatidega .” ;
5.
Artikli 4 lõike 5 esimene ja teine lõik, välja arvatud punktides a ja b esitatud loetelud, asendatakse järgmisega:
g) punkti 32 alapunkti c es imene lõik ja teise lõigu sissejuhatav osa asendatakse järgmisega:
„ Artikli 1 lõikes 4 nimetatud piiritusjookide valmistamisel , välja arvatud artikli 1 lõike 4 punktides m, n ja p nimetatud juhtudel, võib kasutada ainult määruse (EÜ) nr …/…* artikli 3 lõike 2 punktides b ja d nimetatud looduslikke lõhna- ja maitseühendeid ning -preparaate .
Määruse (EÜ) nr …/…* artikli 3 lõike 2 punktis b nimetatud lõhna- ja maitseühendeid lubatakse siiski kasutada liköörides, välja arvatud järgmiste likööride puhul: ” .
„ c) Likööri valmistamisel võib kasutada määruse (EÜ) …/...* artikli 3 lõike 2 punktis b määratletud lõhna- ja maitseühendeid ning selle määruse artikli 3 lõike 2 punktis d määratletud lõhna- ja maitsepreparaate .
Ainult määruse (EÜ) nr …/…* artikl i 3 lõike 2 punktis c määratletud looduslikke lõhna- ja maitseühendeid ning selle määruse artikli 3 lõike 2 punktis d määratletud lõhna- ja maitsepreparaate võib siiski kasutada liköörides,” ;
h) punkti 41 alapunkt c asendatakse järgmisega:
„c) Munalikööri ehk advocaat’i või avocat’i või advokat’i valmistamisel võib kasutada ainult määruse (EÜ) …/...* artikli 3 lõike 2 punktis b määratletud lõhna- ja maitseühendeid ning selle määruse artikli 3 lõike 2 punktis d määratletud lõhna- ja maitseprepara ate.”;
i) Punkti 44 alapunkt a asendatakse järgmisega:
„a) Väkevä glögi ehk spritglögg on piiritusjook, mis on saadud toidutoormest põllumajandusliku päritoluga etüülalkoholi maitsestamisel looduslike […] nelgi ja/või kaneeli lõhna- ja maitseainetega , kusjuures kasutatud on ühte järgmistest meetoditest: leotamine ja/või destilleerimine, alkoholi korduv destilleerimine koos eespool nimetatud taimedega, määruse (EÜ) nr …/… artikli 3 lõike 2 punktis c määratletud, nelgi või kaneeli lõhna- ja maitseühendi te lisamine või need meetodid kombineeritult. ”
j) Punkti 44 alapunkt c asendatakse järgmisega:
„c) Samuti võidakse kasutada muid määruse (EÜ) nr …/… artikli 3 lõike 2 punktides a, b ja d määratletud lõhna- ja maitseaineid, lõhna- ja maitseühendeid ja/v õi lõhna- ja maitsepreparaate , kuid eespool osutatud vürtside maitse peab olema ülekaalus. ”
k) Punktide 25, 26, 27, 28, 29, 33, 34, 35, 36, 37, 38, 39, 40, 42, 43, 45 ja 46 alapunktis c asendatakse sõna „-preparaate” sõnadega „lõhna- ja maitsepreparaate” .
Selgitus
Muudatusettepaneku eesmärk on kohandada uut piiritusjookide määrust (EÜ) nr 110/2008.
Sellega asendatakse ühise seisukoha tekst, millega kohandatakse vana määrust (EMÜ) nr 1576/89.
Kategooria "loodusidentne” väljajätmine peab lubama traditsiooniliste piiritusjookide akvavit ja väkeva glögi tootjatel kasutada oma kvaliteedimaine huvides ainult looduslikke lõhna- ja maitseühendeid.
Seetõttu peavad lõhna- ja maitseühendid ning -preparaadid olema lubatud.
Muudatusettepanek 24
Nõukogu ühine seisukoht – muutmisakt
Artikkel 28
Määrus (EÜ) nr 2232/96
Artikkel 5 – lõige 1
Nõukogu ühine seisukoht
Muudatusettepanek
1.
Artikli 2 lõikes 2 nimetatud lõhna- ja maitseühendite loetelu võetakse vastu artiklis 7 sätestatud korras hiljemalt 31. detsembriks 2008 .
1.
Artikli 2 lõikes 2 nimetatud lõhna- ja maitseühendite loetelu võetakse vastu artiklis 7 sätestatud korras hiljemalt 31. detsembriks 2010 .
Selgitus
Lõhna- ja maitseainete ühenduse loetelu (määruse nr 2232/96 artikli 2 lõikes 2 osutatud lõhna- ja maitseainete loend) tuleks vastu võtta alles pärast hindamiskava lõpuleviimist.
Kuna hindamine ei ole lõpule viidud ja kava lõpuleviimine 2008. aasta või isegi 2009. aasta lõpuks on ebatõenäoline, tundub ühenduse loetelu avaldamise ja vastuvõtmise edasilükkamine vähemalt 2 aasta võrra olevat õigustatud.
Muudatusettepanek 25
Nõukogu ühine seisukoht – muutmisakt
Artikkel 29
Direktiiv 2000/13/EÜ
III lisa – lõige 1 – teine taane
Nõukogu ühine seisukoht
Muudatusettepanek
– „suitsutuspreparaat” või „suitsutuspreparaadid”, kui lõhna- ja maitsekomponent sisaldab määruse (EÜ) nr …/…* artikli 3 lõike 2 punktis f määratletud lõhna- ja maitseaineid ning annab toidule suitsuse maitse.
– „suitsutuspreparaat” või „suitsutuspreparaadid” või konkreetsem suitsutuspreparaadi või -preparaatide nimetus või kirjeldus , kui lõhna- ja maitsekomponent sisaldab määruse (EÜ) nr .../…* artikli 3 lõike 2 punktis f määratletud lõhna- ja maitseaineid ning seda kasutatakse või segatakse sisse toidule suitsuse maitse ja lõhna andmiseks .
Tähistamine koostisosade loetelus ei ole nõutav, kui heakskiidetud suitsutoodet kasutatakse toiduaine pinnal suitsutamisel suitsuse värvi, tekstuuri ning lõhna ja maitse saamiseks.
Selgitus
Käesolev muudatusettepanek 37, mille parlament kiitis heaks esimesel lugemisel, annab võimaluse osutada konkreetsele suitsutuspreparaadile, nii et tarbijatel oleks korrektne teave lõhe-, peekoni-, grill- ning muude lõhna- ja maitseainete kohta.
Käesoleva muudatusettepaneku teist osa ei esitatud esimesel lugemisel.
See puudutab alternatiivset suitsutamist, mille puhul kasutatakse suitsutuskondensaate ning mis mõjutab peale toidu lõhna ja maitse ka toidu värvust, konsistentsi ning säilimist.
Raportööri arvates tuleks see muudatusettepanek esitada teisele lugemisele, kuna Euroopa Toiduohutusameti 29. juunil 2007 esitatud järeldused kinnitasid seda, et suitsutuspreparaatide kasutamist peetakse tervisele üldiselt vähem ohtlikuks kui traditsioonilist suitsutamist.
Muudatusettepanek 26
Nõukogu ühine seisukoht – muutmisakt
Artikkel 30 – lõige 2 a (uus)
Nõukogu ühine seisukoht
Muudatusettepanek
Artiklit 10 kohaldatakse 18 kuu jooksul alates ühenduse loetelu kohaldamise kuupäevast.
Selgitus
Esimesel lugemisel parlamendi poolt heakskiidetud muudatusettepanek (44).
Muudatusettepanek 27
Nõukogu ühine seisukoht – muutmisakt
Artikkel 30 – lõige 3
Nõukogu ühine seisukoht
Muudatusettepanek
Artikleid 10, 26 ja 27 kohaldatakse alates ühenduse loetelu kohaldamise kuupäevast.
Artikleid 26 ja 27 kohaldatakse alates ühenduse loetelu kohaldamise kuupäevast.
Selgitus
Parlament võttis muudatusettepaneku 44 vastu esimesel lugemisel.
Muudatusettepanek 28
Nõukogu ühine seisukoht – muutmisakt
III lisa – B osa
Nõukogu ühine seisukoht
B osa.
Teatavate lõhna- ja maitseainetes ning lõhna- ja maitseomadustega toidu koostisosades looduslikult esinevate ainete maksimaalsed piirmäärad teatavates tarbitavates liittoitudes, millele on lisatud lõhna- ja maitseaineid ja/või lõhna- ja maitseomadustega toidu koostisosi.
Neid maksimaalseid piirmäärasid ei kohaldata nende liittoitude suhtes, mida valmistatakse ja tarbitakse ühes ja samas kohas n ing millele ei ole lisatud lõhna- ja maitseaineid ning mis sisaldavad üksnes ürte ja vürtse kui lõhna- ja maitseomadustega toidu koostisosi.
Aine nimetus
Liittoit, milles on aine esinemine piiratud
Maksimaalne piirmäär mg/kg
β-asaroon
Alkohoolsed joogid
1,0
1-allüül-4-metoksübenseen,
estragool
Piimatooted
Puu- ja köögiviljatooted (sh seened, juured, mugulad, aedviljad ja kaunviljad), pähklid ja seemned
Kalatooted
Mittealkohoolsed joogid
50
50
50
10
Vesiniktsüaniidhape
Nugat, martsipan või selle asendajad või sarnased tooted
Luuviljade konservid
Alkohoolsed joogid
50
5
35
Mentofuraan
Münti/piparmünti sisaldavad kondiitritooted, välja arvatud hingeõhku värskendavad pisimaiused
Hingeõhku värskendavad pisimaiused
Närimiskumm
Münti/piparmünti sisaldavad alkohoolsed joogid
500
3000
1000
200
4-allüül-1,2-dimetoksübenseen,
metüüleugenool
Piimatooted
Lihavalmistised ja -tooted, sh linnu- ja ulukiliha
Kalavalmistised ja -tooted
Supid ja kastmed
Valmis suupisted
Mittealkohoolsed joogid
20
15
10
60
20
1
Pulegoon
Münti/piparmünti sisaldavad kondiitritooted, välja arvatud hingeõhku värskendavad pisimaiused
Hingeõhku värskendavad pisimaiused
Närimiskumm
Münti/piparmünti sisaldavad mittealkohoolsed joogid
Münti/piparmünti sisaldavad alkohoolsed joogid
250
2000
350
20
100
Guassiin
Mittealkohoolsed joogid
Pagaritooted
Alkohoolsed joogid
0,5
1
1.5
1-allüül-3,4-metüleendioksübenseen, safrool
Lihavalmistised ja -tooted, sh linnu- ja ulukiliha
Kalavalmistised ja -tooted
Supid ja kastmed
Mittealkohoolsed joogid
15
15
25
1
Teukriin A
Mõrumaitselised piiritusjoogid ehk bitter
Nagu määratletud määruse 1576/89 artikli 1 lõike 4 punktis p.
Liköör
Nagu määratletud määruse 1576/89 artikli 1 lõike 4 punktis r. , mõrumaitseline
Muud alkohoolsed joogid
5
5
2
Tujoon (alfa ja beeta)
Alkohoolsed joogid, välja arvatud puju (Artemisia) liikidest toodetud joogid
Puju (Artemisia) liikidest toodetud alkohoolsed joogid
Puju (Artemisia) liikidest toodetud mittealkohoolsed joogid
10
35
0,5
Kumariin
Traditsioonilised või hooajalised pagaritooted, mille märgistusel on esitatud viide kaneelile
Hommikuhelbed, sh müsli
V alikpagaritooted, v.a traditsioonilised või hooajalised pagaritooted, mille märgistusel on esitatud viide kaneelile
Desserdid
50
20
15
5
Euroopa Parlamendi muudatusettepanek
B osa.
Teatavate lõhna- ja maitseainetes ning lõhna- ja maitseomadustega toidu koostisosades looduslikult esinevate ainete maksimaalsed piirmäärad teatavates tarbitavates liittoitudes, millele on lisatud lõhna- ja maitseaineid ja/või lõhna- ja maitseomadustega toidu koostisosi.
Aine nimetus
Liittoit, milles on aine esinemine piiratud
Maksimaalne piirmäär
[mg/kg]
Selgitus
Parlament kiitis käesoleva muudatusettepaneku heaks esimesel lugemisel seoses muudatusettepanekuga artikli 5 lõikele 2, mis jääb tühjaks, välja arvatud juhul, kui toiduohutusameti hinnangu kohaselt on teatavad looduslikult esinevad soovimatud ained ohtlikud.
Sarnane lahendus on kehtestatud määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) artiklis 8 ja III lisas.
SELETUSKIRI
Komisjoni määruse ettepanekuga võrreldes on nõukogu ühises seisukohas artikleid ja peatükkide pealkirju ümber tõstnud ning korrastanud mitmeid ebaselgeid kohti.
Selle käigus võttis nõukogu arvesse mitmeid parlamendi muudatusettepanekuid.
Kahjuks ei kaasatud mitmeid muudatusettepanekuid, mida parlament pidas esimesel lugemisel oluliseks.
Parlament kavatseb kaitsta neid muudatusettepanekuid, milles lepiti kokku esimesel lugemisel ja mida ta peab tasakaaluka ja elluviidava määruse aluseks, võttes arvesse teaduse ja tehnoloogia arengut lõhna- ja maitseainete tööstuses.
Lisaks toiduohutusele ja siseturu tugevdamisele, tagades kõikidele tootjatele võrdse mänguruumi, tuleb arvesse võtta ka tarbijate huvisid ning nende seas on esikohal soov, et toit oleks võimalikult looduslik.
Kõik lõhna- ja maitseained, mis on toksikoloogilisest seisukohast ohutud, ei pruugi olla tegelikult tarbijatele kasulikud.
Parlament soovib eelkõige rõhutada tarbijate õigust teha valikuid.
Lõhna- ja maitseainete kasutamise lubamisel on näiteks „põhjendatud tehnoloogiline vajadus” seotud teiste ELi strateegiate, nagu rasvumise vastu võitlemisega, sest liiga tugevate lõhna- ja maitseainete lisamine võib varjata valmistoidu halba kvaliteeti.
Nõukogu ja parlament on erineval seisukohal teatavate lõhna- ja maitseomadustega toidu koostisosade kasutamise osas toitudes ja nende koostisosade maksimaalsetes piirmäärades, mis on sätestatud III lisas.
Toidu teaduskomitee (SCF) ja Euroopa Toiduohutusamet (EFSA) on tuvastanud, et ürtide komponendid safrool, estragool ja metüüleugenool alküülbenseeni keemilisest klassist on genotoksilised ja kantserogeensed ühendid.
Nimetatud ühendite kantserogeensust tõestati loomkatsetel, mille käigus kasutati suhteliselt suuri ühe ühendi annuseid.
Inimesed puutuvad kokku väiksemate annustega kui nendega, mida kasutati loomkatsetel.
Puuduvad andmed koostoime kohta looduslikult esinevate soovimatute ühendite ning teiste ürtides ja vürtsides leiduvate ainete vahel.
Parlament võttis teadmiseks nõukogu argumendi, et III lisas esitatud maksimaalsed piirmäärad on juba sätestatud direktiivis 88/388/EÜ, kuid on seisukohal, et see iseenesest viitab sellele, et põhjendus ürtide ja vürtside kasutamise piiramiseks valmistoidus on (endiselt) ebapiisav.
Viimase 20 aasta jooksul ei ole liikmesriigid kujundanud metoodikat, et jälgida, millist praktilist mõju on maksimaalsed piirmäärad tarbijate tervisele avaldanud.
Samuti ei ole nad nimetatud valdkonnas viinud läbi mingeid teadusuuringuid.
Parlament usub seega, et ei ole tõestatud, et looduslikult teatavaid III lisas mainitud koostisosasid sisaldav valmistoit omaks samasugust toksikoloogilist mõju nagu teatavad looduslikud koostisosad, mida testitakse isoleeritult.
See seisukoht põhineb hiljutistel toksikoloogiauuringutel, milles võeti arvesse asjaolu, et inimesed puutuvad alküülbenseeniga kokku liittoitude põhiainetes.
Toidu või toitude kombinatsiooni põhiainete mõju teatavatele looduslikele koostisosadele on teada.
Neid põhjustavad keemilised seosed teiste toiduosakestega või teiste koostisosade toime, mis suurendavad või vähendavad mõju.
Hüpoteesi kohaselt on mõjud igal juhtumil erinevad ja seega on neid vajalik uurida juhtumipõhiselt.
Parlament pooldab käesoleval juhul tõendamiskohustuse ümberpööramist.
See põhimõte, et ürtide ja vürtside tootjad peavad iga toote puhul eraldi ümber lükkama õigusliku eelduse, et kõnealune toode on kahjulik, on vaieldav.
Vastupidine protseduur oleks palju loogilisem.
Kui on olemas teaduslikult põhjendatud kahtlus, et teatavad ained sellises toidus, mida inimesed söövad, on tervisele kahjulikud, võib lisada maksimaalsed piirmäärad III lisasse, võttes aluseks EFSA selle kohta avaldatud arvamuse.
Parlament võttis arvesse ka asjaolu, et ürdisegude aktiivained muutuvad vastavalt aastaajale.
Aastaajalised muutused eeldaksid kallite katsete läbiviimist, mis tõenäoliselt ületaksid ürdi- ja vürtsisegude turuväärtuse, nii et valmistoitude tootjad võivad juba varakult otsustada asendada ürdid lõhna- ja maitseainetega.
Seda Euroopa tarbija ei taha.
Parlament arvestas seisukohta võttes samuti asjaoluga, et käesolev määrus ei piira ürtide ja vürtside kasutamist iseenesest ja ühises seisukohas tühistas nõukogu maksimaalsed piirmäärad nendele III lisas loetletud ainetele, mida lisatakse kohapeal valmistatud toidule.
Parlament on arvamusel, et nimetatud põhjendust – ohtlike ainete eeldatav väike kogus sellisel viisil valmistatud toidus – võiks laiendada valmistoidule üldiselt.
MENETLUS
Pealkiri
Toiduainetes kasutatavad lõhna- ja maitseained ning teatavad lõhna- ja maitseomadustega toidu koostisosad
Viited
16677/3/2007 – C6-0139/2008 – 2006/0147(COD)
EP 1. lugemise kuupäev – P-number
10.7.2007 T6-0323/2007
Komisjoni ettepanek
COM(2006)0427 – C6-0259/2006
Komisjoni muudetud ettepanek
COM(2007)0671
Ühise seisukoha kättesaamisest istungil teada andmise kuupäev
13.3.2008
Vastutav komisjon
istungil teada andmise kuupäev
ENVI
13.3.2008
Raportöör(id)
nimetamise kuupäev
Mojca Drčar Murko
14.9.2006
Vastuvõtmise kuupäev
6.5.2008
Lõpphääletuse tulemused
+:
–:
0:
54
Lõpphääletuse ajal kohal olnud liikmed
Georgs Andrejevs, Pilar Ayuso, Irena Belohorská, Johannes Blokland, John Bowis, Frieda Brepoels, Hiltrud Breyer, Dorette Corbey, Magor Imre Csibi, Chris Davies, Avril Doyle, Mojca Drčar Murko, Jill Evans, Anne Ferreira, Karl-Heinz Florenz, Matthias Groote, Françoise Grossetête, Satu Hassi, Jens Holm, Caroline Jackson, Christa Klaß, Eija-Riitta Korhola, Holger Krahmer, Urszula Krupa, Aldis Kušķis, Marie-Noëlle Lienemann, Jules Maaten, Linda McAvan, Riitta Myller, Péter Olajos, Miroslav Ouzký, Vladko Todorov Panayotov, Vittorio Prodi, Frédérique Ries, Dagmar Roth-Behrendt, Carl Schlyter, Horst Schnellhardt, Richard Seeber, Kathy Sinnott, Bogusław Sonik, María Sornosa Martínez, Antonios Trakatellis, Thomas Ulmer, Åsa Westlund, Anders Wijkman, Glenis Willmott
Lõpphääletuse ajal kohal olnud asendusliige/asendusliikmed
Inés Ayala Sender, Anne Laperrouze, Kartika Tamara Liotard, Alojz Peterle, Bart Staes, Lambert van Nistelrooij
Lõpphääletuse ajal kohal olnud asendusliige/asendusliikmed (kodukorra art 178 lg 2)
Armando França, Raül Romeva i Rueda
