P6_TA(2008)0184
Zimbabwe
B6-0185 , 0187 , 0189 , 0193 , 0207 ja 0208/2008
Euroopa Parlamendi 24. aprilli 2008. aasta resolutsioon Zimbabwe kohta
Euroopa Parlament,
–
võttes arvesse oma 16. detsembri 2004. aasta ELT C 226 E, 15.9.2005, lk 358.
, 7. juuli 2005. aasta ELT C 157 E, 6.7.2006, lk 491.
, 7. septembri 2006. aasta ELT C 305 E, 14.12.2006, lk 263.
ja 26. aprilli 2007. aasta ELT C 74 E, 20.3.2008, lk 791.
resolutsioone Zimbabwe kohta;
–
võttes arvesse nõukogu 18. veebruari 2008. aasta ühist seisukohta 2008/135/ÜVJP ELT L 43, 19.2.2008, lk 39.
, millega pikendatakse kuni 20. veebruarini 2009 ühise seisukohaga 2004/161/ÜVJP kehtestatud piirangumeetmeid Zimbabwe vastu;
–
võttes arvesse Lõuna-Aafrika Arenguühenduse (SADC) riikide kriisikohtumist 12. aprillil 2008. aastal Lusakas;
–
võttes arvesse kodukorra artikli 115 lõiget 5,
A.
arvestades, et 29. märtsil 2008 toimusid Zimbabwes parlamendi alam- ja ülemkoja, presidendi- ning kohalike omavalitsuste valimised;
B.
arvestades, et presidendivalimiste tulemused on veel välja kuulutamata ning parlamendivalimiste tulemused on osaliselt välja kuulutamata;
C.
arvestades, et 14. aprillil 2008 lükkas Zimbabwe ülemkohus tagasi opositsioonilise rühmituse Liikumine Demokraatlike Muutuste Eest (MDC) kiireloomulise taotluse Zimbabwe valimiskomisjonile kuulutada välja presidendivalimiste tulemused;
D.
arvestades, et 12. aprillil 2008 teatas Zimbabwe valimiskomisjon, et korraldab häälte ülelugemise 23 presidendivalimiste ringkonnas, kus valitsev partei Zanu-PF on tulemused vaidlustanud;
E.
arvestades, et seoses eespool nimetatud Lõuna-Aafrika Arenguühenduse (SADC) riikide kriisikohtumisega Lusakas nõudis ÜRO peasekretär Ban Ki-moon presidendivalimiste tulemuste avaldamist niipea kui võimalik, hoiatades et ohtu on sattunud demokraatia õhimõte Aafrikas;
F.
arvestades, et Lõuna-Aafrika Arenguühendus (SADC) on nõudnud valimistulemuste kiirendatud kontrollimist ja avaldamist vastavalt seadusjärgsele protsessile;
G.
arvestades, et režiim on taas reageerinud vägivallaga opositsiooni vastu,
1.
nõuab, et austataks Zimbabwe rahva demokraatlikke soove; nõuab tungivalt, et kõik, kes soovivad osaleda Zimbabwe tuleviku loomisel, teeksid koostööd demokraatliku muutuse jõududega;
2.
kutsub Zimbabwe valmimiskomisjoni üles viivitamatult avaldama kõik algsed valimistulemused, kuna viivitamine põhjustab ärevust ja spekulatsioone, millel on kahjustav mõju rahule, poliitilisele stabiilsusele ja Zimbabwe demokraatlikele väljavaadetele;
3.
tunnustab Zimbabwe valimiste toetusvõrgustiku, mis on valitsusväline organisatsioon, tohutut tööd tuhandete vaatlejate paigutamisel üle kogu riigi ja nende poolt saadud hääletusküsitluste tulemuste avaldamisel;
4.
ergutab jõuliselt Zimbabwe valitsust austama oma kohustusi demokraatia põhimõtete, inimõiguste ja õigusriigi põhimõtete osas, mis ta on võtnud, kirjutades alla Lõuna-Aafrika Arenguühenduse (SADC) lepingule ja sellele lisatud protokollidele, Aafrika Liidu põhiseaduslikule aktile, inimõiguste ja rahvaste õiguste Aafrika hartale ja Aafrika uuele arengupartnerlusele;
5.
tunnustab Lõuna-Aafrika Arenguühendust (SADC) kriisikohtumise kokkukutsumise eest 12. aprillil 2008 ja tervitab kohtumisel osalenud riigijuhtide kommünikeed, milles nad nõuavad presidendivalimiste tulemuste kiirendatud avaldamist;
6.
tervitab Lõuna-Aafrika Vabariigi valitseva Aafrika Rahvuskongressi hiljutist tunnistust, et Zimbabwe on jõudnud "kriisiolukorda", ja usub, et see toob kaasa positiivsed meetmed;
7.
kutsub Aafrika Liitu viivitamatult oma vahendusel kaasa aitama kiire ja positiivse lahenduse saavutamisele Zimbabwe kriisile;
8.
mõistab teravalt hukka valimisjärgse poliitilise vägivalla ja inimõiguste rikkumised, mis on suunatud opositsiooniparteide toetajate vastu;
9.
taunib umbes tosina välisajakirjaniku vahistamist viimastel nädalatel ja nõuab kõikide ajakirjandus- ja kogunemisvabaduse piirangute viivitamatut kõrvaldamist ning välismaistele uudisteagentuuridele takistamatut juurdepääsu Zimbabwele, nõuab lisaks 36 kodaniku viivitamatut vabastamist, kes vahistati valimistulemuste avaldamisega viivitamise vastase rahumeelse protesti käigus;
10.
tunnustab Lõuna-Aafrika sadamatöölisi, kes keeldusid lossimast hiina kaubalaeva An Yue Jiang'i lasti, milleks olid Zimbabwe julgeolekujõududele mõeldud relvad; kutsub kõiki Lõuna-Aafrika Arenguühenduse (SADC) riike üles keelduma oma sadamates An Yue Jiang'i lasti lossimisest;
11.
kutsub Hiina valitsust üles lõpetama relvade eksporti Zimbabwesse ja andma An Yue Jiang'ile korralduse viivitamatult naasta Hiina vetesse;
12.
palub nõukogul tagada, et kõik liikmesriigid rakendaksid kindlakäeliselt olemasolevaid piiravaid meetmeid;
13.
palub nõukogul ja komisjonil kiirendada meetmete paketi ettevalmistamist, mis sisaldaks mh kiireloomulist majandusabi ja mis võetaks kasutusele kohe kui Zimbabwes on toimunud demokraatlik muutus, ning koordineerida selliseid meetmeid laiema rahvusvahelise üldsusega;
14.
teeb presidendile ülesandeks edastada käesolev resolutsioon nõukogule, komisjonile, liikmesriikide valitsustele ja parlamentidele, G8-riikide valitsustele, Zimbabwe ja Lõuna-Aafrika valitsustele ja parlamentidele, Briti Rahvaste Ühenduse peasekretärile, ÜRO peasekretärile, Aafrika Liidu komisjoni ja täidesaatva kogu esimeestele, Üleaafrikalisele Parlamendile ning Lõuna-Aafrika Arenguühenduse peasekretärile ja valitsustele.
