SUULINE KÜSIMUS H-0008/10
Küsimuste tunniks osaistungjärgul - veebruar 2010
vastavalt kodukorra artiklile 116
esitaja:
Zigmantas Balčytis
nõukogule
Teema: ühise energia siseturu loomine
Hispaania, Belgia ja Ungari vahel sõlmitud kokkuleppes ja pikaajalises strateegias on ühise energia siseturu loomine seatud üheks poliitiliseks prioriteediks.
Eesmärgi saavutamiseks tuleb Euroopa energiaturuga ühendada ühenduse kõige isoleeritumad piirkonnad, nagu Balti riigid.
Läänemere strateegias on elektrienergia- ja gaasivaldkonnas ette nähtud palju ühendavaid projekte, mille elluviimisel on Balti riikidel võimalik vabaneda ühest ainsast tarnijast tulenevast sõltuvusest.
Nimetatud projektide rahvusvahelist iseloomu arvestades sõltub nende edukas elluviimine mitte ainult vastavate rahaliste vahendite olemasolust, vaid ka poliitilisest tahtest ja projektis osalevate liikmesriikide kavatsustest.
Seoses energia siseturu loomisega on ühendus võtnud endale kohustuse ühehäälselt kõneleda.
Kas praegu nõukogu eesistujaks olev Hispaania võtab endale juhi rolli ja paneb liikmesriigid ühehäälselt kõnelema Baltikumi puudutavate energeetikaprojektide (nt AmberLitPol, Swedlink) elluviimisel, millega suureneks mitte ainult piirkonna, vaid kogu ühenduse energiajulgeolek?
