2.5.2011 B7-0282/2011 RESOLUTSIOONI ETTEPANEK vastavalt kodukorra artiklile 120
Tarbijat eksitavad pakendid
Andreas Mölzer
PE459.826v01-00 B7‑0282/2011 Euroopa Parlamendi resolutsiooni ettepanek tarbijat eksitavate pakendite kohta
Euroopa Parlament ,
– võttes arvesse kodukorra artiklit 120,
A. arvestades asjaolu, et direktiiviga 2007/45/EÜ tühistati toodete nimikogused ja seda põhjendati muu hulgas tarbijate huvidega;
B. arvestades, et tavaline tarbija teab kauba müügihinda, mitte aga baashinda, mille tõttu kauba koguse vähenemist ei märgata, kui müügihind ei muutu;
C. arvestades murettekitavat asjaolu, et tootjad kasutavad uut pakendivabadust tegelikult selleks, et väiksemate pakenditega varjata inflatsiooni (koguni kuni 110%-line hinnatõus);
D. arvestades, et mõõtühiku hinna märkimisel kasutatakse meeleldi teatavaid nippe (nt selline kirja suurus, mis on loetamatu, omavahel võrreldamatud mõõtühikud);
E. arvestades, et õhutäidis ja välispakend aitavad näidata sisu suuremana;
F. arvestades, et viimase aasta jooksul on USA turul tervikuna täheldatud kaupade sisu 30% kadu ning ilmselt on see umbes samas ulatuses toimunud ka ELis,
1. juhib tähelepanu sellele, et inflatsiooni peitmine pakendi suuruse taha võib ELi siseturul tarbijate usaldust püsivalt kahjustada;
2. on seisukohal, et kauba mõõtühiku hind tuleb märkida selgelt, arusaadavalt ja võrreldavalt;
3. palub Euroopa Parlamendil, nõukogul ja komisjonil tõkestada tarbija eksitamine pakendiga, nagu näiteks trikitamine õhutäidise ja välispakendiga ning kauba koguse nähtamatuks jääv vähendamine, ja vajaduse korral uuesti kehtestada nimikogused põhitoiduainetele.
