Mida arvavad parlamendi kolm delegaati reformilepingust?
Valitsustevaheline konverents
2007-07-16 - 16:03
Kolm delegaati: Brok, Barón Crespo ja Duff
Oma juulikuisel täiskogu istungil tervitasid parlamendiliikmed valitsustevahelise konverentsi kokkukutsumist, mille eesmärk oleks oktoobrikuuks paberile saada põhiseaduse lepingut asendava "reformilepingu" tekst.
Parlamenti esindab konverentsil kolm määratud saadikut, kelleks on sakslane Elmar Brok (EPP-ED), hispaanlane Enrique Barón Crespo (PES) ja briti liberaal Andrew Duff.
Mida nad uuest lepingust arvavad?
Valitsustevahelise konverentsi eesmärk on koostada uus Euroopa Liidu leping, vastavalt sellele, mis Euroopa valitsusjuhid juunis kokku leppisid.
23. juulil algav konverents toob kokku esindajad kõigist 27 Euroopa valitsusest, komisjoni esindajate ja kolme parlamendiliikme kõrval osaleb konverentsil ka parlamendi president Hans-Gert Pöttering.
Mis saab konverentsi peamiseks teemaks?
Elmar Broki hinnangul tuleb tagada, et juunikuisel tippkohtumisel tehtud otsused kirjutatakse ladusaks õiguslikuks tekstiks.
Tema kolleeg Barón Crespo sõnul tuleb vaadata, kas põhiõiguste harta saaks panna uude lepinguteksti.
"Oleme suutnud säilitada põhiseaduse lepingu tuuma," rääkis ta hiljuti Hispaania ajakirjanikele.
"Uus leping lubab meil olla tõhusam, tugevdada meie demokraatlikku süsteemi ja taaskinnitada oma väärtusi."
Andrew Duffi meelest peavad parlamendi kolm esindajat kaitsma neid väärtusi, mis tehtud põhiseaduse lepingu projekti 2004. aastal parlamendi algatusel.
Kas uus leping on rahvale selge ja mõistetav?
"Kahjuks ei saa reformileping olla rahvale arusaadavam kui olemasolevad lepingud," ütles Elmar Brok.
"Juunikuise tippkohtumise ajal otsustasid valitsusjuhid ja riigipead põhiseaduse lepingu projektis ettenähtud ühtse ja selgelt struktureeritud teksti vastu."
Tema sõnul teeks laiemalt kasutatav kvalifitseeritud hääleenamus nõukogus liidu "tõhusamaks ja tegevusvõimelisemaks".
"Euroopa Parlament kui ainus otse valitud Euroopa institutsioon hakkab tulevikus inimeste soove väljendada 90% ulatuses kõikidest poliitilistest otsustest."
Barón Crespo hinnangul on põhiseaduse lepingu läbikukkumise näol tegu läbipaistvuse ja selguse kaotamisega.
Andrew Duffi meelest pole uus leping ei nn väike leping ega ka lihtsustatud leping.
"Elame tõelise poliitika maailmas ning 2004. aasta põhiseaduse lepingu uuesti läbirääkimine on vajalik, et kõik liikmesriigid selle ka ratifitseeriksid.
Parlamendi hinnang konverentsile
Parlamendi viimasel täiskogu istungi heaks kiidetud raport valitsustevahelise konverentsi kohta soovib, et viimase töökorraldus oleks igati läbipaistev ning et uues lepingus kasutataks nii palju kui võimalik põhiseaduse lepingu projekti sisu.
Samuti soovivad parlamendiliikmed avatud dialoogi rahvusparlamentide ja kodanikuühiskonnaga kogu ratifitseerimisprotsessi ajal.
Saadikud taunivad sümbolite ja põhiõiguste harta väljajätmist lepingust.
20070712STO09169 Parlament toetab valitsustevahelise konverentsi kokkukutsumist Parlamendi hinnang valitsustevahelisele konverentsile, 11. juuli Portugali eesistumise töökava esitlemine Elmar Brok Enrique Barón Crespo Andrew Duff
ET
1
PHOTO
20070713PHT09188.jpg
ET
5
LINK
/members/public/geoSearch/view.do?country=DE&partNumber=1&id=1263&language=ET
ET
6
LINK
/members/expert/alphaOrder/view.do?id=1352&language=ET
ET
7
LINK
/members/expert/alphaOrder/view.do?id=4514&language=ET
-//EP//TEXT IM-PRESS 20070706IPR08900 0 NOT XML V0//ET
-//EP//TEXT TA P6-TA-2007-0328 0 NOT XML V0//ET
-//EP//TEXT IM-PRESS 20070706IPR08899 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
