Nädala tähtsündmused: REACH ja Sahharovi auhind
Institutsioonid
2006-12-08 - 17:18
Selle aasta viimsel täiskogul on palju hääletamist
Selle aasta viimasel, 11.-14. detsembril 2006 toimuva täiskogu istungi tähtsündmuseks on kemikaalidealase direktiivi REACHi teine lugemine, mis heakskiidu korral lubaks direktiivil 2007. aasta juunis rakenduda.
Samuti toimub istungil Sahharovi auhinna pidulik auhinnatseremoonia koos tänavuaastase laureaadi Aleksandr Milinkevitšiga.
Allpool leiate lühikese ülevaate olulisematest teemadest Strasborgis toimuvast täiskogu istungist.
Esmaspäev:
Parlament arutab kemikaalide direktiivi REACH, olles eelnevalt nõukoguga kokkuleppele saanud kompromissmuudatusettepanekute osas.
Seega tuleb kõige ohtlikumad ained asendada ohutumate ainetega ning tootjad peavad esitama vastavad asenduskavad.
Teisipäev:
Parlament arutab põhjavee direktiivi, mille eesmärgiks on kaitsta põhjavett reostuse ning seisundi halvenemise eest.
Direktiivis sätestatakse lubatud läviväärtused pestitsiididele ning ühtsed mõõtemeetodid kõikidele võimalikele saasteallikatele.
Parlament ja nõukogu jõudsid direktiivi osas kokkuleppele lepitusmenetluse raames.
Teisipäeva keskpäeval peaks aset leidma Sahharovi auhinna pidulik üleandmine tänavusele laureaadile Aleksandr Milinkevitšile.
Milinkevitš on Valgevene demokraatliku opositsiooni juht ning endine presidendikandidaat, kes taotleb oma riigile demokraatlikku tulevikku.
Kui Milinkevitš ei saa Strasbourgi tulla, teevad nõukogu ja komisjoni esindajad Valgevene osas avalduse.
Päevakorras on ka 2007. aasta eelarvega seotud raportid.
Eelarvekomisjon paneb pärast kõnelusi nõukoguga 2007. aastaks ette eelarve, milles maksete assigneeringuteks nähakse ette 115,5 miljardit eurot.
Lisaks sellele lubab nõukogu anda parlamendile regulaarselt piisavalt informatsiooni ühise välis- ja julgeolekupoliitika tegevuste kohta.
Samuti jõuti kokkuleppeni finantsmääruse osas ning eelarvekomisjon loobus nõudmisest panna osa Euroopa Komisjonile ette nähtud vahenditest reservi.
Arutlusele tuleb audiovisuaalsete meediateenuste direktiiv, millega ajakohastatakse 1997. aastast pärinevat "piirideta televisiooni" direktiivi.
Vastuolulisimaks punktiks on tooteasetus, mille lubamist saadikud toetavad ainult piiratud juhtudel.
Lisaks kehtestatakse uued reeglid telereklaamidele.
Päevakorras on globaliseerumisega kohanemise fondi raport.
Tööhõive- ja sotsiaalkomisjon saavutas kõnelustes nõukoguga kokkuleppe, tänu millele peaks komisjoni poolt ette pandud fond hakkama tööle plaanipäraselt 1. jaanuaril 2007.
Fondi aastamaht oleks kuni 500 miljonit eurot ning selle vahenditest aidatakse tööturule naasta neid töötajaid, kes on koondatud seoses maailma kaubanduses toimunud struktuurimuutustega.
Arutatakse raportit, mille eesmärgiks on vähendada mootorsõidukitest põhjustatud heitmeid ning kaitsta sellega keskkonda.
Praegu mootorsõidukitele kehtivad Euro4 standardid asendatakse 2009. aastal Euro5 standarditega ning 2014. aastal Euro6 standarditega.
Euro-standardid kehtivad uutele valmistatavatele sõidukitele.
Lisaks leiavad saadikud, et tootjad peavad tagama sõltumatutele ettevõtjatele sõidukite remonditeabe piiranguteta kättesaadavuse.
Kolmapäev:
Hommikupoolikul toimub ühendatud arutelu ELi laienemise üle.
Väliskomisjonis ning põhiseaduskomisjonis vastu võetud raportites leitakse, et liit peab ka tulevikus saama laieneda, ent selleks on vaja uut institutsioonilist korraldust, et uusi liikmesriike oleks võimalik integreerida.
Väliskomisjon avaldab arvamust, et ELi institutsioonid, sealhulgas parlament, on minevikus olnud kandidaatriikide suhtes liiga leebed.
Nõukogu ja komisjon teevad avalduse 14.-15. detsembril 2006 aset leidva Euroopa Ülemkogu ettevalmistamise kohta.
Ülemkogu põhiteemadeks on laienemine, vabaduse, julgeoleku ja õiguse ala, innovatsioon ja energeetika ning välissuhted.
Päevakorras on raport, milles sätestatakse, et alates 2013. aastast peavad kõik uued väljastatavad juhiload, samuti kõik juhiload, mis kadumise, varguse jne tõttu asendatakse, vastama uuele ELi juhiloa mudelile.
Uued juhiload on krediitkaardi formaadis plastikust kaardid, mille liikmesriigid võivad varustada mikrokiibiga.
Juhilubadele kehtestatakse ka maksimaalne kehtivusaeg.
Kõik kasutusel olevad juhiload peavad uues formaadis olema 2039. aastaks.
Arutatakse ka kahte teise põlvkonna Schengeni infosüsteemi (SIS II) raportit, milles kodanike õiguste komisjon toetab komisjonile SIS II väljatöötamiseks antud volituste ühe aasta võrra pikendamist (kuni 31. detsembrini 2007).
Lisaks tuleb hääletusele resolutsioon komisjoni 2007. aasta õigusloome- ja tööprogrammi osas.
Neljapäev:
Päevakorras on ühendatud arutelu energia teemal.
Tööstuse, teadusuuringute ja energeetikakomisjon leiab vastu võetud raportis, et süsinikuühendite heitkoguste vähendamise eesmärgid peaksid olema siduvad ning et tuleb suurendada taastuvenergiaallikate kasutamist.
Komisjoniliikmed teevad veel arvukalt muid ettepanekuid komisjoni energiastrateegia parandamiseks.
20061208STO01249 Täiskogu eelinfo pressiteenistuselt Täiskogu otseülekanne
ET
1
PHOTO
20061207PHT01243.jpg
ET
3
LINK
/eplive/public/freetext_page_direct/20061120FTX00012-2101/default_et.htm
-//EP//TEXT IM-PRESS 20061127BRI00306 FULL-TEXT NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
