Uued reeglid alternatiivsetele investeerimisfondidele
Majandus ja rahandus
Täiskogu istungid
2010-11-11 - 13:47
Peatselt hakkavad kehtima uued, üle-euroopalised alternatiivsete investeerimisfondide turustamise reeglid, sest parlament kiitis heaks õigusakti, mis kehtestab registreerimise, aruandluse ja kapitalinõuete reeglid.
Samuti võeti vastu odava ülesostmise ja tasustamise sätted, ning parlament muutis turustamise tegevusloa, depositooriumite vastutuse ja kapitalinõuete sätteid.
Euroopa Parlament suutis Jean-Paul Gauzèsi (EPP, FR) juhtimisel veenda nõukogu oma seisukohta muutma ja sellega parandada majandusstabiilsust ning investorite kaitset.
Uus õigusakt kehtestab palga juhised ning odava ülesostmise piiramise reeglid.
Euroopa Komisjoni esialgne ettepanek ei sisaldanud kumbagi neist ettepanekutest ning ka liikmesriigid olid nende vastu.
Õigusakt sätestab ka täpselt depositooriumite vastutuse, et investorid saaksid alati kahjutasu nõuda.
Suurem tähelepanu odavale ülesostmisele
Juba algusest peale nõudis parlament, et võideldaks odava ülesostmise vastu, ehkki Euroopa Komisjoni esialge ettepanek seda teemat ei käsitlenud.
Vastu võetud direktiivi ettepanekus puudutavad mitmed sätted odavat ülesostmist, eelkõige kehtestatakse piirangud varade jaotamisele ja kapitali vähendamisele kahe esimese aasta jooksul pärast ettevõtte ülevõtmist alternatiivse investeerimisfondi poolt.
Nii tahetakse ära hoida seda, et alternatiivsed investeerimisfondid võtavad ettevõtte üle vaid kiire kasumi eesmärgil.
Depositooriumite vastutus
Parlamendi survel suurendati depositooriumite vastutust.
Direktiiv sätestab, et kui depositooriumi kohustused antakse kellelegi teisele üle, siis tuleb sõlmida kirjalik leping, millega antakse alternatiivsele investeerimisfondile võimalus esitada nõue asutuse vastu, kellele kohustused delegeeriti.
See peaks tagama, et igal hetkel on keegi vastutav.
Samuti tuleb asjaomase alternatiivse investeerimisfondi investoreid teavitada enne investeeringu tegemist nõuetekohaselt vastutusest vabastamisest ja seda õigustavatest asjaoludest.
Turustamise tegevusluba
Kokkulepe annab kolmandate riikide alternatiivsetele investeerimisfondidele võimaluse turustada oma toodet terves ELis, ilma et tuleks luba küsida kõikidelt liikmesriikidelt eraldi.
Seda siiski vaid juhul, kui kõnealune kolmas riik täidab teatud miinimumtingimusi ning liikmesriikidega on sõlmitud teabevahetuse kokkulepe.
Järgmised sammud
Direktiivi reegleid tuleb hakata rakendama 2013. aastast ning Euroopa Komisjon peab reeglid neli aastat hiljem läbi vaatama.
20101110IPR93908 Taustateave (inglise keeles)
ET
1
LINK
/en/pressroom/content/20101105BKG92028
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
