Sloveenia saadik Peterle eesistumisest, vähist ja Lääne-Balkanist
Institutsioonid
2008-02-29 - 12:15
Sloveenia saadik Alojz Peterle
2004. aastal Euroopa Parlamenti valitud sloveen Alojz Peterle (PPE-DE) on olnud Sloveenia peaminister ja välisminister.
Nüüd, kui Sloveenia ELi eesistumise algusest on möödas kolm kuud, küsime tema arvamust riigi esinemise kohta ELi juhtriigina kui ka Lääne-Balkani teemade kohta.
Peterle räägib avameelselt oma võitlusest vähiga ning praegusest kampaaniast haiguse vastu.
Enne Sloveenia eesistumist ütlesid mõned kriitilised inimesed nõukogust, et Sloveenia on eesistujaks liiga väike ja liiga uus.
Kuidas eesistumine praeguseni on sujunud?
Alojz Peterle: "Kas te olete kunagi kuulnud kedagi Luksemburgi, mis on väiksem kui Sloveenia, kritiseerimas?
Riigi suurusel ei ole mingit seost eesistumise kvaliteediga.
Sloveenia alustas oma eesistumist suure entusiasmi ja õigete prioriteetidega.
Mul on hea meel kultuuridevahelise dialoogi konverentsi üle.
Esitlesime kenasti kaupade õigusloome paketti, mis tugevdab siseturgu ja on väikeste ja keskmise suurusega ettevõtete meele järgi.
Uue Lissaboni strateegia ettevalmistused lähevad hästi ja tundub, et vesiniku jõul sõitvat autot puudutav õigusloome on edukas.
Minu analüüside järgi on senine töö on olnud edukas."
Suhete parandamine Lääne-Balkani riikidega on Sloveenia eesistumise prioriteet.
Mida toob tulevik piirkonnale?
"See on kogu liidu huvi.
Sloveenia tunneb piirkonda hästi meie ühise ajaloo tõttu.
Meil on Lääne-Balkaniga ka tihedad majandussidemed.
Sloveenia teadmised ja kogemus piirkonnas on eesistumise ajal suur eelis.
Poliitikas ei vali me alati hea ja parema variandi vahel.
Kosovo iseseisvusdeklaratsioon sai vastukaja kogu maailmas.
EL saatis EULEXi missiooni Kosovosse.
Nõukogu ühisotsus oli, et iga riik otsustab ise, kas Kosovot tunnustada või mitte.
Olukord paraneb, kui kõik osalejad mängivad samade reeglite järgi.
See viis ELi rahumeelse ja eduka arenguni pärast Teist maailmasõda.
Rahvusliku identiteedi asutamine, tahe leppida ja koos töötada on erinevate rahvuste ja vähemuste kooseksisteerimise baas Euroopas."
Mida arvate teie, kes te olite ainsa uue liikmesriigi esindajana Euroopa tulevikukonvendi juhatuses (2002-2003), uuest Lissaboni lepingust?
"See lubab ELi institutsioonidel tõhusamalt ja läbipaistvamalt töötada, edasisi laienemisi ja annab olulisema rolli Euroopa Parlamendile ja rahvusparlamentidele.
Samuti seab see sisse tugeva välispoliitika ühise diplomaatilise teenistuse toetusega."
Palun lubage mul küsida üks isiklik küsimus.
Olete avameelselt rääkinud sellest, kuidas te saite jagu vähist.
Kuidas EP saaks teema suhtes kaasa aidata?
"Vähk on saamas peamiseks tervisemureks ELis.
Täna saab selle ebameeldiva diagnoosi juba iga kolmas kodanik.
Peame kiiresti tegutsema!
Oma mandaadi algul liitusin ma MACiga (Members Against Cancer - Parlamendiliikmed Vähi Vastu), millesse kuulub 60 parlamendiliiget.
Parlament saab vähivastase õigusloome kallal töötada.
Samuti saab parlament teha paremat koostööd nõukogu, komisjoni ja rahvusparlamentidega.
Üks põhiideesid on Euroopa vähi rakkerühma asutamine.
Tervis on liikmesriikide pädevuses, kuid mõnda asja saab lahendada vaid ELi tasemel.
Samuti ootavad Euroopa-tasemel tegevust kodanikud."
20080225STO22153 Alojz Peterle profiil Eesistujariik Sloveenia avab kultuuridevahelise dialoogi aasta Sloveenia peaminister: "Kosovo ummikseisust saadakse jagu"
ET
1
PHOTO
20080228PHT22549.jpg
ET
2
LINK
/members/public/yourMep/view.do;jsessionid=91DD5928F9F75146C15E15AA2C352B0B.node1?name=peterle&partNumber=1&id=23693&language=ET
-//EP//TEXT IM-PRESS 20080107STO17490 0 NOT XML V0//ET
-//EP//TEXT IM-PRESS 20080111STO18361 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
