SUULINE KÜSIMUS ARUTELUGA O-0045/05
vastavalt kodukorra artiklile 108
esitaja:
Lapo Pistelli
ALDE fraktsiooni nimel
Euroopa Komisjonile
Teema: Olukord Sudaanis
25. jaanuaril 2005. aastal pärast Sudaani valitsuse ja Sudaani Rahva Vabastusarmee (SPLM/A) vahelise üldise rahukokkuleppe allkirjastamist, lõpetasid Euroopa Komisjon ja Sudaani valitsus riigi strateegiadokumendi koostamise.
Strateegiadokumendi abil üritab Euroopa Liit Sudaanis edendada rahu, demokraatiat, head valitsemistava ja inimõiguste austamist.
Selle eesmärgi saavutamiseks on strateegiadokumendiga loodud raamistik ELi umbes 400 miljoni euro soovituslikuks eraldamiseks Sudaanile.
Rahade eraldamine toimuks järkjärgult, paralleelselt rahukokkuleppe tõhusa rakendamise ja Darfuri olukorra paranemisega.
Kas Euroopa Komisjonil on kavas suurendada ELi poliitilist vastutust ning osalust Sudaani käimasolevas rahuprotsessis, arvestades, et olukord Darfuris on jätkuvalt ebastabiilne ja vägivaldne ning muret tekitab idapiirkonnas hoogustuv konflikt?
Kas Euroopa Komisjon kavatseb määrata eriesindaja, luua Darfuri lennukeelutsoon ning tugevdada Aafrika Liidu (AU) kohalolekut AU Sudaani missiooni (AMIS) raames vähemalt 8000 meheni?
Kas Euroopa Komisjon suudab anda täpset teavet Sudaanile antava ELi humanitaarabi jaotamise ja kasutamise kohta?
