Teisipäevasel täiskogul: uued volinikud ja puhtam põhjavesi
Institutsioonid
2006-12-13 - 12:02
Üle poole mageveevarudest on reostunud
Teisipäeval Strasbourgis toimunud Euroopa Parlamendi täiskogu istungil kiitis parlament suure häälteenamusega heaks Bulgaaria ja Rumeenia volinikukandidaatide ametissenimetamise.
Samuti võtsid saadikud vastu põhjavee kaitse direktiivi ning andsid Sahharovi nimelise auhinna üle selle tänavuaastasele laureaadile, Valgevenest kohale tulnud Aleksandr Milinkevitšile.
Parlament kiitis heaks Bulgaaria volinikukandidaadi Meglena Kuneva ning Rumeenia volinikukandidaadi Leonard Orbani nimetamise Euroopa Komisjoni täisliikmeteks.
Esimese portfelliks saab alates 1. jaanuarist 2007, kui mõlemad volinikud ametisse asuvad, tarbijakaitse, teise omaks mitmekeelsus.
27. novembril vastasid nii Kuneva kui Orban parlamendisaadikute küsimustele.
Enne teisipäevast hääletust sõna võtnud komisjoni president José Manuel Barroso hinnangul tõestasid mõlemad kandidaadid kuulamiste käigus oma "üldisi kogemusi ja töökogemust ning sügavat ja tõelist seotust Euroopaga".
Bulgaaria ja Rumeenia lõpetavad Euroopa Liidu viienda laienemise, mille otsa tegid lahti 10 liitunud riiki 2004. aastal.
Põhjavee puhtuse kaitsmine
Teisipäeval kiitis parlament heaks ka põhjavee puhtust käsitleva direktiivi, soovides kehtestada karmimaid reegleid kaitseks reostuse ja seisundi halvenemise eest.
Paljudes regioonides on põhjavesi suurim joogivee allikas.
"Põhjavesi on meie olulisim looduslik veeallikas, kuid üle poole mageveevarudest Euroopas on reostunud ning neid ei saa enam kunagi puhastada," ütles sakslasest raportöör Christa Klass (EPP-ED).
"Seepärast peame neid paremini kaitsma."
Regulatsioon ei takista liikmesriikidel kehtestamast veelgi karmimaid reegleid põhjavee kaitseks, kui vaja.
Liikmesriikidel on aega kaks aastat, et direktiiv kohaldada riiklikku seadusandlusesse.
Milinkevitš sai kätte Sahharovi auhinna
Teisipäevasel istungil andis Euroopa Parlamendi president Josep Borrell 2006. aasta Sahharovi auhinna pidulikult üle tänavusele laureaadile, Valgevene opositsiooniliidrile Aleksandr Milinkevitšile.
Milinkevitš rõhutas auhinda vastu võttes, et see ei ole mitte ainult tema auhind, vaid et koos temaga said selle auhinna kõik valgevenelased.
20061213STO01482 Bulgaaria ja Rumeenia volinikud said parlamendi heakskiidu - pressiteade Põhjavee kaitse pressiteade Auhinnatseremoonia pressiteade Põhjalik taustainfo Sahharovi auhinna kohta
ET
1
PHOTO
20061212PHT01471.jpg
-//EP//TEXT IM-PRESS 20061207IPR01147 0 NOT XML V0//ET
-//EP//TEXT IM-PRESS 20061207IPR01146 0 NOT XML V0//ET
-//EP//TEXT IM-PRESS 20061207IPR01148 0 NOT XML V0//ET
-//EP//TEXT IM-PRESS 20060911FCS10501 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
