SUULINE KÜSIMUS H-0126/10
Küsimuste tunniks osaistungjärgul - aprill 2010
vastavalt kodukorra artiklile 116
esitaja:
Frank Vanhecke
nõukogule
Teema: ELi ja Kuuba suhted
Kõik teavad, et ELi eesistujariik Hispaania üritab parandada ELi ja Kuuba vahelisi suhteid.
Nõukogu 15. kuni 16. juuni 2009. aasta järeldustest nähtub, et nõukogu otsustab 2010. aasta juunis, kas muuta praegust ühist seisukohta Kuuba suhtes.
Seoses sellega võetakse arvesse arengut inimõiguste valdkonnas.
Kas nõukogu on eesistujariigi Hispaania seisukohaga nõus?
Kui jah, siis milliseid edusamme on Kuuba inimõiguste valdkonnas teinud?
Kas Kuuba kohaldab 1966. aasta kodaniku- ja poliitiliste õiguste rahvusvahelist pakti ja majanduslike, sotsiaalsete ja kultuuriliste õiguste rahvusvahelist pakti, nagu nõukogu 2009. aastal nõudis?
Kas Kuuba on andnud konkreetse (siduva) lubaduse tühistada „ohtlikkuse seadus“, mis võimaldab inimese vangistada üksnes kahtluse alusel?
