SUULINE KÜSIMUS ARUTELUGA O-0028/05/variant1
vastavalt kodukorra artiklile 108
esitaja:
Viktória Mohácsi
ALDE fraktsiooni nimel
Euroopa Komisjonile
Teema: Rahvusvahelise mustlaste päeva tunnustamine
8. aprill on rahvusvaheline mustlaste päev peaaegu 10 miljonile inimesele Euroopas.
Me nõuame selle sümboolse ürituse tunnustamist Euroopa mustlaste päevana.
Selline sümboolse tähtsusega žest ühe ELi suurema vähemuse suhtes oleks ühtlasi Euroopa kultuurilise mitmekesisuse tervitamine, mis annaks tunnistust liidu pühendumusest rassismi ja ksenofoobia vastasele võitlusele ja inimõiguste kaitsele.
Meie mustlastest kodanikud on majanduslikult kõige ebasoodsamas olukorras ja sotsiaalselt enim eraldatud etniline grupp Euroopas, mille tagajärjel nad sageli on varjupaiga taotlejad.
Mustlaste rassilise diskrimineerimise levik ja mustlaste segregatsiooni vastane võitlus on hästi dokumenteeritud.
Kas komisjon ei arva, et 8. aprilli tunnustamine Euroopa mustlaste päevana tõstaks teadlikkust nende olukorra kohta ja aitaks kaasa ELi kaaskodanike ühiskonda kaasamist käsitleva poliitika edendamisele?
