Saksamaa ja Austria avasid oma tööturu kaheksale uuele liikmesriigile
Isikute vaba liikumine
2011-05-04 - 13:30
Kõikide 2004. aastal ühinenud liikmesriikide töötajad võivad nüüd asuda tööle kõikides teistes liikmesriikides 1. mail 2011 kaotati Tšehhi, Eesti, Läti, Leedu, Ungari, Poola, Sloveenia ja Slovakkia kodanike jaoks viimased piirangud töötamiseks mis tahes liikmesriigis.
Kõikide 2004. aastal ühinenud liikmesriikide töötajad võivad nüüd asuda tööle nendes liikmesriikides, kes kasutasid tööjõu liikumise piiramise võimalust kuni seitsmeaastase üleminekuperioodi lõpuni 30. aprillil 2011.
Andmed näitavad, et töötajate sissevool EL 8 riikidest on olnud üsna piiratud.
Võõrtöötajate arv on küll kiiresti kasvanud (eriti Iirimaal ja Ühendkuningriigis) 1 miljonilt 2004. aastal (0,3% rahvastikust) rohkem kui 2,3 miljonini 2010. aastal (0,6% rahvastikust).
Siiski on seda üsna vähe võrreldes 19 miljoni kolmandate riikide kodanikega, kes EL 15 liikmesriikides elavad (natuke vähem kui 5% rahvastikust).
Parlamendiliige Bogusław Soniku (EPP, Poola) sõnul on tegu ühe ajajärgu lõpuga.
"Lõpuks koheldakse uusi liikmesriike samaväärselt vanadega.
See on oluline poliitiline sümbol."
Soniku sõnul mõned riigid küll kartsid turgude avamist, kuid tegelikult on nad sellest vaid kasu lõiganud.
"Poola spetsialistid täitsid tööturu augud."
Tema sõnul on töökäsi eriliselt vaja põllumajanduses, teenindussektoris, tervishoius ning ITs.
Soniku sõnul on Poola migrandid hinnatud töötajad oma suhtumise poolest töösse.
Parlamendiliige Nadja Hirsch (ALDE, Saksamaa) usub, et Saksamaa tööturu avamine Ida-Euroopa töölistele on suur võimalus.
"Saksamaal on puudus oskustööjõust."
Ta viitas uuringule, mille järgi Saksamaa aktiivne elanikkond väheneb aastaks 2025 6,5 miljoni inimese võrra 38,1 miljoni inimeseni.
"Seda puudust ei saa kompenseerida parema hariduse või kursustega, naiste parema integreerituse või pensioniea alguse pikendamise kaudu.
Meil on vaja töötajaid teistest riikidest ning me oleksime pidanud avama oma tööturu juba varem."
Samas ei ole tööturg avatud kõigi jaoks - Bulgaaria ja Rumeenia peavad veel kaks aastat ootama.
Nimelt võidakse piiranguid töötajate vaba liikumise puhul rakendada ELi liikmesriikide töötajate suhtes üleminekuaja kuni 7 aastat jooksul pärast asjaomaste riikide ühinemist ELiga.
Parlamendiliige Corina Crețu (S6D, Rumeenia) arvab, et on ebaõiglane, et veel neli aastat pärast liitumist ei saa tema rahvuskaaslased vabalt tööturul liikuda.
"Piirangutega jätkamine ei luba kasutada täispotentsiaali Euroopa majanduse taastamisel."
Crețu sõnul on rumeenlaste pealetungi hirm põhjendamatu, sest juba praegu töötab kaks miljonit rumeenlast Euroopa riikides, kes ei ole rakendanud nende suhtes diskrimineerivat poliitikat.
Lisaks töötab Saksamaal tema sõnul 100 000 rumeenlast.
20110504STO18667 Kaheksa liikmesriigi töötajatel on nüüd täielik õigus vabaks liikumiseks Laienemine – üleminekusätted Frequently asked questions
ET
1
PHOTO
20110502PHT18578.jpg
ET
2
LINK
http://europa.eu/rapid/pressReleasesAction.do?reference=IP/11/506&format=HTML&aged=0&language=ET&guiLanguage=en
ET
3
LINK
http://ec.europa.eu/social/main.jsp?catId=466&langId=et
ET
4
LINK
http://europa.eu/rapid/pressReleasesAction.do?reference=MEMO/11/259&format=HTML&aged=0&language=EN&guiLanguage=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
