Merenduspakett sai parlamendi heakskiidu
2009. aasta valimised
Transport
2009-03-11 - 16:15
Uppunud tanker Erika ©BELGA/AFP Parlament ja nõukogu jõudsid lepitusmenetluse raames kokkuleppele kolmanda meretranspordi paketi osas, mille eesmärgiks on eelkõige ohutuse suurendamine.
Vedajate vastutus õnnetusjuhtumite korral
Hiljemalt 2016. aastast on A-klassi laevade käitajad ELi vetes vastutavad reisijatele tekitatud kahju puhul.
Laevaettevõtted peavad maksma kuni 2587 eurot hüvitist kaotatud või rikutud pagasi eest ning kuni 460 000 eurot hüvitist reisija surma või invaliidsuse puhul.
Hiljemalt 2018. aastast laieneb määrus ka B-klassi laevadele.
Määrus hõlmab ka siseriiklikku laevaliiklust meredel.
Saadikud saavutasid Paolo COSTA (ALDE, IT) raportis ka selle, et määrus rakendub hiljemalt 2012. aasta lõpus.
Euroopa Komisjon peab lisaks esitama hiljemalt 30. juuniks 2013 õigusakti ettepaneku, et laiendada määruse kohaldamisala C- ja D-klassi laevadele.
Laevade kontrolli ja ülevaatusega tegelevad organisatsioonid
Laevade kontrollimise ja ülevaatusega tegelevaid organisatsioone puudutavat direktiivi ja määrust käsitles parlament Luis de GRANDES PASCUAL i (EPP-ED, ES) raportites.
Õigusaktid tagavad, et liikmesriigid kehtestavad ühised reeglid ja standardid klassifikatsiooniühingutele, mis lipuriigi nimel tegelevad laevade kontrolli ja ülevaatusega ning ohutustunnistuste väljastamisega.
Õigusaktid näevad lisaks ette ohutustunnistuste vastastikuse tunnustamise.
Sadamariigi kontroll
Kui nõukogu tahtis reegleid rikkuvate laevade suhtes kasutada vaid ajutist sissesõidukeeldu, siis parlament soovis Dominique VLASTO (EPP-ED, FR) raportis, et korduvalt reegleid rikkunud laevale saaks kehtestada lõpliku sissesõidukeelu.
Parlamendi survel lisataksegi korduvalt reegleid rikkunud alused alaliselt ELi "musta nimekirja".
Lisaks saavutas parlament selle, et direktiivi alusel tuleb kontrollida ka neid aluseid, mis jäävad ankrusse merel.
Samuti tuleb kontrolle tihedamini läbi viia.
Sadamariigi kontroll puudutab välisriigi lipu all sõitvate aluste kontrolli.
Sõltumatu asutus määrab merehätta sattunud laevale ohutu sadama
Dirk STERCKX i (ALDE, BE) raportis käsitletakse ühenduse laevaliikluse seire- ja teabesüsteemi direktiivi.
Kokkuleppe kohaselt peavad liikmesriigid määrama sõltumatu asutuse, kellel on piisavad volitused ja teadmised, et iseseisvalt otsustada, milline on parim viis õnnetust ära hoida või selle tagajärgi maksimaalselt vähendada.
Seejuures oleks sõltumatul asutusel pädevus määrata merehätta sattunud laevale ohutu sadam.
Varasemad õnnetused on näidanud, et tihti kulutati liiga palju aega, kuna ei teatud, kes mille eest vastutab.
Meretranspordi sektoris toimunud õnnetuste juurdlus
Parlamendiliikmed leidsid eelnevate lugemiste ajal Jaromír KOHLÍČEK i (GUE/NGL, CZ) raportis, et ohutusjuurdlused peaksid olema kohustuslikud ka raskete, mitte ainult väga raskete õnnetuste puhul.
Nõukogu sellega siiski ei nõustunud.
Kompromissi kohaselt tuleb tõsise õnnetuse korral koostada esialgne hinnang selle kohta, kas täielikku juurdlust on vaja.
Direktiivi eelnõu paneb samuti paika, et üldreeglina uurib ühte õnnetust üks liikmesriik ning et vaid erakordsetel juhtudel võib läbi viia paralleelsed juurdlused.
Lisaks saavutasid saadikud selle, et tunnistajatele tagatakse sobiv õiguslik kaitse.
Lipuriigi nõuete täitmine ja laevaomanike kindlustus merinõuete korral
Nõukogu ja parlament jõudsid kokkuleppele ka lipuriigi nõuete täitmist ning laevaomanike tsiviilvastutust puudutavate ettepanekute osas.
Parlament käsitles eelnõusid Emanuel Jardim FERNANDES 'i ja Gilles SAVARY raportites.
Laevaomanike kindlustust puudutava direktiiv eelnõu kohaselt peab kõikidel liikmesriigi lipu all sõitvatel laevadel ja muu kui kõnealuse liikmesriigi lipu all sõitvatel laevadel olema kindlustus, kui sellised laevad saabuvad liikmesriigi jurisdiktsiooni all olevasse sadamasse.
Samuti pannakse eelnõus paika kohustusliku kindlustuse summa.
Laevade kontrollimise ja ülevaatusega tegelevate organisatsioonide ja veeteede ametite vastavat tegevust käsitlevad ühised eeskirjad ja standardid (uuestisõnastamine)
Raport: Luis de Grandes Pascual
Dokument: A6-0097/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Laevade kontrollimise ja ülevaatusega tegelevate organisatsioonide ühised eeskirjad ja standardid (uuestisõnastamine)
Raport: Luis de Grandes Pascual
Dokument: A6-0098/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Sadamariigi kontroll (uuestisõnastamine)
Raport: Dominique Vlasto
Dokument: A6-0099/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Ühenduse laevaliikluse seire- ja teabesüsteem
Raport: Dirk Sterckx
Dokument: A6-0100/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Meretranspordi sektoris toimunud õnnetusjuhtumite juurdluse aluspõhimõtted
Raport: Jaromír Kohlíček
Dokument: A6-0101/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Reisijate meritsi vedajate vastutus õnnetusjuhtumite korral
Raport: Paolo Costa
Dokument: A6-0102/2009
Menetlus: Kaasotsustamismenetlus (***III)
Arutelu: 10.03.2009
Hääletus: 11.03.2009
Laevaomanike kindlustus merinõuete korral
Gilles Savary
Dokument: A6-0072/2009
Menetlus: Kaasotsustamismenetlus (***II)
Arutelu: 10.03.2009
Hääletus: 11.03.2009
Lipuriigi nõuete täitmine
Emanuel Jardim Fernandes
Dokument: A6-0069/2009
Menetlus: Kaasotsustamismenetlus (***II)
Arutelu: 10.03.2009
Hääletus: 11.03.2009
20090310IPR51396 Euroopa Parlamendi resolutsioonid leiate alates 12. märtsist siit
ET
1
PHOTO
20090311PHT51495.jpg
ET
2
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
