A7-0151/2011
15.4.2011
***I
RAPORT
Ettepanek võtta vastu Euroopa Parlamendi ja nõukogu otsus, millega luuakse esimene raadiospektripoliitika programm
(KOM(2010)0471 – C7‑0270/2010 – 2010/0252(COD))
Tööstuse, teadusuuringute ja energeetikakomisjon
Raportöör:
Gunnar Hökmark
PE 454.746v02-00
Kasutatud tähised
* nõuandemenetlus
*** nõusolekumenetlus
***I seadusandlik tavamenetlus (esimene lugemine)
***II seadusandlik tavamenetlus (teine lugemine)
***III seadusandlik tavamenetlus (kolmas lugemine)
(Märgitud menetlus põhineb õigusakti eelnõus esitatud õiguslikul alusel.)
Õigusakti eelnõu muudatusettepanekud
Euroopa Parlamendi muudatusettepanekutes märgistatakse õigusakti eelnõusse tehtud muudatused paksus kaldkirjas.
Tavalises kaldkirjas märgistus on mõeldud asjaomastele osakondadele ja tähistab neid õigusakti eelnõu osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
Kui õigusakti eelnõus soovitakse muuta kehtivat õigusakti, märgitakse muudatusettepaneku päises kolmandale reale viide kehtivale õigusaktile ning neljandale reale viide muudetavale sättele.
Kui Euroopa Parlament soovib muuta kehtivat sätet, mida õigusakti eelnõus ei muudeta, märgistatakse muutmata jäävad tekstiosad paksus kirjas .
Väljajäetav tekstiosa tähistatakse sümboliga [...] .
SISUKORD
lk
EUROOPA PARLAMENDI SEADUSANDLIKU RESOLUTSIOONI PROJEKT....................5
SELETUSKIRI..........................................................................................................................51
siseturu- ja tarbijakaitsekomisjonI ARVAMUS.................................................55
kultuuri- ja hariduskomisjonI ARVAMUS............................................................81
MENETLUS............................................................................................................................107
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu otsus, millega luuakse esimene raadiospektripoliitika programm
( KOM(2010)0471 ‑ C7‑0270/2010 – 2010/0252(COD) )
(Seadusandlik tavamenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2010)0471 );
– võttes arvesse Euroopa Liidu toimimise lepingu artikli 294 lõiget 2 ja artiklit 114, mille alusel komisjon esitas Euroopa Parlamendile ettepaneku ( C7-0270/2010 );
– võttes arvesse Euroopa Liidu toimimise lepingu artikli 294 lõiget 3;
– võttes arvesse Euroopa Majandus- ja Sotsiaalkomitee 16. veebruari 2011. aasta arvamust
ELT C 107, 6.4.2011, lk 53–57. ;
– võttes arvesse kodukorra artiklit 55;
– võttes arvesse tööstuse, teadusuuringute ja energeetikakomisjoni raportit ning siseturu- ja tarbijakaitsekomisjoni ja kultuuri- ja hariduskomisjoni arvamusi ( A7-0151/2011 ),
1. võtab vastu allpool toodud esimese lugemise seisukoha;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle muu tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.
Muudatusettepanek
1
Ettepanek võtta vastu otsus
Põhjendus 1
Komisjoni ettepanek
Muudatusettepanek
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Käesoleva otsusega ei piirata olemasoleva ELi õiguse, eelkõige direktiivi 1999/5/EÜ ning direktiivide 2002/20/EÜ ja 2002/21/EÜ ning otsuse nr 676/2002/EÜ kohaldamist.
Sellega ei piirata ka riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Raadiospektripoliitika programm toetab ELi 2020. aasta strateegias ja digitaalarengu tegevuskavas esitatud eesmärke ja põhimeetmeid ning kuulub ühtse turu akti 50 prioriteetse meetme hulka.
Käesoleva otsusega ei piirata olemasoleva ELi õiguse, eelkõige direktiivide 1999/5/EÜ , 2002/19/EÜ, 2002/20/EÜ , 2002/21/EÜ ja 2009/140/EÜ ning otsuse nr 676/2002/EÜ kohaldamist.
Sellega ei piirata ka riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
Muudatusettepanek
2
Ettepanek võtta vastu otsus
Põhjendus 2
Komisjoni ettepanek
Muudatusettepanek
(2) Spekter on tähtsaim ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, mikrofonid ja meditsiiniseadmed.
See toetab avalikke teenuseid nagu julgeoleku- ja turvateenused, kaasa arvatud kodanikukaitse, ja teaduslikku tegevust nagu meteoroloogia, maapinna kaugseire, raadioastronoomia ja kosmoseuuringud.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
(2) Spekter on tähtsaim avalik ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, mikrofonid ja meditsiiniseadmed.
See toetab avalikke teenuseid nagu julgeoleku- ja turvateenused, kaasa arvatud kodanikukaitse, ja teaduslikku tegevust nagu meteoroloogia, maapinna kaugseire, raadioastronoomia ja kosmoseuuringud.
Samuti aitab spektri tõhus kasutamine kaasa elektroonilise side kõigile kättesaadavaks muutmisele, eriti hõredamalt asustatud piirkondades või äärepiirkondades, näiteks maapiirkondades või saartel asuvate kodanike ja ettevõtete jaoks.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
Muudatusettepanek
3
Ettepanek võtta vastu otsus
Põhjendus 2 a (uus)
Komisjoni ettepanek
Muudatusettepanek
(2 a) Spektri haldamisel, jagamisel ja kasutamisel tuleb majandus- ja sotsiaalvaldkonnas lähenemisviisi muuta, nimelt keskenduda rohkem sellise määruse koostamisele, mis tagab spektri suurema tõhususe, parema sagedusplaani ning kaitse spektrikasutusega seotud konkurentsivastase tegevuse ja antisotsiaalsete meetmete võtmise eest.
Muudatusettepanek
4
Ettepanek võtta vastu otsus
Põhjendus 3
Komisjoni ettepanek
Muudatusettepanek
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks ning toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi ja energeetika siseturgu.
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks , töökohtade loomiseks ning samal ajal toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Spektri kasutamise ühtlustamine on väga tähtis ka elektrooniliste sidekanalite kaudu osutatavate teenuste kvaliteedi tagamiseks ja mastaabisäästu saavutamiseks, mis vähendaks nii traadita võrkude rajamise kulu kui ka traadita seadmete hinda tarbijate jaoks.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi , kultuuri ja energeetika siseturgu.
Vajaliku reformi edasilükkamist õiguste praeguste omanike poolt tuleks iga hinna eest vältida.
Muudatusettepanek
5
Ettepanek võtta vastu otsus
Põhjendus 3 a (uus)
Komisjoni ettepanek
Muudatusettepanek
(3 a) Esimene programm peaks edendama konkurentsi, tagama Euroopas võrdsed konkurentsitingimused ja looma aluse tõelisele ühtsele digitaalsele turule.
Et kindlustada selle raadiospektri programmi ja ühtse turu täielikku potentsiaali ja kasu tarbijatele, tuleks programmi täiendada uute ettepanekutega, mis võimaldavad arendada online-majandust, näiteks andmekaitse ja Euroopa lubade süsteem online-sisu jaoks.
Muudatusettepanek
6
Ettepanek võtta vastu otsus
Põhjendus 4
Komisjoni ettepanek
Muudatusettepanek
(4) Käesolev esimene programm peaks eriti toetama strateegiat Euroopa 2020. aastal (aruka, jätkusuutliku ja kaasava majanduskasvu strateegia), võttes arvesse traadita teenuste tohutuid võimalusi teabepõhise majanduse edendamiseks, info- ja sidetehnikal põhinevate sektorite arendamiseks ja toetamiseks ning digitaalse lõhe ületamiseks.
See on ka üks põhimeetmeid Euroopa digitaalarengu tegevuskavas, mis on suunatud kiire lairibaühendusega Interneti kasutuselevõtule tuleviku võrgu- ja teadmistepõhises majanduses, koos ambitsioonika eesmärgiga võimaldada 2020. aastaks kõigile eurooplastele juurdepääs lairibaühendusele kiirusega vähemalt 30 Mbit/s, millega saavutatakse digitaalse ühisturu püsivad majanduslikud ja sotsiaalsed eelised.
See peaks toetama ja edendama ka ELi muid valdkondlikke tegevuspõhimõtteid nagu jätkusuutliku keskkonna ning majandusliku ja sotsiaalse kaasamise tagamine kõigile ELi kodanikele.
Arvestades traadita rakenduste tähtsust innovatsiooni jaoks, on programm ka üheks põhialgatuseks ELi innovatsioonipoliitika toetamisel.
(4) Käesolev esimene programm peaks eriti toetama strateegiat Euroopa 2020. aastal (aruka, jätkusuutliku ja kaasava majanduskasvu strateegia), võttes arvesse traadita teenuste tohutuid võimalusi teabepõhise majanduse edendamiseks, info- ja sidetehnikal põhinevate sektorite arendamiseks ja toetamiseks ning digitaalse lõhe ületamiseks.
Plahvatuslik areng eeskätt audiovisuaalmeedia teenuste ja online-sisu valdkonnas suurendab nõudlust kiiruse ja katvuse järele.
See on ka üks põhimeetmeid Euroopa digitaalarengu tegevuskavas, mis on suunatud kiire lairibaühendusega Interneti kasutuselevõtule tuleviku võrgu- ja teadmistepõhises majanduses, koos ambitsioonika eesmärgiga võimaldada kõigile juurdepääs lairibaühendusele .
Majanduskasvu ja ülemaailmse konkurentsivõime edendamiseks on tähtis suurima võimaliku kiiruse ja läbilaskevõimega lairibaühenduste tagamine, kindlustades 2020. aastaks kõigile vähemalt 30 Mbit/s ühenduse ja vähemalt pooltele Euroopa majapidamistele lairibaühenduse kiirusega vähemalt 100 Mbit/s , millega saavutatakse digitaalse ühisturu püsivad majanduslikud ja sotsiaalsed eelised.
See peaks toetama ja edendama ka ELi muid valdkondlikke tegevuspõhimõtteid nagu jätkusuutliku keskkonna ning majandusliku ja sotsiaalse kaasamise tagamine kõigile ELi kodanikele.
Arvestades traadita rakenduste tähtsust innovatsiooni jaoks, on programm ka üheks põhialgatuseks ELi innovatsioonipoliitika toetamisel.
Muudatusettepanek
7
Ettepanek võtta vastu otsus
Põhjendus 4 a (uus)
Komisjoni ettepanek
Muudatusettepanek
(4 a) Esimene programm peab looma alused arengule, mille abil EL suudab lairibaühenduste kiiruses, liikuvuses, katvuses ja läbilaskevõimes asuda juhtivale positsioonile.
Selline juhtroll on hädavajalik konkurentsivõimelise digitaalse ühtse turu loomiseks, mis oleks võti siseturu avamiseks kõikidele ELi kodanikele.
Muudatusettepanek
8
Ettepanek võtta vastu otsus
Põhjendus 5
Komisjoni ettepanek
Muudatusettepanek
(5) Esimene programm peaks kindlaks määrama liikmesriikide ja ELi institutsioonide peamised põhimõtted ja eesmärgid kuni aastani 2015 ja sätestama konkreetsed rakendamisalgatused.
Kuna spektri haldamine kuulub suuremas osas veel liikmesriikide pädevusse, tuleks seda teha vastavalt olemasolevatele ELi õigusaktidele ja võtta arvesse ELi poliitikasuundade teostamiseks vajalikke meetmeid.
(5) Esimene programm peaks kehtestama liikmesriikide ja ELi institutsioonide põhimõtted ja eesmärgid kuni aastani 2015 ja sätestama konkreetsed rakendamisalgatused.
Kuna spektri haldamine kuulub suuremas osas veel liikmesriikide pädevusse, tuleks seda teha vastavalt olemasolevatele ELi õigusaktidele ja võtta arvesse ELi poliitikasuundade teostamiseks vajalikke meetmeid.
Muudatusettepanek
9
Ettepanek võtta vastu otsus
Põhjendus 7
Komisjoni ettepanek
Muudatusettepanek
(7) Spektri optimaalse kasutuse tagamine võib nõuda uuenduslikke loaandmislahendusi nagu spektri kollektiivne kasutamine, üldlubade andmine või infrastruktuuri jagatud kasutamine.
Selliste põhimõtete rakendamist ELis võib hõlbustada teatavate ühiste või lähedaste spektrikasutuse tingimuste kindlaksmääramisega.
Erilist huvi pakub üldlubade andmine, mis on kõige väiksemat koormust põhjustav lubade andmise süsteem, kus häired ei takista muude teenuste arengut.
(7) Spektri kui avaliku hüve optimaalse ja viljaka kasutuse tagamine võib nõuda komisjonilt ja liikmesriikidelt lisaks traditsioonilistele lahendustele, nt enampakkumistele, niisuguste uuenduslike loaandmislahenduste sisseseadmist nagu spektri kollektiivne kasutamine, üldlubade andmine või infrastruktuuri jagatud kasutamine.
Selliste põhimõtete rakendamist ELis võib hõlbustada hea tava määratlemise ja teabevahetuse soodustamise, samuti teatavate ühiste või lähedaste spektrikasutuse tingimuste kindlaksmääramisega.
Erilist huvi pakub üldlubade andmine, mis on kõige sobivam ja väiksemat koormust põhjustav lubade andmise süsteem, kus häired ei takista muude teenuste arengut , ning see on ka direktiivi 2002/20/EÜ kohaselt kõige sobivam .
Muudatusettepanek
10
Ettepanek võtta vastu otsus
Põhjendus 7 a (uus)
Komisjoni ettepanek
Muudatusettepanek
(7 a) Nn kognitiivseid tehnoloogiaid, mis on küll alles väljatöötamisel, võiks juba täiendavalt uurida ja koguni rakendada spektri kasutamist käsitleva geolokaliseeritud teabe kaudu, mis võiks ideaaljuhul olla inventuuris kaardistatud.
Muudatusettepanek
11
Ettepanek võtta vastu otsus
Põhjendus 8
Komisjoni ettepanek
Muudatusettepanek
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Seepärast tuleks sagedusribad, kus paindlik kasutamine on ELi õigusaktidega juba sisse viidud, vastavalt raamdirektiivile kohe kaubeldavaks muuta.
Lisaks võiksid selliste kaubeldavate õiguste vormingu ja sisu üldised põhimõtted ning ühismeetmed takistada spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Seepärast tuleks sagedusribad, kus paindlik kasutamine on ELi õigusaktidega juba sisse viidud, vastavalt raamdirektiivile kohe kaubeldavaks muuta.
Lisaks võiksid selliste kaubeldavate õiguste vormingu ja sisu üldised põhimõtted ning ühismeetmed takistada spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
Et saavutada Euroopa digitaalarengu tegevuskava eesmärke, tuleks osa spektriõiguste enampakkumise tuludest (nn digitaalne dividend) kasutada lairibaühenduse leviku kiirendamiseks.
Muudatusettepanek
12
Ettepanek võtta vastu otsus
Põhjendus 9
Komisjoni ettepanek
Muudatusettepanek
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt direktiivi 2002/20/EÜ (loadirektiiv) artikli 5 lõike 6 ja direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi , võrdseid tingimusi kogu Euroopas, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt direktiivi 2002/20/EÜ (loadirektiiv) artikli 5 lõike 6 ja direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast analüüsima enne uut spektri jaotamist põhjalikult konkurentsimõjusid, samuti kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
Liikmesriigid võivad samuti võtta meetmeid spektri ühtlasema jaotuse saavutamiseks ettevõtjate vahel, reserveerides spektrit teatud sagedusribale või sarnaste parameetritega sagedusribade kogumile sisenevate uute tulijate jaoks.
Muudatusettepanek
13
Ettepanek võtta vastu otsus
Põhjendus 10
Komisjoni ettepanek
Muudatusettepanek
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) nõutakse liikmesriikidelt kasutamisõigusi käsitleva teabe avaldamist; ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 3 GHz , on vaja teha praeguse spektrikasutuse üksikasjalik inventuur, kasutades tõhusat läbivaatamis- ja hindamismeetodit.
See aitaks leida nii äri- kui ka avalikus sektoris ebatõhusat tehnoloogiast ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) 6 nõutakse liikmesriikidelt kasutamisõigusi käsitleva teabe avaldamist; ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 6 GHz , kuid ka vahemikus 6 GHz kuni 70 GHz, sest need sagedused muutuvad tehnoloogia kiire arengu käigus järjest tähtsamaks, on vaja teha praeguse spektrikasutuse ja selle tõhususe üksikasjalik inventuur, kasutades üldist läbivaatamis- ja hindamismeetodit.
Inventuur peaks olema piisavalt üksikasjalik, et leida nii era- kui ka avalikus sektoris ebatõhusat tehnoloogiat ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
Lisaks sellele, arvestades, et traadita rakenduste arv pidevalt kasvab, peaksid liikmesriigid edendama spektri tõhusat kasutamist kasutajarakenduste jaoks.
Muudatusettepanek
14
Ettepanek võtta vastu otsus
Põhjendus 11
Komisjoni ettepanek
Muudatusettepanek
(11) Euroopa Parlamendi ja nõukogu 9. märtsi 1999. aasta direktiivis 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) käsitletud standardid on olulised spektri tõhusaks kasutamiseks ning neis tuleks arvesse võtta õiguslikult määratletud jagatud kasutuse tingimusi.
Euroopa standardid raadioseadmetest erinevate elektriliste ja elektrooniliste seadmete ja võrkude kohta peaksid samuti ära hoidma spektrikasutuse häireid.
Traadita seadmete ja rakenduste suurenev hulk ja tihedus koos nende mitmekesise spektrikasutusega paneb proovile praegused häirevältimismeetodid.
Need tuleks üle vaadata ja ümber hinnata, arvestades vastuvõtjate omadusi ja leidlikumaid häirevältimismehhanisme.
(11) Euroopa Parlamendi ja nõukogu 9. märtsi 1999. aasta direktiivis 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) 7 käsitletud standardid on olulised spektri tõhusaks kasutamiseks ning neis tuleks arvesse võtta õiguslikult määratletud jagatud kasutuse tingimusi.
Euroopa standardid raadioseadmetest erinevate elektriliste ja elektrooniliste seadmete ja võrkude kohta peaksid samuti ära hoidma spektrikasutuse häireid.
Traadita seadmete ja rakenduste suurenev hulk ja tihedus koos nende mitmekesise spektrikasutusega paneb proovile praegused häirevältimismeetodid.
Need tuleks üle vaadata ja ümber hinnata, arvestades vastuvõtjate omadusi ja leidlikumaid häirevältimismehhanisme , selleks et hoida ära kahjulikke häireid või segamist praeguses ja tulevases spektrikasutuses .
Lisaks võivad liikmesriigid vajaduse korral võtta siseriikliku õiguse kohaselt häireprobleemide lahendamise otseste kulude ja üleminekukuludega seotud kompensatsioonimeetmeid.
Muudatusettepanek
15
Ettepanek võtta vastu otsus
Põhjendus 12
Komisjoni ettepanek
Muudatusettepanek
(12) Vastavalt komisjoni suurprojekti „Euroopa digitaalarengu tegevuskava” eesmärkidele peaks traadita lairibaside oluliselt kaasa aitama majanduse taastumisele ja kasvule, kui tehakse kättesaadavaks piisavalt spektrit, antakse kiiresti kasutusõigusi ja lubatakse kauplemist, et kohaneda turu arenguga.
Digitaalarengu tegevuskavaga nõutakse kõigi ELi kodanike jaoks 2020. aastaks juurdepääsu lairibaühendusele kiirusega vähemalt 30 Mbit/s.
Seepärast tuleks juba määratud spektriribade kohta anda 2012. aastaks maapealse side load, et kindlustada kõigile hõlbus juurdepääs traadita lairibasidele, eelkõige komisjoni otsustega 2008/477/EÜ, 2008/411/EÜ ja 2009/766/EÜ määratud spektri sagedusribades.
Täienduseks maapealsetele lairibateenustele ja katvuse tagamiseks ELi äärepoolseimates piirkondades võib kiireks ja teostatavaks lahenduseks olla sobiva hinnaga juurdepääs satelliit-lairibasidele.
(12) Vastavalt komisjoni suurprojekti „Euroopa digitaalarengu tegevuskava” eesmärkidele aitavad traadita lairibaside teenused oluliselt kaasa majanduse taastumisele ja kasvule, kui tehakse kättesaadavaks piisavalt spektrit, antakse kiiresti kasutusõigusi ja lubatakse kauplemist, et kohaneda turu arenguga.
Digitaalarengu tegevuskavaga nõutakse kõigi ELi kodanike jaoks 2020. aastaks juurdepääsu lairibaühendusele kiirusega vähemalt 30 Mbit/s.
Seepärast tuleks juba ühtlustatud spektriribade kohta anda 2012. aastaks maapealse side load, et kindlustada kõigile hõlbus juurdepääs traadita lairibasidele, eelkõige komisjoni otsustega 2008/477/EÜ, 2008/411/EÜ ja 2009/766/EÜ määratud spektri sagedusribades.
Täienduseks maapealsetele lairibateenustele ja katvuse tagamiseks ELi äärepoolseimates piirkondades võib kiireks ja teostatavaks lahenduseks olla sobiva hinnaga juurdepääs satelliit-lairibasidele.
Muudatusettepanek
16
Ettepanek võtta vastu otsus
Põhjendus 12 a (uus)
Komisjoni ettepanek
Muudatusettepanek
(12 a) Vastavalt mitmetele lähedastele uuringutele kasvab mobiilse andmeside maht kiiresti ja kahekordistub praegu iga aastaga.
Praeguse tempo juures, mis järgnevatel aastatel ilmselt jätkub, suureneb andmeside maht aastatel 2009–2014 peaaegu neljakümnekordseks.
Sellise eksponentsiaalse kasvu haldamiseks peavad reguleerivad asutused ja turuosalised võtma mitmeid meetmeid, sh lisaks traadita lairibaühendustele ühtlustatud spektri eraldamine, spektri tõhusam kasutamine ja andmemahtude suunamine traadita võrkudesse paljuviisilise kasutusega seadmete abil.
Muudatusettepanek
17
Ettepanek võtta vastu otsus
Põhjendus 12 b (uus)
Komisjoni ettepanek
Muudatusettepanek
(12 b) Kasutusele tuleks võtta paindlikum spektri kasutuse kord, et edendada innovatsiooni ja kiireid lairibaühendusi, mis võimaldavad ettevõtetel vähendada kulusid ja suurendada konkurentsivõimet, samuti töötada välja uusi interaktiivseid online-teenuseid, näiteks hariduse ja tervishoiu ning üldhuviteenuste valdkonnas.
Muudatusettepanek
18
Ettepanek võtta vastu otsus
Põhjendus 12 c (uus)
Komisjoni ettepanek
Muudatusettepanek
(12 c) Euroopa turg, kus peaaegu 500 miljonit inimest on kiirete lairibaühendustega ühendatud, toimiks siseturu arendamise võtmena, luues kogu maailmas unikaalse kasutajate kriitilise massi, avades kõik piirkonnad uutele võimalustele ja luues igale kasutajale rohkem väärtust ning andes ELile võimaluse kujuneda maailma juhtivaks teadmistepõhiseks majanduseks.
Lairibaühenduste kiire kasutuselevõtmine on eluliselt tähtis Euroopa tootlikkuse arendamiseks ning uute ja väikeste ettevõtete tekkeks, millest võiksid saada liidrid erinevates sektorites, näiteks tervishoius, tootmises ja teenuste pakkumisel.
Muudatusettepanek
19
Ettepanek võtta vastu otsus
Põhjendus 12 d (uus)
Komisjoni ettepanek
Muudatusettepanek
(12 d) Rahvusvahelise Telekommunikatsiooni Liidu (ITU) hinnangu kohaselt vajab äriline mobiilside sektor kolmanda põlvkonna (IMT-2000) mobiilside ja mobiilside kõrgeltarenenud süsteemide (st 3G ja 4G mobiilside) arendamiseks 2020. aastaks ribalaiusi 1280 ja 1720 MHz vahel kõigis Rahvusvahelise Telekommunikatsiooni Liidu piirkondades, sh Euroopas.
Ilma lisa-, soovitavalt ülemaailmselt ühtlustatud spektri vabastamiseta hakkab mobiilsidevõrkude läbilaskevõime piirama majanduskasvu ja uute teenuste arengut.
Muudatusettepanek
20
Ettepanek võtta vastu otsus
Põhjendus 13
Komisjoni ettepanek
Muudatusettepanek
(13) 800 MHz sagedusriba on optimaalne suurte alade katmiseks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2009. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2013 elektroonilise side jaoks põhimõtteliselt kättesaadavaks.
Pikemas perspektiivis tuleks kavandada ka täiendavat spektrit allpool 790 MHz, sõltuvalt kogemustest ja spektrinappusest muudes kasutamiseks sobivates ribades .
Arvestades 800 MHz sagedusriba sobivust suurte alade katmiseks ülekandevõrguga, tuleks õigustele lisada katvuse kohustused.
(13) Lisaks 900 MHz sagedusriba õigeaegsele ja konkurentsi soodustavale avamisele nn GSMi direktiivi 2009/114/EÜ kohaselt, saab 800 MHz sagedusriba kasutada optimaalselt suurte alade katmiseks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2009. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2013 elektroonilise side jaoks põhimõtteliselt kättesaadavaks.
Kõnealuse sagedusriba kontekstis on vaja kiiret rakendamist, et vältida tehnilisi häireid, eelkõige liikmesriikidevahelistel piirialadel .
Arvestades 800 MHz sagedusriba sobivust suurte alade katmiseks ülekandevõrguga, tuleks õigustele lisada katvuse kohustused , mille täitmine saavutatakse tehnoloogia- ja teenuseneutraalsuse põhimõtete järgimisega .
Selleks, et rahuldada kasvavat nõudlust mobiilse andmeside järele, tuleks traadita lairibateenuste jaoks vabastada veel spektrit 1,5 GHz sagedusribas (1452–1492 MHz) ja 2,3 GHz sagedusribas (2300–2400 MHz), mis peaks tagama võrdsed konkurentsitingimused erinevate tehnoloogiliste lahenduste jaoks ja soodustama üleeuroopaliste operaatorite teket ELis.
Mobiilse teenuse tarbeks lisaks sellele veel spektri eraldamist, näiteks 700 MHz sagedusribas (694–790 MHz), tuleks kaaluda sõltuvalt sellest, millised on edaspidi traadita lairibateenuste ja maapealselt edastatava TV läbilaskevõime nõuded.
Muudatusettepanek
21
Ettepanek võtta vastu otsus
Põhjendus 13 a (uus)
Komisjoni ettepanek
Muudatusettepanek
(13 a) Mobiilse lairibasidega seotud suuremad võimalused on eriti tähtsad kultuurivaldkonnale uute jaotuskanalite loomiseks, sillutades seeläbi teed sektori edukaks arenguks tulevikus.
Tähtis on, et maapealse TV-teenuste pakkujad ja muud turuosalised saaksid olemasolevad teenused säilitada pärast seda, kui traadita teenuste jaoks lisaspektrit vabastatakse.
Lisaspektri vabastamisega seotud üleminekukulud võib katta litsentsitasudest, võimaldades ringhäälinguorganisatsioonidel säilitada samad võimalused, mis praegu on muudel sagedusaladel.
Muudatusettepanek
22
Ettepanek võtta vastu otsus
Põhjendus 13 b (uus)
Komisjoni ettepanek
Muudatusettepanek
(13 b) Traadita juurdepääsusüsteemid, sh raadio-kohtvõrgud, kasvavad 2,4 GHz ja 5 GHz sagedustel ilma loata neile praegu eraldatud mahtudest välja.
Seoses spektri praeguse kasutamise ja kujunemisjärgus vajaduste inventuuriga ning sõltuvalt spektri kasutamisest muudel eesmärkidel tuleks hinnata seda, kas on võimalik laiendada litsentseerimata spektri eraldamist traadita juurdepääsusüsteemidele, sealhulgas raadio-kohtvõrkudele, nagu on sätestatud otsuses 2005/513/EÜ.
Muudatusettepanek
23
Ettepanek võtta vastu otsus
Põhjendus 13 c (uus)
Komisjoni ettepanek
Muudatusettepanek
(13 c) Kuigi ringhääling jääb jätkuvalt oluliseks sisu jaotuskanaliks, kuna see on endiselt kõige ökonoomsem massidele teabe edastamise kanal, pakuvad lairibaside (püsi- ja mobiilne ühendus) ja muud uued teenused kultuurivaldkonnale uusi võimalusi mitmekesistada oma jaotuskanaleid, pakkuda tellitavaid teenuseid ja kasutada ära andmeside olulise suurenemise majanduslikke võimalusi.
Muudatusettepanek
24
Ettepanek võtta vastu otsus
Põhjendus 13 d (uus)
Komisjoni ettepanek
Muudatusettepanek
(13 d) Sarnaselt nn GSMi standardile, mis tänu varajasele ja otsustavale üleeuroopalisele ühtlustamisele võeti kogu maailmas edukalt kasutusele, peaks ELi eesmärk olema määrata kindlaks ülemaailmne tegevuskava spektri tulevaseks ümberjaotamiseks, eriti kõige tõhusamate sagedusalade osas.
Ülemaailmse ühtlustamise ja kolmandate naaberriikidega kooskõlastamise seisukohalt on eriti tähtsad 2016. aasta ülemaailmsel raadiosidekonverentsil saavutatavad kokkulepped.
Muudatusettepanek
25
Ettepanek võtta vastu otsus
Põhjendus 13 e (uus)
Komisjoni ettepanek
Muudatusettepanek
(13 e) Traadita juurdepääsusüsteemid, sh raadio-kohtvõrgud, kasvavad 2,4 GHz ja 5 GHz sagedustel ilma loata neile praegu eraldatud mahtudest välja.
Järgmise põlvkonna traadita tehnoloogiate vajaduste rahuldamiseks on vaja laiemaid kanaleid, mis võimaldavad kiiruseid, mis ületavad 1 Gbit/s.
Muudatusettepanek
26
Ettepanek võtta vastu otsus
Põhjendus 14
Komisjoni ettepanek
Muudatusettepanek
(14) Kuna ühine lähenemisviis ja mastaabisääst on ELis lairibaside arendamise ning konkurentsimoonutuste ja turu liikmesriigiti killustumise vältimise võti, tuleks liikmesriikide ühistegevuses ja koos komisjoniga määrata teatavad lubade andmise ja protseduurilised tingimused.
Tingimused võiksid sisaldada katvuse kohustusi, spektriploki suurust, õiguste andmise ajastust, juurdepääsu virtuaalse mobiilsidevõrgu operaatoritele (MVNO) ja kasutamisõiguste kestust.
Kuna spektriga kauplemine on spektri tõhusa kasutamise kasvu ning traadita seadmete ja teenuste siseturu arengu jaoks tähtis, tuleks neid tingimusi kohaldada spektri sagedusribadele, mis on eraldatud traadita sideks ning mille kasutamisõigusi võib loovutada või rendile anda.
(14) Kuna ühine lähenemisviis ja mastaabisääst on ELis lairibaside arendamise ning konkurentsimoonutuste ja turu liikmesriigiti killustumise vältimise võti, tuleks liikmesriikide ühistegevuses ja koos komisjoniga määrata teatavad lubade andmise ja protseduurilised tingimused.
Asjaomaste tingimustega tuleks eelkõige tagada uute sisenejate juurdepääs madalamatele sagedusribadele enampakkumiste või muude konkurentsimenetluste kaudu.
Tingimused võiksid sisaldada ka katvuse kohustusi, spektriploki suurust, õiguste andmise ajastust, juurdepääsu virtuaalse mobiilsidevõrgu operaatoritele (MVNO) ja kasutamisõiguste kestust.
Kuna spektriga kauplemine on spektri tõhusa kasutamise kasvu , uute üleeuroopaliste teenuste tekke soodustamise ning traadita seadmete ja teenuste siseturu arengu jaoks tähtis, tuleks neid tingimusi kohaldada spektri sagedusribadele, mis on eraldatud traadita sideks ning mille kasutamisõigusi võib loovutada või rendile anda.
Muudatusettepanek
27
Ettepanek võtta vastu otsus
Põhjendus 15
Komisjoni ettepanek
Muudatusettepanek
(15) Muudele sektoritele nagu transport (ohutus, teabe- ja juhtimissüsteemid), uurimis- ja arendustegevus, avalik julgeolek ja katastroofiabi , e-tervishoid ja e-kaasamine võib vaja minna rohkem spektrit.
Innovatsioonile peaks kaasa aitama spektripoliitika ning teadus- ja arendustegevuse vahelise sünergia optimeerimine ning eri spektrikasutajate raadiotehnilise ühilduvuse uuringud.
Spektri reguleerimise tehnilistes aspektides peaks kaasa aitama komisjoni Teadusuuringute Ühiskeskus , eelkõige võimaluste loomisega ELi õigusaktide puhul asjakohaste häiremudelite katsetamiseks.
Pealegi tuleb seitsmenda raamprogrammi uurimistulemuste alusel uurida suure majandusliku või investeerimispotentsiaaliga, eriti VKEsid huvitavate projektide, näiteks kognitiivse raadio või e-tervise spektrivajadusi.
Vajalik kaitse kahjulike häirete eest tuleks tagada ka teadus- ja arendustegevuse ning teadusliku tegevuse toetamiseks.
(15) Muudele sektoritele nagu transport (ohutus, teabe- ja juhtimissüsteemid), uurimis- ja arendustegevus, kultuur, e-tervishoid, e-kaasamine ning avalik julgeolek ja katastroofiabi (viimati nimetatu tulenevalt selle ulatuslikumast videoülekannete ja andmeedastuse kasutamisest kiire ja tõhusama teenuse eesmärgil) võib vaja minna rohkem spektrit.
Innovatsioonile peaks kaasa aitama spektripoliitika ning teadus- ja arendustegevuse vahelise sünergia ja nendevaheliste otseste seoste optimeerimine ning eri spektrikasutajate raadiotehnilise ühilduvuse uuringud.
Spektri reguleerimise tehnilistes aspektides peaksid kaasa aitama asjaomased teadusasutused , eelkõige võimaluste loomisega ELi õigusaktide puhul asjakohaste häiremudelite katsetamiseks.
Pealegi tuleb seitsmenda raamprogrammi uurimistulemuste alusel uurida suure majandusliku või investeerimispotentsiaaliga, eriti VKEsid huvitavate projektide, näiteks kognitiivse raadio või e-tervise spektrivajadusi.
Vajalik kaitse kahjulike häirete eest tuleks tagada ka teadus- ja arendustegevuse ning teadusliku tegevuse toetamiseks.
Muudatusettepanek
28
Ettepanek võtta vastu otsus
Põhjendus 17
Komisjoni ettepanek
Muudatusettepanek
(17) Rahva tervise kaitsmine elektromagnetväljade eest on oluline kodanike heaolu tagamiseks ja ELis spektrilubade andmise ühise lähenemisviisi väljatöötamiseks; seda on käsitletud nõukogu soovituses 1999/519/EÜ (milles käsitletakse üldsuse elektromagnetväljadega kokkupuute piiramist) ning ülioluline on tagada pidev järelevalve selle üle, kuidas spektri kasutamise ioniseeriv ja mitteioniseeriv toime mõjutab inimeste tervist, sealhulgas tuleb vaadelda ka kumulatiivset toimet, mida tegelikus elus põhjustab mitmesuguste spektrisageduste üha laienev kasutamine üha suurema hulga eri seadmete poolt.
(17) Rahva tervise kaitsmine elektromagnetväljade eest on oluline kodanike heaolu tagamiseks ja ELis spektrilubade andmise ühise lähenemisviisi väljatöötamiseks; seda on käsitletud nõukogu soovituses 1999/519/EÜ (milles käsitletakse üldsuse elektromagnetväljadega kokkupuute piiramist) ning ülioluline on saada rohkem teavet elusorganismide elektromagnetväljadele reageerimise kohta ja tagada pidev järelevalve selle üle, kuidas spektri kasutamise ioniseeriv ja mitteioniseeriv toime mõjutab inimeste tervist, sealhulgas tuleb vaadelda ka kumulatiivset toimet, mida tegelikus elus põhjustab mitmesuguste spektrisageduste üha laienev kasutamine üha suurema hulga eri seadmete poolt.
Püüdes saavutada elanikkonna nõuetekohase ohutuse, peaksid liikmesriigid tagama, et kaitsemeetmed oleksid tehnoloogia- ja teenuseneutraalsed.
Muudatusettepanek
29
Ettepanek võtta vastu otsus
Põhjendus 18
Komisjoni ettepanek
Muudatusettepanek
(18) Olulised avaliku huvi eesmärgid nagu inimelude ohutus nõuavad kooskõlastatud tehnilisi lahendusi liikmesriikide ohutus- ja avariialaseks koostööks.
Ühisel alusel tuleks kättesaadavaks teha piisavalt spektrit turvateenuste ja -seadmete ning uudsete üleeuroopaliste või koostalitlusvõimeliste turva- ja avariilahenduste arenguks ja vabaks levikuks.
Uuringud on juba näidanud, et järgmise 5–10 aasta jooksul hakkab üleeuroopalise avaliku julgeoleku ja katastroofiabi lairiba-mobiilteenusteks jaoks vaja minema rohkem ühtlustatud spektrit sagedustel alla 1 GHz.
(18) Olulised avaliku huvi eesmärgid nagu inimelude ohutus nõuavad kooskõlastatud tehnilisi lahendusi liikmesriikide ohutus- ja avariialaseks koostööks.
Üleeuroopalises koordineeritud raadiospektri plokis tuleks teha kättesaadavaks piisavalt spektrit turvateenuste ja -seadmete ning uudsete üleeuroopaliste või koostalitlusvõimeliste turva- ja avariilahenduste arenguks ja vabaks levikuks.
Uuringud on juba näidanud, et järgmise 5–10 aasta jooksul hakkab üleeuroopalise avaliku julgeoleku ja katastroofiabi lairiba-mobiilteenusteks jaoks vaja minema rohkem ühtlustatud spektrit sagedustel alla 1 GHz.
Igasugune spektri täiendav ühtlustatud eraldamine alla 1 GHz spektririba avaliku julgeoleku ja katastroofiabi eesmärgil peaks hõlmama ka seda, et vaadatakse läbi avaliku julgeoleku ja katastroofiabi jaoks mõeldud muu spektri vabastamise või jagamise võimalused.
Muudatusettepanek
30
Ettepanek võtta vastu otsus
Põhjendus 19
Komisjoni ettepanek
Muudatusettepanek
(19) Spektri reguleerimisel on leviomaduste, raadiopõhistest teenustest sõltuvate turgude rahvusvahelise olemuse ja kahjulike riikidevaheliste häirete vältimise vajadusega seoses tugev piiriülene või rahvusvaheline mõõde.
Lisaks tähendavad viited rahvusvahelistele kokkulepetele direktiivis nr 2002/21/EÜ ja muudetud direktiivis nr 2002/20/EÜ, 8 et liikmesriigid ei võta rahvusvahelisi kohustusi, mis takistavad või piiravad nende ELiga seotud kohustuste täitmist.
Liikmesriigid peaksid pretsedendiõiguse kohaselt toetama kõiki vajalikke jõupingutusi, et võimaldada spektriküsimusi kooskõlastavates rahvusvahelistes organites asjakohast ELi esindatust küsimustes, mis kuuluvad ELi pädevusse.
Üldiselt peaks EL seal, kus käsitletakse ELi poliitika või pädevusega seotud küsimusi, poliitiliselt juhtima läbirääkimiste ettevalmistamist ja osalema mitmepoolsetes, sealhulgas Rahvusvahelises Telekommunikatsiooni Liidus toimuvates läbirääkimistes vastavalt vastutusele, mida EL kannab ELi õigusaktide kohaselt spektriküsimustes.
(19) Spektri reguleerimisel on leviomaduste, raadiopõhistest teenustest sõltuvate turgude rahvusvahelise olemuse ja kahjulike riikidevaheliste häirete vältimise vajadusega seoses tugev piiriülene või rahvusvaheline mõõde.
Lisaks tähendavad viited rahvusvahelistele kokkulepetele direktiivis nr 2002/21/EÜ ja muudetud direktiivis nr 2002/20/EÜ, 8 et liikmesriigid ei võta rahvusvahelisi kohustusi, mis takistavad või piiravad nende ELiga seotud kohustuste täitmist.
Liikmesriigid peaksid pretsedendiõiguse kohaselt toetama kõiki vajalikke jõupingutusi, et võimaldada spektriküsimusi kooskõlastavates rahvusvahelistes organites asjakohast ELi esindatust küsimustes, mis kuuluvad ELi pädevusse.
Üldiselt peaks EL seal, kus käsitletakse ELi poliitika või pädevusega seotud küsimusi, poliitiliselt juhtima läbirääkimiste ettevalmistamist ja tagama, et EL esitaks ühtseid seisukohti mitmepoolsetes läbirääkimistes spektri kasutamises ülemaailmse koostoime ja mastaabisäästu loomiseks , sealhulgas Rahvusvahelises Telekommunikatsiooni Liidus toimuvates läbirääkimistes vastavalt vastutusele, mida EL kannab ELi õigusaktide kohaselt spektriküsimustes.
Muudatusettepanek
31
Ettepanek võtta vastu otsus
Põhjendus 21
Komisjoni ettepanek
Muudatusettepanek
(21) 2012. aasta ülemaailmsel raadioside konverentsil käsitletakse selliseid ELi jaoks olulisi konkreetseid teemasid nagu digitaalne dividend, teadusalased ja meteoroloogiateenused, jätkusuutlik areng ja kliimamuutused, satelliitside ja spektri kasutamine projekti GALILEO jaoks (kehtestatud nõukogu määrusega (EÜ) nr 876/2002, millega luuakse ühisettevõte Galileo, 9 ja nõukogu määrusega (EÜ) nr 1321/20029 (Euroopa satelliit-raadionavigatsiooniprogrammide juhtimisstruktuuride loomise kohta) 10 ), samuti globaalse keskkonna- ja turvaseire programm 11 maapinna kaugseire andmete paremaks kasutamiseks.
(21) Selleks et vältida kasvavat survet satelliitnavigatsioonile ja satelliitsidele reserveeritud sagedusribale, tuleb nende ribalaius tagada spektri kasutamise uues kavas.
2012. aasta ülemaailmsel raadioside konverentsil käsitletakse selliseid ELi jaoks olulisi konkreetseid teemasid nagu digitaalne dividend, teadusalased ja meteoroloogiateenused, jätkusuutlik areng ja kliimamuutused, satelliitside ja spektri kasutamine projekti GALILEO jaoks (kehtestatud nõukogu määrusega (EÜ) nr 876/2002, millega luuakse ühisettevõte Galileo, 9 ja nõukogu määrusega (EÜ) nr 1321/20029 (Euroopa satelliit-raadionavigatsiooniprogrammide juhtimisstruktuuride loomise kohta) 10 ), samuti globaalse keskkonna- ja turvaseire programm 11 maapinna kaugseire andmete paremaks kasutamiseks.
Muudatusettepanek
32
Ettepanek võtta vastu otsus
Põhjendus 22
Komisjoni ettepanek
Muudatusettepanek
(22) Liikmesriigid võivad vajada ka tuge sageduste kooskõlastamise kahepoolsetel läbirääkimistel ELi mittekuuluvate naaberriikidega, kaasa arvatud läbirääkija- või kandidaatriikidega, et täita ELi ees sageduste kooskõlastamisega seotud kohustusi.
See peaks aitama ka vältida kahjulikke häireid ja tõhustada spektrikasutust ning saavutada spektrikasutuse ühtlustamist isegi väljaspool ELi piire.
Eriti oluline on avaldada survet, et sagedusribad 800 MHz ja 3,4–3,8 GHz suunataks lairiba-mobiiltehnoloogias kasutamiseks ja et ühtlustataks lennuliikluse juhtimise moderniseerimiseks vajalik spektrikasutus.
(22) Liikmesriike kutsutakse üles jätkama kahepoolseid läbirääkimisi kolmandate naaberriikidega, kaasa arvatud kandidaatriikide ja potentsiaalsete kandidaatriikidega, et täita ELi ees sageduste kooskõlastamisega seotud kohustusi ja püüda saavutada kokkuleppeid, mis loovad muude liikmesriikide jaoks positiivse pretsedendi .
Liikmesriikide kahepoolsetel ja mitmepoolsetel läbirääkimistel kolmandate riikidega, eriti naaberriikidega, sh kandidaatriikide ja potentsiaalsete kandidaatriikidega, abistab EL liikmesriike tehnilise ja poliitilise toetuse kaudu.
See peaks aitama ka vältida kahjulikke häireid ja tõhustada spektrikasutust ning saavutada spektrikasutuse ühtlustamist isegi väljaspool ELi piire.
Eriti oluline on avaldada survet, et sagedusribad 800 MHz ja 3,4–3,8 GHz suunataks lairiba-mobiiltehnoloogias kasutamiseks ja et ühtlustataks lennuliikluse juhtimise moderniseerimiseks vajalik spektrikasutus.
Muudatusettepanek
33
Ettepanek võtta vastu otsus
Põhjendus 24
Komisjoni ettepanek
Muudatusettepanek
(24) Komisjon peaks esitama Euroopa Parlamendile ja nõukogule aruande käesoleva otsuse täitmise tulemustest ning tulevikus kavandatavatest tegevustest.
(24) Komisjon peaks kord aastas esitama Euroopa Parlamendile ja nõukogule aruande käesoleva otsuse täitmise tulemustest ning tulevikus kavandatavatest tegevustest.
Muudatusettepanek
34
Ettepanek võtta vastu otsus
Põhjendus 25 a (uus)
Komisjoni ettepanek
Muudatusettepanek
(25 a) Käesoleva otsusega ei piirata turuosaliste kaitset, mida kohaldatakse Euroopa Parlamendi ja nõukogu 25. novembri 2009. aasta direktiiviga 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja -teenustega seotud lubade andmise kohta 1 ,
---------------
1 ELT L 337, 18.12.2009, lk 37.
Muudatusettepanek
35
Ettepanek võtta vastu otsus
Artikkel 1
Komisjoni ettepanek
Muudatusettepanek
Artikkel 1
Artikkel 1
Eesmärk
Eesmärk ja reguleerimisala
Käesoleva otsusega luuakse raadiospektripoliitika programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
1.
Käesoleva otsusega luuakse raadiospektripoliitika mitmeaastane programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
2.
Käesolev otsus hõlmab siseturgu kõikides spektri kasutusega seotud ELi poliitikavaldkondades, näiteks (kuid mitte ainult) elektroonilise side, teadus- ja arendustegevuse, innovatsiooni-, transpordi-, energia- ja audiovisuaalpoliitika.
3.
Käesolev otsus on kooskõlas ELi kehtivate õigusaktidega, eelkõige direktiividega 2002/19/EÜ, 2002/20/EÜ, 2002/21/EÜ ja 1999/05/EÜ ning otsusega nr 67/2002/EÜ, samuti riiklikul tasandil võetud meetmetega, mis on kooskõlas ELi õiguse ning asjaomaste rahvusvaheliste kokkulepetega, võttes arvesse Rahvusvahelise Telekommunikatsiooni Liidu raadioside eeskirju.
4.
Käesolev otsus ei piira riiklikul tasandil ELi õigusega täielikus kooskõlas üldist huvi pakkuvate eesmärkide täitmiseks võetud meetmeid, eelkõige seoses sisu reguleerimise ja audiovisuaalpoliitikaga.
Muudatusettepanek
36
Ettepanek võtta vastu otsus
Artikkel 2 – lõik 1
Komisjoni ettepanek
Muudatusettepanek
Artikkel 2
Artikkel 2
Üldiste regulatiivsete põhimõtete rakendamine
Üldised regulatiivsed põhimõtted
Liikmesriigid teevad üksteise ja komisjoniga koostööd läbipaistval viisil, et tagada kogu ELis järgmiste üldiste regulatiivsete põhimõtete järjekindel rakendamine:
1.
Liikmesriigid teevad üksteise ja komisjoniga koostööd läbipaistval viisil, et tagada kogu ELis järgmiste üldiste regulatiivsete põhimõtete järjekindel rakendamine:
(a) soodustada spektri tõhusat kasutamist, et see kõige paremini rahuldaks kasvavat nõudlust sageduste kasutamise järele;
(a) soodustada spektri tõhusat kasutamist, et see kõige paremini rahuldaks kasvavat nõudlust sageduste kasutamise järele , kajastades spektri olulist ühiskondlikku, kultuurilist ja majanduslikku väärtust ;
(b) kohaldada spektri kasutamisel elektrooniliste sidevõrkude ja -teenuste jaoks ning võimaluse korral muude sektorite ja rakenduste jaoks vastavalt direktiivi 2002/21/EÜ) (raamdirektiivi) artiklile 9 tehnoloogia- ja teenuseneutraalsust sellisel viisil, et edendada spektrikasutuse tõhusust, eelkõige paindlikkuse ja innovatsiooni edendamisega ;
(b) kohaldada kõige asjakohasemat, mittediskrimineerivat ja võimalikult vähe koormavat lubade andmise süsteemi sellisel viisil, et saavutada võimalikult suur spektrikasutuse paindlikkus ja tõhusus;
(c) kohaldada võimalikult vähe koormavat lubade andmise süsteemi sellisel viisil, et saavutada võimalikult suur spektrikasutuse paindlikkus ja tõhusus;
(c) tagada siseturu ja digitaalteenuste areng tõhusa konkurentsi ja kogu Euroopas võrdsete konkurentsitingimuste kindlustamise ning tulevaste üleeuroopaliste teenuste tekke soodustamisega;
(d) tagada siseturu toimimine, eelkõige tõhusa konkurentsi kindlustamisega .
(d) edendada innovatsiooni;
(e) võtta spektri kasutamise tehniliste tingimuste määratlemisel täielikult arvesse asjaomaseid ELi õigusakte, mis käsitlevad elektromagnetkiirguse mõju inimeste tervisele;
(f) edendada spektri kasutamisel tehnoloogia- ja teenuseneutraalsust .
Muudatusettepanek
37
Ettepanek võtta vastu otsus
Artikkel 2 – lõige 1 a (uus)
Komisjoni ettepanek
Muudatusettepanek
1 a.
Elektroonilisele sidele kohaldatakse vastavalt direktiivi 2002/21/EÜ artiklitele 8a, 9 ja 9b ning otsusele 676/2002/EÜ järgmisi konkreetseid põhimõtteid:
(a) kohaldada spektri kasutamisel elektrooniliste sidevõrkude ja -teenuste jaoks tehnoloogia- ja teenuseneutraalsust ning raadiosageduste individuaalsete kasutamisõiguste ülekandmist või rentimist;
(b) edendada raadiosageduste kasutamise ühtlustamist kogu ELis viisil, mis vastab vajadusele tagada tulemuslik ja tõhus kasutamine;
(c) soodustada mobiilse andmeside ja lairibateenuste ulatuslikumat kasutamist, eelkõige paindlikkuse edendamisega, ja toetada innovatsiooni, võttes arvesse vajadust vältida kahjulikke häireid ja tagada teenuse tehniline kvaliteet;
(d) säilitada ja arendada tõhusat konkurentsi, takistades eel- või järelmeetmetega raadiosageduste ülemäärast koondumist, mis kahjustab oluliselt konkurentsi.
Muudatusettepanek
38
Ettepanek võtta vastu otsus
Artikkel 3 – punkt a
Komisjoni ettepanek
Muudatusettepanek
(a) teha õigeaegselt kättesaadavaks piisav hulk sobivat spektrit , et toetada ELi poliitika eesmärke;
(a) eraldada mobiilsele andmesidele piisav ja sobiv spekter, mis moodustaks 2015. aastaks vähemalt 1200 MHz, kui raadiospektripoliitika programmis ei ole ette nähtud teisiti,
et toetada ELi poliitika eesmärke , et kõige paremini rahuldada kasvavat nõudlust mobiilse andmeside järele, võimaldades niimoodi äri- ja avalike teenuste arendamist, võttes samal ajal arvesse olulisi üldisest huvist lähtuvaid eesmärke, nagu kultuuride mitmekesisus ja meediapluralism ;
Muudatusettepanek
39
Ettepanek võtta vastu otsus
Artikkel 3 – punkt a a (uus)
Komisjoni ettepanek
Muudatusettepanek
(a a) ületada digitaalne lõhe ja saavutada digitaalarengu tegevuskava eesmärgid, tagades, et 2020. aastaks on kõigil ELi kodanikel juurdepääs lairibaühendusele kiirusega vähemalt 30 Mbit/s ja võimaldades ELis saavutada suurima võimaliku kiiruse ja läbilaskevõimega lairibaühendused;
Muudatusettepanek
40
Ettepanek võtta vastu otsus
Artikkel 3 – punkt a b (uus)
Komisjoni ettepanek
Muudatusettepanek
(a b) võimaldada ELil saavutada juhtroll traadita elektroonilise side lairibateenuste alal, avades kõige kulutõhusamates sagedusribades piisavalt täiendavat spektrit, et muuta need teenused laialdaselt kättesaadavaks;
Muudatusettepanek
41
Ettepanek võtta vastu otsus
Artikkel 3 – punkt a c (uus)
Komisjoni ettepanek
Muudatusettepanek
(a c) tagada lairiba mobiilside suurema läbilaskevõime kaudu nii ärisektori kui ka avalike teenuste arenguvõimalused;
Muudatusettepanek on selgitusteta mõistetav.
Muudatusettepanek
42
Ettepanek võtta vastu otsus
Artikkel 3 – punkt b
Komisjoni ettepanek
Muudatusettepanek
(b) muuta spektri kasutamine võimalikult paindlikuks, et edendada innovatsiooni ja investeerimist, rakendades tehnoloogia- ja teenuseneutraalsuse põhimõtteid, avades spektri uute teenuste jaoks ja võimaldades spektriõigustega kauplemist;
(b) muuta spektri kasutamine võimalikult paindlikuks, et edendada innovatsiooni ja investeerimist, rakendades kogu ELis järjekindlalt tehnoloogia- ja teenuseneutraalsuse põhimõtteid, et tagada kogu Euroopas võrdsed tingimused tehnoloogilistele lahendustele, mida võidakse kasutusele võtta, ning tagades õigusliku reguleerimise piisava prognoositavuse, avades ühtlustatud spektri uute kõrgeltarenenud tehnoloogiate jaoks ja võimaldades spektriõigustega kauplemist , luues sellega võimalused tulevaste üleeuroopaliste teenuste arendamiseks ;
Muudatusettepanek
43
Ettepanek võtta vastu otsus
Artikkel 3 – punkt c a (uus)
Komisjoni ettepanek
Muudatusettepanek
(c a) ergutada passiivse infrastruktuuri ühiskasutust, kui see vastab proportsionaalsuse ja mittediskrimineerimise põhimõtetele kooskõlas direktiivi 2002/21/EÜ artikliga 12;
Muudatusettepanek
44
Ettepanek võtta vastu otsus
Artikkel 3 – punkt d
Komisjoni ettepanek
Muudatusettepanek
(d) säilitada ja arendada tõhusat konkurentsi, eelkõige elektrooniliste sideteenuste alal, takistades eel- või järelmeetmetega raadiosageduste ülemäärast koondumist teatavate ettevõtjate kätte, mis võib oluliselt kahjustada konkurentsi;
(d) säilitada ja arendada tõhusat konkurentsi, eelkõige elektrooniliste sideteenuste alal, takistades eel- või järelmeetmetega raadiosageduste ülemäärast koondumist teatavate ettevõtjate kätte, mis võib oluliselt kahjustada konkurentsi , tehes seda spektriõiguste tühistamise või muude meetmete kaudu või eraldades sagedusi nii, et sellega korrigeeritakse turumoonutusi ;
Muudatusettepanek
45
Ettepanek võtta vastu otsus
Artikkel 3 – punkt e
Komisjoni ettepanek
Muudatusettepanek
(e) vähendada siseturu killustumist, tõhustades sobival viisil spektrikasutuseks ja -kättesaadavuseks vajalike tehniliste tingimuste kooskõlastamist ja ühtlustamist , kaasa arvatud teenuste arendamine rahvusvahelises ulatuses, ning soodustades mitmekülgsus- ja mastaabisäästu ELi tasandil ;
(e) vähendada siseturu killustumist ja kasutada täiel määral ära siseturu potentsiaali , et luua kogu Euroopas võrdsed tingimused, et soodustada majanduskasvu ning mitmekülgsus- ja mastaabisäästu ELi tasandil, tõhustades sobival viisil spektrikasutuseks ja -kättesaadavuseks vajalike tehniliste tingimuste kooskõlastamist ja ühtlustamist;
Muudatusettepanek
46
Ettepanek võtta vastu otsus
Artikkel 3 – punkt g
Komisjoni ettepanek
Muudatusettepanek
(g) spektri jaotamise tehniliste tingimuste määramisel võtta täies ulatuses arvesse asjaomaste rahvusvaheliste organisatsioonide poolt tõendatud uurimistulemusi elektromagnetkiirguse võimalikust mõjust inimese tervisele.
(g) spektri jaotamise tehniliste tingimuste määramisel võtta täies ulatuses arvesse asjaomaste rahvusvaheliste organisatsioonide poolt tõendatud uurimistulemusi elektromagnetkiirguse võimalikust mõjust inimese tervisele ning kohaldada neid viisil, mis on tehnoloogia- ja teenuseneutraalne .
Muudatusettepanek
47
Ettepanek võtta vastu otsus
Artikkel 3 – punkt g a (uus)
Komisjoni ettepanek
Muudatusettepanek
(g a) tagada juurdepääs uutele tarbekaupadele ja tehnoloogiatele, et kindlustada tarbija osalemine üleminekul digitaaltehnoloogiale ja digitaalse dividendi tõhusal kasutamisel;
Muudatusettepanek
48
Ettepanek võtta vastu otsus
Artikkel 3 – punkt g b (uus)
Komisjoni ettepanek
Muudatusettepanek
(g b) vähendada ELi CO 2 -jalajälge, edendades traadita sidevõrkude ja rakenduste tehnilist tõhusust.
Muudatusettepanek
49
Ettepanek võtta vastu otsus
Artikkel 4 – lõige 1
Komisjoni ettepanek
Muudatusettepanek
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta) (loadirektiiv) vastu lairibateenuste arendamiseks sobivad lubade andmise ja jagamise meetmed, näiteks annavad olulistele operaatoritele võimaluse korral ja artikli 11 kohaste konsultatsioonide põhjal otsese või kaudse juurdepääsu spektri külgnevatele plokkidele vähemalt 10 MHz ulatuses.
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta) (loadirektiiv) vastu lairibateenuste arendamiseks sobivad lubade andmise ja jagamise omavahel sarnased meetmed, näiteks annavad olulistele operaatoritele võimaluse korral ja artikli 11 kohaste konsultatsioonide põhjal otsese või kaudse juurdepääsu spektri külgnevatele plokkidele vähemalt 10 MHz ulatuses , võimaldades sellega saavutada lairibaühenduste suurima võimaliku kiiruse ja läbilaskevõime, samuti võimaldades tõhusat konkurentsi .
Muudatusettepanek
50
Ettepanek võtta vastu otsus
Artikkel 4 – lõige 2
Komisjoni ettepanek
Muudatusettepanek
2.
Liikmesriigid edendavad koostöös komisjoniga spektri kollektiivset kasutamist ja spektri jagatud kasutamist.
2.
Liikmesriigid edendavad koostöös komisjoniga spektri kollektiivset kasutamist ja spektri jagatud ja litsentsita kasutamist ning edendavad praeguste ja niisuguste uute tehnoloogiate nagu geolokaliseerimise andmebaaside ja kognitiivse raadio arengut näiteks nn valgetel aladel pärast nõuetekohast mõju hindamist .
Muudatusettepanek
51
Ettepanek võtta vastu otsus
Artikkel 4 – lõige 3
Komisjoni ettepanek
Muudatusettepanek
3.
Liikmesriigid ja komisjon teevad koostööd, et arendada ja ühtlustada standardeid raadioseadmete ja telekommunikatsioonivõrgu lõppseadmete ning elektriliste ja elektrooniliste seadmete ja võrkude jaoks, tuginedes vajaduse korral komisjonilt asjakohastele standardiasutustele antud standardimisvolitustele.
3.
Liikmesriigid ja komisjon teevad koostööd, et arendada ja ühtlustada standardeid raadioseadmete ja telekommunikatsioonivõrgu lõppseadmete ning elektriliste ja elektrooniliste seadmete ja võrkude jaoks, tuginedes vajaduse korral komisjonilt asjakohastele standardiasutustele antud standardimisvolitustele.
Samuti tuleb erilist tähelepanu pöörata puudega inimestele mõeldud seadmete standarditele, võtmata neilt siiski õigust kasutada eelistuse korral mittestandardseid seadmeid.
Seejuures on eriline tähtsus spektri ühtlustamise ja standardimise tõhusal kooskõlastamisel, et võimaldada tarbijatel spektrist sõltuvaid seadmeid piiramatult kasutada kogu siseturul.
Muudatusettepanek
52
Ettepanek võtta vastu otsus
Artikkel 4 – lõige 3 a (uus)
Komisjoni ettepanek
Muudatusettepanek
3 a.
Liikmesriigid elavdavad uurimis- ja arendustegevust selliste uute tehnoloogiate valdkonnas nagu kognitiivtehnoloogiad, sest nende areng võib anda tulevikus lisandväärtust spektri kasutamise tõhususe seisukohast.
Muudatusettepanek
53
Ettepanek võtta vastu otsus
Artikkel 4 – lõige 4
Komisjoni ettepanek
Muudatusettepanek
4.
Liikmesriigid tagavad, et valikutingimused ja -protseduurid edendavad investeerimist ja spektri tõhusat kasutamist.
4.
Liikmesriigid tagavad, et valikutingimused ja -protseduurid edendavad konkurentsi ja kogu Euroopas võrdseid tingimusi, investeerimist ja spektri kui avaliku hüve tõhusat kasutamist ning uute ja olemasolevate teenuste ja seadmete kooseksisteerimist .
Liikmesriigid edendavad lisaks sellele edaspidigi spektri tõhusat kasutamist nii võrgu- kui ka kasutajarakenduste jaoks.
Muudatusettepanek
54
Ettepanek võtta vastu otsus
Artikkel 4 – lõige 5
Komisjoni ettepanek
Muudatusettepanek
5.
Siseturu võimaliku killustumise vältimiseks erinevate valikutingimuste ja -protseduuride tõttu ühtlustatud spektriribade korral, mis on eraldatud elektrooniliste sideteenuste jaoks ning tehtud kaubeldavaks kõikides liikmesriikides vastavalt direktiivi 2002/21/EÜ artiklile 9b, töötab komisjon koostöös liikmesriikidega välja juhised selliste sagedusribade kasutamislubade andmise tingimuste ja protseduuride kohta, pöörates erilist tähelepanu infrastruktuuri jagatud kasutamise ja katvuse tingimustele.
5.
Siseturu võimaliku killustumise vältimiseks erinevate valikutingimuste ja -protseduuride tõttu ühtlustatud spektriribade korral, mis on eraldatud elektrooniliste sideteenuste jaoks ning tehtud kaubeldavaks kõikides liikmesriikides vastavalt direktiivi 2002/21/EÜ artiklile 9b, selgitab komisjon koostöös liikmesriikidega ja vastavalt subsidiaarsuse põhimõttele välja parimad tavad ja soodustab teabe jagamist nende sagedusribade kohta ning töötab välja juhised selliste sagedusribade kasutamislubade andmise tingimuste ja protseduuride kohta, pöörates erilist tähelepanu näiteks infrastruktuuri jagatud kasutamise ja katvuse tingimustele , et tagada kogu Euroopas võrdsed tingimused, mis saavutatakse tehnoloogia- ja teenuseneutraalsuse põhimõtte järgimise kaudu .
Muudatusettepanek
55
Ettepanek võtta vastu otsus
Artikkel 4 – lõige 6
Komisjoni ettepanek
Muudatusettepanek
6.
Kui see on vajalik spektriõiguste kasutamise tõhususe tagamiseks ja spektri liigsete varude soetamise vältimiseks , võtavad liikmesriigid kasutusele asjakohased meetmed, kaasa arvatud rahatrahvid ja õiguste tühistamine.
6.
Spektriõiguste kasutamise tõhususe tagamiseks ja spektri liigsete varude soetamise vältimiseks võtavad liikmesriigid vajaduse korral kasutusele asjakohased meetmed, kaasa arvatud rahatrahvid , motiveeritavatel tasudel põhinevate vahendite kasutamine ja õiguste tühistamine.
Muudatusettepanek
56
Ettepanek võtta vastu otsus
Artikkel 4 – lõige 6 a (uus)
Komisjoni ettepanek
Muudatusettepanek
6 a.
Lõikes 1 sätestatud meetmed võetakse lisaks 900 MHz sagedusriba õigeaegsele ja konkurentsi edendavale avamisele GSMi direktiivi kohaselt.
Asjakohased meetmed tuleb võtta mittediskrimineerival viisil ja need ei tohi moonutada konkurentsi turul juba valitsevat seisundit omavate käitajate kasuks.
Muudatusettepanek
57
Ettepanek võtta vastu otsus
Artikkel 5 – lõige 1
Komisjoni ettepanek
Muudatusettepanek
1.
Liikmesriigid säilitavad ja soodustavad tõhusat konkurentsi ja väldivad konkurentsimoonutusi siseturul või selle olulises osas .
1.
Liikmesriigid säilitavad ja soodustavad tõhusat konkurentsi ja väldivad konkurentsimoonutusi nii siseturul kui ka konkreetsete riikide turgudel .
Muudatusettepanek
58
Ettepanek võtta vastu otsus
Artikkel 5 – lõige 2
Komisjoni ettepanek
Muudatusettepanek
2.
Selleks, et täies ulatuses täita lõikes 1 esitatud kohustusi ja eelkõige tagada, et konkurentsi ei moonutataks raadiosageduste kasutamisõiguste ükskõik millise kogumise, ülekandmise või muutmisega, võivad liikmesriigid muu hulgas kasutusele võtta järgmisi meetmeid , mis ei piira konkurentsieeskirjade kohaldamist:
2.
Selleks, et täies ulatuses täita lõikes 1 esitatud kohustusi ja eelkõige tagada, et konkurentsi ei moonutataks raadiosageduste kasutamisõiguste ükskõik millise eraldamise, kogumise, ülekandmise või muutmisega, uurivad liikmesriigid enne spektri kavandatavat eraldamist hoolikalt, kas kavandatav spektri eraldamine, võttes arvesse asjaomaste turuoperaatorite juba omandatud spektriõigusi, võib asjaomastel mobiilsideturgudel konkurentsi vähendada või moonutada.
Kui spektri eraldamine võib tõenäoliselt konkurentsi moonutada või vähendada, võtavad liikmesriigid kasutusele kõige sobivamad meetmed tõhusa konkurentsi edendamiseks ning vähemalt ühe järgmistest meetmetest , mis ei piira konkurentsieeskirjade kohaldamist:
Muudatusettepanek
59
Ettepanek võtta vastu otsus
Artikkel 5 – lõige 2 – punkt a
Komisjoni ettepanek
Muudatusettepanek
(a) liikmesriigid võivad piirata spektrihulka, mille kohta ettevõtjale kasutusõiguste andmine on tagatud, või lisada kasutusõigustele tingimusi, nagu juurdepääsu hulgimüügi tingimus teatavates sagedusribades või teatavates sarnaste omadustega sagedusribade rühmades, näiteks alla 1 GHz sagedusribade puhul, mis on eraldatud elektrooniliste sideteenuste jaoks;
(a) liikmesriigid võivad piirata spektrihulka, mille kohta operaatorile kasutusõiguste andmine on tagatud, või lisada kasutusõigustele tingimusi, nagu juurdepääsu hulgimüügi tingimus , riigisisene või piirkondlik rändlus teatavates sagedusribades või teatavates sarnaste omadustega sagedusribade rühmades, näiteks alla 1 GHz sagedusribade puhul, mis on eraldatud elektrooniliste sideteenuste jaoks;
Muudatusettepanek
60
Ettepanek võtta vastu otsus
Artikkel 5 – lõige 2 – punkt a a (uus)
Komisjoni ettepanek
Muudatusettepanek
(a a) liikmesriigid võivad teatava osa spektri sagedusribast või sagedusriba kogumi reserveerida uutele turuletulijatele, kellele ei ole varem spektrit eraldatud või kellele on eraldatud oluliselt vähem spektrit, kui on vajalik võrdsete tingimuste loomiseks varasematele mobiilsideturule tulijatele ja uutele tulijatele, tagades nii võrdsetel tingimustel juurdepääsu madalamatele sagedusribadele;
Muudatusettepanek
61
Ettepanek võtta vastu otsus
Artikkel 5 – lõige 2 – punkt b
Komisjoni ettepanek
Muudatusettepanek
(b) liikmesriigid võivad keelduda uute kasutusõiguste andmisest või mitte lubada uut spektrikasutust teatavates sagedusribades või siduda uute kasutusõiguste andmise või uute spektri kasutuslubade andmise teatavate tingimustega, kui see muidu võiks põhjustada spektrisageduste ülemäärast koondumist teatavate ettevõtjate kätte, mis võiks oluliselt takistada tõhusat konkurentsi;
(b) liikmesriigid võivad keelduda uute kasutusõiguste andmisest või mitte lubada uut spektrikasutust teatavates sagedusribades või siduda uute kasutusõiguste andmise või uute spektri kasutuslubade andmise teatavate tingimustega, kui see muidu võiks põhjustada spektrisageduste ülemäärast koondumist teatavate ettevõtjate kätte, juhul kui selline koondumine võiks oluliselt takistada tõhusat konkurentsi;
Muudatusettepanek
62
Ettepanek võtta vastu otsus
Artikkel 5 – lõige 2 – punkt d
Komisjoni ettepanek
Muudatusettepanek
(d) liikmesriigid võivad muuta olemasolevaid õigusi vastavalt direktiivi 2002/20/EÜ artiklile 14, kui osutub vajalikuks võtta kasutusele järelmeetmeid, et vältida raadiosageduste ülemäärast koondumist teatavate ettevõtjate kätte, mis võib oluliselt takistada konkurentsi.
(d) liikmesriigid võivad muuta olemasolevaid õigusi vastavalt direktiivi 2002/20/EÜ artiklile 14, kui osutub vajalikuks võtta kasutusele järelmeetmeid, et vältida raadiosageduste ülemäärast koondumist teatavate ettevõtjate kätte, mis võib tõenäoliselt moonutada konkurentsi.
Muudatusettepanek
63
Ettepanek võtta vastu otsus
Artikkel 5 – lõige 2 a (uus)
Komisjoni ettepanek
Muudatusettepanek
2 a.
Kui liikmesriigid soovivad võtta lõikes 2 osutatud meetmeid, kehtestavad nad tingimused vastavalt direktiivis 2002/20/EÜ sätestatud spektri kasutamisõiguste tingimuste kehtestamise või muutmise korrale.
Muudatusettepanek
64
Ettepanek võtta vastu otsus
Artikkel 5 – lõige 3
Komisjoni ettepanek
Muudatusettepanek
3.
Liikmesriigid tagavad, et lubade andmise ja valiku protseduurid ei tekita viivitusi ja edendavad tõhusat konkurentsi.
3.
Liikmesriigid tagavad, et lubade andmise ja valiku protseduurid ei tekita viivitusi ega diskrimineerimist ja edendavad tõhusat konkurentsi , hoidudes ELi kodanike ja tarbijate huvides kõikidest konkurentsi takistada võivatest tulemustest .
Muudatusettepanek
65
Ettepanek võtta vastu otsus
Artikkel 6 – lõige 1
Komisjoni ettepanek
Muudatusettepanek
1.
Piiramata tehnoloogia- ja teenuseneutraalsuse põhimõtete kehtivust, võtavad liikmesriigid koostöös komisjoniga kasutusele kõik meetmed, et eraldada kogu ELis piisavalt spektrit katvuse ja läbilaskevõime tagamiseks, mille eesmärgiks on traadita rakenduste abil tõhusalt kaasa aidata, et kõik kodanikud saaksid 2020. aastaks juurdepääsu lairibaühendusele kiirusega vähemalt 30 Mbit/s.
1.
Piiramata tehnoloogia- ja teenuseneutraalsuse põhimõtete kehtivust, võtavad liikmesriigid koostöös komisjoniga kasutusele kõik meetmed, et eraldada kogu ELis piisavalt ühtlustatud spektrit katvuse ja läbilaskevõime tagamiseks, võimaldades muuta ELi lairibaühendused maailma kiireimateks, et traadita rakenduste ja Euroopa uute teenuste alase juhtrolli abil tõhusalt kaasa aidata majanduskasvule ja selle, et kõik kodanikud saaksid 2020. aastaks juurdepääsu lairibaühendusele kiirusega vähemalt 30 Mbit/s.
Muudatusettepanek
66
Ettepanek võtta vastu otsus
Artikkel 6 – lõige 2
Komisjoni ettepanek
Muudatusettepanek
2.
Liikmesriigid annavad 1. jaanuariks 2012 load komisjoni otsustega 2008/477/EÜ (2,5–2,69 GHz), 2008/411/EÜ (3,4–3,8 GHz) ja 2009/766/EÜ (900/1800 MHz) määratud spektriosade kasutamiseks tingimustel, mis tagavad tarbijatele lihtsa juurdepääsu traadita lairibateenustele.
2.
Liikmesriigid teevad 1. jaanuariks 2012 kättesaadavaks komisjoni otsustega 2008/477/EÜ (2,5–2,69 GHz), 2008/411/EÜ (3,4–3,8 GHz) ja 2009/766/EÜ (900/1800 MHz) määratud sagedusribad , et soodustada ELi kodanike ja tarbijate huvides laiemat juurdepääsu traadita lairibateenustele , ilma et see piiraks muude selliste olemasolevate ja tulevaste teenuste kasutuselevõttu, millel on kõnealustes komisjoni otsustes sätestatud tingimustel sellele spektrile võrdne juurdepääs .
Muudatusettepanek
67
Ettepanek võtta vastu otsus
Artikkel 6 – lõige 2 a (uus)
Komisjoni ettepanek
Muudatusettepanek
2 a.
Liikmesriigid toetavad elektrooniliste sideteenuste osutajate sidevõrkude käimasolevat kaasajastamist, et see vastaks kõige uuemale ja tõhusamale tehnoloogiale ning teenuseosutajad saaksid sellest ka ise kasu.
Muudatusettepanek
68
Ettepanek võtta vastu otsus
Artikkel 6 – lõige 3
Komisjoni ettepanek
Muudatusettepanek
3.
Liikmesriigid teevad 1. jaanuariks 2013 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud vastavalt otsusele nr 676/2002/EÜ.
Liikmesriikides, kus erakorralised riiklikud või kohalikud asjaolud ei võimalda sagedusriba kättesaadavaks tegemist , võib komisjon anda loa teha konkreetse erandi kuni aastani 2015 .
Vastavalt direktiivi 2002/21/EÜ artiklile 9 jälgib komisjon koostöös liikmesriikidega alla 1 GHz spektririba kasutamist ja hindab täiendava spektri vabastamise ja uutele rakendustele kättesaadavaks tegemise vajalikkust.
3.
Liikmesriigid teevad 1. jaanuariks 2013 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud vastavalt otsusele nr 676/2002/EÜ.
Ainult erakorralistel juhtudel, mis on nõuetekohaselt põhjendatud tehnilistel ja ajaloolistel kaalutlustel , võib komisjon anda loa teha asjaomase liikmesriigi nõuetekohaselt põhjendatud taotluse alusel konkreetse erandi kuni 2015. aasta lõpuni .
Kui sageduse koordineerimise piiriülesed probleemid ühe või mitme kolmanda riigiga takistavad kauem sagedusriba kättesaadavaks tegemist, võib komisjon anda loa teha erakorralisi aastaseid erandeid, kuni nimetatud takistused on kõrvaldatud .
Vastavalt direktiivi 2002/21/EÜ artiklile 9 jälgib komisjon koostöös liikmesriikidega alla 1 GHz spektririba kasutamist ja hindab täiendava spektri vabastamise ja kättesaadavaks tegemise vajalikkust.
Muudatusettepanek
69
Ettepanek võtta vastu otsus
Artikkel 6 – lõige 3 a (uus)
Komisjoni ettepanek
Muudatusettepanek
3 a.
Komisjoni kutsutakse üles võtma koostöös liikmesriikidega asjakohasel tasandil meetmeid, et saavutada 1,5 GHz sagedusriba (1452–1492 MHz) ja 2,3 GHz sagedusriba (2300–2400 MHz) täiendav ühtlustamine ja tõhusam kasutamine traadita lairibateenuste pakkumiseks.
Komisjon jälgib pidevalt traadita lairibateenuste läbilaskevõime vajadusi ja hindab koostöös liikmesriikidega hiljemalt 1. jaanuariks 2015 vajadust ühtlustada täiendavaid sagedusribasid, näiteks 700 MHz sagedusriba (694–790 MHz).
Kõnealuses hinnangus võetakse arvesse spektritehnoloogia arengut, turukogemusi uute teenuste alal, maapealse raadio- ja teleringhäälingu võimalikke vajadusi tulevikus ning spektrinappust muudes traadita lairibaühenduseks sobivates sagedusribades.
Liikmesriigid võivad tagada, et vajaduse korral hüvitatakse spektrikasutuse vahetuse või ümberjagamise otsesed kulud asjakohaselt vastavalt siseriiklikule õigusele.
Muudatusettepanek
70
Ettepanek võtta vastu otsus
Artikkel 6 – lõige 4
Komisjoni ettepanek
Muudatusettepanek
4.
Liikmesriigid koostöös komisjoniga tagavad, eelkõige katvuse tagamise kohustuste kaudu, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavale andmesisule ja teenustele ; seda tehes uurivad nad võimalusi ja vajaduse korral võtavad kasutusele sobivad meetmed , et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid.
4.
Komisjon tagab koostöös liikmesriikidega, näiteks katvuse tagamise kohustuste kaudu, mis saavutatakse kooskõlas tehnoloogia- ja teenuseneutraalsuse põhimõtetega, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavatele teenustele .
Liikmesriigid uurivad koostöös komisjoniga võimalusi ja vajaduse korral võtavad sobivaid tehnilisi ja reguleerivaid meetmeid , et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid.
Muudatusettepanek
71
Ettepanek võtta vastu otsus
Artikkel 6 – lõige 4 a (uus)
Komisjoni ettepanek
Muudatusettepanek
4 a.
Komisjon hindab koostöös liikmesriikidega, kas on võimalik laiendada kogu 5 GHz sagedusriba ulatuses litsentseerimata spektri eraldamist traadita juurdepääsusüsteemidele, sealhulgas raadio-kohtvõrkudele, nagu on sätestatud otsuses 2005/513/EÜ.
Komisjoni kutsutakse üles propageerima vastuvõetud ühtlustamiskava asjaomastel rahvusvahelistel foorumitel, eriti ITU ülemaailmsetel raadiosidekonverentsidel.
Muudatusettepanek
72
Ettepanek võtta vastu otsus
Artikkel 6 – lõige 5
Komisjoni ettepanek
Muudatusettepanek
5.
Komisjoni kutsutakse üles prioriteedina sätestama sobivad meetmed vastavalt direktiivi 2002/21/EÜ artikli 9b lõikele 3, mis tagaksid, et liikmesriigid lubaksid kogu ELis kauplemist spektri kasutusõigustega ühtlustatud sagedusribades 790–862 MHz („800 MHz sagedusriba”), 880–915 MHz, 925–960 MHz, 1710–1785 MHz, 1805–1880 MHz, 1900–1980 MHz, 2010–2025 MHz, 2110–2170 MHz, 2,5–2,69 GHz ja 3,4–3,8 GHz.
5.
Komisjoni kutsutakse üles prioriteedina sätestama sobivad meetmed vastavalt direktiivi 2002/21/EÜ artikli 9b lõikele 3, mis tagaksid, et liikmesriigid lubaksid kogu ELis kauplemist spektri kasutusõigustega ühtlustatud sagedusribades 790–862 MHz („800 MHz sagedusriba”), 880–915 MHz, 925–960 MHz, 1710–1785 MHz, 1805–1880 MHz, 1900–1980 MHz, 2010–2025 MHz, 2110–2170 MHz, 2,5–2,69 GHz ja 3,4–3,8 GHz ja muudes täiendavates spektriosades, mis on vabastatud mobiilsete teenuste osutamiseks, ilma et see piiraks muude selliste olemasolevate ja tulevaste teenuste kasutuselevõttu, millel on sellele spektrile võrdne juurdepääs otsuse nr 676/2002/EÜ kohaselt vastu võetud komisjoni otsustes sätestatud tingimuste alusel .
Muudatusettepanek
73
Ettepanek võtta vastu otsus
Artikkel 6 – lõige 6
Komisjoni ettepanek
Muudatusettepanek
6.
Vajaduse korral tagab komisjon täiendavate sagedusribade kättesaadavuse lairibajuurdepääsuks ühtlustatud satelliiditeenustele kogu ELi territooriumil, kaasa arvatud äärepoolseimad alad, millega võimaldatakse lairibajuurdepääs Internetile hinnaga, mis on võrreldav maapealse ühenduse hinnaga .
6.
Selleks et kõigil kodanikel oleks juurdepääs kõrgeltarenenud digitaalsetele teenustele, sh lairibaühendustele, eriti ääremaadel ja hõredalt asustatud aladel, võivad liikmesriigid ja komisjon uurida, kas Internetile juurdepääsu võimaldavate lairiba satelliiditeenuste osutamiseks on olemas piisavalt spektrit .
Muudatusettepanek
74
Ettepanek võtta vastu otsus
Artikkel 6 – lõige 6 a (uus)
Komisjoni ettepanek
Muudatusettepanek
6 a.
Liikmesriigid uurivad koostöös komisjoniga võimalust laiendada pikorakkude ja femtorakkude kättesaadavust ja kasutamist.
Muudatusettepanek
75
Ettepanek võtta vastu otsus
Artikkel -7 (uus)
Komisjoni ettepanek
Muudatusettepanek
Artikkel -7
Muude traadita side poliitikasuundadega seotud spektrivajadus
Innovaatilise audiovisuaalse meedia ja muude Euroopa kodanikele pakutavate teenuste edasise arengu toetamiseks, võttes arvesse digitaalse ühtse turu majanduslikku ja sotsiaalset kasu, tagavad liikmesriigid koostöös komisjoniga nende teenuste maapealse ja satelliitide kaudu osutamise jaoks piisava spektri kättesaadavuse.
Muudatusettepanek
76
Ettepanek võtta vastu otsus
Artikkel 7 – pealkiri
Komisjoni ettepanek
Muudatusettepanek
ELi konkreetsete poliitikasuundadega seotud spektrivajadus
ELi muude konkreetsete poliitikasuundadega seotud spektrivajadus
Muudatusettepanek
77
Ettepanek võtta vastu otsus
Artikkel 7 – lõige 2
Komisjoni ettepanek
Muudatusettepanek
2.
Koostöös liikmesriikidega viib komisjon läbi uuringuid ja uurib võimalust vähese CO 2 -heite poliitikat toetava lubade andmise skeemi loomiseks, mille eesmärgiks on säästa spektri kasutamisel energiat ja teha spekter kättesaadavaks traadita tehnoloogia kasutamiseks, millega saab säästa energiat , kaasa arvatud arukad energiavõrgud ja arukad mõõtmissüsteemid.
2.
Koostöös liikmesriikidega viib komisjon läbi uuringuid ja uurib võimalust vähese CO 2 -heite poliitikat toetava lubade andmise skeemi loomiseks, mille eesmärgiks on säästa spektri kasutamisel energiat ja teha spekter kättesaadavaks traadita tehnoloogia kasutamiseks, millega saab suurendada energiasäästu ja tõhusust muude jaotusvõrkude osas, nt veevõrgud , kaasa arvatud arukad energiavõrgud ja arukad mõõtmissüsteemid.
Muudatusettepanek
78
Ettepanek võtta vastu otsus
Artikkel 7 – lõige 3
Komisjoni ettepanek
Muudatusettepanek
3.
Vajaduse korral tagab komisjon , et ühtlustatud tingimustel tehakse kättesaadavaks piisavalt spektrit, et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut elanikkonna ohutuse ja avaliku julgeoleku , kodanikukaitse ja katastroofiabi valdkonnas.
3.
Komisjon tagab, et ühtlustatud tingimustel ja ühtlustatud sagedusribades tehakse avaliku julgeoleku ja katastroofiabi tarbeks kättesaadavaks piisavalt spektrit , ning võtab meetmeid , et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut avaliku julgeoleku ja katastroofiabi valdkonnas.
Spektri tõhusa kasutamise tagamiseks uurib komisjon sellega seoses võimalust kasutada avaliku julgeoleku ja katastroofiabi puhul sõjaväe sagedusi.
Muudatusettepanek
79
Ettepanek võtta vastu otsus
Artikkel 7 – lõige 4
Komisjoni ettepanek
Muudatusettepanek
4.
Liikmesriigid ja komisjon teevad koostöös teadlastega kindlaks olulisemad teadus- ja arendustegevuse algatused ja uudsed rakendused, millel võib olla olulist sotsiaalmajanduslikku mõju ja/või investeerimispotentsiaali, vaatavad üle nende spektrivajadused ning valmistavad ette piisava hulga spektrit, mis eraldatakse selliste rakenduste jaoks ühtlustatud tehnilistel tingimustel ja võimalikult väikese halduskoormusega.
4.
Liikmesriigid ja komisjon teevad koostöös teadlaste ja akadeemiliste ringkondadega kindlaks olulisemad teadus- ja arendustegevuse algatused ja uudsed rakendused, millel võib olla olulist sotsiaalmajanduslikku mõju ja/või investeerimispotentsiaali, vaatavad üle nende spektrivajadused ning valmistavad ette piisava hulga spektrit, mis eraldatakse selliste rakenduste jaoks ühtlustatud tehnilistel tingimustel ja võimalikult väikese halduskoormusega.
Muudatusettepanek
80
Ettepanek võtta vastu otsus
Artikkel 7 – lõige 4 a (uus)
Komisjoni ettepanek
Muudatusettepanek
4 a.
Liikmesriigid püüavad koostöös komisjoniga määrata ELis programmitootmise ja erisündmuste edastamise süsteemi jaoks kindlaks kesksete ühtlustatud sagedusribade minimaalse kogu kooskõlas ELi eesmärkidega parandada siseturu integratsiooni ja kultuuri kättesaadavust.
Ühtlustatud ribade sagedus on 1 GHz või kõrgem.
Selgitus
Ringreisidel on artistidel ja kollektiividel probleeme, sest juhtmevabade mikrofonide sagedused erinevad mitte ainult liikmesriikides, vaid ka linnades ja piirkondades.
Programmitootmise ja erisündmuste edastamise süsteemiga ei ole vaja katta suuri alasid ja seetõttu sobivad üle 1 GHz sagedused selleks ideaalselt.
Muudatusettepanek
81
Ettepanek võtta vastu otsus
Artikkel 7 – lõige 4 b (uus)
Komisjoni ettepanek
Muudatusettepanek
4 b.
Liikmesriigid ja komisjon tagavad spektri kättesaadavuse raadiosagedustuvastuse (RFID) ja muu asjade interneti traadita kommunikatsioonitehnoloogia jaoks ja töötavad selle nimel, et ühtlustada kõigi liikmesriikide spektri jaotus asjade internetile.
Muudatusettepanek
82
Ettepanek võtta vastu otsus
Artikkel 8 – lõige 1
Komisjoni ettepanek
Muudatusettepanek
1.
Komisjon koos liikmesriikidega, kes edastavad kogu asjakohase teabe spektri kasutamise kohta, viib läbi ELi olemasoleva spektrikasutuse ja tulevaste võimalike vajaduste inventuuri, eelkõige vahemikus 300 MHz kuni 3 GHz .
1.
Komisjon viib läbi kogu olemasoleva raadiospektri kasutuse inventuuri, milleks liikmesriigid edastavad kõik vajalikud faktilised andmed.
Liikmesriikide esitatud teave peab olema piisavalt üksikasjalik, et inventuuri käigus saaks hinnata spektrikasutuse tõhusust ning tuvastada võimalikud tulevased spektri ühtlustamise võimalused, et toetada ELi poliitikasuundi.
Esimese sammuna hõlmab inventuur sagedusi vahemikus 300 MHz kuni 6 GHz ja seejärel sagedusi 6 GHz kuni 70 GHz .
Vajaduse korral annavad liikmesriigid litsentsipõhiselt teavet nii äri- kui ka avaliku sektori kasutajate kohta, ilma et avalikustataks tundlikku äriteavet või salastatud teavet.
Muudatusettepanek
83
Ettepanek võtta vastu otsus
Artikkel 8 – lõige 2
Komisjoni ettepanek
Muudatusettepanek
2.
Lõikes 1 osutatud inventuur võimaldab hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused.
Inventuuril tehakse kokkuvõte tulevastest spektrivajadustest, lähtudes tarbijate ja käitajate nõudmistest ning võimalusest selliseid vajadusi rahuldada.
2.
Lõikes 1 osutatud inventuur võimaldab selgelt määratletud ja läbipaistvate kriteeriumide ning meetodite alusel hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused , võttes aluseks läbipaistvad, selged ja ühiselt määratletud hindamiskriteeriumid ja -meetodid .
Samuti tagab see, et seal, kus spektrikasutus ei ole optimaalne, võetakse vajalikke meetmeid, et muuta kasutus võimalikult tõhusaks.
Inventuuril tehakse kokkuvõte tulevastest spektrivajadustest, sealhulgas pikaajalistest vajadustest, lähtudes tarbijate , kogukondade, ettevõtete ja käitajate nõudmistest ning võimalusest selliseid vajadusi rahuldada.
Muudatusettepanek
84
Ettepanek võtta vastu otsus
Artikkel 8 – lõige 3 a (uus)
Komisjoni ettepanek
Muudatusettepanek
3 a.
Inventuur hõlmab ka aruannet selle kohta, milliseid meetmeid on liikmesriigid võtnud selleks, et rakendada konkreetsete sagedusribade ühtlustamise ja kasutamise kohta ELi tasandil võetud otsuseid.
Muudatusettepanek
85
Ettepanek võtta vastu otsus
Artikkel 9 – lõige 1
Komisjoni ettepanek
Muudatusettepanek
1.
EL võtab oma huvide kaitsmiseks osa spektrialastest rahvusvahelistest läbirääkimistest, toimides vastavalt ELi õigusaktidele, milles käsitletakse muuhulgas ka ELi sisemise ja välise kompetentsi põhimõtteid.
1.
EL võtab oma huvide kaitsmiseks ja ELi ühtse seisukoha kindlustamiseks osa spektrialastest rahvusvahelistest läbirääkimistest, toimides vastavalt ELi õigusaktidele, milles käsitletakse muuhulgas ka ELi sisemise ja välise kompetentsi põhimõtteid.
Muudatusettepanek
86
Ettepanek võtta vastu otsus
Artikkel 9 – lõige 3
Komisjoni ettepanek
Muudatusettepanek
3.
Liikmesriigid tagavad, et rahvusvaheliste õigusaktidega lubataks sagedusribade täielikku kasutamist eesmärkideks, milleks need on määratud ELi õigusaktidega, ja et piisav hulk vajalikul määral kaitstud spektrit oleks kättesaadav ELi eri poliitikavaldkondade jaoks .
3.
Liikmesriigid tagavad, et rahvusvaheliste õigusaktidega lubataks sagedusribade täielikku kasutamist eesmärkideks, milleks need on määratud ELi õigusaktidega, ja et piisav hulk vajalikul määral kaitstud spektrit oleks kättesaadav ELi eri poliitikasuundade elluviimiseks .
Muudatusettepanek
87
Ettepanek võtta vastu otsus
Artikkel 9 – lõige 4
Komisjoni ettepanek
Muudatusettepanek
4.
Nõudmise korral annab EL liikmesriikidele poliitilist ja tehnilist tuge kahepoolsetel läbirääkimistel ELi mittekuuluvate naaberriikidega, kaasa arvatud kanditaat- ja läbirääkijariikidega , et lahendada spektriga seotud kooskõlastusküsimusi, mis takistavad liikmesriike ELi õigusaktides sätestatud spektripoliitika ja -halduse alaste kohustuste täitmisel .
EL toetab ka kolmandate riikide jõupingutusi ELi omaga ühilduva spektrihalduse rakendamiseks, et sellega kaitsta ELi spektripoliitika eesmärke.
4.
Selleks et lahendada spektriga seotud kooskõlastusküsimusi, mis takistaksid liikmesriike täitmast ELi õigusaktides sätestatud spektripoliitika ja -halduse alaseid kohustusi, annab EL liikmesriikidele poliitilist ja tehnilist tuge kahepoolsetel ja mitmepoolsetel läbirääkimistel kolmandate riikidega, eelkõige ELi mittekuuluvate naaberriikidega, kaasa arvatud kanditaat- ja läbirääkijariikidega.
EL toetab ka kolmandate riikide jõupingutusi ELi omaga ühilduva spektrihalduse rakendamiseks, et sellega kaitsta ELi spektripoliitika eesmärke.
Muudatusettepanek
88
Ettepanek võtta vastu otsus
Artikkel 12
Komisjoni ettepanek
Muudatusettepanek
Komisjon vaatab raadiospektripoliitika programmi rakendamise läbi 31. detsembriks 2015 ning esitab Euroopa Parlamendile ja nõukogule aruande käesoleva otsuse alusel toimunud tegevusest ja võetud meetmetest.
Komisjon vaatab raadiospektripoliitika programmi rakendamise läbi 31. detsembriks 2015 .
Komisjon esitab kord aastas Euroopa Parlamendile ja nõukogule aruande käesoleva otsuse alusel toimunud tegevusest ja võetud meetmetest.
SELETUSKIRI
Euroopa Liidu majandus on maailma suurim.
Vastupidiselt sellele, mida tavaliselt väidetakse aruteludes teemal millise riigi majandus on praegu või tulevikus maailma suurim, pole see ei USA ega Hiina majandus.
Erinevus seisneb selles, et USAs ja Hiinas on suurem turg, mis loob paremad eeltingimused konkurentsile, konkurentsivõimele, uutele teenustele, toodetele ja uuendustele.
Selleks, et Euroopal saaks maailma majanduses olla juhtroll, on eluliselt tähtis saavutada üks ühtne siseturg, rõhuga teenuste sektoril ja teadmistepõhisel majandusel.
On paradoksaalne, et mida rohkem Euroopa majandus areneb teadmistepõhise majanduse suunas, seda vähem pakub siseturg võimalusi Euroopa ettevõtlusele.
Digitaalarengu tegevuskava ja digitaalne majandus võivad olla vahend, mille kaudu realiseeritakse siseturg meie majanduse kõigi sektorite jaoks.
See eeldab võimet võtta lairiba ja Interneti kasutamise valdkonnas juhtiv roll.
Seda on väga vaja selleks, et Euroopa telekommunikatsioonitööstus saaks tagasi ülemaailmse juhtpositsiooni, kuid ka selleks, et olla esikohal infotehnoloogia kui valdkonna arengus ja ka uute teenuste ja rakenduste tekkimiseks.
Kuid veelgi tähtsam on liikumine suurema tootlikkuse, ühtekuuluvuse, konkurentsivõime ja sellise turu avamise suunas, mis on Euroopa tööstuse kui terviku jaoks ühtne.
Raportööri kindel seisukoht on, et Euroopa peab olema selle muutumisprotsessi esirinnas, luues parimad võimalused konkurentsivõimelisele Euroopa teadmistepõhisele majandusele, mida iseloomustavad jõulisus, muutused ja uuendused.
See nõuab parima läbilaskevõimega ja suurima kiirusega Interneti ja lairibarakenduste kättesaadavust.
Praegu jääb Euroopa muudest globaalsetest toimijatest maha.
USA ja Hiina vabastavad paljusid sagedusalasid, et võimaldada uute teenuste kiiret arengut ja kiiret mobiilset Internetti, millega nende kodanikud on kiirete ühenduste kaudu ühenduses.
Peame seadma eesmärgiks viia Euroopa esikohale ja teha seda, mis on Euroopale parim – avada uusi teenuseid ja mahukamat mobiilsidet, pannes lairibaühenduste kaudu aluse uutele võimalustele kultuuris ja sisus, ringhäälinguorganisatsioonides ja avalikes teenustes, tagades samal ajal ringhäälingule tänase seisuga võrdsed võimalused.
Digitaalarengu tegevuskavas sätestatud eesmärgid on järgmised: 2013. aastaks on 30 Mbit/s või kiirem lairibaühendus kättesaadav kõigile Euroopa kodanikele ja 2020. aastaks on kättesaadav ülikiire lairibaühendus (50%-l Euroopa kodumajapidamistest on juurdepääs kiiremale kui 100 Mbit/s lairibaühendusele).
Neid eesmärke tuleb pidada miinimumiks ja spektripoliitika sihid ja eesmärgid peavad kaasa aitama sellele, et Euroopa lairibaühendused on maailma kiireimad ja võimsaimad.
Meie eesmärgiks peab olema teha Euroopast selle valdkonna arendamise juht, viies selle kaudu Euroopa esikohale ka telekommunikatsioonisektoris, samuti ka uute teenuste arendamisel ja kõrgeltarenenud lairibateenuste suurema tootlikkuse ärakasutamisel.
Võrdluseks, Lõuna-Korea on koostanud riikliku plaani, mille kohaselt 2012. aastaks peab olema kasutusele võetud 1000 Mbit/s (üks gigabitt) ühendused.
Juba praegu on Lõuna-Korea ees, nende ühenduste keskmine kiirus on praegu 12 Mbit/s (Euroopas on kõigest 18% ühendustest kiiremad kui 10 Mbit/s).
Esikohale asumiseks peab EL suutma võistelda kõigi maailma piirkondadega.
Traadita lairibaühendused on hädavajalikud, et tagada kõigile kodanikele juurdepääs uutele ja innovaatilistele teenustele.
Euroopa ei tohi maha jääda.
Näib ilmselge, et seda eesmärki pole võimalik saavutada fiiberoptiliste kaablite paigaldamise kaudu, mis nõuab märkimisväärset investeeringut, vaid seda tuleb teha erinevate traadita tehnoloogiate kasutamisega, millega on võimalik lairibaühenduse leviala suurendada (mobiilsidevõrgud, kaabel, fiiberoptilised või satelliitsüsteemid), kattes kogu ühenduse territooriumi, sh põllumajanduspiirkonnad ja ääremaad, võimaldades turul valida tehnoloogia, mille kulud on operaatoritele ja kodanikele kõige väiksemad.
Ilma traadita lairibaplatvormideta pole 100% katvust võimalik saavutada.
Peaksime kohanema tehnoloogia arengu ja muutuvate tarbimismustritega ning tagama, et televisioon on kättesaadav kõigil platvormidel, sh mobiilplatvormid.
Tarbijate nõudlus läbilaskevõime järele kasvab väga kiiresti.
Fiiberoptiliste kaablite (fiksvõrgu) paigaldamine on kulukas ja ei suuda rahuldada kogu nõudlust.
Erinevate allikate väitel kahekordistub andmeside maht igal aastal kuni aastani 2013, või siis on see aastatel 2008–2013 suurenenud kuus korda.
2009. aastaks oli 3G abonentide arv ELi 27 liikmesriigis kasvanud 166 miljonini, mis ületab lairiba püsiühenduste arvu ELis.
Ühendkuningriigi operaator O2 teatas, et nende mobiilse andmeside maht kahekordistus 2009. aastal Euroopas iga kolme kuu tagant; Telecom Italia teatas, et 2008. aasta keskpaigast kuni 2009. aasta keskpaigani kasvas nende mobiilse andmeside maht 216 protsenti.
AT&T on teatanud, et nende mobiilse andmeside maht suurenes viimase 3 aasta jooksul 5000 protsenti.
Ericssoni direktor on ennustanud, et 2020. aastaks on ühendatud 50 miljardit seadet.
Cisco visuaalvõrgu indeks näitab, et maailma mobiilse andmeside maht kahekordistub igal aastal kuni aastani 2014, olles 2009. ja 2014. aasta vahel suurenenud 39 korda.
Siit ka põhjus, miks Euroopa peab traadita lairibaühenduste jaoks rohkem spektrit vabastama.
Seda tuleb teha ja seda on võimalik teha, võttes arvesse praegusi ringhäälinguorganisatsioone, tagades ringhäälinguorganisatsioonidele tänasega võrdsed võimalused ning vajadusel hüvitades üleminekukulud.
Mobiilsete lairibaühenduste võimalused peavad olema sellised, et ringhäälingut ja kultuuri võetaks traadita teenuste arendamisel selle loomuliku osana.
1.
Üldised märkused
Euroopa Parlamendi ja nõukogu direktiivi 2009/140/EÜ, millega muudetakse direktiivi 2002/21 ühise reguleeriva raamistiku kohta, direktiivi 2002/19 juurdepääsu ja vastastikuse sidumise kohta ja direktiivi 2002/20 elektrooniliste sidevõrkude ja -teenustega seotud lubade andmise kohta, põhjenduses 28 on öeldud, et spektri haldamine jääb endiselt liikmesriikide pädevusse, kuid strateegiline planeerimine, koordineerimine ja vajaduse korral ühenduse tasandil toimuv ühtlustamine võib aidata siseturust täie kasu saamisel.
Selleks tuleks algatada raadiospektripoliitikat käsitlevaid mitmeaastaseid programme, et esitada ühenduses raadiospektri kasutamise strateegilise planeerimise ja ühtlustamise poliitika suundi ja eesmärke.
Raadiospektripoliitika viieaastane programm, mida Euroopa Komisjon tutvustas 20. septembril 2010, peab tagama, et analoogtehnoloogialt digitaalsele tehnoloogiale üleminekust tulenevast digitaalsest dividendist osa muutub kogu ELis kättesaadavaks traadita lairibateenustele, suurendades 800 MHz sagedusriba (790–862 MHz) ühtlustatud kasutamist.
Ettepanekus on sarnasusi mõne seisukohaga, mida Euroopa Parlament juba mõne kuu eest väljendas, kui ta võttis vastu raporti „Euroopa uus digitaalne tegevuskava: 2015.eu” (Del Castillo raport A7-0066/2010 ).
Raadiospektripoliitika programmis juhitakse tähelepanu sellele, kuidas mõjutavad üksteist siseturu vajadused ja EL strateegilised prioriteedid raadiospektri valiku, planeerimise ja ühtlustamise meetmetega seoses, samal ajal annab see eraõiguslikele isikutele, operaatoritele, tootjatele, kasutajatele või avalikule sektorile kindlustunde, sest on olemas pikaajaline poliitika ja tugevatel seadusandlikel meetmetel põhinevad programmid.
Ettepanek võtta vastu otsus raadiospektripoliitika programmi kohta põhineb Euroopa Liidu toimimise lepingu artiklil 114 siseturu loomise kohta ja selles on arvestatud subsidiaarsuse ja proportsionaalsuse põhimõtteid.
Ettepanekus tunnistatakse, et raadiospekter on riiklik ressurss, kuid ettepaneku artiklis 3 esitatud strateegilised eesmärgid, mis on seotud ELi strateegiliste eesmärkide saavutamiseks piisava raadiospektri olemasoluga, raadiospektri kasutamise tõhustamisega paindliku kasutamise kaudu, tagamaks spektrikasutuses tõhusa konkurentsi olemasolu, vajavad kooskõlastamist Euroopa tasandil.
Euroopa Liidu toimimise lepingu artiklis 5 on sätestatud subsidiaarsuse põhimõte kui üks fundamentaalseid aluseid, mille põhjal koordineerida liikmesriikide ja ELi pädevust.
Paremat reguleerimist käsitlevas direktiivis tunnustatakse liikmesriikide pädevust spektri haldamisel, mida võidakse vajaduse korral ELi tasandil ühtlustada, kui see on parim viis selleks, et saada siseturust kasu.
Selgelt eristatakse tehnilist ühtlustamist, mida teeb Euroopa Komisjon tehniliste rakendusmeetmete kaudu ja seadusandlikku ühtlustamist, mille puhul tuleb konkreetselt hinnata subsidiaarsuse tingimusi.
2.
Konkreetsed märkused
Poliitika eesmärgid (artikkel 3)
Oluline on, et katvuse ja läbilaskevõime tagamiseks eraldatakse piisavalt spektrit selliselt, et on võimalik rahuldada kasvavat nõudlust mobiilse andmeside järele ja et kõigil ELi kodanikel on juurdepääs kiiretele lairibaühendustele, mis vastavad digitaalses tegevuskavas sätestatud parameetritele.
Euroopa peab olema ambitsioonikas ja seadma sihiks eraldada traadita teenustele vähemalt 1200 MHz.
Spekter traadita lairibaside jaoks (artikkel 6)
Raportöör usub, et on eluliselt tähtis pidada kinni komisjoni sätestatud tähtaegadest (näiteks 800 MHz sagedusriba peab olema elektroonilise side teenustele kättesaadav 1. jaanuariks 2013).
Mis tahes erandeid tuleks lubada ainult tehnilistel põhjustel, võttes arvesse turvalisuse ja kaitse konkreetseid vajadusi.
Praeguseks komisjoni poolt juba kindlaks määratud sagedusribad tuleks vastavalt komisjoni ettepanekule vabastada 1. jaanuariks 2012.
Liit peab töötama selle nimel, et mobiilside teenustele vabastataks rohkem sagedusribasid, seades koguse miinimumeesmärgiks 1200 MHz.
Tuleb kehtestada õiged põhimõtted, mis võimaldavad tulevikus spektrit vabastada.
Tuleb tegeleda paljude probleemidega, millest kõige silmatorkavam sagedusriba vabastamise kulude küsimus.
Liikmesriikide ülesanne on vajaduse korral asjaomastele turuosalistele lisakulud hüvitada.
23.3.2011
siseturu- ja tarbijakaitsekomisjonI ARVAMUS
tööstuse, teadusuuringute ja energeetikakomisjonile
ettepaneku kohta võtta vastu Euroopa Parlamendi ja nõukogu otsus, millega luuakse esimene raadiospektripoliitika programm
( KOM(2010)0471 – C7‑0269/2010 – 2010/0252(COD) )
Arvamuse koostaja:
Eija-Riitta Korhola
LÜHISELGITUS
1.
Esimene raadiospektripoliitika programm on oluline samm selle ammenduva ressursi tõhusa ja optimaalse kasutamise poole.
Spektripoliitika on komisjoni juhtalgatuse „Euroopa digitaalne tegevuskava” keskmes ning oluline ELi 2020. aasta aruka, jätkusuutliku ja kaasava majanduskasvu strateegia poliitiliste eesmärkide saavutamiseks, samuti kuulub programm ühtse turu akti 50 prioriteetse meetme hulka.
2.
Raadiospektripoliitika programmi eesmärk on konkurentsivõimelise ja jõulise traadita lairibateenuseid ja seadmeid pakkuva tööstusharu loomine Euroopas.
Programmi abil püütakse luua keskkond, milles üleeuroopalised teenused saaksid jõudsalt areneda.
3.
Spektri kui avaliku hüve jaotamisel tuleks lähtuda Euroopa kodanike parimatest huvidest.
Spektri tõhus ja tulemuslik jaotamine toob suuremat sotsiaalset, kultuurilist ja majanduslikku kasu, suurendab tarbijate valikuvõimalusi, edendab Euroopa tööstuse pikaajalist konkurentsivõimet ja aitab kaasa digitaalse siseturu saavutamisele.
4.
Spektri kasutamine mobiilsete lairibaühenduste pakkumiseks suurendab kodanike heaolu ning viimastel aastatel on mobiilsidevõrkude kaudu edastatav andmemaht hoogsalt suurenenud.
See on ka edaspidi nii, sest nutitelefonide, tahvelarvutite ja riistvaralukkude arv kasvab praegu niisama kiiresti.
Lisaks sellele on mobiilsetel lairibaühendustel järjest suurem roll teenuste pakkumisel ja innovatsioonil muudes valdkondades, nagu tervishoid, haridus, kultuur ja avalik haldus.
5.
Sageduste ühtlustamine alandab mobiilsidevõrkude rajamise kulusid, vähendab mobiilsete seadmete hinda tarbijate jaoks ning suurendab konkurentsi ja tarbijate valikuvõimalusi.
Lisaks vähendab see kahjulikku piiriülest sekkumist ja häireid.
6.
Spektri tõhus kasutamine võib aidata oluliselt kaasa elektroonilise side kõigile kättesaadavaks muutmisele, eriti vähem soodsates piirkondades või äärepoolsetes piirkondades, näiteks maapiirkondades või saartel asuvate kodanike ja ettevõtete jaoks.
7.
Spektri ühtlustamine ja traadita lairibateenuste arengu võimaldamine annab uued vahendid ja võimalused kultuuriprogrammi edastamiseks.
Samal ajal on tähtis säilitada olemasolevad võimalused maapealse ringhäälingu jaoks.
Liikmesriigid peavad vajaduse korral hüvitama sagedusriba vabastamisest tulenevad lisakulud.
8.
Raadiospektripoliitika programmis on esitatud realistlikud, kuid ambitsioonikad eesmärgid, mille täitmine võimaldaks Euroopa äriühingutel maailmaturul kindlamalt konkureerida.
Ilma selliste ambitsioonikate sihtideta ähvardab Euroopa Liitu mahajäämine.
Lisaks sellele on raadiospektri vabastamine vahemikus 790–862 MHz (800 MHz) oluline Euroopa digitaalses tegevuskavas sätestatud eesmärkide saavutamiseks, seda nii kiire internetiühenduse kättesaadavuse kui ka digitaalse lõhe vähendamise osas.
Spektri vabastamise protsess tuleks läbi viia võimalikult kiiresti ja hiljemalt aastaks 2013.
Kogu ELis lairibaühenduste kasutuselevõtmisele peaks kaasa aitama e-valitsus, sh elektroonilised riigihankemenetlused.
9.
Vaja on pikaajalisi strateegilisi kohustusi, isegi kauemaks kui 2015. aastani.
Selliste mahukate investeeringute puhul tuleb tagada õiguskindlus.
Seoses ettepanekuga luua raadiospektripoliitika programm, rõhutab raportöör vajadust
a) luua ühtlustatud sagedusribad, et soodustada üleeuroopalisi teenuseid, vähendada halduskoormust ja veelgi tugevdada siseturgu;
b) vabastada mobiilsete lairibaühenduste pakkumise jaoks 2013. aastaks sagedusriba 790–862 MHz;
c) uurida andmemahtude kasvuga toimetulemiseks võimalust vabastada veel spektrit „teises alumises sagedusribas” allpool 790 MHz;
d) edendada suurema läbilaskevõimega sagedusribade, näiteks 2,3 GHz, kasutamist;
e) arvestada, et on väga tähtis raadiospektripoliitika programm võimalikult kiiresti vastu võtta.
Eriti oluline on konsensusele suunatud lähenemisviis, milles keskendutakse kõige olulisematele küsimustele, peamiselt vajadusele vabastada mobiilsete teenuste osutamiseks rohkem spektrit.
Siseturu vajadusi arvestades on eespool esitatud eesmärkide saavutamine võimalus suurendada Euroopas jätkusuutlikku majanduskasvu ja tööhõivet.
Mobiilside sektor on ühenduses seni olnud laiema majandusarengu tõukejõud.
Seepärast on vaja luua keskkond, mis soodustab investeeringuid, loob kasvuruumi ja viib Euroopa maailmaturul esikohale.
MUUDATUSETTEPANEKUD
Siseturu- ja tarbijakaitsekomisjon palub vastutaval tööstuse, teadusuuringute ja energeetikakomisjonil lisada oma raportisse järgmised muudatusettepanekud:
Muudatusettepanek
1
Ettepanek võtta vastu otsus
Põhjendus 1
Komisjoni ettepanek
Muudatusettepanek
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Käesoleva otsusega ei piirata olemasoleva ELi õiguse, eelkõige direktiivi 1999/5/EÜ ning direktiivide 2002/20/EÜ ja 2002/21/EÜ ning otsuse nr 676/2002/EÜ kohaldamist.
Sellega ei piirata ka riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Raadiospektripoliitika programm toetab ELi 2020. aasta strateegias ja digitaalarengu tegevuskavas esitatud eesmärke ja põhimeetmeid ning kuulub ühtse turu akti 50 prioriteetse meetme hulka.
Käesoleva otsusega ei piirata olemasoleva ELi õiguse, eelkõige direktiivide 1999/5/EÜ, 2002/19/EÜ, 2002/20/EÜ, 2002/21/EÜ ja 2009/140/EÜ ning otsuse nr 676/2002/EÜ kohaldamist.
Sellega ei piirata ka riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
Muudatusettepanek
2
Ettepanek võtta vastu otsus
Põhjendus 1 a (uus)
Komisjoni ettepanek
Muudatusettepanek
(1 a) Spekter on avalik hüve, mis ei saa kuuluda eraomanikele, vaid mida peavad reguleerima riigid, et hõlbustada selle kasutamist litsentsitud edastamisõiguste või litsentsivabade kasutusõiguste abil.
Muudatusettepanek
3
Ettepanek võtta vastu otsus
Põhjendus 2
Komisjoni ettepanek
Muudatusettepanek
(2) Spekter on tähtsaim ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, mikrofonid ja meditsiiniseadmed.
See toetab avalikke teenuseid nagu julgeoleku- ja turvateenused, kaasa arvatud kodanikukaitse, ja teaduslikku tegevust nagu meteoroloogia, maapinna kaugseire, raadioastronoomia ja kosmoseuuringud.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
(2) Spekter on tähtsaim avalik ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, mikrofonid ja meditsiiniseadmed.
See toetab avalikke teenuseid nagu julgeoleku- ja turvateenused, kaasa arvatud kodanikukaitse, ja teaduslikku tegevust nagu meteoroloogia, maapinna kaugseire, raadioastronoomia ja kosmoseuuringud.
Samuti aitab spektri tõhus kasutamine kaasa elektroonilise side kõigile kättesaadavaks muutmisele, eriti hõredamalt asustatud piirkondades või äärepiirkondades, näiteks maapiirkondades või saartel asuvate kodanike ja ettevõtete jaoks.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
Muudatusettepanek
4
Ettepanek võtta vastu otsus
Põhjendus 2 a (uus)
Komisjoni ettepanek
Muudatusettepanek
(2 a) Spektri haldamisel, jagamisel ja kasutamisel tuleb majandus- ja sotsiaalvaldkonnas lähenemisviisi muuta, nimelt keskenduda rohkem sellise määruse koostamisele, mis tagab spektri suurema tõhususe, parema sagedusplaani ning kaitse spektrikasutusega seotud konkurentsivastase tegevuse ja antisotsiaalsete meetmete võtmise eest.
Muudatusettepanek
5
Ettepanek võtta vastu otsus
Põhjendus 3
Komisjoni ettepanek
Muudatusettepanek
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks ning toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi ja energeetika siseturgu.
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks ning toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Spektri kasutamise ühtlustamine on väga tähtis ka elektrooniliste sidekanalite kaudu osutatavate teenuste kvaliteedi tagamiseks ja mastaabisäästu saavutamiseks, mis vähendaks nii mobiilsidevõrkude rajamise kulu kui ka mobiilsete seadmete hinda tarbijate jaoks.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi ja energeetika siseturgu.
Mingil juhul ei tohiks spektriõiguste praeguste omanike kõrged nõuded aeglustada vajalikke reforme.
Muudatusettepanek
6
Ettepanek võtta vastu otsus
Põhjendus 4
Komisjoni ettepanek
Muudatusettepanek
(4) Käesolev esimene programm peaks eriti toetama strateegiat Euroopa 2020. aastal (aruka, jätkusuutliku ja kaasava majanduskasvu strateegia), võttes arvesse traadita teenuste tohutuid võimalusi teabepõhise majanduse edendamiseks, info- ja sidetehnikal põhinevate sektorite arendamiseks ja toetamiseks ning digitaalse lõhe ületamiseks.
See on ka üks põhimeetmeid Euroopa digitaalarengu tegevuskavas, 4 mis on suunatud kiire lairibaühendusega Interneti kasutuselevõtule tuleviku võrgu- ja teadmistepõhises majanduses, koos ambitsioonika eesmärgiga võimaldada 2020. aastaks kõigile eurooplastele juurdepääs lairibaühendusele kiirusega vähemalt 30 Mbit/s, millega saavutatakse digitaalse ühisturu püsivad majanduslikud ja sotsiaalsed eelised.
See peaks toetama ja edendama ka ELi muid valdkondlikke tegevuspõhimõtteid nagu jätkusuutliku keskkonna ning majandusliku ja sotsiaalse kaasamise tagamine kõigile ELi kodanikele.
Arvestades traadita rakenduste tähtsust innovatsiooni jaoks, on programm ka üheks põhialgatuseks ELi innovatsioonipoliitika toetamisel.
(4) Käesolev esimene programm peaks eriti toetama strateegiat Euroopa 2020. aastal (aruka, jätkusuutliku ja kaasava majanduskasvu strateegia), võttes arvesse traadita teenuste tohutuid võimalusi teabepõhise majanduse edendamiseks, info- ja sidetehnikal põhinevate sektorite , näiteks e-kaubanduse stimuleerimiseks, arendamiseks ja toetamiseks ning digitaalse lõhe ületamiseks.
See on ka üks põhimeetmeid Euroopa digitaalarengu tegevuskavas, 4 mis on suunatud kiire lairibaühendusega Interneti kasutuselevõtule tuleviku võrgu- ja teadmistepõhises majanduses, koos ambitsioonika eesmärgiga võimaldada 2020. aastaks kõigile eurooplastele juurdepääs lairibaühendusele kiirusega vähemalt 30 Mbit/s, millega saavutatakse digitaalse ühisturu püsivad majanduslikud ja sotsiaalsed eelised.
Eriti edendab see VKEde jaoks uute turgude ja uute teenuste arendamist ja uute töökohtade loomist.
Samuti suurendab see konkurentsi ja võimaldab tarbijatel saada kasu kaupade ja teenuste suuremast valikust ja parematest hindadest.
E-valitsus, sh elektroonilised riigihankemenetlused, peaks aitama kaasa lairibaühenduste kasutuselevõtule.
Programm peaks toetama ja edendama ka ELi muid valdkondlikke tegevuspõhimõtteid nagu jätkusuutliku keskkonna ning majandusliku ja sotsiaalse kaasamise tagamine kõigile ELi kodanikele , eriti puuetega inimestele ja äärepoolsetes piirkondades elavatele kodanikele .
Arvestades traadita rakenduste tähtsust innovatsiooni jaoks, on programm ka üheks põhialgatuseks ELi innovatsioonipoliitika toetamisel.
Muudatusettepanek
7
Ettepanek võtta vastu otsus
Põhjendus 5
Komisjoni ettepanek
Muudatusettepanek
(5) Esimene programm peaks kindlaks määrama liikmesriikide ja ELi institutsioonide peamised põhimõtted ja eesmärgid kuni aastani 2015 ja sätestama konkreetsed rakendamisalgatused.
Kuna spektri haldamine kuulub suuremas osas veel liikmesriikide pädevusse, tuleks seda teha vastavalt olemasolevatele ELi õigusaktidele ja võtta arvesse ELi poliitikasuundade teostamiseks vajalikke meetmeid.
(5) Esimene programm peaks kindlaks määrama liikmesriikide ja ELi institutsioonide peamised põhimõtted ja eesmärgid kuni aastani 2015 ja sätestama konkreetsed rakendamisalgatused.
Kuna spektri haldamine kuulub suuremas osas liikmesriikide pädevusse, tuleks seda teha vastavalt olemasolevatele ELi õigusaktidele ja võtta arvesse ELi poliitikasuundade teostamiseks vajalikke meetmeid.
Seoses kaasnevate takistustega Euroopa turgudele tuleks spektrikasutuse valdkonnas kindlasti vältida riiklikke erimeetmeid, kusjuures kasutusõiguste andmise üle tuleks ka edaspidi otsustada riiklikul tasandil ja arvestada tuleks olemasolevaid riiklikke ärimudeleid.
Muudatusettepanek
8
Ettepanek võtta vastu otsus
Põhjendus 8
Komisjoni ettepanek
Muudatusettepanek
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Seepärast tuleks sagedusribad, kus paindlik kasutamine on ELi õigusaktidega juba sisse viidud, vastavalt raamdirektiivile kohe kaubeldavaks muuta.
Lisaks võiksid selliste kaubeldavate õiguste vormingu ja sisu üldised põhimõtted ning ühismeetmed takistada spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Seepärast tuleks sagedusribad, kus paindlik kasutamine on ELi õigusaktidega juba sisse viidud, vastavalt raamdirektiivile kohe kaubeldavaks muuta.
Lisaks võiksid selliste kaubeldavate õiguste vormingu ja sisu üldised põhimõtted , ühismeetmed , mis takistavad spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning litsentsitud õiguste tühistamise ühised standardid hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
Muudatusettepanek
9
Ettepanek võtta vastu otsus
Põhjendus 9
Komisjoni ettepanek
Muudatusettepanek
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt direktiivi 2002/20/EÜ (loadirektiiv) artikli 5 lõike 6 ja direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Teenused peaksid olema välja arendatud nii, et spektrialade katmine on võimalik ausa konkurentsi teel ja uusi turuletulijaid ei takistataks turule sisenemisel.
Lisaks ei tohiks ka uusi tehnoloogiaid ainult seetõttu ebasoodsasse olukorda asetada, et need tehakse turul kättesaadavateks hiljem.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt direktiivi 2002/20/EÜ (loadirektiiv) artikli 5 lõike 6 ja direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
Muudatusettepanek
10
Ettepanek võtta vastu otsus
Põhjendus 10
Komisjoni ettepanek
Muudatusettepanek
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) nõutakse liikmesriikidelt kasutamisõigusi käsitleva teabe avaldamist; ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 3 GHz , on vaja teha praeguse spektrikasutuse üksikasjalik inventuur, kasutades tõhusat läbivaatamis- ja hindamismeetodit.
See aitaks leida nii äri- kui ka avalikus sektoris ebatõhusat tehnoloogiast ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) nõutakse liikmesriikidelt kasutamisõigusi käsitleva teabe avaldamist; ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 6 GHz , on vaja teha praeguse spektrikasutuse üksikasjalik inventuur, kasutades tõhusat läbivaatamis- ja hindamismeetodit.
See aitaks leida nii äri- kui ka avalikus sektoris ebatõhusat tehnoloogiast ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
Lisaks peaks inventuur hõlmama ka aruannet selle kohta, milliseid meetmeid liikmesriigid on võtnud, selleks et rakendada konkreetsete sagedusribade ühtlustamise ja kasutamise kohta ELi tasandil võetud otsuseid.
Muudatusettepanek
11
Ettepanek võtta vastu otsus
Põhjendus 13
Komisjoni ettepanek
Muudatusettepanek
(13) 800 MHz sagedusriba on optimaalne suurte alade katmiseks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2009. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2013 elektroonilise side jaoks põhimõtteliselt kättesaadavaks.
Pikemas perspektiivis tuleks kavandada ka täiendavat spektrit allpool 790 MHz , sõltuvalt kogemustest ja spektrinappusest muudes kasutamiseks sobivates ribades.
Arvestades 800 MHz sagedusriba sobivust suurte alade katmiseks ülekandevõrguga, tuleks õigustele lisada katvuse kohustused .
(13) 800 MHz sagedusriba on optimaalne suurte alade katmiseks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2009. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2013 elektroonilise side jaoks põhimõtteliselt kättesaadavaks.
Vastusena liikmesriikide nõuetekohaselt põhjendatud taotlustele võib komisjon erakorraliste kohalike asjaolude puhul anda loa teha konkreetseid erandeid kuni aastani 2015.
Pikemas perspektiivis tuleks kavandada ka täiendavat spektrit UHF-sagedusribas , tuginedes olemasoleva spektrikasutuse ja liidu tulevaste võimalike vajaduste inventuurile, sõltuvalt tegelikust turunõudlusest, sotsiaalsetest ja kultuurilistest eesmärkidest, kogemustest ja spektrinappusest muudes kasutamiseks sobivates ribades.
Lisaks sellele on otsustava tähtsusega GSMi direktiivi kiire ja konkurentsi soodustav rakendamine .
Muudatusettepanek
12
Ettepanek võtta vastu otsus
Põhjendus 14
Komisjoni ettepanek
Muudatusettepanek
(14) Kuna ühine lähenemisviis ja mastaabisääst on ELis lairibaside arendamise ning konkurentsimoonutuste ja turu liikmesriigiti killustumise vältimise võti, tuleks liikmesriikide ühistegevuses ja koos komisjoniga määrata teatavad lubade andmise ja protseduurilised tingimused.
Tingimused võiksid sisaldada katvuse kohustusi, spektriploki suurust, õiguste andmise ajastust, juurdepääsu virtuaalse mobiilsidevõrgu operaatoritele (MVNO) ja kasutamisõiguste kestust.
Kuna spektriga kauplemine on spektri tõhusa kasutamise kasvu ning traadita seadmete ja teenuste siseturu arengu jaoks tähtis, tuleks neid tingimusi kohaldada spektri sagedusribadele, mis on eraldatud traadita sideks ning mille kasutamisõigusi võib loovutada või rendile anda.
(14) Kuna ühine lähenemisviis ja mastaabisääst on ELis lairibaside arendamise ning konkurentsimoonutuste ja turu liikmesriigiti killustumise vältimise võti, tuleks liikmesriikide ühistegevuses ja koos komisjoniga määrata teatavad lubade andmise ja protseduurilised tingimused.
Tingimused võiksid sisaldada õiguste andmise ajastust, kasutamisõiguste kestust ning õiguste tühistamise ja edastamise tingimusi .
Kuna spektriga kauplemine on spektri tõhusa kasutamise kasvu ning traadita seadmete ja teenuste siseturu arengu jaoks tähtis, tuleks neid tingimusi kohaldada spektri sagedusribadele, mis on eraldatud traadita sideks ning mille kasutamisõigusi võib loovutada või rendile anda.
Muudatusettepanek
13
Ettepanek võtta vastu otsus
Põhjendus 24
Komisjoni ettepanek
Muudatusettepanek
(24) Komisjon peaks esitama Euroopa Parlamendile ja nõukogule aruande käesoleva otsuse täitmise tulemustest ning tulevikus kavandatavatest tegevustest.
(24) Komisjon peaks esitama Euroopa Parlamendile ja nõukogule korrapäraselt aruande käesoleva otsuse täitmise tulemustest ning tulevikus kavandatavatest tegevustest.
Muudatusettepanek
14
Ettepanek võtta vastu otsus
Põhjendus 25 a (uus)
Komisjoni ettepanek
Muudatusettepanek
(25 a) Käesoleva otsuse ühegi osa eesmärk ei ole vähendada majandustegevuses osalejate kaitset, mida pakutakse Euroopa Parlamendi ja nõukogu 25. novembri 2009. aasta direktiiviga 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja -teenustega seotud lubade andmise kohta 1 .
_______
1 ELT L 337, 18.12.2009, lk 37.
Muudatusettepanek
15
Ettepanek võtta vastu otsus
Artikkel 1 – pealkiri
Komisjoni ettepanek
Muudatusettepanek
Eesmärk
Eesmärk ja reguleerimisala
Muudatusettepanek
16
Ettepanek võtta vastu otsus
Artikkel 1 – lõige 1
Komisjoni ettepanek
Muudatusettepanek
Käesoleva otsusega luuakse raadiospektripoliitika programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
1.
Käesoleva otsusega luuakse raadiospektripoliitika programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
Muudatusettepanek
17
Ettepanek võtta vastu otsus
Artikkel 1 – lõige 1 a (uus)
Komisjoni ettepanek
Muudatusettepanek
1 a.
Käesolev otsus ei piira turuanalüüsi sätteid, mida kehtestab Euroopa Parlamendi ja nõukogu 25. novembri 2009. aasta direktiiv 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja -teenustega seotud lubade andmise kohta.
______________
1 ELT L 337, 18.12.2009, lk 37.
Muudatusettepanek
18
Ettepanek võtta vastu otsus
Artikkel 1 – lõige 1 b (uus)
Komisjoni ettepanek
Muudatusettepanek
1 b.
Käesoleva otsusega ei piirata kehtivaid ELi õigusakte ega riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
Muudatusettepanek
19
Ettepanek võtta vastu otsus
Artikkel 2 – punkt a
Komisjoni ettepanek
Muudatusettepanek
a) soodustada spektri tõhusat kasutamist, et see kõige paremini rahuldaks kasvavat nõudlust sageduste kasutamise järele;
a) soodustada spektri tõhusat kasutamist, et see kõige tulemuslikumalt ja täieulatuslikult rahuldaks kasvavat nõudlust sageduste kasutamise järele , parandada teenuste kvaliteeti ja tagada elektroonilise side üldine kättesaadavus, ületades praegused geograafilised erinevused, võttes samal ajal arvesse spektri olulist ühiskondlikku, kultuurilist ja majanduslikku väärtust.
See tuleb saavutada, tagades samas võrdsed tingimused ja mittediskrimineeriva konkurentsi ning kaitstes ärimudelitega seotud riiklikke eripärasid ;
Muudatusettepanek
20
Ettepanek võtta vastu otsus
Artikkel 2 – punkt c
Komisjoni ettepanek
Muudatusettepanek
c) kohaldada võimalikult vähe koormavat lubade andmise süsteemi sellisel viisil , et saavutada võimalikult suur spektrikasutuse paindlikkus ja tõhusus;
c) kohaldada kõige asjakohasemat mittediskrimineerivat lubade andmise süsteemi, mis oleks võimalikult vähe koormav, et saavutada võimalikult suur spektrikasutuse paindlikkus ja tõhusus;
Muudatusettepanek
21
Ettepanek võtta vastu otsus
Artikkel 2 – punkt d
Komisjoni ettepanek
Muudatusettepanek
d) tagada siseturu toimimine, eelkõige tõhusa konkurentsi kindlustamisega.
d) tagada siseturu toimimine, eelkõige tõhusa konkurentsi kindlustamisega ning spektri ühtlustamise ja standardimise tõhusa kooskõlastamisega .
Muudatusettepanek
22
Ettepanek võtta vastu otsus
Artikkel 3 – punkt a
Komisjoni ettepanek
Muudatusettepanek
a) teha õigeaegselt kättesaadavaks piisav hulk sobivat spektrit, et toetada ELi poliitika eesmärke;
a) teha õigeaegselt kättesaadavaks piisav hulk sobivat spektrit, et toetada ELi poliitika eesmärke , eriti lairibateenustega katmise prioriteediks seadmist, eelkõige GSMi direktiivi tulemusliku rakendamise abil, samuti edendada elektroonilisel sidel põhineva majandustegevuse, näiteks e-kaubanduse arendamist piirkondades, kus praegu lairibaühendused puuduvad.
See tuleb saavutada, tagades samas konkurentsi ja võttes arvesse selliseid tähtsaid üldhuvi eesmärke nagu kultuuriline mitmekesisus ja meediapluralism, ning eri raadiospektri kasutajate huve ;
Muudatusettepanek
23
Ettepanek võtta vastu otsus
Artikkel 3 – punkt d
Komisjoni ettepanek
Muudatusettepanek
d) säilitada ja arendada tõhusat konkurentsi, eelkõige elektrooniliste sideteenuste alal, takistades eel- või järelmeetmetega raadiosageduste ülemäärast koondumist teatavate ettevõtjate kätte, mis võib oluliselt kahjustada konkurentsi;
d) säilitada ja arendada tõhusat konkurentsi, eelkõige elektrooniliste sideteenuste alal, takistades eel- või järelmeetmetega raadiosageduste ülemäärast koondumist teatavate ettevõtjate kätte, mis võib oluliselt kahjustada konkurentsi spektriõiguste tühistamise või muude meetmete kaudu ;
Muudatusettepanek
24
Ettepanek võtta vastu otsus
Artikkel 3 – punkt g a (uus)
Komisjoni ettepanek
Muudatusettepanek
g a) nende spektriosade kindlaksmääramisel, mida võib kasutada ilma litsentsitud õigusteta ja/või ainult teadusuuringute jaoks;
Muudatusettepanek
25
Ettepanek võtta vastu otsus
Artikkel 4 – lõige 1
Komisjoni ettepanek
Muudatusettepanek
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta) (loadirektiiv) vastu lairibateenuste arendamiseks sobivad lubade andmise ja jagamise meetmed , näiteks annavad olulistele operaatoritele võimaluse korral ja artikli 11 kohaste konsultatsioonide põhjal otsese või kaudse juurdepääsu spektri külgnevatele plokkidele vähemalt 10 MHz ulatuses .
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta) (loadirektiiv) vastu lairibateenuste arendamiseks sobivad lubade andmise ja jagamise meetmed.
Muudatusettepanek
26
Ettepanek võtta vastu otsus
Artikkel 4 – lõige 3
Komisjoni ettepanek
Muudatusettepanek
3.
Liikmesriigid ja komisjon teevad koostööd, et arendada ja ühtlustada standardeid raadioseadmete ja telekommunikatsioonivõrgu lõppseadmete ning elektriliste ja elektrooniliste seadmete ja võrkude jaoks, tuginedes vajaduse korral komisjonilt asjakohastele standardiasutustele antud standardimisvolitustele.
3.
Liikmesriigid ja komisjon teevad koostööd, et arendada ja ühtlustada standardeid raadioseadmete ja telekommunikatsioonivõrgu lõppseadmete ning elektriliste ja elektrooniliste seadmete ja võrkude jaoks, tuginedes vajaduse korral komisjonilt asjakohastele standardiasutustele antud standardimisvolitustele.
Samuti tuleb erilist tähelepanu pöörata puuetega inimestele mõeldud seadmete standarditele, võtmata neilt siiski õigust kasutada eelistuse korral mittestandardseid seadmeid.
Seejuures on eriline tähtsus spektri ühtlustamise ja standardimise tõhusal kooskõlastamisel, et võimaldada tarbijatel spektrist sõltuvaid seadmeid piiramatult kasutada kogu siseturul.
Muudatusettepanek
27
Ettepanek võtta vastu otsus
Artikkel 4 – lõige 4
Komisjoni ettepanek
Muudatusettepanek
4.
Liikmesriigid tagavad, et valikutingimused ja -protseduurid edendavad investeerimist ja spektri tõhusat kasutamist.
4.
Liikmesriigid tagavad, et valikutingimused ja -protseduurid edendavad investeerimist ja spektri kui avaliku hüve tõhusat kasutamist.
Muudatusettepanek
28
Ettepanek võtta vastu otsus
Artikkel 4 – lõige 6 a (uus)
Komisjoni ettepanek
Muudatusettepanek
6 a.
Lõikes 1 sätestatud meetmed võetakse lisaks 900 MHz sagedusriba õigeaegsele ja konkurentsi edendavale avamisele muudetud GSMi direktiivi kohaselt.
Asjakohased meetmed tuleb võtta mittediskrimineerival viisil ja need ei tohi moonutada konkurentsi turul juba valitsevat seisundit omavate käitajate kasuks.
Muudatusettepanek
29
Ettepanek võtta vastu otsus
Artikkel 5 – lõige 2 – sissejuhatav osa
Komisjoni ettepanek
Muudatusettepanek
2.
Selleks, et täies ulatuses täita lõikes 1 esitatud kohustusi ja eelkõige tagada, et konkurentsi ei moonutataks raadiosageduste kasutamisõiguste ükskõik millise kogumise, ülekandmise või muutmisega, võivad liikmesriigid muu hulgas kasutusele võtta järgmisi meetmeid , mis ei piira konkurentsieeskirjade kohaldamist:
2.
Selleks, et täies ulatuses täita lõikes 1 esitatud kohustusi ja eelkõige tagada, et konkurentsi ei moonutataks raadiosageduste kasutamisõiguste ükskõik millise kogumise, ülekandmise või muutmisega, peavad liikmesriigid spektri eraldamist kavandades hoolikalt uurima, kas kavandatav spektri eraldamine, võttes arvesse konkureerivatele mobiilsideoperaatoritele nende territooriumil eraldatud spektrit, võib asjaomastel mobiilsideturgudel konkurentsi vähendada või moonutada.
Juhul kui spektri kavandatava eraldamise tulemuseks oleks – võttes arvesse juba eraldatud spektrit – tõenäoliselt konkurentsi vähendamine või moonutamine, peavad liikmesriigid seda vähendamist või moonutamist takistama, võttes kasutusele vähemalt ühe järgmistest meetmetest , mis ei piira konkurentsieeskirjade kohaldamist:
Muudatusettepanek
30
Ettepanek võtta vastu otsus
Artikkel 5 – lõige 2 – punkt a a (uus)
Komisjoni ettepanek
Muudatusettepanek
(a a) liikmesriigid võivad võtta meetmeid spektri ühtlasema jaotuse saavutamiseks ettevõtjate vahel, reserveerides spektrit teatud sagedusribale või sarnaste näitajatega sagedusribade kogumile sisenevate uute tulijate jaoks või reserveerides nendes sagedusribades spektrit litsentsimata kasutuse jaoks;
Muudatusettepanek
31
Ettepanek võtta vastu otsus
Artikkel 5 – lõige 3
Komisjoni ettepanek
Muudatusettepanek
3.
Liikmesriigid tagavad, et lubade andmise ja valiku protseduurid ei tekita viivitusi ja edendavad tõhusat konkurentsi.
3.
Liikmesriigid tagavad, et lubade andmise ja valiku protseduurid ei tekita viivitusi ega diskrimineerimist ja edendavad tõhusat konkurentsi.
Muudatusettepanek
32
Ettepanek võtta vastu otsus
Artikkel 5 – lõige 3 a (uus)
Komisjoni ettepanek
Muudatusettepanek
3 a.
Kui liikmesriigid soovivad võtta lõikes 2 osutatud meetmeid, kehtestavad nad loadirektiivi artikli 6 kohased tingimused vastavalt raadiosageduste kasutamisõiguste kohta kõnealuste tingimuste kehtestamise või muutmise korrale, mis on sätestatud Euroopa Parlamendi ja nõukogu 25. novembri 2009. aasta direktiivis 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja -teenustega seotud lubade andmise kohta 1 .
__________
1 ELT L 337, 18.12.2009, lk 37.
Selgitus
Muudatusettepaneku otstarve on viia tekst vastavusse telekommunikatsiooni reguleeriva õigusraamistikuga.
Eelkõige ei ole selge, kas otsusega (artikli 5 lõige 2) antakse riikide reguleerivatele asutustele uued volitused või kas abinõud ja kaitsemeetmed tulenevad kehtivatest õigusaktidest.
Nimelt ei tohi riikide reguleerivatel asutustel olla võimalik jätta tegemata turu läbivaatamise menetlus (sealhulgas raamdirektiivi artikkel 7) ega kehtestada juurdepääsu tagamise kohustus seal, kus nad seda varem teha ei ole saanud.
Muudatusettepanek
33
Ettepanek võtta vastu otsus
Artikkel 6 – lõige 3
Komisjoni ettepanek
Muudatusettepanek
3.
Liikmesriigid teevad 1. jaanuariks 2013 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud vastavalt otsusele nr 676/2002/EÜ.
Liikmesriikides, kus erakorralised riiklikud või kohalikud asjaolud ei võimalda sagedusriba kättesaadavaks tegemist, võib komisjon anda loa teha konkreetse erandi kuni aastani 2015.
Vastavalt direktiivi 2002/21/EÜ artiklile 9 jälgib komisjon koostöös liikmesriikidega alla 1 GHz spektririba kasutamist ja hindab täiendava spektri vabastamise ja uutele rakendustele kättesaadavaks tegemise vajalikkust.
3.
Liikmesriigid teevad 1. jaanuariks 2013 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud otsuses 2010/267/EL, vastavalt otsusele nr 676/2002/EÜ.
Liikmesriikides, kus erakorralised riiklikud või kohalikud asjaolud ei võimalda sagedusriba kättesaadavaks tegemist, võib komisjon anda loa teha konkreetse erandi kuni aastani 2015.
Vastavalt direktiivi 2002/21/EÜ artiklile 9 jälgib komisjon koostöös liikmesriikidega ultrakõrgsagedusala (nimelt spektririba vahemiku 300 MHz kuni 3 GHz) kasutamist ja hindab täiendava spektri vabastamise ja uutele rakendustele kättesaadavaks tegemise vajalikkust.
Eelkõige kaalutakse pikemas perspektiivis teise digitaalse dividendi rakendamist.
Muudatusettepanek
34
Ettepanek võtta vastu otsus
Artikkel 6 – lõige 4
Komisjoni ettepanek
Muudatusettepanek
4.
Liikmesriigid koostöös komisjoniga tagavad, eelkõige katvuse tagamise kohustuste kaudu, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavale andmesisule ja teenustele; seda tehes uurivad nad võimalusi ja vajaduse korral võtavad kasutusele sobivad meetmed, et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid.
4.
Liikmesriigid koostöös komisjoniga tagavad, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavale andmesisule ja teenustele; seda tehes uurivad nad võimalusi ja vajaduse korral võtavad kasutusele sobivad meetmed, et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid.
Muudatusettepanek
35
Ettepanek võtta vastu otsus
Artikkel 6 – lõige 4 a (uus)
Komisjoni ettepanek
Muudatusettepanek
4 a.
Liikmesriigid võtavad koostöös komisjoniga vajalikke tehnilisi ja õiguslikke meetmeid, et vältida mobiilsideteenuste ja ringhäälingu ning programmitootmise ja erisündmuste edastamise süsteemi kasutajate vahelisi kahjulikke häireid.
Liikmesriigid teevad õigeaegselt kättesaadavaks piisavalt vahendeid, et katta 800 MHz sagedusriba avamise ja häirete vastaste kaitsemeetmetega seotud üleminekukulusid.
Muudatusettepanek
36
Ettepanek võtta vastu otsus
Artikkel 6 – lõige 6
Komisjoni ettepanek
Muudatusettepanek
6.
Vajaduse korral tagab komisjon täiendavate sagedusribade kättesaadavuse lairibajuurdepääsuks ühtlustatud satelliiditeenustele kogu ELi territooriumil, kaasa arvatud äärepoolseimad alad, millega võimaldatakse lairibajuurdepääs Internetile hinnaga, mis on võrreldav maapealse ühenduse hinnaga .
6.
Vajaduse korral tagab komisjon täiendavate sagedusribade kättesaadavuse lairibajuurdepääsuks ühtlustatud satelliiditeenustele kogu ELi territooriumil, kaasa arvatud äärepoolseimad alad, millega võimaldatakse lairibajuurdepääs Internetile.
Selgitus
Oleme seisukohal, et käesoleva otsuse reguleerimisalasse ei kuulu see, et komisjon tagab lairibajuurdepääsuks ühtlustatud satelliiditeenuste kättesaadavuse „millega võimaldatakse lairibajuurdepääs Internetile hinnaga, mis on võrreldav maapealse ühenduse hinnaga”, ja et 2009. aastal Euroopa Liidu tasandil litsentsitud S-sagedusala spekter vastab lairibajuurdepääsuks ühtlustatud satelliiditeenuste nõuetele.
Muudatusettepanek
37
Ettepanek võtta vastu otsus
Artikkel 7 – lõige -1 (uus)
Komisjoni ettepanek
Muudatusettepanek
-1.
Innovaatilise audiovisuaalmeedia ja muude Euroopa kodanikele pakutavate teenuste edasise arengu toetamiseks, võttes arvesse digitaalse ühtse turu majanduslikku ja sotsiaalset kasu, tagavad liikmesriigid koostöös komisjoniga nende teenuste maapealse ja satelliitide kaudu osutamise jaoks piisava spektri kättesaadavuse.
Selgitus
Üldhuvi eesmärkide saavutamiseks ei vaja piisavat spektrit mitte ainult maapealne ringhääling, vaid ka satelliitside, et olla jätkuvalt teerajaja ja juurutada uut tehnoloogiat, mis edendab täiustatud digitaalteenuseid, sealhulgas uusi kvaliteetseid audiovisuaalteenuseid, nagu kõrglahutusega televisioon (HDTV) ja 3D-televisioon (3DTV).
Tähtis on käsitleda spektrikasutust terviklikumalt, see tähendab, et tuleb edendada kogu tehnoloogiat, et kodanikud ja ettevõtjad saaksid majanduslikku ja sotsiaalset kasu, ning aidata seega kaasa ühtse digitaalse turu täielikule toimimisele.
Muudatusettepanek
38
Ettepanek võtta vastu otsus
Artikkel 7 – lõige 3
Komisjoni ettepanek
Muudatusettepanek
3.
Vajaduse korral tagab komisjon , et ühtlustatud tingimustel tehakse kättesaadavaks piisavalt spektrit, et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut elanikkonna ohutuse ja avaliku julgeoleku, kodanikukaitse ja katastroofiabi valdkonnas.
3.
Komisjon tagab, et ühtlustatud tingimustel tehakse kättesaadavaks piisavalt spektrit, et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut elanikkonna ohutuse ja avaliku julgeoleku, kodanikukaitse ja katastroofiabi valdkonnas.
Muudatusettepanek
39
Ettepanek võtta vastu otsus
Artikkel 7 – lõige 4 a (uus)
Komisjoni ettepanek
Muudatusettepanek
4 a.
Liikmesriigid püüavad koostöös komisjoniga määrata liidus programmitootmise ja erisündmuste edastamise süsteemi jaoks kindlaks kesksete ühtlustatud sagedusribade minimaalse kogu kooskõlas liidu eesmärkidega parandada siseturu integratsiooni ja kultuuri kättesaadavust.
Ühtlustatud ribade sagedus on 1 GHz või kõrgem.
Selgitus
Ringreisidel on artistidel ja kollektiividel probleeme, sest juhtmevabade mikrofonide sagedused erinevad mitte ainult liikmesriikides, vaid ka linnades ja piirkondades.
Programmitootmise ja erisündmuste edastamise süsteemiga ei ole vaja katta suuri alasid ja seetõttu sobivad üle 1 GHz sagedused selleks ideaalselt.
Muudatusettepanek
40
Ettepanek võtta vastu otsus
Artikkel 7 – lõige 4 b (uus)
Komisjoni ettepanek
Muudatusettepanek
4 b.
Liikmesriigid ja komisjon tagavad spektri kättesaadavuse raadiosagedustuvastuse (RFID) ja muu asjade interneti traadita kommunikatsioonitehnoloogia jaoks ja töötavad selle nimel, et ühtlustada kõigi liikmesriikide spektri jaotus asjade internetile.
Muudatusettepanek
41
Ettepanek võtta vastu otsus
Artikkel 8 – lõige 1
Komisjoni ettepanek
Muudatusettepanek
1.
Komisjon koos liikmesriikidega, kes edastavad kogu asjakohase teabe spektri kasutamise kohta, viib läbi ELi olemasoleva spektrikasutuse ja tulevaste võimalike vajaduste inventuuri , eelkõige vahemikus 300 MHz kuni 3 GHz .
1.
Komisjon koos liikmesriikidega, kes edastavad kogu asjakohase teabe spektri kasutamise kohta, viib läbi ELi olemasoleva spektrikasutuse ja tulevaste võimalike ühtlustatud spektri vajaduste inventuuri .
Esimese sammuna hõlmab inventuur sagedusi vahemikus 300 MHz kuni 6 GHz .
Inventuur hõlmab ka aruannet selle kohta, milliseid meetmeid liikmesriigid on võtnud selleks, et rakendada konkreetsete sagedusribade ühtlustamise ja kasutamise kohta ELi tasandil tehtud otsuseid.
Muudatusettepanek
42
Ettepanek võtta vastu otsus
Artikkel 8 – lõige 2
Komisjoni ettepanek
Muudatusettepanek
2.
Lõikes 1 osutatud inventuur võimaldab hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused.
Inventuuril tehakse kokkuvõte tulevastest spektrivajadustest, lähtudes tarbijate ja käitajate nõudmistest ning võimalusest selliseid vajadusi rahuldada.
2.
Lõikes 1 osutatud inventuur võimaldab selgelt määratletud ja läbipaistvate hindamiskriteeriumide ning meetodite alusel hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused.
Inventuuril tehakse kokkuvõte tulevastest spektrivajadustest, lähtudes tarbijate , ettevõtete ja käitajate nõudmistest ning võimalusest selliseid vajadusi rahuldada.
Muudatusettepanek
43
Ettepanek võtta vastu otsus
Artikkel 8 – lõige 3 a (uus)
Komisjoni ettepanek
Muudatusettepanek
3 a.
Võimaluse korral lisab komisjon lõikes 1 osutatud inventuuri ka teabe nende kolmandate partnerriikide spektrikasutuse kohta, kes on liikmesriikide naabrid ja kes võivad otseselt või kaudselt mõjutada spektrikasutust liidus.
Muudatusettepanek
44
Ettepanek võtta vastu otsus
Artikkel 9 – lõige 4
Komisjoni ettepanek
Muudatusettepanek
4.
Nõudmise korral annab EL liikmesriikidele poliitilist ja tehnilist tuge kahepoolsetel läbirääkimistel ELi mittekuuluvate naaberriikidega, kaasa arvatud kanditaat- ja läbirääkijariikidega, et lahendada spektriga seotud kooskõlastusküsimusi, mis takistavad liikmesriike ELi õigusaktides sätestatud spektripoliitika ja -halduse alaste kohustuste täitmisel.
EL toetab ka kolmandate riikide jõupingutusi ELi omaga ühilduva spektrihalduse rakendamiseks, et sellega kaitsta ELi spektripoliitika eesmärke.
4.
EL abistab liikmesriike poliitilise ja tehnilise toega nende kahepoolsetel ja mitmepoolsetel läbirääkimistel ELi mittekuuluvate naaberriikidega, kaasa arvatud kanditaat- ja läbirääkijariikidega, et lahendada spektriga seotud kooskõlastusküsimusi, mis takistavad liikmesriike ELi õigusaktides sätestatud spektripoliitika ja -halduse alaste kohustuste täitmisel.
EL toetab ka kolmandate riikide jõupingutusi ELi omaga ühilduva spektrihalduse rakendamiseks, et sellega kaitsta ELi spektripoliitika eesmärke.
MENETLUS
Pealkiri
Raadiospektripoliitika
Viited
KOM(2010)0471 – C7-0270/2010 – 2010/0252(COD)
Vastutav komisjon
ITRE
Arvamuse esitaja(d)
istungil teada andmise kuupäev
IMCO
23.9.2010
Arvamuse koostaja
nimetamise kuupäev
Eija-Riitta Korhola
13.10.2010
Vastuvõtmise kuupäev
22.3.2011
Lõpphääletuse tulemus
+:
–:
0:
34
1
Lõpphääletuse ajal kohal olnud liikmed
Pablo Arias Echeverría, Adam Bielan, Cristian Silviu Buşoi, Lara Comi, Anna Maria Corazza Bildt, António Fernando Correia De Campos, Jürgen Creutzmann, Christian Engström, Evelyne Gebhardt, Iliana Ivanova, Sandra Kalniete, Eija-Riitta Korhola, Edvard Kožušník, Toine Manders, Gianni Pittella, Mitro Repo, Zuzana Roithová, Heide Rühle, Matteo Salvini, Christel Schaldemose, Andreas Schwab, Catherine Stihler, Kyriacos Triantaphyllides, Bernadette Vergnaud, Barbara Weiler
Lõpphääletuse ajal kohal olnud asendusliige/asendusliikmed
Damien Abad, Simon Busuttil, Cornelis de Jong, Ashley Fox, Constance Le Grip, Pier Antonio Panzeri, Antonyia Parvanova, Sylvana Rapti, Amalia Sartori
Lõpphääletuse ajal kohal olnud asendusliige/asendusliikmed (kodukorra art 187 lg 2)
Michael Gahler
15.3.2011
kultuuri- ja hariduskomisjonI ARVAMUS
tööstuse, teadusuuringute ja energeetikakomisjonile
ettepaneku kohta võtta vastu Euroopa Parlamendi ja nõukogu otsus, millega luuakse esimene raadiospektripoliitika programm
( KOM(2010)0471 – C7-0270/2010 – 2010/0252(COD) )
Arvamuse koostaja: Petra Kammerevert
LÜHISELGITUS
1.
Euroopa Komisjon esitab otsuse ettepanekuga esimese kogu Euroopat hõlmava raadiospektripoliitika programmi ELis spektrikasutuse strateegiliseks planeerimiseks ja ühtlustamiseks (edaspidi lühidalt: RSPP).
2.
Seejuures on esiplaanil arendada välja spekter traadita lairibaside jaoks, et viia ellu digitaalarengu tegevuskavas nimetatud eesmärk, mille kohaselt oleks kõigi ELi kodanike jaoks tagatud 2020. aastaks juurdepääs lairibaühendusele kiirusega vähemalt 30 Mbit/s.
3.
Raadiospekter on avalik hüve ja ülimalt napp ressurss.
See on mitmesuguste ühiskondlike, kultuuriliste, sotsiaalsete ja majanduslike ülesannete täitmiseks hädavajalik.
Telekommunikatsiooni valdkonna läbivaatamisega 2009. aastal kohustati komisjoni kõnealuseid aspekte spektri haldamisel vastavalt võrdväärselt ja asjakohaselt arvesse võtma.
Telekommunikatsiooni paketi ettekirjutused moodustavad seega tingimata RSPP aluse.
Seega tuleb tagada, et RSPP jääks eranditult kõnealuse õigusraamistiku piiresse ega jääks maha selles sätestatud põhimõtetest.
4.
Eelkõige tuleb tagada, et
a) RSPP jätaks maapealse digitaalringhäälingule ja hübriidtelevisioonile edendaval määral arenguruumi.
Tasuta kättesaadavate kanalite levik dvb-t või dvb-t2-standardite abil on Euroopas kujunenud meediapluralismi olulise tähtsusega sambaks.
Maapealne levi on lisaks ainuke ringhäälinguülekannete levitussüsteem, mis ei ole kaubanduslik ning mis on kõikidele kasutajatele ühtmoodi ja võrdselt kättesaadav.
Tuleb tagada mobiilside ja ringlevi tõrgeteta kooseksisteerimine vastavates sagedusribades, eelkõige seal, kus erinevate standarditega vastuvõtjad võivad sattuda ruumiliselt lähestikku.
Seni on maapealne ringhääling endiselt ainuke majanduslikult otstarbekas ülekandeviis portatiivse, mobiilse ja seega jätkusuutliku digitaalraadio ja digitaaltelevisiooni puhul;
b) kättesaadav spekter tehtaks tõhusalt kasutatavaks.
Selleks tuleb spektri kasutamist korrapäraselt hinnata.
Telekommunikatsiooni paketi kohaselt on see liikmesriikide ülesanne.
Euroopa tasandil tuleks äärmisel juhul tegeleda kooskõlastamisega;
c) välditaks võimalikult suures ulatuses erinevaid häireid, mis tulenevad spektri ümberjaotamisest;
d) kohustuslikus korras nähtaks ette kompensatsioonimeetmed investeeringute jaoks, mis on tehtud varem kasutatud sagedusvahemikesse (nt maapealse digitelevisiooni (dvb-t) puhul), või investeeringute jaoks, mille vajadus tuleneb spektri ümberjaotamisest (nt programmitootmise ja erisündmuste edastamise süsteem).
5.
Spektrit kasutatakse liikmesriikides kõige erinevamate avalike huvide rahuldamiseks.
Seejuures esineb rida riiklikke ja piirkondlikke eripärasid, mida tuleb arvesse võtta.
On kaheldav, et EL suudab kõnealused huvid viia sama hästi ja tõhusalt tasakaalu kui selle liikmesriigid.
Seetõttu (ja pidades silmas raamdirektiivi artikli 9 lõikes 1 esitatud pädevuste jaotust) ei pooldata ülimuslikku spektri kavandamist ja haldust Euroopa tasandil.
Samamoodi suhtutakse ülimalt skeptiliselt komisjoni eraldi pädevusse rahvusvaheliste läbirääkimiste osas.
ELi kooskõlastavat, täiendavat ja ELi liikmesriike toetavat rolli peetakse aga tervitatavaks.
6.
Lisaks tuleb vältida ennatlikke otsuseid spektri eraldamise kohta ning sobivate meetmete abil tuleks tagada, et usaldusväärsete teaduslike tõendite alusel kohaldataks ümberjaotatava spektri puhul ülekandestandardeid, mis tagavad võimalikult kõrge teenuste kvaliteedi väikseimate jaotuskulude juures.
Juba praegu on näiteks tõestatud, et LTE-standard ei ole tõhusam kui standard dvb-t2.
MUUDATUSETTEPANEKUD
Kultuuri- ja hariduskomisjon palub vastutaval tööstuse, teadusuuringute ja energeetikakomisjonil lisada oma raportisse järgmised muudatusettepanekud:
Muudatusettepanek
1
Ettepanek võtta vastu otsus
Põhjendus 1
Komisjoni ettepanek
Muudatusettepanek
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Käesoleva otsusega ei piirata olemasoleva ELi õiguse, eelkõige direktiivi 1999/5/EÜ ning direktiivide 2002/20/EÜ ja 2002/21/EÜ ning otsuse nr 676/2002/EÜ kohaldamist.
Sellega ei piirata ka riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
(1) Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv), mida on muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ 1 ) artikli 8a lõige 3 näeb ette, et komisjon võib esitada Euroopa Parlamendile ja nõukogule seadusandliku ettepaneku mitmeaastaste raadiospektripoliitika programmide loomiseks, milles sätestatakse poliitikasuunad ja eesmärgid raadiospektri kasutuse strateegiliseks planeerimiseks ja ühtlustamiseks vastavalt elektroonilistele sidevõrkudele ja -teenustele kohaldatavatele direktiividele.
Poliitikasuunad ja eesmärgid peavad lähtuma spektri kättesaadavusest ja tõhusast kasutamisest, mis on vajalik siseturu loomiseks ja toimimiseks.
Lisaks, kuna on selgunud, et häirete oht on reaalne audiovisuaalse ringhäälingu vastuvõtul nii analoog- kui ka muul kujul, peavad vastav poliitika ja turg tagama tarbijaõiguste tõhusa kaitse ja avalikkuse nõuetekohase teavitamise eelseisvast muutusest.
1 ELT L 337, 18.12.2009, lk 37.
Muudatusettepanek
2
Ettepanek võtta vastu otsus
Põhjendus 2
Komisjoni ettepanek
Muudatusettepanek
(2) Spekter on tähtsaim ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, mikrofonid ja meditsiiniseadmed.
See toetab avalikke teenuseid nagu julgeoleku- ja turvateenused, kaasa arvatud kodanikukaitse, ja teaduslikku tegevust nagu meteoroloogia, maapinna kaugseire, raadioastronoomia ja kosmoseuuringud.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
(2) Spekter on avalik hüve, millel on kõrge ühiskondlik, kultuuriline, sotsiaalne ja majanduslik väärtus .
See on tähtsaim ressurss oluliste sektorite ja teenuste jaoks, nagu mobiil-, traadita lairiba- ja satelliitside, raadio- ja teleringhäälinguvõrgud, transport, raadiolokatsioon ja sellised rakendused nagu häiresüsteemid, kaugjuhtimisseadmed, kuuldeaparaadid, juhtmeta mikrofonid ja meditsiiniseadmed.
See toetab avalikke teenuseid, nagu julgeoleku- ja turvateenused, kaasa arvatud kodanikukaitse, e-valitsuse kaudu kodaniku ja riigi suhete hõlbustamist ja teaduslikku tegevust, nagu meteoroloogia, maapinna kaugseire, raadioastronoomia ja kosmoseuuringud.
Seepärast on spektrit reguleerivatel meetmetel mõju majandusele, ohutusele, tervishoiule, avalikule huvile, kultuurile, teadusele, sotsiaalsfäärile, keskkonnale ja tehnikale.
Muudatusettepanek
3
Ettepanek võtta vastu otsus
Põhjendus 3
Komisjoni ettepanek
Muudatusettepanek
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks ning toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi ja energeetika siseturgu.
(3) Spektrikasutuse strateegiline planeerimine ja ühtlustamine ELi tasandil peaks tõhustama traadita elektrooniliste sideteenuste ja seadmete ühisturgu ning muid spektri kasutamist nõudvaid ELi poliitikameetmeid ja looma sellega uued võimalused innovatsiooniks ning toetama majanduse taastumist ja sotsiaalset integratsiooni kogu ELis; samas tähendab see spektri tähtsate sotsiaalsete, kultuuriliste ja majanduslike väärtuste hindamist.
Sel eesmärgil vajab EL poliitikaprogrammi, mis hõlmab kõikide spektri kasutusega seotud poliitikavaldkondade, nagu elektroonilise side, teadus- ja arendustegevuse, transpordi, kultuuri ja energeetika siseturgu.
Muudatusettepanek
4
Ettepanek võtta vastu otsus
Põhjendus 5
Komisjoni ettepanek
Muudatusettepanek
(5) Esimene programm peaks kindlaks määrama liikmesriikide ja ELi institutsioonide peamised põhimõtted ja eesmärgid kuni aastani 2015 ja sätestama konkreetsed rakendamisalgatused.
Kuna spektri haldamine kuulub suuremas osas veel liikmesriikide pädevusse, tuleks seda teha vastavalt olemasolevatele ELi õigusaktidele ja võtta arvesse ELi poliitikasuundade teostamiseks vajalikke meetmeid.
(5) Esimene programm peaks kindlaks määrama liikmesriikide ja ELi institutsioonide peamised põhimõtted ja eesmärgid kuni aastani 2015 ja sätestama konkreetsed rakendamisalgatused.
Spektri haldamine kuulub liikmesriikide pädevusse ja peab vastama olemasolevatele ELi õigusaktidele ning võimaldama liidu spektripoliitika teostamiseks vajalike meetmete võtmist .
Liikmesriigid on raamdirektiivi artikli 8a lõike 1 kohaselt kohustatud tegema omavahel ja komisjoniga koostööd raadiospektri kasutamise strateegilisel planeerimisel, koordineerimisel ja ühtlustamisel.
Muudatusettepanek
5
Ettepanek võtta vastu otsus
Põhjendus 6
Komisjoni ettepanek
Muudatusettepanek
(6) Programmis tuleks arvesse võtta ka Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitikat reguleeriva raamistiku kohta (raadiospektrit käsitlev otsus) ja Euroopa postside- ja telekommunikatsiooniadministratsioonide konverentsi (CEPT) tehnilisi teadmisi , et ELi spektrikasutusega seotud poliitikameetmeid, mis parlament ja nõukogu on heaks kiitnud, saaks rakendada tehniliste rakendusmeetmetega, pidades silmas, et selliseid meetmeid võib kasutada alati, kui see on vajalik juba olemasoleva ELi poliitika rakendamiseks .
(6) Programmis tuleks arvesse võtta ka Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitikat reguleeriva raamistiku kohta (raadiospektrit käsitlev otsus) ja Euroopa postside- ja telekommunikatsiooniadministratsioonide konverentsi (CEPT) tehnilisi teadmisi.
ELi spektrikasutusega seotud poliitikameetmeid, mis parlament ja nõukogu on heaks kiitnud, saaks rakendada tehniliste rakenduseeskirjadega .
Need peavad põhinema raamdirektiivi artikli 8a kohaselt ELi spektripoliitika poliitikasuundadel ja eesmärkidel .
Muudatusettepanek
6
Ettepanek võtta vastu otsus
Põhjendus 8
Komisjoni ettepanek
Muudatusettepanek
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Seepärast tuleks sagedusribad, kus paindlik kasutamine on ELi õigusaktidega juba sisse viidud, vastavalt raamdirektiivile kohe kaubeldavaks muuta.
Lisaks võiksid selliste kaubeldavate õiguste vormingu ja sisu üldised põhimõtted ning ühismeetmed takistada spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
(8) Spektriõigustega kauplemine koos paindlike kasutustingimustega peaks oluliselt soodustama majanduskasvu.
Lisaks võiksid selliste kaubeldavate õiguste vormingu ja sisu üldised põhimõtted ning ühismeetmed takistada spektri koondumist, mis võiks tekitada turgu valitseva seisundi ja põhjustada omandatud spektri kasutamisel lubamatuid takistusi, ning hõlbustada kõigi liikmesriikide poolt selliste abinõude kasutuselevõttu ja kergendada selliste õiguste omandamist kõikjal ELi piirides.
Muudatusettepanek
7
Ettepanek võtta vastu otsus
Põhjendus 9
Komisjoni ettepanek
Muudatusettepanek
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt direktiivi 2002/20/EÜ (loadirektiiv) artikli 5 lõike 6 ja direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
(9) Nagu on rõhutatud Euroopa digitaalarengu tegevuskavas, on traadita lairibaside oluline vahend, mis aitab edendada konkurentsi, parandada tarbija jaoks kättesaadavat valikut ja juurdepääsu maapiirkondades ja muudel aladel, kus kaabliga lairibaühendust on raske korraldada või ei ole see majanduslikult teostatav.
Spektrihaldus võib samas mõjutada konkurentsi, muutes turul tegutsejate rolle ja mõjuvõimu, nt juhul, kui olemasolevad kasutajad saavad põhjendamatuid konkurentsieeliseid.
Piiratud juurdepääs spektrile, eriti sobiva spektri vähesuse korral, võib takistada uute teenuste või rakenduste ilmumist, innovatsiooni ja konkurentsi.
Uute kasutusõiguste omandamine, kaasa arvatud spektriga kauplemise või muude kasutajatevaheliste tehingute kaudu, ja uute paindlike spektrikasutuskriteeriumide kasutuselevõtt võib mõjutada olemasolevat konkurentsiolukorda.
Vastavalt 25. novembri 2009. aasta direktiiviga 2009/140/EÜ muudetud direktiivi 2002/20/EÜ (loadirektiiv) artikli 5 lõike 6 ja 16. septembri 2009. aasta direktiiviga 2009/114/EÜ muudetud direktiivi 87/372/EMÜ (GSMi direktiiv) artikli 1 lõike 2 aluseks olevatele põhimõtetele peaksid liikmesriigid seepärast kasutama sobivaid eel- ja järelmeetmeid (nagu olemasolevate õiguste muutmine, teatavatel juhtudel spektriõiguste omandamise keelamine, tingimuste kehtestamine liigsete spektrivarude soetamise vastu ja spektri tõhusa kasutamise kohta, nagu on osutatud raamdirektiivi artikli 9 lõikes 7, et piirata igal operaatoril kasutada olevat spektri hulka või vältida ülemäärast spektri koondumist), et vältida konkurentsi moonutamist.
Muudatusettepanek
8
Ettepanek võtta vastu otsus
Põhjendus 10
Komisjoni ettepanek
Muudatusettepanek
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) küll nõutakse liikmesriikidelt kasutamisõigusi käsitleva teabe avaldamist, aga ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 3 GHz, on vaja teha praeguse spektrikasutuse üksikasjalik inventuur, kasutades tõhusat läbivaatamis- ja hindamismeetodit.
See aitaks leida nii äri- kui ka avalikus sektoris ebatõhusat tehnoloogiast ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
(10) Optimaalne ja tõhus spektrikasutus eeldab pidevat arengu jälgimist ja ajakohast selget teavet spektri kasutamise kohta kogu ELis.
Komisjoni otsusega 2007/344/EÜ (teabe kättesaadavuse ühtlustamise kohta seoses raadiospektri kasutamisega ühenduses) küll nõutakse liikmesriikidelt kasutamisõigusi käsitleva teabe avaldamist, aga ELis spektri ja raadioseadmete kasutamistõhususe suurendamiseks, eelkõige vahemikus 300 MHz kuni 3 GHz, on vaja teha praeguse spektrikasutuse üksikasjalik inventuur, kasutades tõhusat läbivaatamis- ja hindamismeetodit.
See aitaks leida nii era- kui ka avalikus sektoris ebatõhusat tehnoloogiat ja kasutusviise, samuti kasutamata spektrieraldisi ja jagatud kasutuse võimalusi, ning hinnata tarbijate ja ettevõtete tulevasi vajadusi.
Selgitus
Täpsustuse vajadus.
Spektrit kasutatakse ka era- ja mittetulundussektoris.
Muudatusettepanek
9
Ettepanek võtta vastu otsus
Põhjendus 11
Komisjoni ettepanek
Muudatusettepanek
(11) Euroopa Parlamendi ja nõukogu 9. märtsi 1999. aasta direktiivis 1999/5/EÜ (raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta) käsitletud standardid on olulised spektri tõhusaks kasutamiseks ning neis tuleks arvesse võtta õiguslikult määratletud jagatud kasutuse tingimusi .
Euroopa standardid raadioseadmetest erinevate elektriliste ja elektrooniliste seadmete ja võrkude kohta peaksid samuti ära hoidma spektrikasutuse häireid.
Traadita seadmete ja rakenduste suurenev hulk ja tihedus koos nende mitmekesise spektrikasutusega paneb proovile praegused häirevältimismeetodid.
Need tuleks üle vaadata ja ümber hinnata, arvestades vastuvõtjate omadusi ja leidlikumaid häirevältimismehhanisme.
(11) Euroopa Parlamendi ja nõukogu 9. märtsi 1999. aasta direktiivis 1999/5/EÜ (raadioseadmete ja telekommunikatsioonivõrgu lõppseadmete , nende nõuetekohasuse vastastikuse tunnustamise ning elektrooniliste võrkude ja traadita seadmete tulevase ühtlustamise kohta) käsitletud ühtlustatud standardid on olulised spektri tõhusaks kasutamiseks ning nendega tuleks tagada olemasolevate ja uute rakenduste samaaegne esinemine .
Euroopa standardid raadioseadmetest erinevate elektriliste ja elektrooniliste seadmete ja võrkude kohta peaksid samuti ära hoidma spektrikasutuse häireid.
Traadita seadmete ja rakenduste suurenev hulk ja tihedus koos nende mitmekesise spektrikasutusega paneb proovile praegused häirevältimismeetodid.
Need tuleks üle vaadata ja ümber hinnata, arvestades vastuvõtjate omadusi – nagu nende suurenenud usaldusväärsus ja signaali väljastavate seadmete sobivad väljunditasemed – ja leidlikumaid häirevältimismehhanisme.
Muudatusettepanek
10
Ettepanek võtta vastu otsus
Põhjendus 11 a (uus)
Komisjoni ettepanek
Muudatusettepanek
(11 a) Mitmes liikmesriigis võetakse kasutusele uued lairiba mobiilsidevõrgud (Long Term Evolution, LTE).
Need võrgud kasutavad 790–862 MHz sagedusriba.
Sama sagedusriba kasutatakse ka mõne raadiomikrofoniga, nii et see võib tekitada häireid.
Samuti võib see puudutada koolides, teatrites ja konverentsisaalides kasutatavaid seadmeid või muude kommerts-, avalike või eratarbijate kasutatavaid seadmeid.
Vajalikuks tehniliseks moderniseerimiseks on vaja suuremaid rahalisi kulutusi ning seepärast tuleb selgeks teha, kes selle eest vastutab.
Muudatusettepanek
11
Ettepanek võtta vastu otsus
Põhjendus 13
Komisjoni ettepanek
Muudatusettepanek
(13) 800 MHz sagedusriba on optimaalne suurte alade katmiseks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2009. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2013 elektroonilise side jaoks põhimõtteliselt kättesaadavaks.
Pikemas perspektiivis tuleks kavandada ka täiendavat spektrit allpool 790 MHz, sõltuvalt kogemustest ja spektrinappusest muudes kasutamiseks sobivates ribades.
Arvestades 800 MHz sagedusriba sobivust suurte alade katmiseks ülekandevõrguga, tuleks õigustele lisada katvuse kohustused.
(13) 800 MHz sagedusriba saab kasutada suurte alade katmiseks, näiteks traadita lairibateenustega.
Toetudes tehniliste tingimuste ühtlustamisele otsusega 2010/267/EÜ ja komisjoni 28. oktoobri 2015. aasta soovitusele, millega kutsuti üles analoogringhäälingut välja lülitama 1. jaanuariks 2012, ning võttes arvesse riiklike õigusnormide kiiret arengut, tuleks see sagedusriba teha ELis aastaks 2015 elektroonilise side jaoks põhimõtteliselt kättesaadavaks.
Arvestades 800 MHz sagedusriba sobivust suurte alade katmiseks ülekandevõrguga, lisatakse õigustele katvuse kohustused.
Muudatusettepanek
12
Ettepanek võtta vastu otsus
Põhjendus 15
Komisjoni ettepanek
Muudatusettepanek
(15) Muudele sektoritele nagu transport (ohutus, teabe- ja juhtimissüsteemid), uurimis- ja arendustegevus, avalik julgeolek ja katastroofiabi, e-tervishoid ja e-kaasamine võib vaja minna rohkem spektrit.
Innovatsioonile peaks kaasa aitama spektripoliitika ning teadus- ja arendustegevuse vahelise sünergia optimeerimine ning eri spektrikasutajate raadiotehnilise ühilduvuse uuringud.
Spektri reguleerimise tehnilistes aspektides peaks kaasa aitama komisjoni Teadusuuringute Ühiskeskus, eelkõige võimaluste loomisega ELi õigusaktide puhul asjakohaste häiremudelite katsetamiseks.
Pealegi tuleb seitsmenda raamprogrammi uurimistulemuste alusel uurida suure majandusliku või investeerimispotentsiaaliga, eriti VKEsid huvitavate projektide, näiteks kognitiivse raadio või e-tervise spektrivajadusi.
Vajalik kaitse kahjulike häirete eest tuleks tagada ka teadus- ja arendustegevuse ning teadusliku tegevuse toetamiseks.
(15) Muudele sektoritele nagu transport (ohutus, teabe- ja juhtimissüsteemid), uurimis- ja arendustegevus, avalik julgeolek ja katastroofiabi, e-tervishoid, e-kaasamine ja kultuur võib vaja minna rohkem spektrit.
Innovatsioonile peaks kaasa aitama spektripoliitika ning teadus- ja arendustegevuse vahelise sünergia optimeerimine ning eri spektrikasutajate raadiotehnilise ühilduvuse uuringud.
Spektri reguleerimise tehnilistes aspektides peaks kaasa aitama komisjoni Teadusuuringute Ühiskeskus, eelkõige võimaluste loomisega ELi õigusaktide puhul asjakohaste häiremudelite katsetamiseks.
Pealegi tuleb seitsmenda raamprogrammi uurimistulemuste alusel uurida suure majandusliku või investeerimispotentsiaaliga, eriti VKEsid huvitavate projektide, näiteks kognitiivse raadio või e-tervise spektrivajadusi.
Vajalik kaitse kahjulike häirete eest tuleks tagada ka teadus- ja arendustegevuse ning teadusliku tegevuse toetamiseks.
Muudatusettepanek
13
Ettepanek võtta vastu otsus
Põhjendus 15 a (uus)
Komisjoni ettepanek
Muudatusettepanek
(15 a) Lisaks peaks spektri kasutusala laiendamisega mainitud valdkondadele kaasnema spektri täiendavat kasutust käsitlev avalik teave ning koolitusprogrammid, mis võimaldavad kodanikel asjakohaseid ametlikke algatusi laiendada ja annavad tegeliku võimaluse ühiskonna mobiliseerimiseks.
Muudatusettepanek
14
Ettepanek võtta vastu otsus
Põhjendus 19
Komisjoni ettepanek
Muudatusettepanek
(19) Spektri reguleerimisel on leviomaduste, raadiopõhistest teenustest sõltuvate turgude rahvusvahelise olemuse ja kahjulike riikidevaheliste häirete vältimise vajadusega seoses tugev piiriülene või rahvusvaheline mõõde.
Lisaks tähendavad viited rahvusvahelistele kokkulepetele direktiivis nr 2002/21/EÜ ja muudetud direktiivis nr 2002/20/EÜ, et liikmesriigid ei võta rahvusvahelisi kohustusi, mis takistavad või piiravad nende ELiga seotud kohustuste täitmist.
Liikmesriigid peaksid pretsedendiõiguse kohaselt toetama kõiki vajalikke jõupingutusi, et võimaldada spektriküsimusi kooskõlastavates rahvusvahelistes organites asjakohast ELi esindatust küsimustes, mis kuuluvad ELi pädevusse.
Üldiselt peaks EL seal, kus käsitletakse ELi poliitika või pädevusega seotud küsimusi, poliitiliselt juhtima läbirääkimiste ettevalmistamist ja osalema mitmepoolsetes, sealhulgas Rahvusvahelises Telekommunikatsiooni Liidus toimuvates läbirääkimistes vastavalt vastutusele, mida EL kannab ELi õigusaktide kohaselt spektriküsimustes.
(19) Spektri reguleerimisel on leviomaduste, raadiopõhistest teenustest sõltuvate turgude rahvusvahelise olemuse ja kahjulike riikidevaheliste häirete vältimise vajadusega seoses tugev piiriülene või rahvusvaheline mõõde.
Lisaks tähendavad viited rahvusvahelistele kokkulepetele direktiivis nr 2002/21/EÜ ja muudetud direktiivis nr 2002/20/EÜ, et liikmesriigid ei võta rahvusvahelisi kohustusi, mis takistavad või piiravad nende ELiga seotud kohustuste täitmist.
Liikmesriigid peaksid pretsedendiõiguse kohaselt ja koostöös komisjoniga uurima, kuidas tagada spektriküsimusi kooskõlastavates rahvusvahelistes organites ELi ühiste huvide asjakohane esindatus, ning uurimistulemusi kiiresti rakendama .
Muudatusettepanek
15
Ettepanek võtta vastu otsus
Põhjendus 20
Komisjoni ettepanek
Muudatusettepanek
(20) Lähtudes praegusest praktikast ja tuginedes põhimõtetele, mis on määratud nõukogu 3. veebruari 1992. aasta järeldustes 1992. aasta ülemaailmsel raadiosideadministratsioonide konverentsil järgitavate protseduuride kohta, ja olukorras, kus ülemaailmsetel raadioside konverentsidel ja muudel mitmepoolsetel läbirääkimistel käsitletakse olulise ELi-mõõtmega põhimõtteid ja poliitikaküsimusi , peaks EL, lisaks pikaajalisele eesmärgile saada Rahvusvahelise Telekommunikatsiooni Liidu liikmeks kõrvuti liikmesriikidega, olema võimeline kehtestama uusi protseduure oma huvide kaitseks mitmepoolsetel läbirääkimistel; sel eesmärgil võib komisjon, võttes arvesse raadiospektripoliitika töörühma arvamust, esitada ka Euroopa Parlamendile ja nõukogule üldisi poliitilisi eesmärke, nagu on sätestatud direktiivis 2002/21/EÜ.
(20) Komisjon esitab Euroopa Parlamendi ja nõukoguga konsulteerides ettepaneku selle kohta, kuidas tagada ülemaailmsetel raadioside konverentsidel ja muudel mitmepoolsetel läbirääkimistel , kus käsitletakse olulise ELi-mõõtmega põhimõtteid ja poliitikaküsimusi , liidu ühiste huvide asjakohane esindatus ELi institutsioonide kaudu .
Samas tuleks nõukoguga konsulteerides kaaluda ELi liikmesust Rahvusvahelise Telekommunikatsiooni Liidus kõrvuti liikmesriikidega ja see vajaduse korral ellu viia.
Muudatusettepanek
16
Ettepanek võtta vastu otsus
Põhjendus 24
Komisjoni ettepanek
Muudatusettepanek
(24) Komisjon peaks esitama Euroopa Parlamendile ja nõukogule aruande käesoleva otsuse täitmise tulemustest ning tulevikus kavandatavatest tegevustest.
(24) Komisjon esitab Euroopa Parlamendile ja nõukogule aruande käesoleva otsuse täitmise tulemustest ning tulevikus kavandatavatest tegevustest.
Muudatusettepanek
17
Ettepanek võtta vastu otsus
Põhjendus 25 a (uus)
Komisjoni ettepanek
Muudatusettepanek
(25 a) Käesoleva otsusega ei piirata turuosaliste kaitset, mida kohaldatakse Euroopa Parlamendi ja nõukogu 25. novembri 2009. aasta direktiiviga 2009/140/EÜ, millega muudetakse direktiive 2002/21/EÜ elektrooniliste sidevõrkude ja -teenuste ühise reguleeriva raamistiku kohta, 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta ning 2002/20/EÜ elektrooniliste sidevõrkude ja -teenustega seotud lubade andmise kohta 1 ;
---------------
1 ELT L 337, 18.12.2009, lk 37.
Muudatusettepanek
18
Ettepanek võtta vastu otsus
Artikkel 1 – pealkiri
Komisjoni ettepanek
Muudatusettepanek
Eesmärk
Eesmärk ja reguleerimisala
Muudatusettepanek
19
Ettepanek võtta vastu otsus
Artikkel 1
Komisjoni ettepanek
Muudatusettepanek
Käesoleva otsusega luuakse raadiospektripoliitika programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
Käesoleva otsusega luuakse kooskõlas raamdirektiiviga ja direktiividega 2002/20/EÜ ja 2002/19/EÜ (muudetud direktiiviga 2009/140/EÜ), direktiiviga 2002/22/EÜ (muudetud direktiiviga 2009/136/EÜ) ja otsusega nr 67/2002/EÜ raadiospektripoliitika programm spektrikasutuse strateegiliseks planeerimiseks ja ühtlustamiseks, et tagada siseturu toimimine.
Muudatusettepanek
20
Ettepanek võtta vastu otsus
Artikkel 1 – lõige 1 a (uus)
Komisjoni ettepanek
Muudatusettepanek
Käesoleva otsusega ei piirata kehtivat ELi õigust ega riikliku tasandi meetmeid, mis on kehtestatud vastavalt ELi õigusele, et saavutada üldisest huvist lähtuvaid eesmärke, eelkõige seoses sisu reguleerimise ja audiovisuaalpoliitikaga, ega liikmesriikide õigust korraldada ja kasutada oma spektrit avaliku korra ja avaliku julgeoleku tagamiseks ning riigikaitse eesmärkidel.
Muudatusettepanek
21
Ettepanek võtta vastu otsus
Artikkel 2 – punkt a
Komisjoni ettepanek
Muudatusettepanek
a) soodustada spektri tõhusat kasutamist, et see kõige paremini rahuldaks kasvavat nõudlust sageduste kasutamise järele;
a) soodustada spektri tõhusat kasutamist, et see kõige paremini rahuldaks kasvavat nõudlust sageduste kasutamise järele , võttes samal ajal arvesse spektri ühiskondlikku, kultuurilist ja majanduslikku väärtust tervikuna ;
Muudatusettepanek
22
Ettepanek võtta vastu otsus
Artikkel 2 – punkt b
Komisjoni ettepanek
Muudatusettepanek
b) kohaldada spektri kasutamisel elektrooniliste sidevõrkude ja -teenuste jaoks ning võimaluse korral muude sektorite ja rakenduste jaoks vastavalt direktiivi 2002/21/EÜ) (raamdirektiivi) artiklile 9 tehnoloogia- ja teenuseneutraalsust sellisel viisil, et edendada spektrikasutuse tõhusust, eelkõige paindlikkuse ja innovatsiooni edendamisega;
b) kohaldada spektri kasutamisel elektrooniliste sidevõrkude ja -teenuste jaoks ning võimaluse korral muude sektorite ja rakenduste jaoks vastavalt direktiiviga 2009/140/EÜ muudetud direktiivi 2002/21/EÜ (raamdirektiivi) artiklile 9 tehnoloogia- ja teenuseneutraalsust sellisel viisil, et edendada spektrikasutuse tõhusust, eelkõige paindlikkuse ja innovatsiooni edendamisega;
Muudatusettepanek
23
Ettepanek võtta vastu otsus
Artikkel 2 – punkt c
Komisjoni ettepanek
Muudatusettepanek
c) kohaldada võimalikult vähe koormavat lubade andmise süsteemi sellisel viisil, et saavutada võimalikult suur spektrikasutuse paindlikkus ja tõhusus;
c) kohaldada võimalikult asjakohast lubade andmise süsteemi sellisel viisil, et saavutada võimalikult suur spektrikasutuse paindlikkus ja tõhusus;
Muudatusettepanek
24
Ettepanek võtta vastu otsus
Artikkel 2 – punkt d
Komisjoni ettepanek
Muudatusettepanek
d) tagada siseturu toimimine, eelkõige tõhusa konkurentsi kindlustamisega.
d) tagada siseturu toimimine, eelkõige tõhusa konkurentsi kindlustamisega , et kooskõlas raamdirektiiviga (mida on muudetud direktiiviga 2009/140/EÜ) edendada kultuurilist mitmekesisust ja meediapluralismi, aga ka sotsiaalset ja territoriaalset ühtekuuluvust .
Muudatusettepanek
25
Ettepanek võtta vastu otsus
Artikkel 3 – punkt a
Komisjoni ettepanek
Muudatusettepanek
a) teha õigeaegselt kättesaadavaks piisav hulk sobivat spektrit, et toetada ELi poliitika eesmärke;
a) teha õigeaegselt kättesaadavaks piisav hulk sobivat spektrit, et toetada ELi spektripoliitika eesmärke , võttes samal ajal arvesse ringhäälingu arenguvõimalusi ;
Muudatusettepanek
26
Ettepanek võtta vastu otsus
Artikkel 3 – punkt b
Komisjoni ettepanek
Muudatusettepanek
b) muuta spektri kasutamine võimalikult paindlikuks, et edendada innovatsiooni ja investeerimist, rakendades tehnoloogia- ja teenuseneutraalsuse põhimõtteid, avades spektri uute teenuste jaoks ja võimaldades spektriõigustega kauplemist;
b) muuta spektri kasutamine võimalikult paindlikuks, et edendada innovatsiooni ja investeerimist, rakendades tehnoloogia- ja teenuseneutraalsuse põhimõtteid, avades spektri uute teenuste jaoks ja võimaldades spektriõigustega kauplemist .
Seejuures võivad liikmesriigid võtta meetmeid, mis sellest põhimõttest kõrvale kalduvad, kui neid meetmeid võetakse raamdirektiivi artikli 9 lõike 4 punktides a–d esitatud eesmärkide saavutamiseks;
Muudatusettepanek
27
Ettepanek võtta vastu otsus
Artikkel 3 – punkt b a (uus)
Komisjoni ettepanek
Muudatusettepanek
b a) muuta spektrikasutus tõhusamaks, eelistades spektrit vähe kasutavaid tehnoloogiaid; kasutada täiendavalt tehnoloogilisi lahendusi, mis spektrit ei vaja, nagu tulipunktid ja WiFi;
Muudatusettepanek
28
Ettepanek võtta vastu otsus
Artikkel 3 – punkt c
Komisjoni ettepanek
Muudatusettepanek
c) tõhustada spektri kasutamist, kasutades üldlubade soodsaid omadusi ja laiendades seda tüüpi lubade kasutamist;
c) tõhustada spektri kasutamist, kasutades üldlubade soodsaid omadusi ja laiendades seda tüüpi lubade kasutamist, ning parandada tarbijate olukorda, nii et vanu ja uusi rakendusi saaks samaaegselt kasutada ;
Muudatusettepanek
29
Ettepanek võtta vastu otsus
Artikkel 3 – punkt f
Komisjoni ettepanek
Muudatusettepanek
f) vältida kahjulikke häireid või segamist raadiotehniliste ja muude seadmete poolt , soodustades selliste standardite väljatöötamist, mis võimaldavad paindlikku ja tõhusat spektrikasutust, ja suurendades vastuvõtjate häirekindlust, pöörates erilist tähelepanu raadioseadmete ja rakenduste suureneva hulga ja tiheduse koondmõjule;
f) vältida kahjulikke häireid või segamist seadmete vahel , soodustades selliste standardite väljatöötamist, mis võimaldavad paindlikku ja tõhusat spektrikasutust, ja suurendades vastuvõtjate häirekindlust või paigaldades neile tugevuse reguleerijad , pöörates erilist tähelepanu raadioseadmete ja rakenduste suureneva hulga ja tiheduse koondmõjule;
Muudatusettepanek
30
Ettepanek võtta vastu otsus
Artikkel 4 – lõige 1
Komisjoni ettepanek
Muudatusettepanek
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta) (loadirektiiv) vastu lairibateenuste arendamiseks sobivad lubade andmise ja jagamise meetmed, näiteks annavad olulistele operaatoritele võimaluse korral ja artikli 11 kohaste konsultatsioonide põhjal otsese või kaudse juurdepääsu spektri külgnevatele plokkidele vähemalt 10 MHz ulatuses.
1.
Liikmesriigid võtavad 1. jaanuariks 2013 vastavalt Euroopa Parlamendi ja nõukogu direktiivile 2002/20/EÜ (elektrooniliste sidevõrkude ja -teenustega seotud lubade andmise kohta , muudetud direktiiviga 2009/140/EÜ ) (loadirektiiv) vastu lairibateenuste arendamiseks sobivad lubade andmise ja jagamise meetmed, näiteks annavad olulistele operaatoritele võimaluse korral ja artikli 11 kohaste konsultatsioonide põhjal otsese või kaudse juurdepääsu spektri külgnevatele plokkidele vähemalt 10 MHz ulatuses.
Muudatusettepanek
31
Ettepanek võtta vastu otsus
Artikkel 4 – lõige 4
Komisjoni ettepanek
Muudatusettepanek
4.
Liikmesriigid tagavad, et valikutingimused ja -protseduurid edendavad investeerimist ja spektri tõhusat kasutamist.
4.
Liikmesriigid tagavad, et valikutingimused ja -protseduurid edendavad investeerimist ja spektri tõhusat kasutamist ning olemasolevate ja uute teenuste ja seadmete samaaegset tarvitamist, mis tuleb kasuks lõppkasutajatele ja tarbijatele .
Muudatusettepanek
32
Ettepanek võtta vastu otsus
Artikkel 5 – pealkiri
Komisjoni ettepanek
Muudatusettepanek
Konkurents
Elektroonilise side valdkonna konkurentsi reguleerivad põhimõtted
Muudatusettepanek
33
Ettepanek võtta vastu otsus
Artikkel 5 – lõige 1
Komisjoni ettepanek
Muudatusettepanek
1.
Liikmesriigid säilitavad ja soodustavad tõhusat konkurentsi ja väldivad konkurentsimoonutusi siseturul või selle olulises osas.
välja jäetud
Muudatusettepanek
34
Ettepanek võtta vastu otsus
Artikkel 5 – lõige 2 – sissejuhatav osa
Komisjoni ettepanek
Muudatusettepanek
2.
Selleks, et täies ulatuses täita lõikes 1 esitatud kohustusi ja eelkõige tagada, et konkurentsi ei moonutataks raadiosageduste kasutamisõiguste ükskõik millise kogumise, ülekandmise või muutmisega, võivad liikmesriigid muu hulgas kasutusele võtta järgmisi meetmeid, mis ei piira konkurentsieeskirjade kohaldamist:
2.
Selleks, et säilitada ja edendada tõhusat konkurentsi siseturul ning vastavalt raamdirektiivi artikli 9 lõikele 7 ja loadirektiivi artikli 5 lõikele 6 võivad liikmesriigid muu hulgas kasutusele võtta järgmisi meetmeid, mis ei piira konkurentsieeskirjade kohaldamist:
Muudatusettepanek
35
Ettepanek võtta vastu otsus
Artikkel 5 – lõige 2 – punkt d
Komisjoni ettepanek
Muudatusettepanek
d) liikmesriigid võivad muuta olemasolevaid õigusi vastavalt direktiivi 2002/20/EÜ artiklile 14, kui osutub vajalikuks võtta kasutusele järelmeetmeid, et vältida raadiosageduste ülemäärast koondumist teatavate ettevõtjate kätte, mis võib oluliselt takistada konkurentsi.
d) liikmesriigid võivad muuta olemasolevaid õigusi vastavalt loadirektiivi artiklile 14, kui osutub vajalikuks võtta kasutusele järelmeetmeid, et vältida raadiosageduste ülemäärast koondumist teatavate ettevõtjate kätte, mis võib oluliselt takistada konkurentsi.
Muudatusettepanek
36
Ettepanek võtta vastu otsus
Artikkel 5 – lõige 3
Komisjoni ettepanek
Muudatusettepanek
3.
Liikmesriigid tagavad, et lubade andmise ja valiku protseduurid ei tekita viivitusi ja edendavad tõhusat konkurentsi.
3.
Liikmesriigid tagavad, et lubade andmise ja valiku protseduurid edendavad tõhusat konkurentsi , ei tekita põhjendamatuid viivitusi ja võtavad arvesse tarbijate olukorda seoses rakenduste samaaegse kasutusega .
Muudatusettepanek
37
Ettepanek võtta vastu otsus
Artikkel 6 – lõige 3
Komisjoni ettepanek
Muudatusettepanek
3.
Liikmesriigid teevad 1. jaanuariks 2013 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud vastavalt otsusele nr 676/2002/EÜ.
Liikmesriikides, kus erakorralised riiklikud või kohalikud asjaolud ei võimalda sagedusriba kättesaadavaks tegemist, võib komisjon anda loa teha konkreetse erandi kuni aastani 2015.
Vastavalt direktiivi 2002/21/EÜ artiklile 9 jälgib komisjon koostöös liikmesriikidega alla 1 GHz spektririba kasutamist ja hindab täiendava spektri vabastamise ja uutele rakendustele kättesaadavaks tegemise vajalikkust.
3.
Liikmesriigid teevad 17. juuniks 2015 sagedusriba 800 MHz kättesaadavaks elektrooniliste sideteenuste jaoks ühtlustatud tehnilistel tingimustel, mis on sätestatud vastavalt otsusele nr 676/2002/EÜ.
Liikmesriikides, kus digitaalringhäälingule üleminek edeneb jõudsalt või on juba lõpule viidud ja kus olemasolevate teenuste vahetus suudetakse õigeaegselt läbi viia, soovitab komisjon teha sagedusriba kättesaadavaks 1. jaanuariks 2013 .
Muudatusettepanek
38
Ettepanek võtta vastu otsus
Artikkel 6 – lõige 4
Komisjoni ettepanek
Muudatusettepanek
4.
Liikmesriigid koostöös komisjoniga tagavad, eelkõige katvuse tagamise kohustuste kaudu, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavale andmesisule ja teenustele; seda tehes uurivad nad võimalusi ja vajaduse korral võtavad kasutusele sobivad meetmed , et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid.
4.
Liikmesriigid koostöös komisjoniga tagavad, eelkõige katvuse tagamise kohustuste kaudu, et hõredalt asustatud piirkondades soodustataks juurdepääsu sagedusribas 790–862 MHz (800 MHz) lairibaühenduse kaudu kättesaadavale andmesisule ja teenustele; seda tehes tagavad nad, et 800 MHz sagedusriba vabastamine ei kahjustaks programmitootmise ja erisündmuste edastamise süsteemi kasutajaid ega olemasolevaid ja tulevasi ringhäälinguülekandeid ning et seniste kasutajate jaoks võetakse asjakohaseid kompensatsioonimeetmeid tekkinud või tekkivate migratsioonikulude tarbeks .
800 MHz sagedusriba ümberjaotamisel tagavad liikmesriigid lõpptarbijale vastuvõtjate häiretevaba kasutuse.
Muudatusettepanek
39
Ettepanek võtta vastu otsus
Artikkel 6 – lõige 4 a (uus)
Komisjoni ettepanek
Muudatusettepanek
4 a.
Koostöös komisjoniga tagavad liikmesriigid, et rakendatakse vajalikke tehnilisi ja reguleerivaid meetmeid, et vältida häireid 800 MHz sagedusriba elektrooniliste sideteenuste ja allpool 790 MHz programmitootmise ja erisündmuste edastamise süsteemi vahel.
Muudatusettepanek
40
Ettepanek võtta vastu otsus
Artikkel 6 – lõige 5
Komisjoni ettepanek
Muudatusettepanek
5.
Komisjoni kutsutakse üles prioriteedina sätestama sobivad meetmed vastavalt direktiivi 2002/21/EÜ artikli 9b lõikele 3, mis tagaksid, et liikmesriigid lubaksid kogu ELis kauplemist spektri kasutusõigustega ühtlustatud sagedusribades 790–862 MHz („800 MHz sagedusriba”), 880–915 MHz, 925–960 MHz, 1710–1785 MHz, 1805–1880 MHz, 1900–1980 MHz, 2010–2025 MHz, 2110–2170 MHz, 2,5–2,69 GHz ja 3,4–3,8 GHz.
5.
Komisjoni kutsutakse üles prioriteedina sätestama sobivad meetmed vastavalt raamdirektiivi artikli 9b lõikele 3, mis tagaksid, et liikmesriigid lubaksid kogu ELis kauplemist spektri kasutusõigustega ühtlustatud sagedusribades 790–862 MHz („800 MHz sagedusriba”), 880–915 MHz, 925–960 MHz, 1710–1785 MHz, 1805–1880 MHz, 1900–1980 MHz, 2010–2025 MHz, 2110–2170 MHz, 2,5–2,69 GHz ja 3,4–3,8 GHz.
Muudatusettepanek
41
Ettepanek võtta vastu otsus
Artikkel 6 – lõige 6
Komisjoni ettepanek
Muudatusettepanek
6.
Vajaduse korral tagab komisjon täiendavate sagedusribade kättesaadavuse lairibajuurdepääsuks ühtlustatud satelliiditeenustele kogu ELi territooriumil, kaasa arvatud äärepoolseimad alad, millega võimaldatakse lairibajuurdepääs Internetile hinnaga, mis on võrreldav maapealse ühenduse hinnaga .
6.
Vajaduse korral tagab komisjon spektri jätkuva kättesaadavuse lairibajuurdepääsuks ühtlustatud satelliiditeenustele kogu ELi territooriumil, kaasa arvatud äärepoolseimad alad, millega võimaldatakse lairibajuurdepääs Internetile.
Muudatusettepanek
42
Ettepanek võtta vastu otsus
Artikkel 7 – lõige 1 a (uus)
Komisjoni ettepanek
Muudatusettepanek
1 a.
Et toetada edasist arengut innovaatiliste audiovisuaalmeedia teenuste vallas, eelkõige seoses teenustega, mis tulenevad üleminekust digitaaltelevisioonile, tagavad liikmesriigid koostöös komisjoniga ja arvestades digitaalse siseturu majanduslikke ja ühiskondlikke hüvesid, spektri kättesaadavuse audiovisuaalmeedia teenuste osutamiseks ning kaitsevad neile teenustele vajalikke raadiosagedusi.
Muudatusettepanek
43
Ettepanek võtta vastu otsus
Artikkel 7 – lõige 3
Komisjoni ettepanek
Muudatusettepanek
3.
Vajaduse korral tagab komisjon, et ühtlustatud tingimustel tehakse kättesaadavaks piisavalt spektrit, et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut elanikkonna ohutuse ja avaliku julgeoleku, kodanikukaitse ja katastroofiabi valdkonnas.
3.
Liikmesriigid tagavad koostöös komisjoniga , et ühtlustatud tingimustel tehakse kättesaadavaks piisavalt spektrit, et toetada turvateenuseid ja vastavate seadmete vaba levikut ning uudsete koostalitlusvõimeliste lahenduste arengut elanikkonna ohutuse ja avaliku julgeoleku, kodanikukaitse ja katastroofiabi valdkonnas.
Seejuures ei puudutata ringhäälinguks kasutatavat spektrit.
Muudatusettepanek
44
Ettepanek võtta vastu otsus
Artikkel 7 – lõige 4
Komisjoni ettepanek
Muudatusettepanek
4.
Liikmesriigid ja komisjon teevad koostöös teadlastega kindlaks olulisemad teadus- ja arendustegevuse algatused ja uudsed rakendused, millel võib olla olulist sotsiaalmajanduslikku mõju ja/või investeerimispotentsiaali, vaatavad üle nende spektrivajadused ning valmistavad ette piisava hulga spektrit, mis eraldatakse selliste rakenduste jaoks ühtlustatud tehnilistel tingimustel ja võimalikult väikese halduskoormusega.
4.
Liikmesriigid ja komisjon teevad koostöös teadlaste ja akadeemiliste ringkondadega kindlaks olulisemad teadus- ja arendustegevuse algatused ja uudsed rakendused, millel võib olla olulist sotsiaalmajanduslikku mõju ja/või investeerimispotentsiaali, vaatavad üle nende spektrivajadused ning valmistavad ette piisava hulga spektrit, mis eraldatakse selliste rakenduste jaoks ühtlustatud tehnilistel tingimustel ja võimalikult väikese halduskoormusega.
Muudatusettepanek
45
Ettepanek võtta vastu otsus
Artikkel 8 – pealkiri
Komisjoni ettepanek
Muudatusettepanek
Inventuur ning spektri olemasoleva kasutuse ja kujunemisjärgus vajaduste seire
Spektri olemasoleva kasutuse ja kujunemisjärgus vajaduste inventuur
Muudatusettepanek
46
Ettepanek võtta vastu otsus
Artikkel 8 – lõige 1
Komisjoni ettepanek
Muudatusettepanek
1.
Komisjon koos liikmesriikidega, kes edastavad kogu asjakohase teabe spektri kasutamise kohta, viib läbi ELi olemasoleva spektrikasutuse ja tulevaste võimalike vajaduste inventuuri, eelkõige vahemikus 300 MHz kuni 3 GHz.
1.
Liikmesriigid viivad oma siseriikliku pädevuste jaotuse korra alusel läbi oma territooriumil olemasoleva spektrikasutuse ja tulevaste võimalike vajaduste inventuuri, eelkõige vahemikus 300 MHz kuni 3 GHz.
Samal ajal kontrollivad liikmesriigid uute teenuste jaoks kasutatava spektri tehnilist tõhusust.
Muudatusettepanek
47
Ettepanek võtta vastu otsus
Artikkel 8 – lõige 2
Komisjoni ettepanek
Muudatusettepanek
2.
Lõikes 1 osutatud inventuur võimaldab hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused.
Inventuuril tehakse kokkuvõte tulevastest spektrivajadustest, lähtudes tarbijate ja käitajate nõudmistest ning võimalusest selliseid vajadusi rahuldada.
2.
Lõikes 1 osutatud inventuur võimaldab hinnata olemasoleva spektrikasutuse tehnilist tõhusust ning tuvastada ebatõhusad tehnoloogiad ja rakendused, kasutamata või ebatõhusalt kasutatavad spektriosad ja spektri jagatud kasutamise võimalused.
Samuti tagatakse, et seal, kus kasutus ei ole optimaalne, võetakse vajalikke meetmeid, et muuta kasutus võimalikult tõhusaks.
Inventuuril tehakse kokkuvõte tulevastest spektrivajadustest, lähtudes tarbijate ja käitajate nõudmistest ning võimalusest selliseid vajadusi rahuldada.
Muudatusettepanek
48
Ettepanek võtta vastu otsus
Artikkel 9 – lõige 1
Komisjoni ettepanek
Muudatusettepanek
1.
EL võtab oma huvide kaitsmiseks osa spektrialastest rahvusvahelistest läbirääkimistest, toimides vastavalt ELi õigusaktidele, milles käsitletakse muuhulgas ka ELi sisemise ja välise kompetentsi põhimõtteid.
välja jäetud
Muudatusettepanek
49
Ettepanek võtta vastu otsus
Artikkel 9 – lõige 3
Komisjoni ettepanek
Muudatusettepanek
3.
Liikmesriigid tagavad, et rahvusvaheliste õigusaktidega lubataks sagedusribade täielikku kasutamist eesmärkideks, milleks need on määratud ELi õigusaktidega, ja et piisav hulk vajalikul määral kaitstud spektrit oleks kättesaadav ELi eri poliitikavaldkondade jaoks.
3.
Liikmesriigid tagavad, et rahvusvaheliste õigusaktidega lubataks sagedusribade täielikku kasutamist eesmärkideks, milleks need on määratud riiklike ja ELi õigusaktidega, ja et piisav hulk vajalikul määral kaitstud spektrit oleks kättesaadav ELi eri poliitikavaldkondade jaoks.
MENETLUS
Pealkiri
Raadiospektripoliitika
Viited
KOM(2010)0471 – C7-0270/2010 – 2010/0252(COD)
Vastutav komisjon
ITRE
Arvamuse esitaja(d)
istungil teada andmise kuupäev
CULT
23.9.2010
Arvamuse koostaja
nimetamise kuupäev
Petra Kammerevert
19.10.2010
Arutamine parlamendikomisjonis
2.12.2010
Vastuvõtmise kuupäev
3.3.2011
Lõpphääletuse tulemus
+:
–:
0:
19
1
1
Lõpphääletuse ajal kohal olnud liikmed
Piotr Borys, Silvia Costa, Mary Honeyball, Petra Kammerevert, Morten Løkkegaard, Marek Henryk Migalski, Katarína Neveďalová, Doris Pack, Chrysoula Paliadeli, Marietje Schaake, Timo Soini, Emil Stoyanov, Helga Trüpel, Marie-Christine Vergiat, Milan Zver
Lõpphääletuse ajal kohal olnud asendusliige/asendusliikmed
Ivo Belet, Iosif Matula, Georgios Papanikolaou, Hella Ranner, Mitro Repo, Joanna Katarzyna Skrzydlewska
MENETLUS
Pealkiri
Raadiospektripoliitika
Viited
KOM(2010)0471 – C7-0270/2010 – 2010/0252(COD)
EP-le esitamise kuupäev
20.9.2010
Vastutav komisjon
istungil teada andmise kuupäev
ITRE
23.9.2010
Arvamuse esitaja(d)
istungil teada andmise kuupäev
ECON
23.9.2010
ENVI
23.9.2010
IMCO
23.9.2010
REGI
23.9.2010
CULT
23.9.2010
Arvamuse esitamisest loobumine
otsuse kuupäev
ECON
19.10.2010
ENVI
5.10.2010
REGI
27.9.2010
Raportöör(id)
nimetamise kuupäev
Gunnar Hökmark
20.10.2010
Arutamine parlamendikomisjonis
9.12.2010
28.2.2011
31.3.2011
Vastuvõtmise kuupäev
12.4.2011
Lõpphääletuse tulemus
+:
–:
0:
49
1
Lõpphääletuse ajal kohal olnud liikmed
Jean-Pierre Audy, Zigmantas Balčytis, Bendt Bendtsen, Jan Březina, Reinhard Bütikofer, Maria Da Graça Carvalho, Giles Chichester, Pilar del Castillo Vera, Christian Ehler, Lena Ek, Ioan Enciu, Adam Gierek, Robert Goebbels, Fiona Hall, Jacky Hénin, Edit Herczog, Romana Jordan Cizelj, Krišjānis Kariņš, Lena Kolarska-Bobińska, Bogdan Kazimierz Marcinkiewicz, Judith A. Merkies, Jaroslav Paška, Aldo Patriciello, Anni Podimata, Miloslav Ransdorf, Herbert Reul, Teresa Riera Madurell, Amalia Sartori, Francisco Sosa Wagner, Konrad Szymański, Patrizia Toia, Evžen Tošenovský, Ioannis A. Tsoukalas, Claude Turmes, Niki Tzavela, Vladimir Urutchev, Alejo Vidal-Quadras
Lõpphääletuse ajal kohal olnud asendusliige/asendusliikmed
Antonio Cancian, António Fernando Correia De Campos, Francesco De Angelis, Ilda Figueiredo, Cristina Gutiérrez-Cortines, Gunnar Hökmark, Yannick Jadot, Silvana Koch-Mehrin, Bernd Lange, Werner Langen, Vladko Todorov Panayotov, Catherine Trautmann
Lõpphääletuse ajal kohal olnud asendusliige/asendusliikmed (kodukorra art 187 lg 2)
Olle Ludvigsson
Esitamise kuupäev
15.4.2011
