Brüsseli osaistungjärgu avamine: saadikud arutavad euroala tippkohtumist
Institutsioonid
Täiskogu istungid
2010-05-05 - 16:24
Brüsseli osaistungjärk algas see kord varem, et viia läbi hääletused, mis oleks pidanud toimuma viimasel Strasbourgi istungil.
Päevakorda lisati 7. mail toimuva euroala tippkohtumise arutelu ning nõukogu eelarve täitmisele heakskiidu andmise hääletus lükati edasi.
Päevakorra muudatused
Kolmapäeva päevakorda lisati arutelu nõukogu ja komisjoniga 7. mail toimuva euroala riigi- või valitsusjuhtide tippkohtumise ettevalmistuste kohta.
Lisaks lükati edasi hääletus nõukogu eelarve täitmisele heakskiidu andmise osas.
Teiste institutsioonide eelarve täitmise hääletused toimusid.
Vital Moreira raport Ukrainale antava finantsabi kohta tuleb hääletusele mai Strasbourgi istungil, et jõuda esimese lugemise kokkuleppeni.
Muud avaldused
Pärast hääletusi avaldas president Buzek kaastunnet Mehhikos mõrvatud inimõiguste aktivistide Beatriz Cariño ja Jyri Antero Jaakkola lähedastele.
Lisaks andis Buzek saadikutele ülevaate oma hiljutisest külaskäigust Washingtoni, kus ta kohtus kõrgete USA ametikandjatega ning avas Euroopa Parlamendi kontori, et edendada suhteid Kongressiga.
Buzek märkis samuti, et 9. mail on Schumani deklaratsiooni 60. aastapäev ning tähistatakse Euroopa päeva.
Euroopa Parlament korraldab sellel puhul lahtiste uste päeva 8. mail Brüsselis ja 9. mail Strasbourgis.
20100504IPR74090
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
