16.7.2010 B7-0479/2010 RESOLUTSIOONI ETTEPANEK vastavalt kodukorra artiklile 120
Vajadus koostada nimekiri julgeoleku seisukohast tundlikke andmeid omavatest ettevõtetest ning selliste ettevõtete omandilise kuuluvuse muutuste kontrollimine
Cristiana Muscardini
PE446.552v01-00 B7‑0479/2010 Euroopa Parlamendi resolutsioon vajaduse kohta koostada nimekiri julgeoleku seisukohast tundlikke andmeid omavatest ettevõtetest ning selliste ettevõtete omandilise kuuluvuse muutuste kontrollimine
Euroopa Parlament ,
– võttes arvesse komisjoni vastust kirjalikult vastatavale küsimusele E-1784/10 ;
– võttes arvesse Euroopa Liidu toimimise lepingut;
– võttes arvesse kodukorra artiklit 120,
A. arvestades võimalust, et tundlikke andmeid omavate ettevõtete omandiline kuuluvus võib muutuda, millega kaasneb oht, et nimetatud ettevõtete omanikeks saavad juriidilised isikud, kes tegutsevad kuritegelike organisatsioonide huvides, ilma et teostataks kontrolli omandilise kuuluvuse muutuste üle,
1. kutsub komisjoni ja nõukogu üles kaaluma võimalust koostada nimekiri tundlikke andmeid omavatest Euroopa ettevõtetest;
2. kutsub komisjoni ja nõukogu üles kaaluma võimalust taotleda Euroopa Liidu toimimise lepingu artikli 346 muutmist, et anda komisjonile lõikes 1 nimetatud ettevõtete omandilise kuuluvuse muutuste kontrollimise pädevus.
