Naftatarnetega seotud probleemide lahendamine
2009. aasta valimised
Energeetika
2009-03-11 - 15:52
Parlament võttis vastu resolutsiooni, milles lahatakse naftatarnetega seotud probleemide lahendamise võimalusi.
Parlamendiliikmed leiavad, et kasutusele tuleks võtta ka mittekonventsionaalsed ressursid, sh põlevkivi, ning et enam tähelepanu tuleb pöörata avastamata naftavarudele.
Lisaks tuleb transporditeid mitmekesistada ja vähendada nõudlust nafta järele.
Resolutsiooni poolt hääletas 471, vastu 190 ja erapooletuks jäi 16 saadikut.
Nafta osakaal Euroopa Liidu energiatarbimises on praegu peaaegu 37%.
Rohkem kui 30% sisenõudlusest rahuldati 2007. aastal Euroopa Liidu ja Norra poolt toodetud naftaga.
Samas suureneb Euroopa Liidu sõltuvus nafta impordist 2030. aastaks hinnanguliselt 95% võrra ning suureneva nõudluse tekitatud konkurentsi korral võivad tarned muutuda ebakindlaks.
Kõrgetasemeline kohtumine tasakaalu leidmiseks ja läbipaistvus
Saadikud tervitavad Euroopa Komisjoni algatust luua ülemaailmne poliitiline dialoog naftat tarbivate ja naftat tootvate riikide vahelise kõrgetasemelise kohtumise kujul, et luua naftaturul õiglane tasakaal tarnimise ja nõudluse vahel ning vältida naftahindade kunstlikult kõrgel tasemel hoidmist naftat tootvate riikide poolt.
Parlamendiliikmed on ka seisukohal, et naftahinna stabiliseerimiseks on vaja suurendada turu läbipaistvust.
Seejuures tuleb läbipaistvust suurendada ka naftat tootvates riikides, ja eelkõige tuleb läbipaistvalt avalikustada ka nafta tootmiskogused ning reservide suurus.
Uued naftavarud ja mittekonventsionaalsed ressursid
Saadikud leiavad, et naftatootjad peaksid investeerima oma hiljutise olulise kasumi uute naftavarudega seotud uurimis- ja arendustegevusse ning energiasäästliku tehnoloogia ja nafta aseainete uuringute edendamisse.
Raportis nõutakse lisaks, et intensiivistataks püüdeid mittekonventsionaalsete ressursside tööstuslikuks hõlvamiseks (umbes 80% mittekonventsionaalsetest varudest langeb põlevkivi arvele).
Nõudluse vähendamine
Parlamendiliikmed väljendavad veendumust, et erilist rõhku tuleb panna meetmetele, mis võivad vähendada nõudlust nafta järele.
Nad avaldavad kahtlust, kas esimese põlvkonna biokütused nafta asendajana osutuvad keskmises ja pikemas perspektiivis kõlbulikuks ning leiavad, et vaja on kasutada säästvamaid transpordiliike, nagu raudtee- ja veetransport.
Samuti on vaja tõhusamalt rakendada moodsaid liiklusjuhtimissüsteeme, mis vähendavad maantee-, õhu- ja laevaliikluses ooteaegu ja ümbersõite, ning rohkem soodustada rohelist logistikat.
Transporditeede mitmekesistamine
Saadikud rõhutavad, et uued nafta infrastruktuuriprojektid, nagu Odessa-Gdański ja Constanța-Trieste torujuhtmed, peaksid jätkuvalt olema Euroopale huvipakkuvad esmatähtsad projektid.
Komisjoni ja liikmesriike kutsutakse üles kaaluma nafta infrastruktuuri lisamist TEN-E võrku.
Lisaks juhivad saadikud tähelepanu sellele, et ülimalt tähtsad on heanaaberlikud suhted nii transiidiriikide endi kui ka transiidiriikide ja nende naaberriikide vahel.
Vastu võetud resolutsiooni esitasid EPP-ED ja PSE fraktsioon alternatiivse resolutsioonina, sest nad ei olnud nõus mõningate punktidega (Arktika naftavarude uurimise ettepanek, tuumaenergia kasutamise ettepanek, soov lisada energia varustuse teema aluslepingutesse) esialgses, Herbert Reuli koostatud raportis.
Herbert REUL (EPP-ED, DE)
Dokument: A6-0035/2009
Menetlus: Omaalgatuslik raport
Arutelu: 09.03.2009
Hääletus: 11.03.2009
20090310IPR51406 Euroopa Parlamendi resolutsiooni leiate alates 12. märtsist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
