16.1.2007
RESOLUTSIOONI ETTEPANEK
nõukogu ja komisjoni avalduste alusel
vastavalt kodukorra artikli 103 lõikele 2
Esitaja(d): Brian Crowley, Cristiana Muscardini, Roberta Angelilli ja Eoin Ryan
fraktsiooni UEN nimel
Viie Bulgaaria medõe ja Palestiina arsti vangistamine ning kohtuasi seoses HIV/AIDSi juhtumiga seotud süüdistusasjaga Benghazi lastehaiglas 1999. aastal
Euroopa Parlamendi resolutsioon viie Bulgaaria medõe ja Palestiina arsti vangistamise ning kohtuasja kohta seoses HIV/AIDSi juhtumiga seotud süüdistusasjaga Benghazi lastehaiglas 1999. aastal
Euroopa Parlament ,
–
võttes arvesse, et EL peab jääma inimõiguste kaitse esiliinile kogu maailmas;
–
võttes arvesse kodukorra artikli 103 lõiget 2,
A.
arvestades, et Liibüa kohus taaskinnitas 19. detsembril 2006. aastal surmanuhtlust, mõistes viis Bulgaaria medõde ja Palestiina arsti mahalaskmisele, süüdistatuna 462 lapse nakatamises HIV/AIDSi Benghazi lastehaiglas;
B.
arvestades, et Liibüa kohus tegi nimetatud otsuse vaatamata kohtule edastatud vastupidisest rahvusvahelisest arvamusest, sealhulgas Rahvusvahelise Õdede Nõukogu ja HIV/AIDSi esimese avastaja, Prantsuse arsti Luc Montagnier’ arvamused;
C.
arvestades, et Liibüa kohus lihtsalt eiras asjassepuutuvate kostjate põhilisi inimõigusi,
1.
märgib ELi välissuhete voliniku 19. detsembri 2006. aasta avaldust ja Euroopa Parlamendi presidendi 20. detsembri 2006. aasta avaldust asjassepuutuval teemal;
2.
märgib ELi välissuhete voliniku 28. detsembri 2006. aasta asjassepuutuvat kirja Liibüa valitsusele, milles nõutakse inimõigustele põhinevat lahendust asjassepuutuvale küsimusele;
3.
kutsub Euroopa Liidu Saksamaa eesistumist üles otsima inimõigustele põhinevat lahendust asjassepuutuvale küsimusele;
4.
kutsub komisjoni üles jätkuvalt tagama suurendatud rahastamist AIDSi nakatunud laste abistamiseks Benghazis Liibüas;
5.
teeb presidendile ülesandeks edastada käesolev resolutsioon Euroopa Liidu Saksamaa eesistumisele, liikmesriikide valitsustele, komisjoni presidendile, Liibüa presidendile, Ühinenud Rahvaste Organisatsiooni peasekretärile, Aafrika Liidu peasekretärile ja Maailma Terviseorganisatsiooni juhile.
