Barcelona protsess 10 aastat hiljem: Euroopa-Vahemere assamblee lisamas partnerlusele uut hoogu
Välissuhted
2005-11-22 - 17:10
Sel nädalal kogunes Maroko pealinnas Rabatis Euroopa-Vahemere piirkonna parlamentaarne assamblee (EMPA), mis on üheks osaks kohtumiste jadast, millega tähistatakse Barcelona konverentsi 10. aastapäeva.
Konverentsi tulemuseks olnud deklaratsioon algatas 1995. aastal Euromedi partnerluse (paremini tuntud Barcelona protsessina), mis hõlmab poliitilist, majanduslikku ja kultuurilist koostööd Euroopa Liidu ja 10 Vahemere-äärse riigi vahel.
EMPA avadebatid käsitlesid erinevaid Barcelona protsessiga seotud teemasid.
Need hõlmasid ELi partnerlust Vahemeremaadega, uut Euroopa naabruspoliitikat ning piirkondliku integratsiooni perspektiive.
Kolm EMPA komisjoni käsitlesid teiste teemade hulgas ka Iisraeli hiljutist taandumist Gaza sektorist ning elujõulise Palestiina riigi loomiseks vajalikke samme.
Arutluse all oli ka terrorismivastane võitlus ning linnugripi leviku takistamine.
Majandusteemadest olid päevakorras teenuste liberaliseerimine ja põllumajandustoodete turu avamine, samuti meetmed Euro-Vahemere energiavõrgustiku loomiseks ning transpordi infrastruktuuri arendamine piirkonnas.
Samuti räägiti Vahemere puhastamise meetmetest ning ajude äravoolu leevendamise võimalustest (teemade ammendava loetelu leiate pressiteate viida alt allpool).
Järeldused edastati seejärel riigipeade ja valitsusjuhtide tippkohtumisele, mis toimub 27. ja 28. novembril Barcelonas .
Need kohtumised on eriti olulised, sest isegi kõige agaramad Euromedi toetajad tunnistavad, et protsess ei ole ootustele täielikult vastanud.
Selle aasta oktoobrikuus koostatud Euroopa Parlamendi resolutsioon märkis, et "kümne aasta möödumisel tehtud kokkuvõtte tulemused on vastakad – ühest küljest on palju positiivseid saavutusi, teisalt jääb Barcelona deklaratsiooni täieliku potentsiaali realiseerimiseks veel palju teha".
Seetõttu hoiataski assamblee praegune esimees, Euroopa Parlamendi President Josep Borrell oma kõnes EMPAle Rabatis, et majanduslikus mõttes "vahed erinevate maade vahel kasvavad jätkuvalt," ning et rikkuse loomiseks vajalikud välisinvesteeringud "eeldavad vajadust hea valitsemise järele."
Ta märkis ka, et "parim viis võidelda terrorismiga on tugevdada demokraatiat."
Barcelona tippkohtumise programmi raames tegeletakse tõenäoliselt väga erinevate valdkondadega, näiteks: meetmed tihedama poliitilise koostöö saavutamiseks ELi ja Vahemere-äärsete riikide vahel; suurem majanduskoostöö, eelkõige põllumajandustoodete kaubanduse liberaliseerimine; kodanikuühiskonna rolli tugevdamine läbi hariduse ja kultuurivahetuste.
Kõne all on ka terrorismivastane võitlus.
20051122STO02714 Pressiteade EMPA kohta Euromedi veebileht Euroopa Parlamendi resolutsioon läbivaadatud Barcelona protsessi kohta Info MEDA programmi kohta Ülevaade Euromedi protsessi kohta
ET
1
PHOTO
20051122PHT02716.jpg
ET
3
LINK
/president/Presidents_old/president_borrell/euromed/en/default.htm
ET
5
LINK
http://ec.europa.eu/europeaid/projects/med/regional/infonotes_200506-en.pdf
ET
6
LINK
http://ec.europa.eu/external_relations/euromed/index.htm
-//EP//TEXT IM-PRESS 20051121IPR02644 0 NOT XML V0//ET
-//EP//TEXT TA P6-TA-2005-0412 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
