Kolm küsimust Tony Blairile Lähis-Ida ja usu kohta
Välissuhted
2010-03-25 - 14:35
Tony Blair: "Erinevatest religioonidest inimesed on valmis ja nõus tegema üksteisega koostööd, kui lahendada ühiseid probleeme" "Tuleb liikuda vahendajate juurest otseste läbirääkimisteni," kirjeldas esmaspäeval EPs viibinud Tony Blair vajalikke arenguid Iisraeli-Palestiina rahuprotsessis, kui arutas arengu- ja väliskomisjonide liikmetega Lähis-Ida rahuprotsessi ning sealset majanduse ja arengu edendamist.
Allpool intervjuu Palestiina ja Iisraeli vahel rahu sobitamisele pühendunud Blairiga.
Mis puutub Lähis-Ida rahuprotsessi üldiselt, kas me oleme sisenemas uude faasi ja meil on väljavaateid läbimurdeks?
Blair: On klišee rahuprotsessi puhul väita, et "oleme jõudmas kriitilisse etappi".
Arvan, et eelseisval perioodil on oluline liita tõeline mõtestatud poliitiline protsess kokku pideva ja jõulise püüdega luua Palestiina riigile alus.
Ja see on reaalne võimalus.
On selge, et president Obama on valmis koostööd tegema laiema rahvusvahelise üldsusega ja osapooled valmis kokkuleppele jõudma mõistliku aja jooksul.
President Abbas ja peaminister Fayyad on pühendunud Palestiina riigi ülesehitamisele.
Iisraeli valitsus tunnistab "kahe riigi" põhimõtet.
Kuid see protsess on habras ja võib kergesti vastupidiseks muutuda.
Seetõttu on oluline, et osapooled, rahvusvahelise üldsuse toetusega, liiguvad nüüd vahendajate juurest otseste läbirääkimisteni ja seejärel lõpliku staatuseni.
Ainult osapoolte vahelised läbirääkimised võivad viia püsiva ja õiglase rahuni.
Seoses majandusliku jätkusuutlikkusega tulevases Palestiina riigis, kas näete mingit lootust "rahudividendideks", sarnaselt Põhja-Iirimaale?
Kindlasti.
Palestiina territoorium on õnnistatud loodusvarade ja ettevõtlike, professionaalsete ja otsusekindlate inimestega.
Peaminister Fayyadi valitsus on tegeleb riikluse küsimusega ja teeb plaani selle tegelikkuseks saamiseks.
Kuna riigi alustalad on ehitatud okupatsiooni järk-järgulisele lõpetamisele, on väljavaated elava majandusega Palestiina riigiks tohutud.
Juuni alguses võõrustab Palestiina omavalitsus teist Palestiina Investeeringute Konverentsi, mis püüab sisse meelitada välismaiseid otseinvesteeringuid ja anda majandusele edasisi tõukeid.
Mida on võimalik saavutada, näitab näiteks Palestiina kõrgtehnoloogiline sektor, mis koosneb 3600st insenerist, kellest mitmed on otsustanud töötada koos Iisraeli kõrgtehnoloogilise sektoriga.
Teie Fond Usk ( Foundation Faith ) rõhutab rahumeelset koostööd ja religioonide vahelist suhtlemist.
Kas seda põhimõtet pole mitte mõnikord raske pidada, kui seisate silmitsi sügavate usuliste pingetega Lähis-Idas?
Fondi Usk põhimõte on väga lihtne.
See räägib sellest, et ajal, kui maailm muutub üha enam globaliseerunuks, võivad usutunnistused kas rõhutada rahvastevahelisi erinevusi või aidata neil kokku tulla ning mõista ja aktsepteerida inimkonna ühtsust ja vaimsust.
Fonditöös olen leidnud, et erinevatest religioonidest inimesed on valmis ja nõus tegema üksteisega koostööd, kui lahendada ühiseid probleeme.
Lähis-Ida pole erand.
Oleks liiga lihtne alistuda äärmuslikele programmidele, mis rõhutavad erinevusi ja vaenu.
Tõeliselt väljakutseid esitav, kuid palju rahuldustpakkuvam on otsida ja edendada ühiseid väärtusi.
20100319STO70948 Pressiteade (inglise keeles)
ET
1
PHOTO
20100322PHT71063.jpg
-//EP//TEXT IM-PRESS 20100322IPR71095 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
