SUULINE KÜSIMUS H-0219/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Laima Liucija Andrikienė
nõukogule
Teema: Ukraina parlamendi otsus pikendada Sevastopoli baasi rendilepingut
27. aprillil 2010 tegi Ukraina parlament – Verhovna Rada – ootamatu otsuse ratifitseerida uus leping, millega pikendatakse Sevastopoli baasi rentimist Venemaa mereväele 25 aasta võrra pärast 2017. aastat koos võimalusega rendilepingut täiendavalt viie aasta võrra pikendada.
Otsus võeti 450 liikmelises Verhovna Radas vastu 236 häälelise häälteenamusega keset piinlikku kaklust.
Vene riigiduuma järgis kiirelt eeskuju ja ratifitseeris lepingu üllatava 98%-lise häälteenamusega.
Millist mõju avaldab asjaomane leping nõukogu arvates Ukraina suveräänsusele?
Kuidas mõjutab see Ukraina Euroopa-Atlandi integratsioonivõimalusi?
Millist mõju avaldab Venemaa sellise tugeva mereväebaasi asumine ELi piiri lähistel ELi julgeolekule pikas perspektiivis, arvestades, et pärast 2007. aasta laienemist piirneb EL otseselt Musta merega?
