Täiskogu kokkuvõte - Strasbourg 04.-07.september 2006
Institutsioonid
2006-09-14 - 11:54
Nädala tähtsündmused:
Esmaspäev:
Päevakorras oli Karin RIIS-JØRGENSENi raport, millega soovitakse auto registreerimismaksud Euroopa Liidus asendada ühtsetel alustel arvutatavate iga-aastaste teemaksudega, mille suurus sõltuks tekitatavast reostusastmest.
Saadikud arutasid ka Luis de GRANDES PASCUALi raportit, mis käsitleb komisjoni ettepanekut, mille kohaselt eraldatakse aastatel 2007-2013 Euroopa Meresõiduohutuse Ametile laevareostusega võitlemiseks 154 miljonit eurot .
Reageerimist keskkonda ohustavatele laevaõnnetustele soovitakse parandada reostustõrjelaevade ning satelliitfotode tsentraliseeritud teenuse abil.
Esmaspäeval hääletati välisasjade komisjonis Camiel EURLINGSi raportit, mis käsitleb Türgi edusamme liikmelisuse suunal (raport tuleb hääletusele järgmisel täiskogul).
Teisipäev : Kell 12.00 esines täiskogu ees kõnega Soome Vabariigi president Tarja HALONEN .
Päevakorras oli Lissy GRÖNERi raport, mis käsitleb laste-, noorte- ja naistevastase vägivalla vastu võitlemise programmi Daphne III .
Päevakorras oli ka Proinsias DE ROSSA ja José Albino SILVA PENEDA raport Euroopa sotsiaalmudeli tuleviku kohta, milles rõhutatakse, et Euroopa sotsiaalmudeliga on vaja jätkata, ent läbi on vaja viia ka vajalikud reformid .
Arutlusele tuli John BOWISe raport elanikkonna vaimse tervise parandamise kohta.
Samuti hääletati Alexander STUBBi raportit suulise tõlke kulude kohta ELi institutsioonides .
Lisaks kohtus Bulgaaria peaminister Sergei STANISHEV esimeeste konverentsiga.
Kolmapäev: Päevakorras oli ühendatud arutelu ELi-Albaania lepingu kohta , kus nõukogu tegi avalduse Albaania kohta ning arutelu toimus Toomas Hendrik ILVESe raporti põhjal.
Tegemist oli esimese korraga, kus Eesti saadik oli raportööriks .
Pärastlõunal tegi nõukogu avalduse olukorra kohta Lähis-Idas .
Saadikud arutasid samuti Bastiaan BELDERi raportit Euroopa Liidu ja Hiina suhete kohta.
Raportis tunnustatakse üldiselt kaubandussuhete arengut , ent kritiseeritakse poliitilist olukorda ning inimõiguste olukorda Hiinas.
Neljapäev: Toimus ühendatud arutelu reisijate andmete kaitsmise teemal.
Arutusele tuli Sophia Helena IN'T VELDi raport, mis käsitleb reisijate andmete edastamise lepinguid .
Raportöör soovib, et uus sõlmitav ELi-USA vaheline reisijate andmete edastamise leping oleks lühiajaline ning et selle koostamisel osaleks vaatlejatena ka EP saadikud.
Edaspidiste vastavate lepingute osas soovib parlament kaasotsustusõigust.
Lisaks tegi komisjon avalduse .
20060911FCS10564
Esmaspäevane täiskoguistung
President Borrell avab täiskoguistungi Oma traditsioonilises avasõnavõtus meenutas parlamendi president Josep Borrell täis­kogule Liibanoni sõja traagilisi sündmusi ja migratsiooniga seotud humanitaarküsimusi Euroopas.
Hiljem arutas parlamendi väliskomisjon Türgi edusamme ELi liikmelisuse suunas.
Parlamendiliikmed väljendasid Türgi liikmeks saamise suhtes küll toetust, kuid nentisid, et Ankara peab poliitiliste reformide kallal tõhusamat tööd tegema.
Sõda Liibanonis: President Borrell meenutas parlamendiliikmetele, et parla­ment oli olnud relvarahu taotlejate esirinnas.
Ta kirjeldas parlamendi fraktsioo­nide juhtide otsustavat kohtumist 1. augustil, mis nõudis kohest relvarahu, rünnakute lõpetamist tsiviilisikute suunas ja Euroopa tugeva toetuse saanud ÜRO jõudude kaasa­mist.
Kriisi ajal soovitas parlament ELi liikmesriikidel ja institutsioonidel kõnelda ühehäälselt.
ELi vägede kaasamine oli liidu “usaldusväärsuse test”, ütles Borrell.
Ta tervitas ka Euroopa–Vahemere piirkonna Parla­mentaarse Assamblee (EMPA) diplomaa­tilisi algatusi, mis on “näide koostööd tegevatest Euroopa ja Araabiamaade parlamentääridest”.
Immigratsioon: Suvel maabus Itaalias Lampedusas ebaseaduslikult 10 000 Aafrika sisserändajat ning Kanaari saartel 20 000.
Arvatakse, et sajad immigrandid uppusid teel.
President Borrell kõneles “dramaatilistest humanitaarküsimustest” ja mainis, et ebavõrdse heaolu tingimustes ei jää sellised ränded viimaseks.
Ta kutsus üles ELi immigratsiooni- ja arengupoliitika kaudu probleemi lahendama.
Türgi: Hiljem toimunud parlamendi väliskomisjoni kohtumisel väljendasid parlamendiliikmed muret Türgi poliitiliste refor­mide aeglustumise pärast.
Parlamendiliikmed ütlesid, et nad loodavat Türgi liitumist ELiga, kuid et riik peab tõhusamat tööd tegema ELi liikmelisuse tingimuste täitmiseks.
Praegu on parlamendiliikmed jätkuvalt mures Türgi keeldumise pärast võtta vastu laevu ja lennukeid ELi kuuluvalt Küproselt, mis on ikka veel jagatud kaheks - põhjapool kuulub Türgile ja lõunapool Kreekale.
Esmaspäeva õhtul vastu võetud resolutsioon hoiatas, et ELi valitsused ütlesid möödunud aasta septembris, et kui Türgi ei võta 2006. aasta lõpuks vastu Küprose lennukeid ja laevu, riskib riik läbirääkimiste katkestamisega.
Põhjalikumalt avaistungist ja muudest teemadest Pressiinfo Türgi küsimust arutanud kohtumise kohta
Teisipäev täiskoguistungil
EP soovib maksustada saastajad Parlamendiliikmed otsustasid, et tulevikus hakatakse autosid maksustama vastavalt saastetasemele, mitte registreerimise järgi.
Parlamendiliikmed toetasid ka laste-, noorte- ja naistevastase vägivalla vastu võitlemise programmi eelarve suurendamist ning otsustasid anda rohkem raha ka saasteprobleemide ja naftalekete ennetamiseks.
Kõiki arutelusid sai jälgida 20 keeles, mis oli ka üheks teemaks mitme­keelsust käsitlevas raportis.
Taanist pärit liberaalide hulka kuuluva parlamendiliikme Karin Riis-Jørgenseni koostatud autode maksustamise raport sisaldab muuhulgas järgnevaid ettepanekuid:
autode registreerimismaksude kaotamine 5-10 aasta jooksul
ELi sõiduautode maksustamine suures osas CO2 koguse järgi
teiste saasteainete kaasamine arvestusse (tahmaosakesed ja lämmastiku oksiidid)
saasteainete progressiivne maksustamine
Karin Riis-Jørgensen ütles: “See on oluline signaal autotööstusele.
Tootma hakatakse paremaid, vähem keskkonda saastavaid autosid.”
Ta rõhutas, et see ei tähenda lisamakse.
“Daphne III” – laste-, noorte- ja naistevastase vägivalla vastu võitlemise programm Parlamendiliikmed toetasid ülekaalukalt ette­panekut toetada laste-, noorte- ja naistevastase vägivalla vastu võitlevaid organisatsioone.
Sellised Euroopas asuvad organisatsioonid saavad järgneva kuue aasta jooksul 125 miljonit eurot.
Saksamaalt pärit sotsialistide hulka kuuluva parlamendiliikme ja raporti autori Lissy Gröneri sõnul on rahaeraldus äärmiselt oluline, sest seni on “Daphne” programmilt raha taotlenud organisatsioonidest toetust saanud vaid umbes 17%.
1997. aastal käivitunud programm toetab organisatsioonide võitlust vägi­vallaga, sealhulgas toetatakse inimkaubanduse ohvreid, etnilise vägivalla ennetamist koolides ja hooletusse jäetud ning väärkoheldud lapsi ning koduvägivalla vastu võitlemist.
Püüdlused laiendada Daphne programmi ka narkomaania vastu võitlemiseks ei kandnud vilja, sest programmi ulatus oleks haldamiseks liiga suureks muutunud.
Meresaaste: rohkem raha Euroopa Mere­ohutuse Agentuurile Parlamendiliikmed otsustasid anda Euroopa Mereohutuse Agentuurile 154 miljonit eurot lisa­raha, et ennetada patrullaluste ja satelliitseadmete kasuta­misest tekkivat saastatust.
Agentuur asutati pärast seda, kui tankeritega “Erika” ja “Prestige” toimusid õnnetused.
Mitmekeelsus – tõlkekulud Parlament võttis vastu Soomest pärit konserva­tiivide hulka kuuluva saadiku Alexander Stubbi raporti tõlkekulude ja mitmekeelsete ELi institutsioonide töömeetodite parandamise kohta.
Raport toob välja valdkonnad, kus on võimalik säästa, samas rõhutab, et mitmekeelsus ja võimalus Euroopa Parlamendis teisi kõnelejaid mõista, on Euroopa demokraatia jaoks häda­vajalik.
Kuigi kõikide ELi institutsioonide tõlkimise ja tõlke kogukulud moodustavad vaid 1% ELi eel­arvest, ütleb raport, et tuleb teha pingutusi kulude vähendamiseks, suurendades teadlikkust tõlke­kuludest, vähendades tõlkide ooteaega, hallates vajadusi ja võimalusi optimaalselt ning lähenedes asjale pragmaatiliselt.
Autode maksustamine Koduvägivalla vastu võitlemise meetmed - Daphne Võitlus meresaastega Mitmekeelsus
Kolmapäevane täiskoguistung
Igal aastal kannatab EL-is 18,4 miljonit inimest tugeva depressiooni all Vaimse tervise probleemidega võitlemise strateegia Euroopas, majanduskasvu ja sotsiaalhoolekande ühendamine ning EL-i ja Albaania vaheline assotsiatsioonileping on vaid kolm paljudest teemadest, mida Euroopa Parlamendi liikmed kolmapäeval arutasid.
Parlament toetas tugevalt Euroopa Parlamendi liikme briti konservatiivi John Bowise raportit, millega ta kutsus üles looma kogu EL-i hõlmav vaimset tervist puudutav seadusandlus, mis “kaitseks haigete tsiviil- ja põhiõigusi” ning oleks koostatud koostöös kannatajate endi, nende perede, hooldajate ning valitsusväliste organisatsioonidega.
Aruanne toetab ka meetmeid, mis annaks haigetele võimaluse elada väljaspool vaimuhaiglat.
Euroopa Parlamendi liikmed hääletasid Euroopa Komisjoni rohelise raamatu “sihtrühmade” definitsiooni laiendamise poolt, et lisada haiged, kes põevad rasket vaimuhaigust, pikaajalist ning surmaga lõppevat haigust, puudega inimesed, kinnipeetavad, etnilised rühmad, kodutud, ümberasujad, töötud ning kindla töökohata inimesed.
Algne definitsioon mainis vaid lapsi, töötajaid, vanureid ning tõrjutuid.
Lisati ka sooline aspekt, kuna vaimse tervise probleemid võivad meestele ja naistele erinevalt mõjuda.
Probleemi olulisust näitab tõsiasi, et igal aastal kannatab ELis 18,4 miljonit inimest tugeva depressiooni all ning 58 000 inimest sooritab enesetapu.
Euroopa sotsiaalmudel – majanduskasvu ja sotsiaalse solidaarsuse ühendamine Euroopa Parlamendi liikmed kiitsid heaks raporti, mis näitab viise, kuidas EL saab säilitada oma kõrgete standarditega ja majanduskasvuga „sotsiaalmudeli“, vaatamata globaliseerumisele, demograafilistele muutustele ning infotehnoloogia revolutsioonile.
Et astuda vastu neile väljakutsetele, tuleb reformida Euroopa Liidu majanduspoliitikaid ning sotsiaalsüsteeme.
Iseäranis propageeritakse poliitikaid, mis tõstavad tööhõivet eriti naiste ja noorte hulgas.
Rõhutatakse ka uurimis- ja arendustegevust.
Reform peaks tagama ka, et riiklikud sotsiaalsüsteemid oleksid majanduslikult võimelised pakkuma pidevat sotsiaalabi.
Tuleks rajada EL-i tasemel majanduslik ja sotsiaalne raamistik, et saaks reforme rakendada riiklikul tasemel.
Albaania – parlament toetab tihedamaid sidemeid Euroopa Parlamendi liikmed hääletasid EL-i ja Albaania tihedamate majanduslike ja poliitiliste sidemete loomise poolt, seda „stabiliseerimis- ja assotsiatsioonilepingu“ sõlmimise läbi.
Euroopa Parlamendi liikmed ütlesid, et Albaania on küll edasi arenenud, kuid siiski on palju tööd veel ees.
Probleemid hõlmavad valimissüsteemi, „stabiilse ja läbipaistva seaduskeskkonna“ puudumist, korruptsiooni, seaduste rakendamise madalat taset ning organiseeritud kuritegevust.
Mõned Euroopa Parlamendi liikmed seadsid küsimuse alla meedia vabaduse riigis.
Vaimse tervise raport - pressiinfo Euroopa sotsiaalmudel - pressiinfo EU-Albaania assotsiatsioonileping - pressiinfo
Neljapäevane täiskoguistung
Parlamendiliikmed taotlevad lennureisijate andmete kaitsmist Strasbourgi täiskoguistungi viimasel päeval räägiti peamiselt rahvusvahelistest küsimustest.
Parlamendiliikmed võtsid vastu resolutsiooni Lähis-Ida kohta, korrates, et “konfliktil puudub sõjaline lahendus”.
Euroopa lennureisijate andmete edastamise osas Ameerika Ühend­riikide valitsusele (mis tuleb Euroopa Kohtu otsusega lõpetada 30. septembriks), toetasid saadikud raportit, mis kutsub Ameerika Ühend­riike üles tagama nende andmete piisava kaitse.
Vastu võeti ka raport inimõiguste kohta Hiinas.
Selline oli kolmapäevastest tulistest vaidlustest lähtunud sõnum ja neljapäevasel hääletusel heaks kiidetud kompromissresolutsioon, mis kutsub "juuretasandil" viimasel aja poliitilisi kriise lahendama.
Parlament väljendas resolutsiooni tekstis sügavat kahetsust surmade pärast Liibanoni konfliktis ja kestvas humanitaarkatastroofis.
Istungil tervitati ELi liikmes­riikidest pärit 7000 inimese töölesuundumist ÜRO vägedesse.
Resolut­sioon soovis, et suuremat rolli mängiks “demokraatlik ja sõltumatu Liibanon” kui ka Araabia Liiga ja Euroopa-Vahemere Parlamentaarne Assamblee (EMPA).
Parlamendiliikmed nõustusid info­kogumismissiooni saatmisega Liibanoni, Palestii­nasse ja Iisraeli.
Reisijate andmed – EL ja Ameerika Ühendriigid Ülemaailmse terrorismivastase võitluse raames vaatleb Ameerika Ühendriikide valitsus lennu­reisijate andmeid seadusliku luurevahendina, mis aitab ennetada terroristide edasisi rünnakuid.
Samas, kui see teave sisaldab andmeid välis­riikide, antud juhul ELi, kodanike kohta, on selgelt tegemist vastuolulise küsimusega.
Euroopa Kohuse otsuse järgi tuleb 30. septembriks lõpetada Ameerika Ühendriikidesse lendavate eurooplastest reisijate andmete edasta­mine Ameerika Ühendriikide valitsusele.
See on põhjustanud tuleviku osas märkimisväärse eba­kindluse.
Selles kontekstis toetasid parlamendi­liikmed Hollandist pärit demokraatide hulka kuuluva Sophie in 't Veld’i koostatud raportit, mis kutsub Ameerika Ühendriike üles tagama nende andmete salajasuse küllaldase kaitse.
Raport soovib, et ministrite nõukogu lepiks parlamendi järelvalvel Ameerika Ühendriikidega kokku 2007. aasta novembrini kehtiva ajutise kokkuleppe ning edaspidiseks ka uue.
Parlamendiliikmed on mures, et Ameerika Ühendriik seab riikidega sisse kahe­poolsed lepped, ja soovivad, et Ameerika Ühend­riikide tolliametnikud töötaksid pigem juhupõhiselt kui taotleksid massilist informatsiooni edastamist.
Arutelus kutsus Sophie in ‘t Veld üles ühisele terrorismivastasele võitlusele.
EL - Hiina Surmanuhtluse ja sunnitöölaagrite ning eba­seadusliku elunditega kauplemise kaotamine on kolm soovi, mida parlamendiliikmed taotlevad ELi-Hiina suhteid käsitleva Hollandist pärit Iseseisvus/Demokraatia fraktsiooni kuuluva parlamendisaadiku Bas Belderi poolt koostatud omaalgatusliku raporti vastuvõtmisega.
Raport soovib ka Hiinavastase ELi relvaembargo säilita­mist ja soovib, et Hiina valuutat hinnataks paindlikumalt.
Parlamendiliikmed arutasid ka inimõiguste olukorda Sri Lankal ja Zimbabwes ning Põhja-Korea varjupaigataotlejate küsimust, eriti Tais, ning võtsid vastu kolm resolutsiooni.
Raport reisijate andmete kohta – pressiteade Resolutsioon Lähis-Ida kohta – pressiteade Raport Hiina kohta – pressiteade
ET
1
PHOTO
20060905PHT10330.jpg
ET
4
PHOTO
20060906PHT10370.jpg
ET
9
PHOTO
20060906PHT10372.jpg
ET
13
PHOTO
20060908PHT10484.jpg
-//EP//TEXT IM-PRESS 20060901IPR10224 0 NOT XML V0//ET
-//EP//TEXT IM-PRESS 20060904IPR10273 0 NOT XML V0//ET
-//EP//TEXT IM-PRESS 20060901IPR10225 0 NOT XML V0//ET
-//EP//TEXT IM-PRESS 20060901IPR10236 0 NOT XML V0//ET
-//EP//TEXT IM-PRESS 20060901IPR10226 0 NOT XML V0//ET
-//EP//TEXT IM-PRESS 20060901IPR10242 0 NOT XML V0//ET
-//EP//TEXT IM-PRESS 20060901IPR10238 0 NOT XML V0//ET
-//EP//TEXT IM-PRESS 20060901IPR10244 0 NOT XML V0//ET
-//EP//TEXT IM-PRESS 20060901IPR10245 0 NOT XML V0//ET
-//EP//TEXT IM-PRESS 20060901IPR10254 0 NOT XML V0//ET
-//EP//TEXT IM-PRESS 20060901IPR10250 0 NOT XML V0//ET
-//EP//TEXT IM-PRESS 20060901IPR10251 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
