7.10.2004
RESOLUTSIOONI ETTEPANEK
esitatud vastavalt kodukorra artiklile 113
Esitaja: Ilda Figueiredo
Teema: Euroopa Liidult rahalist abi saanud ettevõtete sulgemine
Euroopa Parlamendi resolutsiooni ettepanek Euroopa Liidult rahalist abi saanud ettevõtete sulgemise kohta
Euroopa Parlament ,
–
võttes arvesse kodukorra artiklit 113;
A.
arvestades, et teatud ettevõtted – saades soodustusi ja abi ning kasutades odavat ja õigusteta tööjõudu – püüavad teenida kiirelt suuri kasumeid, kuni nad leiavad tasuvama lahenduse ja vahetavad asukohta, jättes endast maha tööpuuduse ja raske sotsiaalse olukorra;
B.
arvestades, et sellised ettevõtted otsustavad asukohta vahetada pärast seda, kui nad on saanud riiklikku või ühenduse soodustusi ja abi, mille eesmärk on aidata kaasa raskes olukorras olevate piirkondade arengule;
C.
arvestades selliste ettevõtete töötajate, nende organisatsioonide ja kodanike tegevust tööhõive ja kõnealuste ettevõtete elujõulisuse kaitsmisel;
D.
arvestades, et 13. märtsi 2003. aasta resolutsioonis Euroopa Liidult rahalist abi saanud ettevõtete sulgemise kohta (P5_TA (2003)0106) soovitatakse selles valdkonnas pädevatel parlamendikomisjonidel tähelepanelikult hinnata tegevust, mida Euroopa Komisjon nimetatud resolutsioonist tulenevalt ette võtab;
1.
teeb pädevatele parlamendikomisjonidele ülesandeks koostada raportid ühenduselt rahalist abi saanud ettevõtete sulgemise ja ettevõtete ümberpaigutamise kohta Euroopa Liidus, samuti selle majanduslike, sotsiaalsete ja maakasutust puudutavate tagajärgede kohta, et teha ettepanekuid meetmeteks, mille eesmärk on kaitsta töötajate õigusi ning tagada tegelik majanduslik ja sotsiaalne ühtekuuluvus.
