Infotunni küsimus H-000211/2011
komisjonile
2011 juuni osaistungjärk
Kodukorra artikkel 116
Jutta Steinruck
(S&D) Teema: Praktikantide olukord Euroopas
Saksamaa ametiühingute keskliidu (DGB) hiljutises uuringus toodi taas esile praktikantide ebakindel olukord.
Kõrgkooli lõpetanud üliõpilastest läheb praktikale 28%, kellest 40% ei saa töötasu.
Olukord nõuab kiiret lahendamist, sest ettevõtetel on saanud harjumuseks asendada alalised töötajad kõrgelt kvalifitseeritud praktikantidega neile piisavat töötasu maksmata.
See probleem valitseb kogu Euroopas.
Itaalias on peaaegu pooltel praktikantidel magistrikraad ning olukord on sarnane ka teistes liikmesriikides, nagu Prantsusmaa, Austria ja Ühendkuningriik: tundub, et alatasustatud praktikantide arv suureneb pidevalt.
Kas komisjon on peale nimetatud põhjaliku uuringu võtnud lühiajalises plaanis ette veel midagi, et noorte töötajate ärakasutamisele Euroopas lõpp teha?
Kuidas saaks komisjon nõuda, et liikmesriigid muudaksid oma õigusnormid selgemaks ja lihtsustaksid praktikantide vahetust teiste liikmesriikidega?
Algatuses „Noorte liikuvus” nimetatakse „praktika kvaliteediraamistikku”.
Millal võiks oodata selle raamistiku valmimist?
Kas noorte töötajate integreerimiseks tööturule on kavandatud ka muid algatusi?
