Infotunni küsimus H-0650/2010
komisjonile
2011 jaanuar osaistungjärk
Kodukorra artikkel 116
Ivo Belet
(PPE) Teema: Lennujaamade skanneritest pärit kiirgus
Ameerika Ühendriikides on väljendatud muret võimaliku ohu pärast, mida võib tekitada lennureisijatele kokkupuude kogu keha skaneerivate turvaskannerite röntgenkiirgusega.
Puudulikult töötava skanneri tõttu võivad lennureisijad kokku puutuda suure kiirgustasemega.
Röntgenseadmete korrapärane hooldus on seetõttu vältimatult vajalik.
Kas komisjon teostab järelevalvet kogu keha skaneerivate skannerite ELi lennujaamadesse paigaldamise ja paigaldatud seadmete töötamise üle?
Kas komisjon võiks esitada loetelu lennujaamadest, kus kõnealused skannerid juba (2010. aasta lõpus) töötavad?
Kas komisjon võiks öelda, milliseid kontrollimeetmeid kohaldatakse praegu skannerite hoolduse suhtes, et kaitsta reisijaid terviseohu eest lennujaama turvakontrolli läbimisel?
Kas komisjon kavatseb kõnealuses valdkonnas sekkuda?
