D-RU
Tutvustus ja pädevused
Euroopa Parlamendi delegatsioon ELi-Venemaa parlamentaarses koostöökomisjonis loodi 1. detsembril 1997. aastal ELi-Venemaa partnerlus- ja koostöölepingu põhjal ning see on sellest ajast peale olnud stabiilne alus poliitilise ja majandusliku koostöö arendamisele ja kahe parlamentaarse institutsiooni vahelisele pidevale dialoogile.
ELi-Venemaa parlamentaarsesse koostöökomisjoni kuulub võrdne arv Euroopa Parlamendi ja Venemaa Föderatsiooni rahvusassamblee kahe alamkoja (Riigiduuma ja Föderatsiooninõukogu) liikmeid.
Parlamentaarne koostöökomisjon tuleb kokku üks või kaks korda aastas ühes Euroopa Parlamendi töökohas ning toimuvad ka töörühma koosolekud Venemaa Föderatsiooni eri paigus.
Parlamentaarne koostöökomisjon järgib partnerlus- ja koostöölepingus sätestatud eesmärkide saavutamist ning peab selle üle arutelusid.
Koostöökomisjon on ka foorum parlamentaarsete volituste raames dialoogide ja arutelude pidamiseks vastastikust huvi pakkuvatel teemadel ning Venemaa poliitiliste liidrite, föderaalkogu liikmete, valitsuse ja kodanikuühiskonna esindajatega.
20080527DDE30087
