Teenuste direktiiv, REACH ja ELi eelarve parlamendiliikmete sügiseses tööplaanis
Institutsioonid
2006-08-28 - 14:55
Parlamendi sügisene istungjärk tõotab tulla märkimisväärne
Pärast kuuma suve, mille jooksul Euroopa Parlamendi fraktsioonide juhid kutsusid üles kehtestama relvarahu Liibanonis, tõotab tulla poliitiliselt vähemalt sama kuum sügis.
“Kuumad teemad” on teenuste direktiivi teine lugemine, “REACH” programm keemiatööstuse reguleerimiseks, ELi 2007. aasta eelarve ning Rumeenia ja Bulgaaria liitumine ELiga.
Arutlusele tuleb ka raport Türgi arengust ELiga liitumiseks.
Juuli lõpus kuulis parlament ELi ministrite tehtud parandustest teenuste direktiivi osas.
Teenuste direktiivi eesmärk on teenuste turu piirangute kaotamine ELi riikide vahel, et soodustada majanduskasvu ja tööhõivet.
Tegu on vastuolulise projektiga, sest on neid, kes kardavad, et direktiiv võib õõnestada “Euroopa sotsiaal­mudelit” sotsiaalsete tagatiste osas ning ka neid, kes usuvad, et parlamendi parandused nõrgestavad seadusandluse mõju.
Pärast aasta esimesel poolel toimunud EP hääletust vaatas komisjon ettepaneku üle ning nõukogu hääletas juulis juba täiendatud seadusandluse üle.
Kuna ministrid jõudsid uue projekti osas kokkuleppele, on võimalik, et direktiiv võetakse vastu veel selle aasta lõpuks.
Ees on keerulised läbirääkimised REACHi ja eelarve üle
Kas EP suudab jõuda kokkuleppele ELi keemiliste ainete poliitika, REACH, osas, mida on arutatud alates 2003. aasta oktoobrist?
Ees on keerulised läbirääkimised seoses ettepanekuga kehtestada kõike­hõlmav kemikaalide registreerimise, hinda­mise ja heaks kiitmise süsteem REACH ( registration, evaluation and authorisation of chemicals ).
Mõned parandused võeti parlamendi esimesel lugemisel vastu vaid väikese häälteenamusega ning on tõenäoline, et need satuvad nüüd uuesti tähelepanu keskpunkti.
Ka 2007. aasta eelarve toob eelolevatel kuudel kaasa palju vaidlusi.
Kuna eelarve pikkuseks on sageli üle 1800 lehekülje ja see sisaldab 1500 erinevat eelarverida, nõuab õigeaegne kokkuleppe saavutamine palju tööd.
Eelarvega seotud inimesed tegelesid sellega kogu suve.
Eelarvekomisjonil on ees pingelised läbi­rääkimised komisjoni ja nõukoguga ning komisjon peab toime tulema ka teiste komisjonide, fraktsioonide ja parlamendi­liikmete paranduste laviiniga.
Seitsmes raamtööprogramm uurimistöö ja tehnoloogilise arengu alal aastateks 2007-2013 läbis esimese lugemise parlamendis juba juunis pärast elavat debatti energia ja embrüonaalsete tüvirakkude uurimistöö alal.
Komisjon vaatas oma ettepaneku üle, võttes arvesse paljusid EP soovitusi ja prioriteete, ning uurimisvaldkonna ministrid saavutasid poliitilise kokkuleppe juulis.
See tähendab seda, et parlament võib 54,6 miljardi eurose programmi lõplikult heaks kiita ning programm käivituda järgmisel aastal.
Ministrid nõustusid parlamendiga, et on vajalik rakendada ranged teaduslikud ja eetilised kontrollsüsteemid tüvirakkude uurimises.
Parlamendiliikmetel on siiski veel palju tööd ees, et programm järgmise aasta lõpuks heaks kiidetaks.
Päevakorras on ka Rumeenia ja Bulgaaria püüdlused liituda ELiga
ELiga liituda soovivail Rumeenial ja Bulgaarial on tulevail kuudel ees oluline katsumus.
Septembri lõpus esitab komisjon raporti nende kohtusüsteemi reformimisest ja korruptsiooniga võitlemisest.
Parlamendi­liikmed arutavad raportit pärast selle avaldamist.
Parlament võttis juunis vastu resolutsiooni, mis toetas Bulgaaria ja Rumeenia ELi liikmeks saamist, kui riigid jätkavad oma reformi­kava.
Ministrite ja parlamendi poolt heaks kiidetud positiivne raport tähendaks, et Bulgaaria ja Rumeenia ühinevad plaanikohaselt ELiga 1. jaanuaril 2007.
Pärast nende riikide ühinemist esindab EP koos 35 lisanduva saadikuga Rumeeniast ja 18ne Bulgaaria saadikuga kokku 29,6 miljonit kodanikku.
Türgi edusamme ELiga liitumisel arutavad parlamendiliikmed septembri esimesel täiskoguistungil.
20060828STO10115 Laienemisdebatt
ET
1
PHOTO
20060828PHT10117.jpg
-//EP//TEXT IM-PRESS 20060512IPR08066 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
