20 aastat Sahharovi auhinda: inimõiguste eest võidelnud rühmitused
Inimõigused
2008-11-04 - 12:43
Les Madres de la Plaza de Mayo Kui võitled rõhumise või ahistamise vastu, võid leida, et jõudude ühendamisest on abi.
Mitu inimõiguste aktivisti on mõistnud, et rühmituse loomine teeb nad tugevamaks.
Su hääl on valjem ja sul on võitluses tuge.
Sahharovi auhinna 20. aastapäeva tähistamiseks mõeldud teises pildigaleriis vaatame inimõiguste eest võidelnud gruppe.
Las Madres de la Plaza de Mayo
Kujutage ette, et rõhuv diktatuur on röövinud teie poja või tütre ja te pole tema kohta aastaid mingit teavet saanud.
Nii juhtus 14 Argentiina emaga.
1977. aastal tulid nad kokku Buenos Aireses Plaza de Mayol ja otsustasid teha pöördumise tollasele Argentiina presidendile – liikumine nimega Las Madres de la Plaza de Mayo oli loodud.
Kolm aastakümmet on need emad püüdnud oma lastega taasühineda.
Liikumine muutus aja jooksul võitluseks sõltumatu kohtusüsteemi, poliitiliste muutuste ja rahu eest.
Emad saavad igal neljapäeva pärastlõunal Plaza de Mayol kokku ja kõnnivad pool tundi ringiratast, kandes rahu sümbolina valgeid rätikuid.
1992. aastal autasustas Euroopa Parlament nende meelekindlust ja julgust.
Daamid valges
Valge on sümboolne ka Kuuba liikumisele „Daamid valges”.
See emade ja tütarde rühmitus peab rahumeelseid protestiaktsioone oma meeste ja poegade vangistuse vastu, kes vangistati poliitilise vabaduse puudumise kritiseerimise pärast riigis.
Nad alustasid aktiivset tegevust 2003. aastal, pärast umbes 80 dissidendi vangistamist.
Esmalt keskendusid nad valitsusele kirjade kirjutamisele.
Siis otsustasid nad tänavale minna.
Neid võib näha igal pühapäeval jumalateenistustel Havannas, seejärel jalutavad nad väljas, nõudes oma meeste vabastamist.
Riietatuna valgesse, mis on puhtuse ja süütuse sümbol, on liikumine „Daamid valges” pühendunud inimõiguste austamisele, kritiseerides ka vabaduse puudumist riigi poliitikas.
Liikumine „Daamid valges” sai Sahharovi auhinna 2005. aastal.
¡Basta Ya!
Enamik ELi kodanikke elab rahus, aga see ei ole nii nende puhul, kes on sündinud Hispaania põhjaosas.
Inimesed, kes elavad Baskimaal, on olnud terrorirünnakute ohvrid 1960. aastatest saadik.
Väljakutseks terroristidele koosneb ¡Basta Ya! inimestest ja rühmadest, kes mobiliseerivad teisi terrorismi vastu.
Rühmitus pakub samuti toetust terrorirünnakute ohvritele.
¡Basta Ya! sai Sahharovi auhinna 2000. aastal.
20081103STO41193 20 aastat Sahharovi auhinda: inimõiguste kaitseks ja lepituseks Sahharovi auhinna koduleht Auhinnatseremooniate videod
ET
1
DIAPOPHOTO
20081103PHT41257.jpg
ET
3
LINK
/sakharov/default_et.htm
ET
4
LINK
/eplive/archive/multimediaav_page/1892-20051026MAV01890-TELEVISION/default_et.htm
-//EP//TEXT IM-PRESS 20081027STO40639 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
