LÕPLIK
A6-0346/2006
12.10.2006
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning nõukogu määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord
(KOM(2005)0676 – C6‑0442/2005 – 2005/0258(COD))
Tööhõive- ja sotsiaalkomisjon
Raportöör:
Maria Matsouka
PE 374.132v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................14
MENETLUS..............................................................................................................................17
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning nõukogu määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord
( KOM(2005)0676 – C6‑0442/2005 – 2005/0258(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2005)0676 )
ELTs seni avaldamata. ;
– võttes arvesse EÜ asutamislepingu artikli 251 lõiget 2 ning artikleid 42 ja 308, mille alusel komisjon Euroopa Parlamendile ettepaneku esitas ( C6‑0442/2005 );
– võttes arvesse kodukorra artiklit 51;
– võttes arvesse tööhõive- ja sotsiaalkomisjoni raportit ( A6‑0346/2006 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamenti saata, kui komisjon kavatseb seda oluliselt muuta või selle teise tekstiga asendada;
3. teeb presidenti ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
Euroopa Parlamendi muudatusettepanekud
Muudatusettepanek
1
PEALKIRI
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning nõukogu määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes
Selgitus
Viide määrusele 574/72 ei ole vajalik, kuna ettepanek puudutab vaid määruse 1408/71 muutmist.
Muudatusettepanek
2
ARTIKLI 2 LÕIGE 2
Lisa punkti 2 ja punkti 6 alapunkti b seoses Madalmaadega kohaldatakse alates 1. jaanuarist 2006.
Lisa punkti 2 ja punkti 6 alapunkti b seoses Madalmaadega kohaldatakse alates 1. jaanuarist 2006, välja arvatud määruse (EMÜ) nr 1408/71 VI lisa jao "Q. MADALMAAD" punkti 1 alapunkti f kuuendat a taanet, nagu seda on viimati muudetud käesoleva määruse lisa punkti 6 alapunktis b, mida kohaldatakse alates lõikes 1 nimetatud kuupäevast.
Muudatusettepanek
3
LISA PUNKT 1
I lisa I osa X jagu (määrus (EMÜ) nr 1408/71)
Isikud, kellel on tasustatav töökoht ning kes teevad ise sotsiaalkindlustusmaksete seaduse (2000:980) peatüki 3 kohaselt oma sissetulekule vastavaid sissemakseid, loetakse füüsilisest isikust ettevõtjateks.
Isikud, kellel on tasustatav tegevus ning kes teevad ise sotsiaalkindlustusmaksete seaduse (2000:980) peatüki 3 lõike 3 kohaselt oma sissetulekule vastavaid sissemakseid, loetakse füüsilisest isikust ettevõtjateks.
Selgitus
Muudatusettepanek toob sisse täpsema termini ning ka üksikasjalikuma viite siseriiklikule seadusele.
Muudatusettepanek
4
I LISA PUNKT 2 A (uus) II lisa III osa R jagu (määrus (EMÜ) nr 1408/71)
2 a.
II lisa III osa jagu „R. AUSTRIA“ asendatakse järgmisega:
„R. AUSTRIA
Puuduvad.”
Selgitus
Käesolev muudatusettepanek viib teksti kooskõlla Euroopa Ühenduste Kohtu poolt teatavaks tehtud kohtuotsusega kohtuasjas C-286/03.
Muudatusettepanek 5
LISA PUNKTI 5 ALAPUNKT B
IV lisa B osa G jagu (määrus (EMÜ) nr 1408/71)
Skeem, mille järgi alandatakse meresõiduga tegelevate füüsilisest isikust ettevõtjate pensioniiga vastavalt kuninga 30. detsembri 2004. aasta dekreedile nr 2930 /2004.
Skeem, mille järgi alandatakse meresõiduga tegelevate füüsilisest isikust ettevõtjate pensioniiga vastavalt kuninga 30. detsembri 2004. aasta dekreedile nr 2390 /2004.
Selgitus
Siseriiklikku seadust puudutava vea parandamine.
Muudatusettepanek
6 LISA PUNKTI 5 ALAPUNKTI C ALAPUNKT II
IV lisa C osa X jagu (määrus (EMÜ) nr 1408/71)
Töötasust sõltuvad vanaduspensionid (seadus 1998:674) ja tagatispensionid vanaduspensioni kujul (seadus 1998:702).
Sissetulekul põhinevad vanaduspensionid (seadus 1998:674) ja tagatispensionid vanaduspensioni kujul (seadus 1998:702).
Selgitus
Täpsem sõnastus.
Muudatusettepanek 7
LISA PUNKTI 5 ALAPUNKTI D ALAPUNKT I
IV lisa D osa punkti 1 alapunkt i (määrus (EMÜ) nr 1408/71)
i) Rootsi tagatispension ja täiendav toetus , millega asendati kuni 1. jaanuarini 1993 kehtinud riigipensioniseaduse alusel makstud Rootsi täisriigipensionid, samuti nimetatud kuupäevast kohaldatud õigusaktide üleminekueeskirjade alusel määratud täisriigipension, ning sissetulekuga seotud haigushüvitis ja tegevustoetus Rootsis.
i) Rootsi tagatispension ja tagatud kompensatsioon , millega on asendatud kuni 1. jaanuarini 1993 kehtinud riigipensioniseaduse alusel makstud Rootsi täisriigipensionid, samuti nimetatud kuupäevast kohaldatud õigusaktide üleminekueeskirjade alusel määratud täisriigipension, ning sissetulekuga seotud haiguskompensatsioon ja tegevuskompensatsioon Rootsis.
Selgitus
Täpsem sõnastus.
Muudatusettepanek 8
LISA PUNKTI 5 ALAPUNKTI D ALAPUNKT II
IV lisa D osa punkti 2 alapunkt i (määrus (EMÜ) nr 1408/71)
i) Haigushüvitis ja tegevustoetus tagatistoetuse kujul (seadus 1962:381, muudetud seadusega 2001:489), kindlustusperioodide alusel arvutatud toitjakaotuspension (seadus 2000:461 ja seadus 2000:462) ning vanaduspension eelnevate arvestusperioodide alusel arvutatud tagatispensioni kujul (seadus 1998:702).
i) Rootsi haiguskompensatsioon ja tegevuskompensatsioon tagatiskompensatsiooni kujul (seadus 1962:381, muudetud seadusega 2001:489), tunnustatud kindlustusperioodide alusel arvutatud toitjakaotuspension (seadus 2000:461 ja seadus 2000:462) ning Rootsi vanaduspension eelnevate arvestusperioodide alusel arvutatud tagatispensioni kujul (seadus 1998:702).
Selgitus
Täpsem sõnastus.
Muudatusettepanek 9
LISA PUNKTI 6 ALAPUNKT B
VI lisa jao Q punkti 1 alapunkti a sissejuhatav osa (määrus (EMÜ) nr 1408/71)
a) Seoses õigusega mitterahalistele hüvitistele Madalamaade õigusaktide kohaselt käsitatakse käesoleva määruse III jaotise I ja II peatüki rakendamiseks selliste õigustatud isikutena
a) Seoses õigusega mitterahalistele hüvitistele Madalmaade õigusaktide kohaselt käsitatakse käesoleva määruse III jaotise 1. ja 4. peatüki rakendamiseks selliste õigustatud isikutena
Selgitus
Siseriiklikku seadust puudutava vea parandamine.
Muudatusettepanek 10
LISA PUNKTI 6 ALAPUNKT B
VI lisa jao Q punkti 1 alapunkti f sissejuhatav osa (määrus (EMÜ) nr 1408/71)
Määruse artiklite 27–34 kohaldamisel käsitatakse Madalmaade õigusaktide alusel makstavate pensionidena järgmisi hüvitisi :
Määruse artiklite 27–34 kohaldamisel käsitatakse Madalmaade Kuningriigi deklaratsiooni alapunktides b (invaliidsuspensionid) ja c (vanaduspensionid) nimetatud õigusnormide alusel makstavate pensionidena järgmisi pensione määruse artikli 5 all :
Selgitus
Originaaltekst, mis vastab VI lisale, asendatakse.
Muudatusettepanek 11 LISA PUNKTI 6 ALAPUNKT B
VI lisa jao Q punkti 1 alapunkti f kolmas taane (määrus (EMÜ) nr 1408/71)
– juuni 1972. aasta töövõimetushüvitiste seaduse alusel sõjaväelastele määratud töövõimetushüvitised (sõjaväelaste töövõimetushüvitiste seadus – Wet arbeidsongeschiktheidsvoorziening militairen);
välja jäetud
Selgitus
Seda alapunkti on juba mainitud Madalmaade Kuningriigi deklaratsioonis määruse artikli 5 all.
Seetõttu ei pea sellele uuesti viitama.
Muudatusettepanek 12 LISA PUNKTI 6 ALAPUNKT B
VI lisa jao Q punkti 1 alapunkti f neljas taane (määrus (EMÜ) nr 1408/71)
– veebruari 1967. aasta pensioniseaduse alusel Madalmaade raudtee-ettevõtte (NV Nederlandse Spoorwegen) töötajatele määratud pensionid (raudteepensioniseadus – Spoorwegpensioenwet);
(ei puuduta eestikeelset verisooni)
Muudatusettepanek 13 LISA PUNKTI 6 ALAPUNKT B
VI lisa jao Q punkti 1 alapunkti f kuues taane (määrus (EMÜ) nr 1408/71)
– enne pensioniiga (65 aastat) pensionile jäänud isikutele määratud hüvitised endistele töötajatele vanaduses sissetuleku tagava pensioniskeemi alusel või hüvitiste maksmine enneaegse tööturult lahkumise korral riigi pensioniskeemi alusel või kollektiivlepinguga 55aastastele või vanematele isikutele, kusjuures hüvitise määraks kehtestatakse vähemalt 70% viimasest palgast ;
– enne pensioniiga (65 aastat) pensionile jäänud isikutele määratud hüvitised endistele töötajatele vanaduses sissetuleku tagava pensioniskeemi alusel või hüvitiste maksmine enneaegse tööturult lahkumise korral riigi pensioniskeemi alusel või kollektiivlepinguga 55aastastele või vanematele isikutele;
Selgitus
Alapunkti selle osa võib välja jätta, kuna kõnealune piirang oli seotud kindlustuseks vajaliku sissetuleku miinimumtasemega eelmise ravikindlustusseaduse korra kohaselt.
Muudatusettepanek
14
LISA PUNKTI 6 ALAPUNKT B
VI lisa jao Q punkti 1 alapunkti f kuues a taane (uus) (määrus (EMÜ) nr 1408/71)
– koondamiste, väljateenitud aastate pensionile ja ennetähtaegselt vanaduspensionile jäämise korral kohaldatava pensioniskeemi alusel sõjaväepersonalile ja riigiametnikele määratavad hüvitised.
Selgitus
Käesolevate hüvitiste lisamine võimaldab arvata määruse1408/71 reguleerimisalasse sõjaväepersonali, kellel on väikesepalgalisi endisi sõjaväelasi ja riigiteenistujaid käsitleva Hollandi seadusandluse kohaselt õigus hüvitistele, tagades nii sellesse kategooriasse kuuluvate isikute asjakohase kindlustatuse.
Praegu seda võimalust ei kasutata.
Muudatusettepanek 15
LISA PUNKTI 6 ALAPUNKTI D ALAPUNKT I
VI lisa jao X punkt 1 (määrus (EMÜ) nr 1408/71)
i) punkt 1 asendatakse järgmisega:
i) punkt 1 jäetakse välja .
“1.
Vanema sissetuleku kindlaksmääramiseks 240 päeva ulatuses enne lapse sündi riigi kindlustusseaduse (Lag (1962:381) om allmän försäkring) 4. peatüki 6. jao kohaselt:
a) kui vanemal oli nimetatud perioodi jooksul osaliselt sissetulek Rootsis ja osaliselt mõnes muus liikmesriigis, loetakse vanema aastasissetulek muus liikmesriigis võrdseks vanema aastasissetulekuga Rootsis;
b) kui nimetatud perioodi jooksul vanemal Rootsis sissetulekut ei olnud, kuid oli mõnes muus liikmesriigis, loetakse see sissetulek üle tagatud miinimumi (lägsta nivå) olevaks, tingimusel et vanem on teises liikmesriigis töötanud sel määral, et tal on olnud üle nõutava tagatud miinimumi (lägsta nivå) sissetulek Rootsi mõistes.“
Selgitus
Määruse punkt 1 on ülearune, kuna ta viitab selle Rootsi seaduse alusel kehtestatud tingimustele, mida on muudetud ja lühikest aega rakendatud oma uuel kujul.
Muudatusettepanek 16 LISA PUNKTI 6 ALAPUNKTI D ALAPUNKT II
VI lisa jao X punkt 2 (määrus (EMÜ) nr 1408/71)
2.
Käesoleva määruse kindlustusperioodide liitmist käsitlevaid sätteid ei kohaldata Rootsi õigusaktide üleminekusätete suhtes, mis käsitlevad õigust tagada pension 1937. aastal või enne seda sündinud isikutele, kes on Rootsis elanud teatava aja enne pensionitaotluse esitamist (seadus 2000:798).
2.
Käesoleva määruse kindlustus- või elamisperioodide liitmist käsitlevaid sätteid ei kohaldata Rootsi õigusaktide üleminekusätete suhtes, mis käsitlevad õigust tagada pension 1937. aastal või enne seda sündinud isikutele, kes on Rootsis elanud teatava aja enne pensionitaotluse esitamist (seadus 2000:798).
Selgitus
Muudatusettepanekuga asendatakse VI lisale vastav originaaltekst.
Seetõttu ei ole elamisperioode liitmist vaja käsitlevatest sätetest välja jätta.
Peale selle võtab ka Rootsi seadus neid arvesse.
Muudatusettepanek 17 LISA PUNKTI 6 ALAPUNKTI D ALAPUNKT III
VI lisa jao X punkti 3 sissejuhatav osa (määrus (EMÜ) nr 1408/71)
3.
Nominaalse sissetuleku arvutamiseks töötasust sõltuva haigushüvitise ja töötasust sõltuva tegevustoetusega seoses riigi kindlustusseaduse (Lag (1962:381) om allmän försäkrings) 8. peatüki alusel kohaldatakse järgmist:
3.
Nominaalse sissetuleku arvutamiseks sissetulekul põhineva haiguskompensatsiooni ja sissetulekust sõltuva tegevuskompensatsiooniga seoses riigi kindlustusseaduse (Lag (1962:381) om allmän försäkrings) 8. peatüki alusel kohaldatakse järgmist:
Selgitus
Täpsem sõnastus.
Muudatusettepanek 18 LISA PUNKTI 6 ALAPUNKTI D ALAPUNKT III
VI lisa jao X punkti 3 punkt a (määrus (EMÜ) nr 1408/71)
a) kui kindlustatud isiku suhtes on arvestusperioodi jooksul tulenevalt tegevusest töövõtjana või füüsilisest isikust ettevõtjana kohaldatud ühe või mitme muu liikmesriigi õigusakte, loetakse asjaomas(t)es liikmesriigis/liikmesriikides saadud sissetulek samaväärseks kindlustatud isiku keskmise brutotuluga Rootsis seal viibitud aja jooksul arvestusperioodist, jagades Rootsis saadud sissetuleku selle kogumiseks kulunud kuude arvuga;
a) kui kindlustatud isiku suhtes on arvestusperioodi jooksul tulenevalt tegevusest töövõtjana või füüsilisest isikust ettevõtjana kohaldatud ühe või mitme muu liikmesriigi õigusakte, loetakse asjaomas(t)es liikmesriigis/liikmesriikides saadud sissetulek samaväärseks kindlustatud isiku keskmise brutotuluga Rootsis seal viibitud aja jooksul arvestusperioodist, jagades Rootsis saadud sissetuleku selle kogumiseks kulunud aastate arvuga;
Selgitus
Rootsis tehtavad kalkulatsioonid põhinevad aastatel, mitte kuudel.
See parandus põhineb siseriiklikel õigusaktidel.
Muudatusettepanek 19 LISA PUNKTI 6 ALAPUNKTI D ALAPUNKT III
VI lisa jao X punkti 3 punkt b (määrus (EMÜ) nr 1408/71)
b) kui hüvitised arvutatakse määruse artikli 40 kohaselt ning isikud ei ole Rootsis kindlustatud, määratakse arvestusperiood vastavalt eespool nimetatud seaduse 8. peatüki lõigetele 2 ja 8 nii nagu oleks asjaomane isik Rootsis kindlustatud.
Kui asjaomasel isikul ei ole nimetatud perioodil pensioni kogumiseks vajalikku sissetulekut vastavalt töötasust sõltuva vanaduspensioni seadusele (1998:674), lubatakse arvestusperioodi lugema hakata varasemast ajast, kui kindlustatud isikul oli Rootsis tasustatav töökoht .
b) kui hüvitised arvutatakse määruse artikli 40 kohaselt ning isikud ei ole Rootsis kindlustatud, määratakse arvestusperiood vastavalt eespool nimetatud seaduse 8. peatüki lõigetele 2 ja 8 nii nagu oleks asjaomane isik Rootsis kindlustatud.
Kui asjaomasel isikul ei ole nimetatud perioodil pensioni kogumiseks vajalikku sissetulekut vastavalt sissetulekul põhineva vanaduspensioni seadusele (1998:674), lubatakse arvestusperioodi lugema hakata varasemast ajast, kui kindlustatud isikul oli Rootsis tasustatav tegevus .
Selgitus
Täpsem sõnastus.
Muudatusettepanek 20 LISA PUNKTI 6 ALAPUNKTI D ALAPUNKT IV
VI lisa jao X punkt 4 (määrus (EMÜ) nr 1408/71)
4. a) Nominaalse pensionisissetuleku arvutamiseks töötasust sõltuva toitjakaotuspensioni saamiseks (seadus 2000:461), kui ei ole täidetud Rootsi õigusaktide nõue pensioniõiguse olemaolu kohta kindlustatud isiku surmale vahetult eelneva vähemalt kolme aasta jooksul viiest (arvestusperiood), võetakse arvesse ka muudes liikmesriikides täitunud kindlustusperioodid nii nagu need oleksid täitunud Rootsis.
Teistes liikmesriikides täitunud kindlustusperioode käsitatakse Rootsi keskmisest baaspensionist lähtudes.
Kui asjaomasel isikul on pensioniosakuid Rootsis vaid ühe aasta väärtuses, loetakse iga muu liikmesriigi kindlustusperiood samaväärseks.
4. a) Nominaalse pensionivara arvutamiseks sissetulekul põhineva toitjakaotuspensioni saamiseks (seadus 2000:461), kui ei ole täidetud Rootsi õigusaktide nõue pensioniõiguse olemasolu kohta kindlustatud isiku surmale vahetult eelneva vähemalt kolme aasta jooksul viiest (arvestusperiood), võetakse arvesse ka muudes liikmesriikides täitunud kindlustusperioodid nii nagu need oleksid täitunud Rootsis.
Teistes liikmesriikides täitunud kindlustusperioode käsitatakse Rootsi keskmisest baaspensionist lähtudes.
Kui asjaomasel isikul on pensioniosakuid Rootsis vaid ühe aasta väärtuses, loetakse iga muu liikmesriigi kindlustusperiood samaväärseks.
Selgitus
Täpsem sõnastus.
SELETUSKIRI
Sissejuhatus
Alates 1971. aastast nähti määruses (EMÜ) nr 1408/71
Euroopa Parlamendi ja nõukogu määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, 5.7.1971, lk 2). ette alused sotsiaalkindlustushüvitiste andmiseks ühest liikmesriigist teise liikuvatele kodanikele.
Igal aastal muudetakse oluliselt määrust nr 1408/71 ja selle rakendusmäärust (määrus (EMÜ) nr 547/72
Nõukogu 21. märtsi 1972. aasta määrus (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (EÜT L 074, 27.3.1972, lk 1). ), et võtta arvesse siseriiklike sotsiaalkindlustusskeemide arenguid, et inkorporeerida siseriiklike õigusaktide muudatused ja kohandada Euroopa Liidu Kohtu pädevust.
Määrusel on tähtis roll Euroopa Liidu ühe neljast põhivabadusest, täpsemalt kodanike liikumisvabaduse rakendamisel.
Vabadus elada, töötada ja liikuda vabalt Euroopa Liidus – lõhkudes võimalikult palju majandus- ja haldustõkkeid – on tegelik kasu, mida EL oma kodanikele pakub.
Käesolevas ettepanekus ei käsitleta konkreetsete sotsiaalkindlustussätete sisu või tarkust, arvestades, et ühenduse õiguse alusel vastutavad oma sotsiaalkindlustusskeemide paikapanemise eest liikmesriigid.
Käesolevas ettepanekus sätestatakse vaid määruse (EMÜ) nr 1408/71 ajakohastamine, et kajastada liikmesriikide siseriiklike õigusaktide muudatusi, eriti Rootsi ja Soome tagatispensionide muudatusettepanekute ning Madalmaade tervishoiuhüvitiste muudatusettepaneku osas, eesmärgiga tagada liikmesriikide tõhus koordineerimine seoses sotsiaalkindlustushüvitistega.
Kuigi kavandatavad muudatused on põhiliselt sisulist laadi, on neil mõju teises liikmesriigis elavate, töötavate või reisivate ELi kodanike igapäevaelule ja õigusele saada sotsiaalkindlustushüvitisi.
Selle raamistiku üks oluline aspekt väärib eriti märkimist: praegune ettepanek tehakse ajal, mil määruse 1408/71 põhjalik ülevaatus ja asendamine on juba heaks kiidetud (määrus (EÜ) nr 883/2004
Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, 30.4.2004, lk 1). ).
Ometi ei saa veel rakendada uut, juba jõustunud teksti, kuna uus rakendusmäärus (millega asendatakse vana määrus nr 574/72) ei ole veel valmis.
Eeldatakse, et neid uusi määrusi, millega kaotatakse vanad määrused 1408/71 ja 574/72, rakendatakse alles pärast rakendusmääruse vastuvõtmist 2007. aastal.
Seetõttu on oluline, et õiguskindluse tagamiseks ja asjaomaste isikute õiguste paremaks kaitsmiseks tuleks jätkata kehtima jäävate määruste taolist iga-aastast läbivaatust.
Selline iga-aastane läbivaatus on oma sisu tõttu samuti oluline: terminite “töötaja” või “füüsilisest isikust ettevõtja” määratlus, kui neid ei saa siseriiklikes õigusaktides kindlaks määrata (I lisa I osa), termini “pereliige” määratlus, kui siseriiklikud õigusaktid ei võimalda eristada pereliikmeid ja muid isikuid (I lisa II osa), mitteosamakselised erihüvitised, mis antakse asjaomastele isikutele üksnes selle liikmesriigi territooriumil, kus nad elavad, ja mis seetõttu on erandid seoses ülekantavate hüvitistega (IIa lisa), olemasolevad kahepoolsed lepingud, mis olid jõus enne määruse kohaldamist asjaomastes liikmesriikides (III lisa) ning teatavate liikmesriikide õigusaktide kohaldamise erikord (VI lisa).
Lühidalt fikseeritakse määruses jätkuvalt asjaolu, kas kodanikele jääb õigus kasutada päritoluliikmesriigi antavaid erihüvitisi – kui jah, võib need järelikult üle kanda – või kas vastav hüvitis on kättesaadav asjaomase isiku uues elukohaliikmesriigis.
Raportööri seisukoht
Komisjon teeb ettepaneku, et määrust 1407/71 ajakohastataks, võttes arvesse siseriiklike, eriti Madalmaade, Soome ja Rootsi sotsiaalkindlusõigusaktide muudatusettepanekuid.
Samuti püütakse esitada määruse tehnilisi muudatusettepanekuid ja parandusi.
Teisisõnu on see tehniline üleminekumäärus, arvestades, et uus määrus 883/2004 ja selle sätted on rakendamiseks valmis.
Raportöör tunneb heameelt kavandatud muudatusettepanekute üle, millega püütakse hõlbustada sotsiaalkindlustusskeemi koordineerimist.
Ta on esitanud mitu muudatusettepanekut, ka tehnilist laadi, mille eesmärk on lihtsustada ettepanekut, parandada vead ja väljajätmised ning ajakohastada määruse 1408/71 lisasid.
Raportöör on hoolikalt kaalunud võimalust esitada oma raportis olulisemad muudatused, kuid lõpuks ta otsustas, et parem on sellel etapil esitada vaid teatud hulk muudatusettepanekuid, mida peetakse praegu määruse 1408/71 sujuva toimimise seisukohast täiesti oluliseks, kuna varsti asendatakse see määrusega 883/2004.
Raportöör on seisukohal, et asjakohasem oleks esitada olulised muudatusettepanekud, mida hakatakse komisjonis arutama käesoleval sügisel, ettepaneku kohta, millega muudetakse määrust 883/2004 (sotsiaalkindlustusskeemide koordineerimise kohta), eriti XI lisa sisu (Bozkurti raport), ning ettepaneku kohta võtta vastu määrus, millega kehtestatakse määruse 883/2004 sotsiaalkindlustusskeemide koordineerimise kohta rakendamise kord (Lamberti raport).
Seda seisukohta jagavad sotsiaalpartnerid, kellega on konsulteeritud.
Olles ühenduses komisjoni ja nõukoguga, märkis raportöör ettepaneku täiesti tehnilist laadi ning asjaolu, et nimetatud institutsioonid on jõudnud kokkuleppele komisjoni ettepaneku ja kavandatud muudatusettepanekute osas.
Nende muudatusettepanekute, millega püütakse muuta teksti läbipaistvamaks ja selgemaks, eesmärk on tagada õiguskindlus, kuni uus määrus ja selle rakendusmäärus täielikult jõustuvad, ning aidata kaasa kodanike õiguskaitse tugevdamisele ja ELi siseselt töötajate liikuvust jätkuvalt takistavate tõkete kõrvaldamisele.
Oluline on hõlbustada nimetatud liikuvuse põhimõtte rakendamist, mida tunnustati tööhõive edendamise vahendina Lissaboni tippkohtumisel ning mida on usinalt edendatud terve 2006. aasta ehk Euroopa töötajate liikuvuse aasta kestel.
Seetõttu on oluline määratleda täpselt liikuvusega seotud tingimused, eriti sotsiaalsed tingimused.
MENETLUS
Pealkiri
Ettepanek võtta vastu Euroopa Parlamendi ja nõukogu määrus, millega muudetakse nõukogu määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning nõukogu määrust (EMÜ) nr 574/72, millega on kehtestatud määruse (EMÜ) nr 1408/71 rakendamise kord
Viited
KOM(2005)0676 – C6-0442/2005 – 2005/0258(COD)
EP-le esitamise kuupäev
21.12.2005
Vastutav komisjon istungil teada andmise kuupäev
EMPL 14.2.2006
Arvamuse esitaja(d) istungil teada andmise kuupäev
Arvamuse esitamisest loobumine otsuse kuupäev
Tõhustatud koostöö istungil teada andmise kuupäev
Raportöör(id) nimetamise kuupäev
Maria Matsouka 18.1.2006
Endine raportöör / Endised raportöörid
Lihtsustatud menetlus – otsuse kuupäev
Õigusliku aluse vaidlustamine JURI arvamuse kuupäev
Rahaeraldise määra muutmine BUDG arvamuse kuupäev
Konsulteerimine Euroopa Majandus- ja Sotsiaalkomiteega – istungil otsuse tegemise kuupäev
Konsulteerimine Regioonide Komiteega – istungil otsuse tegemise kuupäev
Arutamine parlamendikomisjonis
10.7.2006
12.9.2006
Vastuvõtmise kuupäev
5.10.2006
Lõpphääletuse tulemused
+
–
31
1
Lõpphääletuse ajal kohal olnud liikmed
Jan Andersson, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Derek Roland Clark, Luigi Cocilovo, Jean Louis Cottigny, Harald Ettl, Carlo Fatuzzo, Ilda Figueiredo, Joel Hasse Ferreira, Roger Helmer, Stephen Hughes, Ona Juknevičienė, Sepp Kusstatscher, Bernard Lehideux, Elizabeth Lynne, Thomas Mann, Mario Mantovani, Ana Mato Adrover, Maria Matsouka, Csaba Őry, Pier Antonio Panzeri, Jacek Protasiewicz, José Albino Silva Peneda, Kathy Sinnott, Ari Vatanen, Gabriele Zimmer
Lõpphääletuse ajal kohal olnud asendusliige/asendusliikmed
Udo Bullmann, Françoise Castex, Richard Howitt, Elisabeth Schroedter
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
12.10.2006
Märkused (andmed on kättesaadavad ainult ühes keeles)
...
