Suuliselt vastatav küsimus O-000061/2012
komisjonile
Kodukorra artikkel 115
Cecilia Wikström
,
Nadja Hirsch
,
Renate Weber
,
Gianni Vattimo
,
Sonia Alfano
,
Andrea Zanoni
,
Louis Michel
,
Leonidas Donskis
,
Jan Mulder
,
Sophia in 't Veld
,
Jens Rohde
, Baroness
Sarah Ludford
,
Ramon Tremosa i Balcells
,
Niccolò Rinaldi
,
Nathalie Griesbeck
,
Marielle de Sarnez
fraktsiooni ALDE nimel Teema: Kodutute kriminaliseerimine Ungaris
1. detsembril 2011. aastal jõustus Ungaris seadus, mis kuulutas kodutud kuritegelikeks.
Pärast esimest hoiatust trahvitakse tänavail magavaid kodutuid 445 euroga või pannakse vangi.
ÜRO inimõiguste raportöörid, kes tegelevad äärmise vaesuse ja inimõigustega ning õigusega adekvaatsele elamispinnale, kritiseerisid seda seadust ja palusid Ungaril see uuesti läbi vaadata ning võtta vastu riiklik elamispinnastrateegia, mis arvestaks kodutute vajadusi ja õigusi kooskõlas rahvusvaheliste kohustustega inimõiguste vallas.
Ungaris on umbkaudu 30 000 kuni 35 000 kodutut, sealhulgas ka puuetega inimesi .
Majandus- ja finantskriisi tulemusena on tänavale sattunud üha rohkem perekondi.
Ungari ametnike teatel on rajatud uusi varjupaiku, kuid kriitikud toonitavad, et see ei õigusta trahvide ja vangistuse määramist neile, kes ei suuda ikkagi peavarju leida.
1.
Kas komisjon jagab seisukohta, et ülalnimetatud seadus ei ole kooskõlas Euroopa Liidu põhiväärtustega, mis on kirjas Euroopa Liidu lepingu artiklis 2, eeskätt „inimväärikuse austamine, vabadus, demokraatia, võrdsus, õigusriik ja inimõiguste, kaasa arvatud vähemuste hulka kuuluvate isikute õiguste austamine …ühiskonnas, kus valitsevad… mittediskrimineerimine, sallivus, õiglus, solidaarsus ning …võrdõiguslikkus”?
2.
Kas komisjon on nõus, et see seadus ei ole kooskõlas ELi põhiõiguste hartaga, eeskätt artikliga 1 (õigus väärikusele), artikliga 4 (piinamise ning ebainimliku või alandava kohtlemise keeld), artikliga 6 (õigus vabadusele ja turvalisusele) ja artikliga 7 (era- ja perekonnaelu austamine), samuti parandatud Euroopa sotsiaalharta artikliga 31, milles nähakse ette õigus elamispinnale?
3.
Kas komisjon nõustub, et see on vastuolus Euroopa Liidu poliitikaga kodutuse vastu võitlemise osas, kaasa arvatud konkreetse viitega 2010. aasta sotsiaalkaitse ja sotsiaalse kaasatuse ühisraportis, mille nõukogu on vastu võtnud?
4.
Kas komisjon nõustub, et kõnealune meede ei ole Euroopa Inimõiguste Kohtu kriteeriumite järgi proportsionaalne ega demokraatlikus ühiskonnas vajalik?
5.
Kas komisjon nõustub, et seadus diskrimineerib vaesuses elavaid inimesi?
6.
Kas komisjon nõustub, et selle seaduse tulemusena kulutatakse vahendeid kontrollimisele, kinnipidamisele, kohtumõistmisele ja vangistusele, selle asemel et kasutada neid tõhusamalt elamispinna probleemile lahenduste leidmiseks?
7.
Kas komisjon võiks esitada statistilisi andmeid kodutuse kohta kõikides liikmesriikides?
8.
Kui komisjon jagab eelnimetatud muret, siis missuguseid meetmeid kavatseb ta Ungari ametivõimude suhtes võtta ja kas ta alustab Ungari suhtes rikkumismenetlust?
http://www.ohchr.org/EN/NewsEvents/Pages/DisplayNews.aspx?NewsID=11829&LangID=E
