7.4.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Salvador Garriga Polledo
Euroopa Liidu noorte assamblee
Euroopa Parlamendi resolutsioon Euroopa Liidu noorte assamblee kohta
Euroopa Parlament ,
–
võttes arvesse kodukorra artiklit 113,
A.
arvestades Euroopa Liidu noorte ühinemise kasulikkust liikmesriikide ühise Euroopa ideaali vaimus;
B.
arvestades, et üks võimalus integreerida noori ühenduse vaimus, on innustada neid varasest east alates tutvuma integratsioonimudelitega, mis hiljem aitavad kaasa liikmesriikide kooseksisteerimisele;
C.
arvestades, et assamblee tegevus rikastab erineva taustaga ja erinevast rahvusest noorte vahelist koosolemist ühiste nõupidamiste raames;
D.
arvestades, et erineva päritoluga ühenduse noorte koondamine ühise assamblee raamesse on tulevase Euroopa partnerluse alus,
1.
kutsub Euroopa Liitu üles edendama Euroopa Liidu noorte assamblee loomist;
2.
palub, et kõnealusest assambleest saaks tõeline ühenduse platvorm arutelude läbiviimiseks ja konsultatsioonideks, mis kajastaksid liikmesriikide noorte püüdlusi ja soove;
3.
soovitab, et Euroopa Liidu noorte assamblee arendamine kuuluks ühenduse institutsioonide ainupädevusse.
