Saadikud nõuavad raskeveokitele tagantjärele lisapeeglite paigaldamist
Transport
2007-05-10 - 14:42
Parlamendis esimesel lugemisel vastu võetud raportis nõutakse alates 2000. aastast kasutusele võetud raskeveokitele tagantjärele pimeala vähendavate peeglite paigaldamist.
Praegu kehtiva seadusandluse alusel peavad sellised peeglid olema kõikidel alates 2007. aastast kasutusele võetavatel uutel veoautodel.
Peeglite tagantjärele paigaldamine maksaks 100-150 eurot veoki kohta, ent säästaks 2020. aastaks kuni 1200 inimelu.
Peeglid tuleb paigaldada 31. märtsiks 2009.
Sõidukijuhid, kes ei näe oma sõiduki kõrval või vahetus läheduses viibivaid teisi liiklejaid, põhjustavad palju liiklusõnnetusi ning igal aastal hukkub ELis selle tõttu 400 inimest.
Vastavalt 2003. aastal vastu võetud direktiivile peab kõikidele uutele raskeveokitele alates 2007. aastast paigaldama pimeala vähendavad peeglid, nt lainurk- ja lähivaatepeeglid.
Euroopa Parlament leiab aga, et sellised peeglid tuleks tagantjärele paigaldada ka neile sõidukitele, mis on kasutusele võetud alates 1. jaanuarist 2000.
Nimelt vahetub praegune raskeveokite park alles 2023. aastaks ning kuni selle ajani ohustaksid lisapeegliteta veokid teisi liiklejaid.
Komisjoni ettepaneku kohaselt peaksid liikmesriigid direktiivi üle võtma aasta pärast ning seejärel oleks neil veel kaks aastat, enne kui direktiivi tuleks hakata rakendama.
Parlamendiliikmed leiavad aga, et see on liiga pikk aeg ning et direktiiv peaks rakenduma hiljemalt 31. märtsil 2009.
Parlament soovib samuti, et läbi viidaks teavituskampaaniad, millega tõstetakse teadlikkust ohtudest, mis on seotud raskeveoki pimeala olemasoluga ning mis on suunatud vähem kaitstud liiklejatele (nagu jalgratturid, mootorratturid ja jalakäijad).
Samuti tuleks korraldada kampaaniaid kaudse nähtavuse seadmete õige reguleerimise ja kasutamise selgitamiseks.
Parlamendiliikmed leiavad lisaks, et tuleks uurida, kas ka sellised sõidukitüübid nagu kerged kaubaveokid ja bussid, peaksid kuuluma kõnealuse direktiivi haldusalasse.
Direktiivi eelnõus nähakse ette erand raskeveokitele, mis on registreeritud Hollandis, Taanis või Belgias, kus juba praegu rakendatakse meetmeid pimealade kaotamiseks.
Lisaks ei puuduta direktiivi eelnõu sõidukeid, mida kasutatakse peamiselt nende ajaloolise huviväärtuse tõttu.
Järgmisena peab oma ühisseisukoha esitama nõukogu.
Paolo COSTA (ALDE, IT)
Dokument: A6-0124/2007
Menetlus: Kaasotsustamismenetlus (***I)
Arutelu: 09.05.2007
Hääletus: 10.05.2007
20070507IPR06401 Euroopa Parlamendi resolutsiooni leiate alates 14. maist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
