Väikeettevõtete paberimajanduse lihtsustamine
Majandus ja rahandus
2010-03-10 - 13:20
Mikro-ettevõtted võidakse tulevikus vabastada kohustusest koostada raamatupidamise aastaaruandeid, sest täiskogu kiitis heaks ELi raamatupidamise seadusandluse muutmise ettepaneku.
Erandi tegemise peavad liikmesriigid siiski ise otsustama, sõltuvalt selle mõjust vastavast liikmesriigis.
Ettevõtted peavad igal juhul pidama arvet oma äritehingute ja finantsolukorra kohta.
Eelnõu poolt hääletas 445, vastu 196 ja erapooletuks jäi 21 saadikut.
Parlament nõuab lisaks, et 2010. aastal vaadataks läbi neljas ja seitsmes äriühinguõigust käsitlev direktiiv.
ELi raamatupidamise seadusandlus hõlmab umbes 7,2 miljonit ELi ettevõtet.
Umbes 5,4 miljonit neist (ca 75%) on mikroettevõtted, mis tegutsevad kohalikul või piirkondlikul tasandil ning ei tegele piiriülese äriga kas üldse või ainult väga vähesel määral.
Käesolev ettepanek lubaks liikmesriikidel lihtsustada ettevõtluskeskkonda mikro-ettevõtete jaoks, loobudes mikroettevõtete suhtes kehtivast aruandlusnõudest, et suurendada nende konkurentsivõimet ja vabastada nende kasvupotentsiaal.
"Mikroettevõtete tegevusraadius piirdub harilikult piirkondliku ja kohaliku turuga.
Seega ei mõjuta nad Euroopa ühisturgu piiriüleselt, millest võime loogiliselt järeldada, et nad ei pea ELi-ülest siseturu seadusandlust täitma," ütles raportöör Klaus-Heiner Lehne (Rahvapartei, Saksamaa).
Erandi saab kehtestada ettevõtete suhtes, mis täidavad vähemalt kahte järgmist tingimust: bilansimaht kuni 500 000 eurot, netokäive kuni 1 000 000 eurot ja keskmine töötajate arv eelarveaasta jooksul kuni 10.
Euroopa Parlament leiab vastu võetud raportis, et liikmesriigid peaksid saama ise otsustada erandi tegemise osas, võttes eelkõige arvesse vastava riigi ettevõtete arvu, mida sätestatud piirväärtused hõlmavad.
Et tagada läbipaistvus ja ligipääs teabele, peavad mikro-ettevõtted "miinimumnormina" pidama arvet äriühingu äritehingute ja finantsolukorra kohta, millele liikmesriigid võivad lisada muid kohustusi.
Arutelu käigus rõhutas raportöör, et ettepanek on nõukogus blokeeritud, ning ta kutsus blokeerivat vähemust üles oma seisukohta muutma.
20100310IPR70329 Vastu võetud tekst (valige 10.03.2010, saadaval alates 11.03.2010) Euroopa Komisjoni mõjuhinnang (pdf-fail, inglise keeles)
ET
1
LINK
/activities/plenary/pv/calendar.do?language=ET
ET
2
LINK
http://www.epades.ep.parl.union.eu/public/docs_autres_institutions/commission_europeenne/sec/2009/0207/COM_SEC(2009)0207_EN.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
