Suuliselt vastatav küsimus O-0134/2010
komisjonile
Kodukorra artikkel 115
Alojz Peterle
,
Peter Liese
fraktsiooni PPE nimel
Frédérique Ries
fraktsiooni ALDE nimel
Margrete Auken
fraktsiooni Verts/ALE nimel
Marina Yannakoudakis
fraktsiooni ECR nimel
Anna Rosbach
fraktsiooni EFD nimel Teema: Nabaväädivere tüvirakud
ELi kodanikud muutuvad üha ennetavamaks ja püüavad pidevalt saada võimalikult täpset neid puudutavat teavet kõigi kättesaadavate raviviiside ja ravimite kohta.
Hematopoeetiliste (vereloome) tüvirakkude kasutamine on osutunud väga tõhusaks mitmesuguste puudeid põhjustavate haiguste ravis ja praegu tehakse palju kliinilisi katseid.
Erinevalt muudest tüvirakkudest on nabaväädivere tüvirakkude kogumine valutu nii emale kui ka lapsele ning see veri on oluline noorte ja diferentseerumata tüvirakkude allikas.
Täiskasvanu nabaväädivere tüvirakke on võimalik koguda ainult sünnitusel.
Praegu kogutakse Euroopas sünnitusel vähem kui 1% tüvirakkudest.
Kuidas kavatseb komisjon parandada teabe andmist lapsevanematele nabaväädivere tüvirakkude heade omaduste ja valiku kohta, mis neil lapse sünni korral on, kui võtta arvesse viimaseid teadussaavutusi rakuteraapias ja taastavas meditsiinis ning ELi kodanike õigust teha tervisega seotud otsused objektiivse ja erapooletu teabe alusel?
Mida kavatseb komisjon teha selleks, et kindlustada direktiivi 2004/23/EÜ inimkudede ja -rakkude annetamise, hankimise, uurimise, töötlemise, säilitamise, ladustamise ja jaotamise kvaliteedi- ja ohutusstandardite kehtestamise kohta ühtne ülevõtmine, et edendada kõigi ELi patsientide ja tulevaste lapsevanemate võrdseid õigusi ja neid puudutavaid standardeid?
ELT L 102, 7.4.2004, lk 48.
