Horvaatia eduaruanne üldjoontes positiivne
Välissuhted
2008-04-10 - 14:52
Täna vastu võetud raportis õnnitletakse Horvaatia ametivõime seoses seni saavutatud positiivsete tulemustega.
Samas rõhutavad saadikud raportis, et Horvaatia peab võitlema korruptsiooni vastu ning arendama haldussuutlikkust.
Raporti poolt hääletas 588, vastu 39 ja erapooletuks jäi 22 saadikut.
Hannes SWOBODA (PSE, AT) raportis õnnitletakse Horvaatia ametivõime seoses seni saavutatud positiivsete tulemustega, eriti seoses avatud läbirääkimispeatükkide arvuga.
Saadikud avaldavad heameelt asjaolu üle, et Horvaatia on teinud suuri edusamme uute peatükkide avamiseks vajaliku tasemeni jõudmisel, ja toetavad Horvaatia valitsuse ja parlamendi jõupingutusi selliste kriteeriumide saavutamiseks, mis on nõutavad ülejäänud peatükkide avamiseks.
Lisaks märgitakse, et uute õigusaktide rakendamise nimel on praegu ülimalt oluline kiirendada haldussuutlikkuse arendamist.
Ühinemisläbirääkimised tuleks lõpetada 2009. aastal
Komisjoni kutsutakse üles suurendama jõupingutusi ja eraldama rohkem vahendeid läbirääkimismaterjalide ettevalmistamisele, töötlemisele ja lõpuleviimisele, nii et EL saaks kiiresti ja tõhusalt reageerida Horvaatia edusammudele peatükkide avamiseks ja sulgemiseks vajalike kriteeriumide täitmisel.
Raportis väljendatakse seisukohta, et Horvaatia suurenenud jõupingutuste ja ELi institutsioonide pideva toe abil on igal juhul võimalik ühinemisläbirääkimised lõpetada 2009. aastal.
Mõned puudused säilinud
Puudustena toovad saadikud välja, et kohtusüsteemi tuleb veelgi parandada ning et korruptsioon on mõningatel juhtudel lausa lubamatult kõrgel tasemel, mis õõnestab riigi majanduslikku arengut.
Horvaatial palutakse lisaks näidata valmisolekut lõpetamata piiriprobleemide lahendamisel Sloveenia ning Bosnia ja Hertsegoviinaga.
Saadikud tunnevad heameelt asjaolu üle, et Horvaatia teeb jätkuvalt täielikku koostööd endise Jugoslaavia asjade rahvusvahelise kriminaalkohtuga (ICTY).
Ka tervitavad nad Horvaatia parlamendi 13. märtsi 2008. aasta otsust, millega loobutakse ökoloogilise ja kalapüügikohtade kaitsetsooni kohaldamisest ELi liikmesriikidele, kuni jõutakse ELi vaimus ühisele kokkuleppele.
Parlamendiliikmed märgivad samas, et liitumisläbirääkimisi ei tohiks "kasutada mõjuvahendina ühenduse õigustiku ja protsessi eesmärkide kohaldamisalast välja jäävate kahepoolsete poliitiliste vaidluste lahendamiseks".
Endise Jugoslaavia Makedoonia Vabariigi eduaruande raporti arutelu ja hääletus lükati edasi Strasbourgi täiskokku.
Johannes (Hannes) SWOBODA (PSE, AT)
Dokument: A6-0048/2008
Menetlus: Omaalgatuslik raport
Arutelu: 09.04.2008
Hääletus: 10.04.2008
20080408IPR26042 Euroopa Parlamendi resolutsiooni leiate alates 11. aprillist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
