A6-0174/2008
8.5.2008
*
RAPORT
Saksamaa Liitvabariigi algatus eesmärgiga võtta vastu nõukogu otsus korruptsioonivastase kontaktpunktide võrgustiku kohta
(11231/2007 – C6‑0240/2007 – 2007/0809(CNS))
Kodanikuvabaduste, justiits- ja siseasjade komisjon
Raportöör:
Hubert Pirker
PE 394.208v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................9
MENETLUS..............................................................................................................................10
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
Saksamaa Liitvabariigi algatuse kohta eesmärgiga võtta vastu nõukogu otsus korruptsioonivastase kontaktpunktide võrgustiku kohta
(11231/2007 – C6‑0240/2007 – 2007/0809(CNS) )
(Nõuandemenetlus)
Euroopa Parlament ,
– võttes arvesse Saksamaa Liitvabariigi algatust (11231/2007);
– võttes arvesse ELi lepingu artikli 34 lõike 2 punkti c;
– võttes arvesse ELi lepingu artikli 39 lõiget 1, mille alusel nõukogu konsulteeris Euroopa Parlamendiga ( C6‑0240/2007 );
– võttes arvesse kodukorra artikleid 93 ja 51;
– võttes arvesse kodanikuvabaduste, justiits- ja siseasjade komisjoni raportit ( A6‑0174/2008 ),
1. kiidab Saksamaa Liitvabariigi algatuse muudetud kujul heaks;
2. palub nõukogul oma teksti vastavalt muuta;
3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4. palub nõukogul Euroopa Parlamendiga uuesti konsulteerida, kui nõukogu kavatseb Saksamaa Liitvabariigi algatust oluliselt muuta;
5. teeb presidendile ülesandeks edastada Euroopa Parlamendi seisukoht nõukogule ja komisjonile ning Saksamaa Liitvabariigi valitsusele.
Saksamaa Liitvabariigi ettepanek
Euroopa Parlamendi muudatusettepanekud
Muudatusettepaneku esitaja(d): Hubert Pirker
Muudatusettepanek
1
Artikkel 1
Et parandada ametiasutuste vahelist koostööd korruptsiooni vältimiseks ja selle vastu võitlemiseks Euroopas, tuleks luua Euroopa Liidu liikmesriikide kontaktpunktide võrgustik (edaspidi „võrgustik”).
Euroopa Komisjon, Europol ja Eurojust on täiel määral kaasatud võrgustiku töösse.
Et parandada ametiasutuste vahelist koostööd korruptsiooni vältimiseks ja selle vastu võitlemiseks Euroopas, tuleks luua Euroopa Liidu liikmesriikide kontaktpunktide võrgustik (edaspidi „võrgustik”).
Komisjon (OLAF) , Europol ja Eurojust on täiel määral kaasatud võrgustiku töösse.
Selgitus
OLAFi üks põhilisi eesmärke on võidelda korruptsiooni vastu ühenduse eelarve täitmisel.
Sel põhjusel peaks OLAF olema kõnealuse võrgustiku oluline osa.
Muudatusettepanek
2
Artikkel 2
Võrgustik koosneb Euroopa Liidu liikmesriikide ametiasutustest, kelle ülesandeks on korruptsiooni vältimine või selle vastu võitlemine.
Liikmesriigid määravad kindlaks võrgustikku kuuluvad ametiasutused.
Iga liikmesriik määrab vähemalt ühe, kuid mitte rohkem kui kolm organisatsiooni.
Euroopa Komisjon määrab oma esindajad.
Europol ja Eurojust võivad osaleda võrgustiku töös oma vastavate pädevuste piires.
Võrgustik koosneb Euroopa Liidu liikmesriikide ametiasutustest, kelle ülesandeks on korruptsiooni vältimine või selle vastu võitlemine.
Liikmesriigid määravad kindlaks võrgustikku kuuluvad ametiasutused.
Iga liikmesriik määrab vähemalt ühe, kuid mitte rohkem kui kolm organisatsiooni.
Komisjon (OLAF) määrab oma esindajad.
OLAF, Europol ja Eurojust osalevad võrgustiku töös oma vastavate pädevuste piires.
Selgitus
OLAFi üks põhilisi eesmärke on võidelda korruptsiooni vastu ühenduse eelarve täitmisel.
Sel põhjusel peaks OLAF olema kõnealuse võrgustiku oluline osa.
Europoli ja Eurojusti kogemused ja oskusteave on tugeva baasiga võrgustiku loomisel asendamatud.
Seega peaksid need kaks samuti moodustama võrgustiku lahutamatu osa, mistõttu raportöör palub muuta nende osalemise kohustuslikuks.
Muudatusettepanek
3
Artikli 3 lõike 1 punkt 1 a (uus)
1 a) see esitab komisjonile ja Euroopa Parlamendile iga-aastase aruande töötulemuste kohta vastavalt artikli 3 lõike 1 punktile 1, sealhulgas konkreetsete ettepanekutega korruptsiooni vältimiseks ja selle vastu võitlemiseks;
Selgitus
Arvestades, et selles ettepanekus puudub igasugune järelevalvemehhanism, on soovitav, et võrgustik kannaks ette vähemalt oma tegevusest ning esitaks konkreetseid ettepanekuid korruptsiooni vältimiseks.
Muudatusettepanek
4
Artikli 3 lõige 2
2.
Võrgustiku liikmed tulevad oma ülesannete täitmiseks kokku nii tihti kui vajalik, kuid vähemalt kord aastas.
2.
Võrgustiku liikmed tulevad oma ülesannete täitmiseks kokku vähemalt kord aastas.
Selgitus
See sõnastus on liiane.
Muudatusettepanek
5
Artikli 5 lõige 1
1.
Võrgustik korraldab oma tööd ise , lähtudes EPACi liikmete vahel juba toimuvast mitteametlikust koostööst.
1.
Võrgustik korraldab oma tööd ise nõukogu eesistujariigi juhtimisel ning lähtub EPACi liikmete vahel juba toimuvast mitteametlikust koostööst.
Selgitus
Kuna võrgustikul endal puudub sekretariaat, on võrgustiku tulemuslikuks toimimiseks ja koordineerimiseks soovitav kontaktpunkti olemasolu nõukogus.
Muudatusettepanek
6
Artikli 5 lõige 2
2.
Liikmesriigid ja Euroopa Komisjon katavad kõik nende määratud liikmete või esindajatega seotud kulud.
Sama kehtib ka Europoli ja Eurojusti suhtes.
2.
Komisjon katab kõik oma enda määratud liikmete või esindajatega seotud kulud nagu ka liikmesriikide määratud liikmete või esindajatega seotud kulud.
Sama kehtib ka OLAFi, Europoli ja Eurojusti suhtes.
Selgitus
Tagamaks Euroopa vaimu ja võrgustiku sõltumatuse ning kõikide liikmesriikide esindajate võimaluse osaleda võrgustiku tegevuses, tuleks kõikide liikmete kulud kanda ühenduse eelarvest, näiteks HERCULE II programmi abil.
SELETUSKIRI
Raportöör on arvamusel, et idee luua kontaktvõrgustik korruptsiooniga võitlemiseks on põhimõtteliselt hea.
See sobib kokku üldise eesmärgiga arendada vabadusel, turvalisusel ja õigusel rajanev ala, nagu on sätestatud 2005. aasta Haagi programmis.
On tervitatav, et taolise võrgustiku loomise algatus arvestab juba olemasolevate institutsioonide ja asutustega liikmesriikides.
Käesolevat nõukogu ettepanekut tuleb siiski võtta vaid minimaalse koostöömudelina.
Tõepoolest, kui see on vaid korralduslik küsimus, võiks neid teemasid käsitleda nõukogu või komisjoni töörühm nagu mitmete võrreldavate eesmärkide ja ülesehitusega töörühmade puhul.
Oma praegusel kujul ei ole see heakskiitu väärt.
Nõukogu teksti tihedama korruptsioonivastase koostöö idee tugevdamiseks esitatakse rida muudatusettepanekuid.
Arvestades, et korruptsioonivastaste asutuste ja institutsioonide riiklikud struktuurid on erinevad, nagu ka nende sõltumatuse aste vastavatest võimudest, arvab raportöör, et nende asutuste esindajate osalemise kulud tuleks kanda ühenduse eelarvest.
Ta on samuti kindlal arvamusel, et OLAFi täieõiguslik osalemine võrgustikus on hädavajalik.
Iga-aastased aruanded komisjonile ja Euroopa Parlamendile on üliolulised, et saada tagasisidet võrgustiku tegevusest ja ettepanekutest, kuidas parandada korruptsiooni ennetamist ja selle vastu võitlemist.
Seda peaks korraldama nõukogu eesistuja.
Kui neid muudatusi ei viida raportisse sisse, ei näe raportöör ettepaneku nõukogu esitatud kujul heakskiitmisel mõtet.
MENETLUS
Pealkiri
Korruptsioonivastane kontaktpunktide võrgustik
Viited
11231/2007 – C6-0240/2007 – 2007/0809(CNS)
EPga konsulteerimise kuupäev
24.7.2007
Vastutav komisjon
istungil teada andmise kuupäev
LIBE
3.9.2007
Arvamuse esitaja(d)
istungil teada andmise kuupäev
CONT
3.9.2007
Arvamuse esitamisest loobumine
otsuse kuupäev
CONT
11.10.2007
Raportöör(id)
nimetamise kuupäev
Hubert Pirker
17.12.2007
Endine raportöör / Endised raportöörid
Barbara Kudrycka
Arutamine parlamendikomisjonis
22.1.2008
6.5.2008
Vastuvõtmise kuupäev
6.5.2008
Lõpphääletuse tulemused
+:
–:
0:
35
Lõpphääletuse ajal kohal olnud liikmed
Alexander Alvaro, Philip Bradbourn, Mihael Brejc, Kathalijne Maria Buitenweg, Michael Cashman, Giusto Catania, Jean-Marie Cavada, Elly de Groen-Kouwenhoven, Panayiotis Demetriou, Gérard Deprez, Agustín Díaz de Mera García Consuegra, Armando França, Urszula Gacek, Kinga Gál, Roland Gewalt, Jeanine Hennis-Plasschaert, Lívia Járóka, Ewa Klamt, Magda Kósáné Kovács, Stavros Lambrinidis, Henrik Lax, Claude Moraes, Martine Roure, Inger Segelström, Csaba Sógor, Vladimir Urutchev, Ioannis Varvitsiotis, Manfred Weber, Tatjana Ždanoka
Lõpphääletuse ajal kohal olnud asendusliige/asendusliikmed
Sylvia-Yvonne Kaufmann, Marianne Mikko, Bill Newton Dunn, Nicolae Vlad Popa, Stefano Zappalà
Lõpphääletuse ajal kohal olnud asendusliige/asendusliikmed (kodukorra art 178 lg 2)
Jas Gawronski
