Parlamendi delegatsioon läks Ukraina valimisi vaatlema
Välissuhted
2007-09-27 - 10:54
Kes võidab Ukraina valimised?
Sel pühapäeval toimuvad parlamendivalimised Ukrainas.
Mõned aastad tagasi oranži revolutsiooni läbi teinud riigi valimistel võistlevad kolm parteid ning paljude huulil on küsimus, kas võidab nn oranži revolutsiooni koalitsioon või praeguse peaministri Janukovitši partei?
Euroopa Parlament tunneb Ukraina vastu suurt huvi - juba täna sõidab Kiievisse valimisi vaatlema delegatsioon parlamendisaadikuid.
Euroopa Parlament ei saada oma delegatsiooni Ukrainasse esimest korda.
Juba 2004. aastal oranži revolutsiooni ajal käis parlamendiliikmete delegatsioon Kiievis Vabaduse väljakul olukorda kaemas.
Euroopa Parlamendi vaatlejad jälgisid ka revolutsiooni tulemusel 2004. detsembrikuus toimunud kordusvalimisi.
Ukraina on ELi jaoks oluline naaber, kellega jagab riigipiiri neli ELi riiki.
Keerulised võimuvahetused
Ebaausate valimiste tõttu algselt presidendiks saanud Viktor Janukovitši järel presidendiks tõusnud Viktor Juštšenko tegi ühe esimese väliskülaskäiguna visiidi Euroopa Parlamenti.
Euroopa Parlament oli üks neist rahvusvahelistest jõududest, kes teatas, et 2004. aasta valimised polnud ausad.
Paraku pole ligi paar aastat hiljem olukord revolutsiooni läbi teinud Ukrainas kiita.
Juba möödunud aastal vajus oranži revolutsiooni koalitsioon kokku ning märtsis võitis Janukovitši partei parlamendivalimised.
Janukovitšist sai peaminister, paljud opositsiooni liikmed läksid peaministri juurde üle.
Kartes, et uus koalitsioon jätab ta ilma presidendivõimust, kuulutas president Juštšenko välja uued valimised.
Omavahel võistlevad kolm parteid, kelleliidrid on president Juštšenko, peaminister Janukovitš ja esimese liitlane Julia Tõmošenko.
Parlament Ukrainaga tihedalt seotud
Sel pühapäeval toimuvaid valimisi läheb vaatlema 14st parlamendiliikmest koosnev delegatsioon.
"Oleks hea, kui EP delegatsioon teeks valimiste jälgimise kõrval ka avaldusi ja annaks nõu," kommenteeris Ukraina esinduse Euroopa Liidu juures asejuht Konstatin Jelisejev.
Ta viibis ka delegatsiooni ettevalmistaval koosolekul.
Sel suvel, 12. juulil tegi EP resolutsiooni suhete kohta Ukrainaga, kutsudes riiki üles läbi viima poliitilisi reforme, võitlema korruptsiooni vastu ja moderniseerima avalikku teenistust.
Eesmärk ausad valimised
Paar nädalat tagasi, 14. septembril toimus Kiievis ELi ja Ukraina tippkohtumine.
ELi juhid märkisid ühisavalduses, et tihedamaks koostööks on olulised vabad ja ausad valimised.
Samuti rõhutasid riigipead, et demokraatia ja õigusriigi tugevdamine kindlustab ELi ja Ukraina poliitilisi ja majanduslikke suhteid.
Kohtumisel arutati ka uut koostöölepingut, mis hõlmaks endas vabakaubandustsooni, viisasüsteemi ning Ukraina püüdeid saamaks Maailma Kaubandusorganisatsiooni liikmeks.
Homme toome teieni intervjuu parlamendi delegatsiooni esimehe, Rumeenia parlamendiliikme Adrian Severiniga (PSE).
Samuti toome teieni parlamendi delegatsiooni vahendusel uudiseid Kiievist.
20070921STO10555 EP delegatsioon Ukrainasse EP soovitus EÜ-Ukraina laiendatud lepingu kohta Ukrainlased on demokraatlike standardite täitmisel teinud ära suure töö ELi ja Ukraina suhted (inglise keeles)
ET
1
PHOTO
20070926PHT10844.jpg
ET
2
LINK
/activities/expert/delegations/presentation.do?delegation=1264&rewritten&language=ET
ET
5
LINK
http://ec.europa.eu/external_relations/ukraine/intro/sum.htm
-//EP//TEXT TA P6-TA-2007-0355 0 NOT XML V0//ET
-//EP//TEXT IM-PRESS 20060328STO06809 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
