Bulgaaria ja Rumeenia saadikud muutsid parlamendi koosseisu
Institutsioonid
2007-01-17 - 10:42
Parlamenti toodi kaks uut lippu
Aasta alguses liitunud Bulgaaria ja Rumeenia saadikud tõid kaasa mitmeid muudatusi parlamendi fraktsioonide koosseisus.
18 Bulgaaria ja 35 Rumeenia saadikut kasvatasid seni 732liikmelise parlamendi 785 liikmeni.
Liitudes erinevate poliitiliste fraktsioonidega, tekkisid muudatused viimaste koosseisus, milles osa mängis ka äsja asutatud uus poliitiline fraktsioon, millega kahest uuest liikmesriigist liitus kokku 6 saadikut.
Bulgaaria ja Rumeenia parlamendisaadikud, kellest enamik on parlamendis vaatlejatena tegutsenud juba 2005. aasta lõpust, nimetati ametisse rahvusparlamentide poolt.
Selle aasta mais toimuvad mõlemas riigis siiski ka Euroopa Parlamendi valimised, misjärel Brüsselisse saadetakse kodanike poolt valitud esindajad.
Muutused parlamendi struktuuris
4 Bulgaaria ja 9 Rumeenia saadikut liitusid Rahvapartei fraktsiooniga (EPP-ED), kasvatades viimase liikmete koguarvu 277ni
6 Bulgaaria ja 12 Rumeenia saadikut liitus sotsiaaldemokraatide fraktsiooniga (PSE), kasvatades viimase liikmete koguarvu 218ni
7 Bulgaaria ja 9 Rumeenia saadikut liitus liberaalide fraktsiooniga (ALDE), kasvatades viimase liikmete koguarvu 106ni
1 Bulgaaria ja 5 Rumeenia parlamendiliiget liitus 15. jaanuaril moodustatud uue poliitilise fraktsiooniga "Identiteet, traditsioon, suveräänsus" (ITS)
Lisaks Bulgaaria ja Rumeenia saadikutele on uues fraktsioonis parlamendiliikmeid Prantsusmaalt, Belgiast, Ühendkuningriigist, Austriast ja Itaaliast.
Liikmete arv langeb taas
Kuna kahe uue riigi liitumisega kasvas parlamendiliikmete arv 732st 785ni, siis nüüd on kvalifitseeritud häälteenamuseks vaja vähemalt 393 häält.
Kvalifitseeritud häälteenamust kasutatakse kaasotsustusmenetluse teise lugemise puhul.
Pärast 2009. aastal tulevaid Euroopa Parlamendi valimisi langeb saadikute arv taas, sedakorda 736ni, kellest 33 moodustavad Bulgaaria ja 17 Rumeenia parlamendiliikmed.
20070117STO02104 Parlamendiliikmete nimekiri Bulgaaria parlamendiliikmete nimekiri Parlamendiliikmed liikmesriigi ja fraktsiooni järgi
ET
1
PHOTO
20070117PHT02108.jpg
ET
2
LINK
/members/public/geoSearch/search.do;jsessionid=7CBC88D6161050EDFA34F91EADE3D5CD.node2?country=RO&language=ET
ET
3
LINK
/members/public/geoSearch/search.do?country=BG&language=ET
ET
4
LINK
/members/expert.do?language=ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
