21.3.2006
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini, Roberta Angelilli ja Adriana Poli Bortone
Naistevastase vägivalla alase ad hoc töörühma loomine
Euroopa Parlamendi resolutsioon naistevastase vägivalla alase ad hoc töörühma loomise kohta
Euroopa Parlament ,
–
arvestades oma eelnevaid resolutsioone naistevastase vägivalla kohta;
–
võttes arvesse kodukorra artiklit 113,
A.
arvestades, et Daphne programmidel on olnud tähtis roll, kuid nende abil pole õnnestunud veel kaotada "struktuurset vägivalda" naiste vastu, näiteks seoses suguelundite moonutamisega;
B.
arvestades, et Euroopa Parlament ei pidanud sobivaks muuta 8. märtsi Euroopa naistevastase vägivalla vastu võitlemise päevaks;
C.
arvestades, et hoolimata kõikidest kinnitustest, mida leiab muuhulgas juba ESTÜ asutamislepingust, võrdsuse ja sealhulgas võrdse palga põhimõtte kohta, esineb liikmesriikides ikka veel soolist ebavõrdsust;
D.
arvestades, et põhjalikud teadmised naiste olukorra kohta Euroopa Liidu liikmesriikides võimaldaks sellise vägivalla vastu võitlemiseks tehtavaid jõupingutusi paremini koordineerida,
1.
palub komisjonil ja nõukogul luua ad hoc töörühm, kes:
a)
kontrollib erinevates Euroopa riikides vägivalla all kannatavate naiste olukorda;
b)
korraldab asjakohase toetuse alaealistele emadele;
c)
tegutseb kodanikuõiguste täieliku või osalise äravõtmise nimel nendelt, kes tarvitavad naiste või alaealiste vastu vägivalda;
d)
nõuab komisjoni sekkumist, et muuta seal, kus esineb veel ebavõrdust, naiste palgad lõpuks võrdseks meeste omadega.
