Uus Euroopa strateegia looduskatastroofidega võitlemiseks
Regionaalpoliitika
2006-05-18 - 14:25
Looduskatastroofidega võitlemiseks tuleb rakendada uusi meetmeid
Euroopa Liit saaks loodusõnnetustega, näiteks üleujutuste, põudade ning tulekahjudega paremini võidelda, kui Euroopa tasemel koordineerimist parandataks - nii leitakse mitmes neljapäeval vastu võetud raportis.
Saadikud leiavad, et rakendada tuleks uusi meetmeid - muuhulgas tuleks luua Euroopa kodanikukaitseüksus, põllumajanduskatastroofide fond ja katastroofiohvritele mõeldud fond.
Gerardo GALEOTE QUECEDO (EPP-ED, ES) raportis nendivad parlamendiliikmed, et 2005. aastal hävitasid tulekahjud tuhandeid hektareid metsa ja maksid üle 30 tsiviilisiku ja tuletõrjuja elu.
Seetõttu peaks komisjon saadikute arvates esitama ettepaneku Euroopa looduskatastroofidega võitlemise strateegia koostamiseks, mis hõlmaks kohustuslikku riskiennetust ja ühistegevuse tehnilist protokolli igat tüüpi looduskatastroofide jaoks.
Samuti tuleks luua Euroopa kodanikukaitseüksus.
Lisaks sellele leiavad saadikud, et komisjon peaks esitama ettepaneku võtta vastu direktiiv tulekahjude ennetamise ja ohjamise kohta Euroopa Liidus ning ettepaneku põua ennetamise ja ohjamise suhtes, et parimal viisil kasutada olemasolevaid ühenduse ja riikide vahendeid nende nähtustega toimetulekuks.
Ka peaks komisjon kaaluma võimalust rajada põua ja kõrbestumise seirekeskus ning kõigis liikmesriikides tuleb saadikute arvates koostada põhjalik ülevaade tulekahjude ja pikkade põudade suhtes kõige tundlikematest piirkondadest ning olemasolevatest vahenditest, et töötada välja ennetusstrateegia ning võimaldada tõhusat koordineerimist ja tegevust kohapeal.
Samuti toetavad saadikud metsatulekahjude vastase kaitseprogrammi loomist aastatel 2007-2013, mille abil edendada meetmeid metsatulekahjude alase teadlikkuse suurendamiseks, metsatulekahjude ennetamiseks ja nendega seotud riskide juhtimiseks.
Raport võeti vastu 498 poolt- ja 35 vastuhäälega, 20 saadikut jäi erapooletuks.
Saadikud usuvad, et komisjon peaks Euroopa solidaarsusfondi ja muude ühenduse vahendite kaudu tegema kättesaadavaks vahendid, mis on vajalikud looduskatastroofide ohvrite kannatuste leevendamiseks ja materiaalsete vajaduste rahuldamiseks.
Seejuures peaksid Euroopa Liidult rahalist abi saavad taastamismeetmed hõlmama ka meetmeid, mille eesmärk on vältida katastroofide kordumist.
Samuti peaks komisjon kaaluma võimalust luua põllumajanduskatastroofide fond, mille abil maksta hüvitist saamata jäänud tulu eest talupidajatele, kes on langenud looduskatastroofide ohvriks ning jäänud ilma tootmisvahenditest.
Loodusõnnetuste keskkonnaaspektidega tegelevas Edite ESTRELA (PSE, PT) raportis tõdetakse, et kliimamuutused põhjustavad ja tugevdavad äärmuslikke ilmastikutingimusi ja loodusõnnetusi, mis on kogu maailmas põhjustanud tõsiseid kahjusid.
Saadikud leiavad, et ennetusmeetmete, parema planeerimise ning ökosüsteemide kaitsmisega saaks olukorda parandada.
Parlamendiliikmed soovitavad muuhulgas: Euroopa põua, kõrbestumise, üleujutuste ja muude kliimamuutuse mõjude seirekeskuse loomist; vee säästlikuma kasutamise edendamist eelkõige põllumajandus-, turismi- ja tööstussektori ning linnade poolt; loodusõnnetuste, mh tulekahjude ning üleujutuse ennetamise alaste teavituskampaaniate läbiviimist; komisjoni poolset metsatulekahjude kustutamiseks vajaliku tehnika ostmise kaasrahastamist.
Raporti poolt hääletas 450, vastu 38 ning erapooletuks jäi 13 saadikut.
Lõpetuseks tõdetakse Luís CAPOULAS SANTOS e (PSE, PT) loodusõnnetuste põllumajandusaspektidega tegelevas raportis (397 poolt-, 70 vastu- ja 26 erapooletut häält), et sellise ühenduse ettenägematute sündmuste ohjamise strateegia jaoks, mis ka tegelikult avaldaks mõju ettevõtetele ja põllumajandussektorile, on vaja lõimida olemasolevad ja täiustatavad ühenduse vahendid, liikmesriikide vahendid ning tulevikus loodavad uued vahendid.
Sellisel strateegial peaks raportööri arvates olema kolm sammast:
loodusõnnetuste ohjamise süsteem;
riskiohjamise süsteem;
stabiliseerimissüsteem.
Looduskatastroofid - põllumajandusaspektid
Luís CAPOULAS SANTOS (PSE, PT)
Dokument: A6-0152/2006
Menetlus: Omaalgatuslik raport
Arutelu: 18.05.2006
Hääletus: 18.05.2006
Looduskatastroofid - regionaalarengu aspektid
Gerardo GALEOTE QUECEDO (EPP-ED, ES)
Dokument: A6-0147/2006
Menetlus: Omaalgatuslik raport
Arutelu: 18.05.2006
Hääletus: 18.05.2006
Looduskatastroofid - keskkonnaaspektid
Edite ESTRELA (PSE, PT)
Dokument: A6-0149/2006
Menetlus: Omaalgatuslik raport
Arutelu: 18.05.2006
Hääletus: 18.05.2006
20060512IPR08117 Euroopa Parlamendi resolutsioonid leiate alates 19. maist siit Euroopa Liidu solidaarsusfond - saadikud laiendavad kasutusala
ET
1
PHOTO
20060517PHT08354.jpg
ET
2
LINK
/activities/expert.do?language=ET#
-//EP//TEXT IM-PRESS 20060512IPR08118 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
