Euroopa Parlamendi liikmed toetavad uusi Iraani-vastaseid sanktsioone ning hoiatavad olukorra edasise eskaleerumise eest
Välissuhted
Täiskogu istungid
2012-02-06 - 12:34
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Neljapäeval vastu võetud resolutsioonis toetavad parlamendiliikmed Iraani suhtes kehtestatavaid uusi karme ELi sanktsioone, et tuua Iraan tagasi läbirääkimiste laua taha, samas nõutakse, et sanktsioonid mõjutaksid võimalikult vähe tsiviilelanikke.
Parlament nõuab, et Iraan peataks oma salajase tuumaprogrammi, ning mõistab hukka Iraani ähvarduse sulgeda Hormuze väin.
Parlament märgib, et uutest sanktsioonidest, mis hõlmavad Iraani toornafta ELi importimise järkjärgulist keelustamist, võiks kasu olla, et panna Iraani valitsus täitma ÜRO resolutsioone, mis hoiaks ära olukorra edasise eskaleerumise.
Kuid ühtlasi soovitakse tagada, et sanktsioonid oleks suunatud vaid vastutava ladviku vastu ega mõjutaks negatiivselt tavalisi inimesi, eriti kõige kaitsetumaid elanikerühmi.
Samal ajal ollakse mures nafta impordikeelu mõju pärast ELi liikmesriikidele ning palutakse nõukogul otsustada, milliste abinõudega seda korvata.
Parlamendiliikmed on veendunud, et Hormuze väina sulgemine võib põhjustada piirkondliku konflikti ja vallandada rahvusvahelised vastumeetmed, seepärast nõutakse tungivalt Iraani ametivõimudelt, et nad ei sulgeks väina.
Tähtis on saavutada diplomaatiline lahendus
Parlament toetab nõukogu kindlat kavatsust teha tööd Iraani tuumaküsimusele diplomaatilise lahenduse leidmiseks ning ELi eesmärki saavutada pikaajaline terviklahendus.
Rõhutatakse, et Iraani tuumaprogrammiga seotud erimeelsused tuleb lahendada rahumeelselt ning konflikti ei saa lahendada sõjalisel teel.
Parlamendiliikmed tõdevad, et dialoog ja koostöö Türgiga võivad oluliselt kaasa aidata kokkuleppe saavutamisele.
Kahetsusväärseks peetakse seda, et Hiina ja Venemaa on jätkuvalt keeldunud toetamast ÜRO Julgeolekunõukogus Iraani-vastaseid sanktsioone, ning kutsutakse Venemaad üles lõpetama Iraani tuumatööstuse arendamise toetamise seniks, kuni Iraan on ÜRO resolutsioonidest tulenevad kohustused täielikult täitnud.
Taust
ELi välisministrid leppisid 23. jaanuaril kokku, et Iraani suhtes kehtestatakse täiendavad piiravad meetmed, sealhulgas Iraani toornafta ELi importimise järkjärguline keelustamine alates 1. juulist.
Euroopa Liit ostab praegu umbes 20% Iraani naftaekspordist.
Kõige enam sõltub Iraanist Kreeka, kes tarnib Iraanist ligi ühe kolmandiku oma vajaminevast naftast.
Itaalia ja Hispaania tarnivad Iraanist veidi üle 10% oma naftast.
Menetlus: muu kui seadusandlik resolutsioon
20120201IPR36947 Vastuvõetud teksti leiab siit Arutelu videosalvestis
ET
1
LINK
/plenary/en/texts-adopted.html
ET
2
LINK
/ep-live/en/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
