EP ajakirjanduspreemia üleandmine 17. oktoobril
Institutsioonid
2008-10-15 - 15:06
Euroopa Parlament annab tänavu esmakordselt välja ajakirjanduspreemia, mis on mõeldud ajakirjanikele, kes on märkimisväärselt aidanud kaasa Euroopa tasandi küsimuste selgitamisele.
Auhinnatseremoonia toimub 17. oktoobril Brüsselis, algusega kell 10.00.
Kohal on ka Eesti rahvusliku vooru võitjad.
EP ajakirjanduspreemia antakse välja neljas kategoorias: trükimeedia, raadio, televisioon ja internet.
Iga kategooria võitja saab 5000 euro suuruse auhinna.
Auhinnad annab üle Euroopa Parlamendi president Hans-Gert Pöttering 17. oktoobril kell 10.00 Brüsseli täiskogusaalis aset leidval tseremoonial.
Pärast auhinnatseremooniat (kell 10.45) toimuva paneelarutelu teemaks on meedia roll kodanike paremas informeerimises Euroopa Liidu institutsioonidest ja eriti Euroopa Parlamendist.
70 rahvuslike voorude võitjat, kes kõik on Euroopa Parlamendi ajakirjanduspreemia kandidaadid, ning Brüsseli akrediteeritud ajakirjanikud on kutsutud tseremooniale ning paneelarutelule.
Samuti osalevad tseremoonial kogu Euroopast pärit noored ajakirjanikud, kes on Brüsselis Euroopa Noorte Meediapäevade raames.
Pressikohtumine ja veebiedastus
Kell 12.30 saab võitjatega kohtuda parlamendi ASP hoone 3. korrusel Vox Boxi juures.
Programm kantakse üle Euroopa Parlamendi veebilehel (viit allpool).
Auhinnast
Ajakirjanduspreemiaga soovib parlament tunnustada ajakirjanikke, kes on meedias selgitanud üle-euroopaliselt olulisi teemasid või aidanud avalikkusel mõista Euroopa Liidu institutsioonide tegevust ja poliitikate sisu.
Konkursil said kandideerid ELi riikide ajakirjanikud töödega, mis olid avaldatud või eetris olnud ajavahemikul 1. mai 2007 kuni 30. aprill 2008.
Suve jooksul valisid liikmesriikide ajakirjanikest koosnevad žüriid välja rahvuslike voorude võitjad.
Eesti rahvusliku vooru võitjad on Helle Tiikmaa (televisioon), Vello Lään (raadio), Haldi Ellam (internet) ning Tiit Kändler (kirjutav press).
Üldvõitjad valis välja kolmest Euroopa Parlamendi saadikust ja akrediteeritud pressi esindavatest ajakirjanikest koosnev žürii.
20081013IPR39233 EP Live veebileht EP ajakirjandusauhinna veebileht
ET
1
LINK
/eplive/public/default_en.htm
ET
2
LINK
https://www.eppj.eu/EPPJ_et.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
